
ESIMENE PEATÜKK 
1 


Tallinnale lähenes moskoviit suure väega, mille 
algusest kuni selle lõpuni oli kaks penikoormat vahe- 
maad, kuna tagatulijaid oli veelgi. Selles suures 
väes ep olnud aga mitte korda, vaid palju segadusi. 
Streletsid ehk laskurid, kes olid Euroopa sõjavägede 
kombel varustatud püssidega, sammusid küll kindla 
korra järgi mööda sissetallatud rada, kuna nende ees 
liikuvad piigimehed ja ambujad kihutasid suuskadel 
ka mööda kõveraid teid; nad liuglesid küngastelt 
alla ja neile ronides tõukasid odavarrega takka. 
Ülejäänud vägi ehk ratj tuli aga ratsa. 

Venelaste hundi- ja lambanahksed kasukad olid 
pussakaga tugevasti nööritud ümber keskkeha, kuna 
silminiküündivad karvamütsid ja härmatunud habe- 
med varjasid nende silmnägu. Rinnal rippus neil 
aga mitmesuguseid riste ja värvilisi pühakupilte, 
nagu oleksid nad kõige suuremad usumehed ning 
Kristuse kummardajad. 

Kindlast korrast mitte kinni pidades, olid paljud 
moskoviidi ratsa- ja jalamehed trobikondades sega- 

mini; liikudes seejuures laias kaares üle väljade ning 
lumiste nurmede, läksid sealt, kust aga oli otsem. 
Kui neil vahest tuli laskuda mõnest järsandikust alla, 
siis suusameestest kukkusid paljud pikali maha, mõni 
aga koguni oma naabri oda otsa, saades seega juba 
enneaegselt surma. Mõnest kaldajärsandikust las- 
kudes ajasid nad käed laiali, tõmbusid ettepoole 
küüru ja tulid siis suuskade vihisedes alla, ise seejuu- 
res kisades, vandudes ning sõimates, mille poolest 
nende keel on vägagi rikas. 


Ainult streletsid tulid vaikides, nagu see tõsistele 
sõjameestele on ka kohane, ja panid tähele oma üle- 
mate käske, sest nemad olid sõjateenistuses kõige 
vilunum rahvas; nad pärandasid oma ameti poega- 
dele edasi ja said sõjateenistuse eest oma suurvürstilt 
tasu: aastas üks rubla, ja kui astusid abiellu, siis 
kodu ehitamiseks ühekordselt veel ühe rubla; peale 
selle said nad suurvürstilt rõivastise, püssirohu, jahu 
ja tangu; kui aga vahel ei juhtunud neile kõigist 
sellest jätkuma, siis anti lisaks veel maad. 

Ratsavägi kui enamik Moskoovia tsaari sõjaväest 
oli varustatud nagu türklasedki oda, kõvera mõõga 
ja vibuga, kuna ainult vähestel neist olid olemas ka 
paugutajad ehk püstolid. Igal ratsamehel rippus 
sadula kaare küljes kirves, kuna pussaka vahele oli 
tal pistetud jalapikkune kõver nuga, nimetusega ber- 
dõšš. Soomust kandsid neist vähesed — ainult 
kõige nimekamad, ja neilgi oli raudrüü või rõngas- 
särk ehk koltšuuga enam uhkustamiseks kui kait- 
seks. Soomusel kandsid nad atlassist, sametist või 
koguni kuldkarraga läbipõimitud riidest, nimetusega 
portša, ülirüüd, mis oli ilustatud nirkidega. Rikka- 

likult olid hõbedaga ehitud aga nende mõõgad, 
koltšanid ehk nooletuped, sadulad ja hobuste raken- 
did. Mõnel bojaaril oli peas isegi kullatud kiiver. 
Ka palju tulirelvi oli teenisaadli ehk dvorjanide ratsa- 
väel. Vaesem aadel ehk bojaaride pojad, mitte oma- 
des soomust, kandsid kõrge püstkrae ja lühikeste 
käistega tegeljaisid ja kaftaneid, mis olid kanepi või 
puuvillaga vooderdatud. 

Enamiku ratsanike päid olid kaetud raudmütside 
ehk šišakkidega, kuna neist paljude saabastel puu- 
dusid kannused, mida asendas nahkne nuut, nimetu- 
sega hlõst. Istudes hobusel, hoidis ratsanik oma 
vasemas käes ratsmeid ja vibu, kuna ta parem käsi 
surus piitsa ja palašši ehk ratsaniku mõõka, mille ta 
laskmise puhul heitis käest ja mis jäi siis rippuma 
sadula külge. Hobused olid neil enamasti väikesed, 
pikakarvalised ja kohutava välimusega nogai tõugu 
tatarlaste loomad. Olgugi et nende hobuste kap- 
jade küljes ep olnud raudu ja ka nende rakendid olid 
viletsad, suutsid venelased nendega läbi ratsutada 
pikki vahemaid, ilma et nad ise oleksid seejuures 
tundnud väsimust, sest moskoviidi väe peaomadu- 
seks oli vastupidavus ja kiire edasiminek. 


Kuid mitte vastupidavus ep ole sõjaväes ainuüksi 
voorus: moskoviidi sõjavägi oli halvasti õpetatud ja 
vähe oli leida temas sõnakuulmist. Ainuke tarkus, 
mida venelased oskasid, oli, et nad langesid äkki ning 
ootamatult vaenlasele kaela, kui see juhtus olema 
neist vähemalt kolm korda nõrgem, piirasid ta sisse, 
hirmutades seejuures kohutava kisa ning jubeda 
kontserdiga oma torudest ja kelladest — see oli ka 
ainuke venelaste sõjakavalus ehk -taktika; muidu olid 

nad aga niipalju vahvad, kuipalju suutis neist keegi 
jääda kaineks. . Linnuste piiramisel olid nad aga 
päris oskamatult saamatud. 

Koos esipolgu ehk eelväega ei liikunud moona- 
voore, vaid ta mehed vedasid moona eneste järel 
umbsetes paaditaolistes kelkudes, mis olid ümber- 
ringi kaetud härjanahkadega. Peagu iga mehe pus- 
saka vahelt paistis tagavarapaar kirjalisi käpikuid, 
nii et ta oli talvekülmade vastu piisavalt varustatud. 
Meeste ees ja kõrval jooksis aga palju teravaninalisi 
ja kikkiskõrvalisi siberi koeri, kes kuskil nähes ini- 
mese või metslooma jälge, pistsid kohe sellesse oma 
koonu, vedasid hõngu ja turtsusid seejärel oma 
sõõrmed lumest tühjaks. 


Peaväe lõpus tuli suurtükivägi, mille mehed jagu- 
nesid kanoniirideks ehk põletajateks, toppijateks ehk 
laadijateks ja pöörajateks ehk sihturiteks. Rasked 
suurtükid olid tõstetud ratastelt ja asetatud jalastega 
pukkidele, mida vedasid mitmed paarid hobuseid ja 
härgi. Palju vähemaid suurtükke oli asetatud aga 
regedele, kus asetsesid ka nende altvõetud rattad. 
Palju tüli ning vaeva nägid suurtükimehed aga nelja 
müürimurdja vedamisega, sest need olid kaasasole- 
vaist suurtükest kõige raskemad ning seega vajusid 
nende jalased kuni torudeni sügavasti lumme, kust 
tuli neid välja kaevata. Olgugi et nende suurtükkide 
torud olid ainult neli jalga pikad ja kuus vaksa 
laiad, kaalusid nad igaüks kolm tuhat üheksaküm- 
mend naela. Need tuletorud lasksid kahesaja- 
kahekümne-viie-naelaseid kivikuule ehk tümlereid 
või jällegi kahesaja-kuuekümne-naelaseid raudkuule; 
neid müürimurdjaid oli valanud Moskoovia kuulus 

suurtükimeister ning sepp, nimega Bogdan, aastal 
1563. 


Suurtükkide taga liikusid suured koormad rohu- 
vaatidega, mida moskoviidil oli seekord kokku kaks 
tuhat tündrit, mis kaalusid ükssada kuuskümmend 
kuus lasti. Lõpuks veeti suurtes koormates rändava 
linnuse puukilpe, mis olid valmistatud paksudest 
kisklaudadest ja mida pärast kohale asetamist kinni- 
tati raud- ja nöörsidemetega üksteise külge ja mille 
taga võtsid aset püssikütid. 


See oli 23. jaanuaril — ühel kolmapäeval enne 
lõunat, millal moskoviidi eelvägi hakkas jõudma 
Tallinna alla, võttes teisel pool Kivimäge aset. Ta 
peaväe kohaleilmumine kestis aga kogu päeva ja 
lõppes alles õhtupimeduses. Sel päeval ei tahtnud 
moskoviit taplust pidada ja ka tallinlasil ep olnud 
mahti hakata neid õrritama, sest neil enestelgi oli 
alalejäänud tarade ja küünide lõhkumisega küllalt 
veel tegemist, nii et venelased võisid rahulikult süü- 
data oma lõkked ning keeta kaerajahust ja linnaseist 
enestele körti. Vojevoodad ning väeülemad lasksid 
püstitada enestele telgid ehk šatrad, kuna lihtsõdi- 
jad, kelleks olid teomehed ning talupojad, nimetu- 
sega smerd ehk haisev rahvas, ei omanud muud pea- 
varju kui ainult tükikese vilti, mille nad seadsid 
vastu tuult ning tormi üles. Pärast kasinat söömist 
kraapisid nad lumme sügavad augud ning urkad, ja 
mähkunud pealisrõivastesse, heitsid lõkketulede 
äärde magama, kuna paljud hakkasid kasima endid 
täidest; selleks lakkusid nad keelega oma pihu ila- 
seks, pistsid ta siis põue, surusid vastu täidest kubi- 

sevat ihu, nii et söödikud jäid ilatsetud pihu külge, 
millelt nad siis neid lumega maha hõõrusid. 

Peale Moskooviast ilmunud väe koondas vene- 
lane seda nüüd Tallinna alla ka Haapsalu, Pärnu, 
Padise, Paide ja Rakvere majadest, nii et tal lõpuks 
oli seal ühtekokku ligemale viiskümmend tuhat 
meest. Kogu selle väe seadis moskoviit Tallinna 
vastu viide leeri, nii et mitte keegi ei pidanud mah- 
tuma linnast välja tulema ega sinna minema. Ühe 
leeri lõi ta Ülemiste mäele järveäärse veski juurde, 
kuhu asus ka ülemvojevooda knjäss ehk vürst Feder 
Ivanovitš Mstislavski; teise leeri seadis ta Kivimäe 
paemurdudesse ja jaotas mööda mäerinnakut ja 
-nõgusid laiali; kolmanda viis ta veemaja juurde 
liivamägedele; Järveküla järve kaldale asutasid ta- 
tarlased oma leeri, mis oli tublisti veerand penikoor- 
mat pikk. 

Kõiki neid leerisid hakati kinnitama kantside, 
blokhauside ja pulvärkide ehk puutornidega ning 
neid igati kindlaks tegema. Selleks raiuti Habersti 
metsast mitmete tuhandetena palke ja kasutati ka 
rändavat linnust. Tallide ja ladude ehitamiseks kis- 
kus moskoviit veel alalejäänud kaugemad küünid ja 
elamud maha ning vedas oma leeridesse. Ainult 
tatarlased ei hakanud kindlustama oma leeri, sest 
nad armastasid möllata mööda lagedat välja; nad 
magasid kuuseokstest onnides, lüpsid oma märasid 
ja juues käärivat kumõssi olid sellest suuresti tujus. 

Moskoovia tsaar ning suurvürst Ivan Vassiljevitš 
ep olnud seekord mitte kaasas, olgugi et ta oli ähvar- 
danud tulla; aga selle eest oli ta saatnud oma täht- 
samad knjässid ning tublid vojevoodad, nagu esiteks 

knjäss Feder Ivanovitš Mstislavski — üks vana ning 
harjunud jumalakartlik sõjamees, kes sõjakäikudel 
oli tihtigi ülemvojevoodaks; siis tema leitnant ehk 
abiülem Ivan Vassiljevitš Selimetin Koltsov — mos- 
koviidi parem sõjasangar, kes suurvürstile oli tõota- 
nud, et tema tahab Tallinna linna toimetada talle 
kätte. või muidu ei tule ta enam elavana tema sil- 
made alla; kolmas oli knjäss Demiter Andreivitš 
Sorletov, kah sõjaasjanduses vilunud ning tubli 
kindlustamiskunsti ehk fortifikatsiooni tundja; suur- 
tükiväe ülemaks oli moskoviidil seatud knjäss Mikita 
Priemka, kes väheselt tundis isegi aritmeetikat. 


Ülemvojevooda ehk magister militum tuli koos 
oma suure käskkonnaga, millesse kuulusid väekogu- 
jad, väejõudude jagajad, saadetavad inimesed, üles- 
seadjad ehk arhitektid, järelemõtlejad ehk insenerid, 
nimetusega ka razmõslid; samuti oli seal isegi välis- 
maisi piiramisasjanduse tundjaid, aga ka palju kohtu- 
nikke, kirjutajaid, vaimulikke ja isegi mõni üksik 
tohterdaja ehk arst. 

Ülemvojevooda knjäss Feder Ivanovitš Mstis- 
lavski mitmekordse villvooderdisega nahkne telk 
seati Ülemiste mäele otse veski kõrvale, kuna ves- 
kisse asusid tema trabandid ehk ihukaitsjad koos 
oma hobustega. Veski hoovi riputati aga ülemvoje- 
vooda tahtmist kuulutav kell, mille juures nii ööd kui 
päevad läbi asusid vahid, et keegi ei tuleks andma 
kuritahtlikke kellalööke, mis võiksid viia segadusse 
kogu väe ning teha talle kahju. Ülemvojevooda lähe- 
dusse asusid elama ka ta kirjutajad, kellest tähtsa- 
maks ning kantsleriks oli Boris Ogarev — punase- 
habemeline kaval köster, kelle pussaka küljes rip- 

pus tindipõis; ta sõrmed, habe ja sinine kaftan olid 
täis tindiplekke, kuna rinnaesisele kinnitatud aasades 
kandis ta oma ameti tunnusena kolme hanesulge. 
Mitte kaugel asetses ka ülemvojevooda leitnandi 
Ivan Vassiljevitš Selimetin Koltsovi elamu, ja selle 
taga kohe kaasasveetav välikirik. 

Pärast laagrisse asumist teise päeva õhtul, mil- 
lal välikirik oli juba üles seatud ning pühakute ku- 
jud ja pildid riputatud seintele, läks ülemvojevooda 
koos oma knjässide ja väepealikutega sellesse veeta- 
vasse palvekotta, kus põlvitades paluti Jumalalt võitu 
ehk viktooriat, kuna preester — isake Prohori koos 
oma köstrite ning djäkkidega jorises laulda, mille 
sekka kostsid tasased kõlksahtused, kui preester 
õõtsutas oma viirukikoppa. Pärast jumalateenistust 
ehk liturgiat, kui ülemvojevooda ja ta kaaskond olid 
ristisuudlemisega kinnitanud oma usku, tulid nad 
palvekojast välja, kuna preester Prohori koos oma 
abilistega läks õnnistatud veega piserdama laagri- 
ehitisi ning peletama neist paharette. 


Võtnud oma telgis ehk šatras uuesti aset, hakkas 
ülemvojevooda seaharjaste puntraga sugema oma 
pead; kuid ta ei jõudnud pea kasimist veel lõpetada, 
kui ta ette ilmus trabantide peamees, kes sügavat 
kummardust tehes hakkas kõnelema, et laagrisse 
olevat toodud kaks vangi. 

— Nad ütlevad endid olevat Tallinnast ära kara- 
nud, seletas trabant lähemalt, — mida aga meie ei 
võinud mitte uskuda, oh armuline isand ning toitja; 
aga enne kui hukata, pidasime tarvilikuks tuua neid 
sinu selgete silmade alla, et annaksid nende pala 
tele kõnedele õige seletuse. 

Knjäss Mstislavski andis vangide sissetoomiseks 
sugemisharjaga märku. Taandunud telgi läveni, 
hüüdis peatrabant oma kareda häälega, et toodagu 
vangid ülemvojevooda ette, lisades lõpuks ühe hirmsa 
vandesõna. 

Nüüd ilmusid sekiira- ehk kirvemehed ja taluta- 
sid eneste vahel kahte Tallinnast ärakaranud ära- 
andjat — Diderik Muntsardit ja Hans Kocka, kes 
pärast mõnepäevalist reduleeris viibimist olid tub- 
listi nälginud ja lõdisesid suurest külmast. Olles 
nüüd ülemvojevooda selgete silmade all, langesid 
nad käntsahtades põlvili ja püüdsid alandlikkuse 
märgiks suudelda ta jalataldu. Knjäss Mstislavski 
vaatas neile teravasti otsa, hingas korraks sügavasti 
ja alles siis võttis sõnada: 

— Mida on teil — uskmatuil paganail, ütelda, 
kõnelge! 

Kuid ülejooksikud ning äraandjad ei saanud tema 
selgetest sõnadest mitte aru ja nad painutasid veel 
madalamale oma päid. 


Nüüd astus ette ülemvojevooda tolmatš ehk tõl- 
kija — üks saksilasest endine tingsõdur, rändsell ja 
kerjusmunk, kellena oli ta kõik maailma kolkad läbi 
kolanud ja kel olid nüüd peagu kõigi rahvaste keele- 
murrakud suus; kui see tõlkija oli saksi keeles korra- 
nud ülemvojevooda targa küsimuse, pääsesid üle- 
jooksikute keelepaelad lahti ja nad hakkasid teine- 
teise võidu kiiresti ja sõnu segamini ajades sele- 
tama. 

— Pidage, takistas nende kõnevoolu tõlk, — rää- 
kigu esmalt üks! 

Et ta aga ei nimetanud, et kumb neist peaks vai- 

kima, siis jätkasid nad endiselt edasi, värisedes oma 
hingekese eest. 

— Sina vaiki! ütles nüüd tõlk Diderik Muntsar- 
dile, kuna Hans Kockal käskis ta jätkata. 

Ja nüüd kuulis knjäss Mstislavski oma tõlkija 
suu läbi, et need Tallinnast karanud mehed pakuvad 
oma teenistust õigeusklikule tsaarile Ivan Vassilje- 
vitšile. Edasi seletasid äraandjad, et moskoviit on 
tulnud küll suure võimu ning väega, aga et alati ei 
võeta linnu mitte ainult väekaupa, vaid vahel on 
selleks vaja ka kavalat meelt, milles nad nüüd taht- 
vatki abiks olla. Ja nad seletasid oma äraandliku 
suu läbi, et lasku ülemvojevooda Tallinna linna 
minev veekraav kinni ajada ning ära rikkuda, siis 
ei saavat tallinlased Ülemiste veega enam kustutada 
oma janu, mis kuivatavat nende keele suulae külge, 
nii et nad pidavat siis paratamatult ilma mõõga- 
hoobita alla andma. Veel seletasid nad, et lasku 
ülemvojevooda ehitada suurtükikantsid Tõnismäele, 
sest sellelt küljelt olevat linn kõige nõrgemini 
kaitstud. 

Need soovitused tundusid ülemvojevoodale õige 
kasulikena, ja ta kinkis ülejooksikuile vabaduse, võt- 
tes neid isegi oma teenistusse. 

Nüüd hakati ülemvojevooda tahtmist mööda kinni 
ajama Ülemiste järvest linna minevat veekraavi, 
mille linnapoolne osa oli paetahvlitega kaetud; kuid 
see vaev ep olnudki tühine, sest maa oli külmunud 
kõvaks ja veerenn paksu jääga kattunud. Küll pil- 
luti sinna kive, pakuotsi ja külmunud mullakama- 
kaid, kuid seesugune pais ei suutnud sulgeda vett; 
korralikuma paisu ehitamine nõudis aga veidi roh- 

kem aega. Et tallinlasilt juba nüüd piiramise alates 
võtta joogivõimalus, siis tuli sinna voolav vesi vähe- 
malt rüvetada; selleks käsutasid vojevoodad oma 
leeridest kõiki sõjamehi nende bojaaridega eesotsas 
Ülemistelt linna voolava veerenni äärde, kus pärast 
jääkihi purustamist lasti meestel polkude kaupa 
kükitada kraavi kaldale ning rüvetada oma roojaga 
tallinlaste joogivesi. Veerüvetamisel vooris siis käia 
moskoviidi igasugust rahvast — küll päris moskoviite 
ja rääsanlasi, valdailasi ja jaroslavlasi, tuli pihkva- 
lasi ja läks vladimirlasi, lõpuks aga veel mitmed 
sotc;ad tatarlasi tagant otsa. Kaks päeva käisid 
polguu selliselt vett rüvetamas, ja siis oli veerenn 
muutunud nii jäledaks, et isegi lihtsamad sõjamehed 
ei tihanud alttuule talle läheneda, vähem siis tallin- 
lased juua seesugust haisvat vett. 


Moskoviit oli peagu igale suurtükile kaasa too- 
nud ligemale seitsesada raud- ja kivikuuli, ja peale 
selle veel paar tuhat tulekera, mis ep olnud muud 
kui salpeetristesse takkudesse mähitud okkalised kuu- 
lid. Olgugi et kõige selle laskemoonaga võis maha kõr- 
vetada kas või mitu linna, arvas moskoviit seda 
Tallinnale siiski väheseks. Kõige suurem puudus 
oli tal aga kahesaja-kuuekümne-naelastest raudkuu- 
lidest, millest paljud olid pärast Moskooviast välja- 
sõitmist jäänud vankrite purunedes teele. Tallinna 
alla oli moskoviit suutnud neid koos suurte tümlerite 
ehk kahesaja-kahekümne-viie-naelaste kivikuulidega 
tuua ainult kaks tuhat tükki — seega igale müüri- 
murdjale ainult viissada. Seepärast tahuti nüüd 
kivikuule suure rutuga Ülemiste laagris ja paemurru- 

aukudes, kust isegi öösiti lõkketulede juurest kostis 
kilksahtusi ja kõlksahtusi, kui raud täksis kivi. 


Ülemiste leeri oli asutatud ka sepiseid, kus mitu- 
kümmend nõgistunud sepaselli vihtus vasardada suuri 
raudkuule. Ääsituled lõõmasid ning mühisesid nii 
ööd kui päevad läbi, nii et söepõletajad ei jõudnud 
esialgu valmistada nii palju sütt, kui seda kulus. 
Vasarad aga mürtsahtasid ja kolkisid seppade sooni- 
listes kätes, kuna vuhisev leek kuumendas ning sula- 
tas rauda, mida taoti esmalt mügerikuna kokku. ja 
siis hõõguvana peksti ning kiiluti raudõnarate ja 
valtside vahele, kust pärast nende vallandamist pää- 
sesid hästi ümmarad kuulkerad veerema; suurtükni- 
kud olid aga nobedad kokku korjama neid kuule ja 
vedama oma tagavarade panipaika. 


Üle seppade laagri kostis vägev töölaul, mis 
kajas kuidagi venivalt ja nukralt; kui aga meistrid 
virutasid oma nuudiga seppadele üle turja, siis 
valiti kähku mõni virgutavam laul. Lodevusega olid 
sepad juba harjunud, sest olid nad töö juures uni- 
sed või virgad, piitsa said nad meistritelt ikkagi, sest 
piitsutamine oli venelase juures harjunud komme. 
Igal laupäeval nuhtlesid meistrid oma sellidest aga 
kõiki, kartes, et mõni on neist salamahti ikkagi lai- 
selnud, siis seega sai ta ka ühes teistega oma jao 
kätte; kes aga ep olnud seda mitte, siis see sai tule- 
vaseks laisklemiseks keretäie ette. 


Kui nüüd moskoviit oli järele vaadanud ning leid- 
nud, et nende kahe ülejooksiku nõuanne suurtüki- 
kantside ehitamiseks Tõnismäele ep ole laita, olgugi 
et ka sellest küljest oli müür mullavalliga osaliselt 

kaitstud, hakkas ta sinna ehitama oma viiendat leeri 
ning suurtükikantsi. 


25. jaanuari õhtupoolikul, millal teised väeleerid 
olid enamvähem juba kindlad, läksid streletsid ehk 
harkpüsnikud, kes teenisid oma suurvürsti ning tsaari 
Ivan Vassiljevitši mitte nii kaua kui nõudis seda 
sõda, vaid kogu eluaeg, Tõnismäele, kus talupoegade 
kõrtsist ning peatuskohast alalejäänud asegi oli 
mattunud lumme. Osa streletse asus üles mäele, 
kuna osa neist asetus mäe taha tervel selle kallakul 
vastu Mustjõge. Sinna asus ka kaks tuhatkonda 
metsikuid stepikasakaid, kes koos streletsidega pidid 
seni valvama ning vahti pidama, kuni suurtüknikud 
on oma kantsid valmis ehitanud ning toonud sinna 
oma torud. 


Kõiki neid moskoviidi piiramistöid ning etteval- 
mistusi tapluseks jälgisid tallinlased oma kodulinna 
müüridelt. Olgugi et vahitornides taoti nüüd ühte- 
puhku hädakella ja turuplatsil puhuti sarve ja põris- 
tati trummi, ei leidunud ühtegi tallinlast, keile meel 
oleks olnud kurb või kartlik, vaid kõik nad olid heas 
tujus ning erkad. 

Moonast ning ihutarvidusest ep olnud Tallinnal 
puudust, sest linlased olid end peagu terveks aastaks 
piisavalt varustanud. Küll aga oli karta õnnetute 
vabadike ning talurahva pärast, sest need olid ena- 
masti moonata ning puupaljad, ja just peamiselt 
nende tõttu oligi linnas suur ruumikitsikus ning ulu- 
aluste vähesus. Vee poolest oli aga linnal küll vaja 
karta puudust, sest joogiks tuli see kanali ehk renni 

kaudu Ülemiste järvest, mille üle moskoviit oli nüüd 
peremees. Pealegi pani mööda seda renni voolav 
vesi töötama ka linna veskid, mis nüüd vee äravõt- 
misel jäid seisma. Et ka avalikud rataskaevud täi- 
tusid Ülemiste veega, siis seega oli vee poolest karta 
nüüd kohutavat kitsikust, nii et kohe hakati kae- 
vama uusi kaeve ja koguma lund, 

Seesugune suur häda ning õnnetus, mida mosko- 
viit oli kogu Eestimaa rahvastele kaela toonud, oli 
nüüd kinnitanud tallinlaste südamed kõvaks ning 
kangeks, nii et nad olles kindlas usus Jumalasse 
valmistusid vastu võtma rasket piiramise paina. 
Jubedad tapa- ning valutööd, mida tatarlased Liivi- 
maal ringi möllates ning laastates olid teinud, olid 
täitnud tallinlaste südamed ärarääkimatu ahastuse, 
aga ka suure viha ning vihkamisega nende metslaste 
vastu. 

Nüüd, millal moskoviit oli aga juba silmaga näha, 
kadus tallinlasist kartlik ootamispinevus ja neile tun- 
dus, nagu oleks suur kivi veerenud nende südamelt. 

Kui nüüd vaenlane juba neljandat päeva oli tap- 
lusita rahu pidanud, aga veel ikkagi ei teatud, mida 
ta oli enesele nõuks võtnud, siis laskis Tallinna rae- 
sõdurite peamees Klaus Holste kokku kutsuda maa- 
sulaseid, mõisamehi ja vabadikest Ivo sõjarahva, et 
kogu väega kuulamiseks välja minna. Ja et moskovii- 
tidest pealetungijaid ep olnud, siis läksid tallinlased 
ise, peale nende, kes olid üles seatud müüridele ja 
tornidesse, kokku nelja tuhande mehega 26. jaanu- 
aril venelaste vastu välja. 

Kõige ette asetati Ivo Schenkenbergi vabadikud, 
sest oli karta, et nemad kui kohtlased talupojad on 

kõige pelglikumad ning võivad enneaegselt tagasi 
pöördudes jätta teisi tallinlasi hätta; kui nad aga 
esimesina juhtuvad saama otsa, siis ikkagi on tallin- 
lastel neist vähem kahju kui õppinud ning vilunud 
sõjamehist. Tahapoole asetati ratsastatud tingsõdu- 
reid ja mõisamehi, kuna päris lõppu jäi kaasakippu- 
nud ratsa-selle ja Mustpeade vennaskonna liikmeid. 

Kui nüüd Karjavärav avati, siis tormas sealt Ivo 
Schenkenberg kõrvu Tondiga esimese paarina välja. 
Vabadikud pidid tasandama oma hobuste sammu, et 
mitte enneaegselt tõtata ette, sest linnaväravast välja 
tulek nõudis tagatulijailt omajagu aega. Ivo pööras 
oma hobuse vasemale, et, nagu kokku oli lepitud, 
tagatulijatega Hinke ja Düvelsmoderi ehk Kuradiema 
tornide vahekohas ühineda. 

Kui nüüd tallinlaste vägi oli linnamüüri taga 
kokku koondunud, siis hakkasid nad sammu ratsu- 
tades liikuma mööda Tartu maanteed edasi püha 
Jaani hospidali poole; kuid et see asus vaevalt tuhat 
sammu Karjaväravast eemal, siis jõudsid nad tast 
peagi mööda, läksid üle kivist silla ega kartnud 
minna veelgi edasi kuni liivamägedeni. Säärase õrri- 
tamisega püüdsid tallinlased venelasi ligidale meeli- 
tada; kuid need ei tihanud oma kantsidest ja leeri- 
dest kaugemale tulla ning seisid Ülemiste mäe all 
igal pool mustalt ja paksult täies tapluskorras ooda- 
tes, et tallinlased tuleksid veelgi kaugemale. 

Samal ajal seisis knjäss Mstislavski Ülemiste veski 
juures mäeserval oma hobuse jalaraudadel püsti ja 
hoidis löögivalmilt käes sadula küljes rippuva vaskse 
trummi nuia, et parajal ajal selle põristamisega 
tormikella lööjaile märku anda; vojevoodadele oli 

juba edasi antud tema tahtmine, et pärast tormikella 
lakkamatut helistamist tuleb neil tallinlastele vastu 
tormata. Kuid veel ep olnud tallinlased jõudnud nii 
lähedale, et venelased oleksid võinud tervena neid 
oma vägede keskele võtta ning kerge vaevaga maha 
tappa, nagu seda tahtis ülemvojevooda knjäss Mstis- 
lavski. Kuid egas asjatult ep olnud tsaar Ivan Vas- 
siljevitš määranud teda selle tähtsa sõjakäigu ülem- 
pealikuks — tal jätkus kannatust ning väejuhtimiseks 
vajalikku rahu ja meelekindlust; kunagi ei hakanud 
ta enneaegselt tuiseldes tormama ning seega tegema 
kasu asemel ainult kahju, nagu seda tihtigi oli juh- 
tunud Selimetin Koltsovil, kes muidu oli üsna oskaja 
sõjamees. 

Kuid tallinlased olid tasandanud veelgi oma 
käiku, sest nüüd oli Klaus Holste ise asunud ette- 
otsa, sest Ivo kippus oma sõjarahvaga ägedasti edasi, 
nii et miski muu ei suutnud enam tõkestada ta 
sammu. Oma punase sulega musta kübara küljes 
paistis Ivo vabadike seast hästi silma. 

Samal ajal tõmbusid Tõnismäelt streletsid ja ka- 
sakad suure rutuga omade juurde tagasi ega hoolinud 
enam suurtükestki, mida hakati kantsidest ära ve- 
dama ja millest jäeti paljusid maha. 

Kui tallinlased olid juba üle poole tee linna ja 
venelaste leeride vahelisest maast läbi läinud, kär- 
gatas äkki Tõnismäe tagant üks venelaste välisuur- 
tükk, ja selle järel veel teine ja kolmaski sokol: . 
moskoviidi laskemeister Timofei Fedot oli suures 
ägeduses ning enneaegses agaruses hakanud liiga 
tuliselt laskma ning tallinlaste pihta paugutama. 
Kõik see sündis muidugi Jumala tahtmist mööda 

ning tema saatmise läbi, et venelane oma enneaegse 
paugutamisega peletaks tallinlased tagasi nende 
linnamüüride taha. Surma ei saanud moskoviidi 
suurtükkide läbi mitte enam kui ainult üks rootsi 
maasulane, ja seegi ainult sellepärast, et venelane 
laskis paremalt küljelt ja mitte eest, kust lastes oleks 
võidud tabada ainult Ivo sõjarahvast. Seega oli see 
kogu selle päeva ainuke ja piiramise aja esmakordne 
kaotus ning kahju. 

Kui nüüd moskoviit oleks olnud vähegi hakka- 
jam sõjamees ja oleks mõni tuhat meest kaalule 
pannes tulnud terve hulgaga tallinlastele vastu, ja 
siis kui need olid linnast veel hästi eemal, pannud 
neil tee tagant kinni, mida ta oleks võinud ka üsna 
kergesti teha, siis oleks sel päeval Tallinna linnast 
enam kui pool olnud tema oma. Aga moskoviitidel 
ep olnud südant ja Jumal oli nende ülemvojevoodat 
knjäss Mstislavskit löönud pimedusega. 

Kui tallinlased olid juba taganenud linna, siis 
saatis ülemvojevooda, kes oli vihane seesuguse äpar- 
duse üle, valju noomituse suurtükiväe ülemale knjäss 
Priemkale, et see lubas oma rahval enneaegse pau- 
gutamisega tallinlased minema peletada. = Mikita 
Priemka laskis nüüd oma trabantidel suurtükimeister 
Timofei Fedoti kui peasüüdlase selles loos kinni haa- 
rata ja talutada Ülemiste laagrisse, kuhu ilmus ka 
ta ise. Seal siis selgitati seda lugu, et Fedot on sää- 
rase kahjuliku tembuga ainult omapead toime tul- 
nud. Knjäss Priemka olles vihane, et tema inimese 
läbi on tulnud seesugune äpardus ning kahju, vem- 
meldas ise oma käega suurtükimeistrit, kes kisenda- 
des anus: 

— Oi isake, anna andeks — tegin seda rumalu- 
sest, suurest agarusest tegin..! 

Nüüd laskis Priemka laadida ühe müüsri ainult 
rohuga ja Timofei Fedoti palja kõhuga vastu selle 
toru otsa kinni köita. Kange hirm kiskus suurtüki- 
meistri otsmikule higi, ta tuhkjas nägu kahvatus ja 
hingamine muutus tal nii raskeks, et suure vaevaga 
suutis ütelda üksikuid sõnu. Kui ta siis suurtüki 
toru otsa köidetuna palus väriseva häälega jumala- 
armu, kostis Priemka talle nõnda: 

— Sinusugune koer ei tohi pääseda Issanda palge 
ette, vaid põrgu on sulle paras palk! 

— Lase siis vallandada mu parem käsigi, et enne 
surma võiksin teha enese kohal ristimärgi! ägas 
hukatav. 

Kuid sedagi ei lubanud Priemka, soovides, et ta 
põrgusse sattudes tunneks ka pärast surma valu; ja 
ta käskis viia müüsri päraauku tule. 

Käis vali kärgahtus ja tuli turtsatades läbi nuhel- 
dava ihu kiskus selle räbalaiks, nii et müüsri külge 
jäid köidikuisse ripnema ainult tahmunud jäsemed, 
kuna toruesine lumi oli täis pursatud verd. Lähedal- 
seisjad trabandid, teinud enese kohal ristimärgi, 
vabastasid suurtükimeistri jäänused müüsri küljest 
ja heitsid need knjäss Priemka tahtmist mööda 
roojastatud veerenni. 

26. jaanuaril vastu ööd lõid venelased Tõnismäele 
suurtükikantsid — ühe üles mäele vastu Toompea 
lossi ja linna vahekohta, teise allapoole mäge Bar- 

bara kalmistu taha. Sellesse kantsi, mis» oli ülal 
mäel, ehitas moskoviit vägevatest palkidest ja mul- 
last kakskümmend kolm blokhausi ehk kindlustist; 
nende ette ladus ta viissada kantsikorvi ehk fašiini, 
mida mullaga täidetuna asetati iga suurtüki vahe- 
kohta kümme, tagumisesse ritta neli, nende ette 
kolm, siis kaks ja kõige ette üks fašiin. 

Suurtükest oli moskoviidil seekord kaasas kulev- 
riine ja falkonette, mida ta ise nimetas serpantiini- 
deks ja sokoliteks, aga ka igasuguseid müüsreid ja 
haubitsaid, tema keeles volkometki. Parempoolsete 
blokhauside juurde kantsikorvide taha seadis ta neist 
üles kolm kuue jala pikkuste torudega suurtükki, 
mis lasksid viiskümmend kaks ja isegi viiskümmend 
viis naela rauda; järgmistesse asetas ta kuus kümne 
jala pikkust serpantiini, mille kuulid kaalusid kolm- 
kümmend, kakskümmend viis ja mõned ainult 
kakskümmend naela. Need tuletorud olid mosko- 
viidil juba õige vanad — neid oli valanud Moskoo- 
via kuulus valumeister ning sepp Ignati 1542. aastal. 
Keskmiste kantsikorvide taha seadis venelane kaks 
suurt lühikesetorulist müüsrit, mis lasksid nagu 
müürimurdjadki -kahesaja-kahekümne-viie-naelaseid 
kivikuule ehk tümlereid. Kaksteistkümmend väikse- 
mat serpantiini, mis lasksid ainult kuus ja kaksteist- 
kümmend naela rauda, asetati keskmiste kantsikor- 
vide taha. Neist suurtükest olid mitmed rootslaste 
valatud ja kandsid veel praegugi nende vappe; neid 
olid venelased Pärnu ja Paide majade võtmisel 
rootslasilt saanud ja ümber ristinud oma imelikkude 
nimetustega, nagu hunt, tüdruk, eit, ööbik, laulja 
ja lõvi. 

Venelase enese suurtükke olid valanud ta kuul- 
sad sepad ning valumeistrid Stepan Petrov, Andrei 
Tšehhov ja Esimene Kuzmin. Kuid ka hollandlasilt 
sooblinahkade vastu vahetatud neli pronkssuurtükki, 
mis lasksid ainult kuus naela tina, olid moskoviidil 
seekord Tallinna all kaasas. 

Kõik need suurtükid asetas venelane üles Tõnis- 
mäe harjale, sest alumisest kantsist ep olnud nen- 
dega linnamüüri tabamine teps mitte võimalik, kuna 
ta oli altpoolt paksu mullavalliga hästi varjatud. 
Osa ülemise kantsi blokhause püstitati Tõnismäe 
tagaküljele ligi Antoniuse kalmistut; neis hoiti rohu- 
ja kuulitagavarasid, kuna mõnedes neis käisid mehed 
vaheldumisi külma eest varju otsimas. 

Alumisse kantsi ehitas moskoviit kaksteistküm- 
mend blokhausi ja kandis sinna kokku ükssada kaks- 
kümmend kolm kantsikorvi. Sellesse kantsi tõi ta 
ainult müüsreid, mis lasksid vähemale kaugusele, ja 
sellekski tuli nende toruotsi peaaegu vastu laotust 
püsti tõsta, nii et kuul lendas laotusealuses suurt 
looka tehes ja tabas linna otse ülalt alla kukku- 
des. Kokku oli kantsis üksteistkümmend müüsrit 
ja neli müürimurdjat, mida toodi alumisesse kantsi 
seepärast, et lossi ja linna vahekohas Marstali mäel 
Talli- ja Neitsitorni vaheline müür oli mullavalliga 
katmatu. ja et seda kohta oli võimalik ainult sealt, 
kuigi mitte otsesihis, siis vähemalt viilitigi võtta 
ning tabada. Kuid et see müür oli vaenule vastu- 
panemiseks hästi paks, siis oli temasse peaaegu või- 
matu lasta ühtki auku ehk brešši. 

Ühtekokku oli moskoviidil Tallinna all neliküm- 
mend neli suurtükki, mis kaevati poolenisti maasse 

ja mille torude ette tõmmati pikk kraav, kuhu top- 
pijad sisse asusid. Et moskoviit ep olnud kunagi 
kuigi julge sõjamees, siis ei tihanud ta suurtüknikudki 
lahtiselt ning avalikult talitada, vaid sidunud ümber 
kahurite toruotsa köie, kallutasid nad sellest tõmma- 
tes laadimisel torusuu eneste juurde kraavi, kust siis 
pärast laadimist tõukasid ta jälle kolisedes üles. 
Kui vahel juhtuski, et vaenlane oli kõvasti peale 
tungimas ja palju suurtüknikke juba maha lastud, 
nii et ülejäänud olid kaotanud pääsemiseks lootuse 
ja armastuse elu vastu, siis alati poosid nad endid, 
et mitte näha oma relvade häbiväärset sattumist 
vaenlase kätte, nendesamade köite otsa üles. 
Tõnismäe ülemisel kantsil olid liiva ja külmunud 
mullakamakatega täidetud kantsikorvid asetatud 
kolmnurkadena ritta ja nende vahelistest lävedest 
vahtisid suurtükkide tahmunud kõrid Tallinna tor- 
nide poole. Härgade ja hobustega veeti vee! viima- 
seid suurtükke mööda libedaks tallatud Tõnismäe 
tagumist külge üles, kuid et nende vedamine oli 
isegi loomadele raske, siis upitasid suurtüknikud ise 
takka. Suurtükid asetsesid enamasti kõik selleks 
ehitatud regedel, kuid mõnedel neist olid vaatamata 
talvisele ajale veelgi rattad all. Kõiki neid piiramis- 
töid juhatasid suurtükimeistrid ehk sepad, kellele 
käske jagas knjäss Mikita Priemka, kes tihtigi piin- 
les hirmsate, luuvalude käes, kuid vaatamata seesu- 
gusele ihulikule kitsikusele. pidas ennast üsna mehi- 
selt ülal ja suurest vahvusest aina kiitles, et ta ter- 
vis olevat päris hea. Alati viibis ta suurtükkide 
juures, kus ta sõi, magas ning puhkas, ega lahkunud 
kunagi oma madude, huntide, tüdrukute, eitede ja 

ööbikute juurest. Nüüd oli aga Priemka karjunud 
end häälest, nii et jagades käske suutis ta veel ainult 
kähisedes ajada suust jäledaid ning roppe vande- 
sõnu. 

Olgugi et isegi kuuvalgusel jätkati Tõnismäel 
piiramistööd, oli moskoviidil kaks rasket suurtükki, 
millest kumbki kaalus kolm tuhat üheksakümmend 
naela, veel kohale asetamata. Ikestatud härjad, kes 
neid parajasti vinnasid mööda mäekülge üles, kuk- 
kusid ning komistasid tihtigi teel, sest nende sõrgade 
rauad olid kulunud libedaks. Ühel veohärjal kat- 
kesid sarvede küljest jutad, ja suurtükk veeres suure 
kolinaga mööda Tõnismäe libedat kallakut alla ja 
kukkudes mäejalal upakile, põrusid ta rummud lõhki. 
Seda maailmatu kisendamist ning vandumist, mis 
nüüd venelaste seas algas, seda suudab sõnastada 
ainult nende eneste keel. Priemka hakkas nuhtlema 
raskesuurtükimeister Frolkat, see omakorda vem- 
meldama lihtsuurtükimehi — holoppe ning kloost- 
rite orje, keda igale suurtükile oli ligemale kümme- 
kond meest; sõjaorjusele saatsid neid kloostrite mõi- 
sad ja adramaade pidajad, kes pidid nende tegude 
eest suurvürsti ees ühtlasi ka vastutust kandma. 
Nende suurtüki-holoppide ülesanne oli toimetada 
oma tuletorusid paigast paika, neid vedada ja olema 
lahkumatult nende juures kas elavana või surnuna; 
pärast Tallinna langemist pidi neid aga kuulutatama 
bojaaride meelevalla alt vabaks, nii nagu suurvürsti 
käsk oli välja läinud. Kui nad aga Tallinnat võt- 
mata pidid häbiga tagasi pöörduma, siis lubanud 
suurvürst ning tsaar neid kõiki eesotsas oma meistri- 
tega Kremli väravate ees võllasse riputada, hir- 

muks ning hõiatuseks teistele, et tal Tallinnaga on 
tõsi taga. 

Kui blokhausidesse tuulevarju pugenud suur- 
tüknikud olid välja aetud ja nad olid asunud suur- 
tükkide kodarate ja jalaste juurde, siis veeretati ja 
kisti see ränk tuletoru töölaulu upitusel üles mäkke. 
Toosama suurtükk oli ehitud Bütsantsist pärit märgi 
— kahepäise kotkaga, kuna ta süüteaugu kohta oli 
valatud päraniaetud lõugadega lõvi, mille tõttu see 
tuletoru kandiski sama eluka nime. 

Nüüd hakkasid suurtükimeistrid oma tuletorusid 
Tallinna pihta sihti seadma: Frolka laskis oma 
kahuri otsa nihutada kord paremale ja kord vase- 
male, vahel kaevata isegi lafetialust maad. Kuid 
kuuvalguses sihtimisest ei tulnud suurt midagi välja, 
sest ühtepuhku kadus silma eest vilkuv sihtimistera. 

Ühteaegu suurtükkide ülesseadmisega veeti kant- 
sidesse kivi- ja raudkuule, millest suuremaid toodi 
regedel, kuna vähemaid anti ülesseatud meestereas 
käest kätte. Et mõnelgi sõjamehel olid töörühma- 
misel käpikupihud üsna kulunud, siis härmatunud 
raudkuulid kiskusid nende kätelt naha. Kuulid 
laoti või veeretati hunnikutesse, mille ümber puu- 
sepad ehitasid palkrakked. Rohuvaadid veeretati aga 
laadijate juurde kraavi ja seati ka aukudesse, mida 
selleks kaevati kantsikorvide taha. 

Kõigi nende toimetuste juures kippus suurtüki- 
meeste töö igati viltu minema, sest nad olid pikast 
rännakust, karedast külmast ja magamatult rühmata- 
vast tööst nii väsinud ning vaevunud, et nad rohkem 
asjatult kisasid ja kohal tammusid, kui et oleksid 
midagi teinud. Peatselt pudenes nende käest mõni 

rohuvaat ja põrudes vitsadest lahti. segunesid mus- 
tad rohuterad valge tuisklumega; teisal varises otsa- 
kuti tõstetud kantsikorvide riit mürisedes ümber ja 
mattis mõnegi kraavis kükitava toppija enese alla. 
Jällegi pidid suurtükimeistrid haarama oma nuudi 
ja virutama oma inimesile nii ühele kui teisele, kes 
aga ette juhtus, vastu turja või põigiti üle silmnäo, 
nii et lendas kitkutud habemekarvu, et seega paran- 
dada nende meelt ning tuua neile tarkust. 

Et Tõnismäe kantsidesse oli moskoviit toonud 
peagu kõik oma kaasasolevad suurtükid ja tulemüüs- 
rid, siis oli seal ligiläheduses nende valvamiseks ka- 
sakaid ja streletse, et tallinlased äkki välja torma- 
tes ei tuleks neid käest ära kiskuma. 

Järgmisel päeval — 27. jaanuaril noore hommiku 
ajal, millal silm suutis juba veidi seletada, pöörasid 
moskoviidi suurtükimeistrid oma tuletorud Tallinna 
tornide pihta jooksma. Sepp Frolka askeldas oma 
tulemüüsrite vahel, ronis laadijate juurde kraavi ja 
puistas ise oma käega neli suurt puukühvlitäit rohtu 
müüsri kõrri, tampis selle kahuriluuaga torupõhja 
kokku, ajas sinna suure puntra heinu peale ja siis 
tõstsid kolm meest ähkides ja punnestades maast ka- 
hesaja-kahekümneviie-naelase tümleri, mille veereta- 
sid toruotsast sisse. Veel korraks uuris Frolka, et 
kas toruots on tõstetud vajalikule kõrgusele, ja siis 
kinnitanud üht tõstekiilu, hõõrus ta esmalt oma käsi 
vastu tahmunud nahkpõlle ja haaras siis pihtidega 
kantsikorvide tagusest tuleaugust hõõguva söe, mille 
asetas müüsri päras leiduvale süüteaugule. Käis vali 
kärgatus, mis pani jalgealuse võpatama ja tümler 
lendas üle mullavalli paistva müüri rinnatise pihta, 

riivates selle ülemist äärt, kust tolmles kiviprügi ning 
-kilde, kuna kogu Tõnismäe kants mattus sinisesse 
suitsu. Kähku kargasid nüüd kantsikorvide tagant 
mehed ja nihutasid kõrvalepõigelnud müüsri ta endi- 
sesse asendisse. Et tümler oleks pidanud Frolka ar- 
vestuse järgi lendama kõrgelt üle müüri ning kuk- 
kuma otse keset linna, kuhu ei sattunud ta aga teps 
mitte, siis tõukas ta oma karvamütsi esmalt otsmi- 
kule, sügas kukalt ja siis, lükates selle tagasi kuk- 
lasse, ronis uuesti laadijate auku. Puistanud nüüd 
juba viis ja pool kühvlitäit rohtu müüsrisse ja süü- 
danud selle uuesti, käis nii vali kärgahtus, nagu oleks 
pikne löönud maasse, ja müüser kargas august välja 
ning kukkus paarkümmend sammu eemale maha, 
kuna sepp Frolka jäi kurdina nagu imekombel puu- 
tumatult terveks. Samal ajal hakkasid ka teised suur- 
tükid nii ülemises kui ka alumises kantsis paukudes 
mürama. 

Nii laskis moskoviit oma müürimurdjaist, ööbi- 
kutest, sokolitest, huntidest, neitsidest, lõvidest ja 
eitedest Tallinna pihta kogu selle päeva, ja tabas 
hommikuse jutluse ajal püha Nigula kirikut, lastes 
ühe viiekümne-kahe-naelase raudkuuli rahva sekka. 
Ja olgugi et see kirik oli kodanikke ja selle, naisi ja 
neitsisid, vanu ja noori üsna kubinal ning puupüsti 
täis. ja et see kuul otse aknast sisse kargas ning kuk- 
kus rahva sekka, ei teinud ta ometi rohkem kelle- 
legi häda kui ainult ühele noorele kodanikule, ni- 
mega Hans von Mallen, keda kuul läbi akna tulles 
vigastas kivikilluga käest. Pärast hakkas ühest ve- 
nelaste lastud tulekerast põlema Nigula kiriku kõr- 
val asetsev uus vaeste- ehk seegimaja, millel põles 

pool katust ja osa sarikaid maha, kuna teise poole 
suutsid päästa Ivo mehed, kes suurte lumelabida- 
tega olid hakkamas, kühveldades katuselt lund ja 
pildudes sõnnikuvett tulele sekka, nii et see lõpuks 
kustus. Vist aga ep oleks sellegi majaga juhtunud 
suuremat õnnetust ning häda, kui ep oleks hoitud 
heinu katusealuses, vaid kuskil kaugemal, ning hästi 
valvatud, aga eks alati häda alles õpeta. 

Nähes linnas tulikahju, tõusis moskoviitide leeri- 
des suur kiitlemine ning rõõmus ulgumine, mis kos- 
tis isegi linna. Seni kui seegimaja põles, ei teinud 
aga venelased muud kui jätkasid oma hirmsat paugu- 
tamist ning laskmist, kusjuures jäi neile pinnuks sil- 
ma püha Olavi pikk torn. Seistes ühe kartauni juu- 
res, käskis Mikita Priemka suurtükimeistril põletada 
Olavile pihta ning lasta ta puruks. Küll seadis suur- 
tükimeister oma tuletoru ning sihtis nii, et ta silm 
hakkas seesugusest pingutavast vahtimisest virven- 
dama, kuid ikka põletas ta mööda, sest Jumal ise oli 
võtnud Olavi torni oma kaitse alla. Lõpuks tõukas 
Priemka suurtükimeistri eemale, heitis seljast oma 
hundinahkse kasuka ja asus ise suurtüki taha; kui ta 
aga kolm korda oli samuti nagu suurtükimeistergi 
mööda põletanud, siis astus ta häbistunult kõrvale 
ja läks tagasi oma telki, kuna suurtüknikud jätkasid 
kõrvetamist kuni kolmanda löögini pärast lõunat. 


Piiramise alates asus Tallinna tänavaile nukrus; 
enam ei peetud nüüd lusti- ega joomapidu, ja isegi 
pulmi ja peiesid mitte. Ei enam tuldud gildimaja- 
desse priiskamiseks ning pillerkaaritamiseks kokku, 
ja enam ei kostnud magusatest aukudest ehk veini- 

keldritest tinapeekrite kolinat, hõiskamist ega tralli. 
Ka maarahvas oli hirmunult pagenud oma onnidesse 
ja pinukodadesse, mis nad olid püstitanud Vanale 
turule Pakkhoone kõrvale, Sauna õue, Mungahoovi 
ja Suurele turule Vaekoja äärde. Olgugi et need 
onnid olid talupoegadele tuulevarjuks, ei andnud 
mad neile mitte sooja, nii et iga päev pidi linna timu- 
kas koristama külmunud maameeste surnukehi, mis 
vedelesid kodanike uste ees tänavail. Nende onnid 
konutasid aga nagu kari kärnaseid kutsikaid tore- 
date linnamajade vahel. 

Kuid ka linna sõjarahvas oli alatistest valvamis- 
test nii väsinud, et kui nad aga vähegi leidsid mahti, 
siis puhkasid oma urgastes ega lonkinud mitte mööda 
tänavaid asjatult ringi. Ainult siin-seal vilkus later- 
natuli üksiku teekäija või vahetusele ruttavate vahi- 
meeste näpus, kui nad rühkisid mööda Müürivahet 
edasi vahitornide poole või kui sõnumitoojad tulid 
läbi Lühikese jala rauaga naastutatud värava Toom- 
pealt alla. 

Kõige enam liikus nüüd Tallinna tänavail ratsas- 
tatud vahte, nii et kodanikud ei kuulnudki enam 
muud kui nende hobuste kabjaplaginat ja toorest 
ning roppu vandumist ja sõimu, mis sõjarahva seas 
on alati suuresti moes. 

Kui tornikell lõi kümme, või tagus ta koguni 
üksteistkümmend lööki vastu keskööd, siis ikka ja 
jälle virgusid ülal linnamüüride rinnatiste taga suiku- 
ma jäänud vahimehed ning püssikütid, kes, raputa- 
nud silmalaugudelt une, astusid raskete sammudega 
mööda katusealust banketti ehk kaitsekäiku edasi, 
kuna vastsadanud lumi krudises ja ägas nende jala- 

taldade all. Tornidest andsid aga vahimehed huige- 
tega ennast üksteisele tunda ja pöörasid siis jällegi 
oma pilgu moskoviidi laagritulede poole. 

Tallinna tornides, rondeelides ja basteides olid 
aga kõik suurtükid, nii suured kui ka väikesed, topi- 
tud täis rohtu ja rauda ning nende otsad pöördud 
tormilaskmiseks vastu venelase leerisid. Vahaga 
kaetud süüteorgid asetsesid iga suurtüki juures — 
vahimeeste käeulatuse kaugusel, nii et vajaduse! ep 
olnud neil vaja näha rohkem vaeva kui lüüa räni 
küljest säde, läita süüteork ja viia tuli suurtüki pära- 
auku. 

Et Tallinna linn väljastpoolt müüri viieteist- 
kümne sammu kauguselt oli ümbritsetud veekraavi- 
dega, mille äärde oli osaliselt ehitatud mullavalle, 
siis ei pääsenud venelane väljastpoolt lööma peagu 
mitte ühtegi muud müüriosa kui ainult seda, mis 
asetses Toompea ja linna vahelisel Marstali mäel; 
kuid sealgi oli kaks mantelmüüri ja kraavi ees, ja 
pealegi ei saanud moskoviit teda oma suurtükest 
otsesihis võtta. 

Tallinlased ise ei soovinud Jumalalt aga midagi 
armsamat, kui et venelane oleks joosnud tormi ning 
tunginud MAarstali ja Neitsitorni kohal Toompea 
lossi ja linna vahele sisse, kus igale poole olid püssi- 
kütid ja suurtükid valmis ning hakkama pandud, nii 
et kui ta sinna vahele oleks tulnud, siis ta mitte ep 
oleks teadnud, kuidas sealt välja pääseda. Aga ru- 
mal moskoviit oli omajagu ka kaval, ta aimas sealt 
enesele hädaohtu ega tulnud mitte, vaid ainult va- 
ritses ning piilus, ja pelgas oma kantsidest tulla lage- 
dale, kus teda oleks õnneks võetud; samuti võttis ta 

kuulda ka nende kahe äraandja nõu, mis seega oli 
neil läinud täide. 

Et nüüd näis, nagu oleks moskoviit võtnud nõuks 
Tallinnat samuti nagu Polotskitki tulega kiusata, 
siis tarvitasid Tallinna jumalakartlikud kubernerid 
ning asevalitsejad Hinrik Klaussen Horn ja tema 
poeg Carolus Hinriksen ettevaatust ja hoolt; sage- 
dasti seadsid nad ise suured kahurid tornides vaen- 
lase vastu hakkama ja andsid tihtigi suures häda- 
ohus olles nendest tuld, nõnda et kodanikud hakka- 
sid juba nurisema ning ütlesid: 

— Kubernerid lähevad oma kartmatuses liiale, 
sest kui neist ükski juhtub saama häda, siis oleks see 
linnale suuremaks kohutuseks ja kahjuks, kui et teis- 
test löödaks kas või tuhat meest maha. 

Kõike seda nurinat ei pannud aga kubernerid tä- 
helegi, vaid olid hoole ja julgusega igal pool ligi, 
nagu tegi ka Tallinna raat. 

Olgugi et moskoviidil oli Tallinna all palju suur- 
tükke, oli'tallinlasil linnas ja lossis neid peaaegu viis 
korda enam — tervelt ükssada üheksakümmend ka- 
heksa toru. Seekord oli Tallinnal kartaune, falko- 
nette, kulevriine ja tormisuurtükke nii ohtrasti peal, 
et mõnda neist ei tulnudki kogu piiramise ajal tar- 
vitada; nende seas oli ka palju müüsreid, mida laeti 
väikeste kivide, naelte ja rauatükkidega, mille tõttu 
nad lasksid ka ainult õige lähidasele vahemaale. 

Et moskoviidi tulega kiusamised kestsid ikka 
edasi, siis tarvitasid Tallinna kubernerid ja aulik raat 
selle vastu ettevaatust: esiteks lasksid nad kõigile 
kodanikele ja linna elanikele kuulutada, et igaüks 
suure trahvi ähvardusel kõik oma puud, heinad, õled 

ja pahna, mis kergesti võiks tuld võtta, viskaks oma 
pööningult maha ja topiks ning hoiaks neid ainult 
keldrites ja võlvialustes varjul; pööningul aga hästi 
pidada alalist vahti, kes seal valvaks ning hoiaks 
silmad lahti nii päeval kui ka öösi. Teiseks pani 
raat ametisse ratsa-vahid, kes kogu öö pidid ringi 
ratsutades valvama, et kui venelase tulekerad juhtu- 
vad kuhugi kukkuma, siis nad neile kohe järele rat- 
sutaksid ja annaksid inimesile teada, et need kustu- 
tamiseks kohale ilmuksid. Kolmandaks pidi igaüks 
oma pööningul hoidma märgi härjanahku ja pidama 
seal käepärast katlaid ja toobreid külmunud sõnni- 
kuga, et sellega summutada tulekerasid, mille kus- 
tutamiseks vesi ep olnud mitte hea. Peale selle olid 
kõik Tallinna majade pööningud kaetud laiade pae- 
tahvlitega, millele veel omakorda oli üsna paksult 
mulda peale pandud, nii et kui tulekerad juhtusidki 
läbi katuse lüües sattuma pööningule, ei võinud see 
mitte kergesti põlema hakata. Seesuguse ettevaa- 
tuse ning hoolsa valvamise tõttu ja et tallinlased 
piiramisega hakkasid juba harjuma, ei pandud pä- 
rast tulekerasid enam tähele, nagu lindugi, kes lao- 
tuse all on lendamas. 

Ka kivikuulid ei võinud Tallinnale kuigi suurt 
häda ning kahju teha, sest et tänu Jumalale olid 
peagu kõik majad kaks ja ka kolm elu kõrged, ja 
nende laed vägevatest palkidest punnitud; ja kuigi 
nad juhtusid lööma ühest laest läbi, siis teisele jäid 
nad ometi kinni; seega oli iga kodanik omas toas 
nende pärast üsna julge ja muretu. 

Peale kõiki neid ettevaatusi palkas Tallinna raat 
Harju talupoegade ehk Ivo Schenkenbergi sõjarahva 

salga, keda nüüd oli koos terve lipkond — ligemale 
nelisada meest, vähese tasu eest linna teenistusse 
raesõduritele abiks. Need uhked ning tüdimata talu- 
pojad, enamasti kõik ratsutajad ja harkpüssidega 
mehed, ei tundnud siis midagi armsamat kui koos 
rootsi maasulastega pidada igal päeval ja ööl sõja- 
mehe kombel vahti ja taplusi, nii et moskoviidid 
muutusid lõpuks nende vastu õige tigedaks, ja kui 
juhtusid neist mõne kätte saama, siis tegid neile 
hirmsate piinade ning valudega otsa. 

Nii hakkaski talupoegade lipkond tulekerade jä- 
rele ööd ja päevad läbi mitmes salgas vahti pidama; 
ja iga tulekera eest, mis neist keegi suutis kinni püüda 
jä linna peamehele näha viia, sai ta kolm marka 
kulda. Kui nad aga juhtusid märkama tulekera 
mõnel kodaniku majal, mille pööningule ep olnud 
seatud vahti, pidid nad selle kodaniku majale kohe 
kokku jooksma ja tulekera kas summutama või luu- 
gist alla viskama. Selle eest pidi siis see kodanik, 
kes mitte ep olnud oma pööningule pannud valvajat, 
igal ajal andma neile kohe pool taalrit, nii nagu nõu- 
dis seda rae eeskiri, milles oli öeldud, et ainult ka- 
sulootus paneb inimesi liigutama. 

Ivo sõjameestel oli sellest aga meel üpris rõõmus 
ning hea tuju, nii et nad pidasid hagijaina tulekera- 
dele ööd ja päevad läbi jahti; kihutades tulekerade 
järel veeretasid nad neid nagu poisid, kes tänavail 
mängivad vurrpalli, nõnda et mõnigi kodanik, kelle 
mee! juhtus olema kurb või nukker, nähes neid tule- 
kera ümber rüselemas, hakkas seeüle südamest naer- 
ma ning muutus seega üsna rõõmsaks. 

28. jaanuaril kaheksanda löögi ajal vastu keskööd 
tulid venelased ühe jao kantsikorvidega veidi lähe- 
male ja hakkasid Toompea lossi lubjaahjude juurde 
püstitama suuri blokhause. Sellest aga tõusis Tal- 
linnas hädakisa, sest arvati, et nüüd hakkab mosko- 
viit terve ning täie jõuga tormi jooksma. Et Tal- 
linna omadel ep olnud vaenlase seesuguse nina-alla- 
tikkumise pärast enam rahu, siis hakkasid nad nõu, 
pidama, et kuidas temast kergemini lahti saada ning 
seda uut kantsi hävitada. Ivo Schenkenberg oli oma 
sõjarahvaga valmis venelasile rüsinal otsa tormama, 
kuid Tallinna sõjaülemal ep olnud vabadike vahvu- 
sesse veel täit usku, kuna arvati, et oma rumala 
oskamatuse tõttu võivad nad asja veel hoopis ära 
rikkuda. Seepärast määrati siis selle teo kordasaat- 
jaks üks lipkond rootsi jalamehi ja lubati ka Ivol 
ainult viiekümne vabadikuga kaasa minna. 

Järgmise päeva varahommikul, kui linna kuked 
olid alles teist või kolmandat korda kiremas ja kui 
sadas tihedat lund, astusid rootsi maasulased ja väike 
osa Ivo sõjarahvast Nunneväravast välja ja hiilisid 
lossi lubjaahju tagant suurt ringi tehes moskoviidi 
lähema kantsi poole. Merelt puhus parajasti külm 
tuul, mis kihutas lund venelaste valvureile vastu 
vahtimist, nii et need ei saanud avada oma silmi, 
olles sunnitud neid oma karvamütsidega varjama. 
Vabadikud olid kõik varustunud ainult varraste ning 
odadega, kuna rootsi maasulaseil oli ainult mõnel 
üksikul kaasas rataslukuga püss, mis aga seesuguse 
tiheda lumesaju tõttu oli täiesti kasutu. Ivo sam- 
mus Tondiga kõrvu, kuna ta ülejäänud sõjarahvas 
tuli paaristikku järel ja pidas vaikides täielikust kor- 

rast kinni, nagu seda tegid nüüd vilunud Rootsi 
tingsõdurid. Et tallinlased sammusid mööda mitte- 
tallatud rada, siis eessammujail tuli sügavas lumes 
sumades teistele teed tallata. 

Moskoviidi kantsile läheneti vasemalt küljelt, 
kust ta ei teadnud aimatagi kallaletungi, kuna ta val- 
vurite silmad olid pööratud linnatornide poole, kui 
nad neid seesuguse rajuilmaga üldse suutsid lahti 
hoida. Tallinlased aga lähenesid tasaselt ähkides, 
sest lumi ulatus meestele kohati kuni harudevaheni. 

Lõpuks hakkasid läbi hommikuse hämaruse ja 
tiheda lumesaju paistma venelaste kantsi pulvärgid 
ning tornid, mis eemalt näisid suurte lumemügeri- 
kena. Kui siis veelgi oli edasi sammutud, hakati 
silmama ka kantsikorve, mille vahelt olid suurtük- 
kide otsad pööratud Tallinna poole. 

Äkki plaksahtas venelaste kantsis arkebuus ja 
kuul kündis pealetungijate jalgade ees lund — val- 
vur oli lähenejaid silmanud. Nüüd aga ep olnud 
enam mõtlemiseks aega: Rootsi maasulased torma- 
sid kisendades edasi, ise kogu aeg kukkudes ja taker- 
dudes sügavas lumes. 

— Nuia maha! karjus Ivo maarahva keeles, kuna 
vabadikud edasi joostes karjusid ja röökisid seda- 
sama: — Nuia maha...! 

Paljud tallinlased kukkusid ning komistasid otseti 
lumme, millega täitus nende lahtine suu; aga ikka ja 
jälle karati jalule, hüpati püsti ja tormati vardaid 
keerutades edasi; karati venelase kantsi, hüpati üle 
fašiinide, tungiti pulvärkidesse ja tehti põrgulärmi, 
nagu oleksid hullunud ning märatsevad koerad pää- 
senud lõast. Unised venelased, kes tööväsimusest 

olid blokhausides raskelt maganud, ei suutnud teha 
enam muud kui hakata Tõnismäe poole jooksma. 


Kes neist aga juhtus jääma blokhausidesse kauemaks, = 


need pisteti pärast nende väljatoomist surnuks. 
Päris imelikul ning õnnelikul kombel ep olnud maa- 
sulased ja vabadikud selles pooleldi pimeda taeva 
all kestnud tapluses maha nottinud omasid. Aga 
eks siingi olnud Jumal abimehena vahel, eraldades 
oma käega tallinlasi vaenlasist. 

See taplus, mis nii väheste meeste tõttu oli suure 
julguse ning häbematusega ette võetud, kestis ainult 
lühikest aega, sest venelased, kes ep olnud mitte 
maha notitud, jooksid suurtes parvedes Tõnismäe 
ülemisesse kantsi. 

Vahepeal oli ilm muutunud valgemaks, nii et 
tallinlased võisid juba silmata oma tööd: ümberringi 
lamas tapetud venelasi kägaras, kõveras, kössis ja 
ka ristseliti maas. Kuid kõik nad ep olnudki päri- 
selt otsas, vaid kisendasid ja röökisid oma koledate 
haavade käes piineldes, kitkusid surres oma habe- 
meid ja rTöökisid valude käes vaeveldes päris 
jäledasti. 

Kuid haavatute tähelepanemiseks ei tohtinud 
nüüd ühelgi olla südant, vaid tuli kiiresti vaadata, 
kust on midagi kaasaviimiseks pihku haarata. Haava- 
tuilt kisti hundinahksed kasukad, korjati rebasenahk- 
seid mütse ja haarati vaenlase mahapillatud relvi. 
Kõigist neist ei jätkunud igaühele, enamasti aga 
vabadikele, kellest maasulased olid rüüstamisel 
hakkajamad. 

Juba pidid tallinlased varajagamisel omavahel 
tülli minema ning üksteist pistma hakkama, kuid et 

heitunud vaenlane oli vahepeal jõudnud end koguda, 
siis hakkas ta Tõnismäe ülemisest kantsist kõrve- 
tama kõigist suurtükest, nii et tallinlased pidid kii- 
resti lahkuma. 

Ivo, kes paari vabadikuga uuris venelase tule- 
müüsreid ning arutles, et kuis neid läbi sügava lume 
linna tuua, pidi nüüd paukude ning mürtsahtuste 
kuulmisel selle kavatsuse katki jätma ja jooksma 
koos Rootsi maasulastega tagasi linna. 

Tingsõdurid tõid enestega kaasa ka ühe bojaari, 
kelle parema käe kõõlused olid läbi raiutud. Nagu 
ülekuulamisel sellelt bojaarilt kuuldi, oli ta nimi 
Daniil Tšhihhatšov — Padise maja vojevooda, kes 
ka oma rahvaga oli tulnud Tallinna alla. Tema 
teadmised ütlesid tallinlasile venelase väe seisukorra 
üle paljugi, muu seas, et tal olevat ligi kaks tuhat 
tündrit püssirohtu kaasas ja et kõik selle tahtvat ta 
Tallinna pihta laskmisel läbi kõrvetada ning sellega 
oma õnne katsuda. Kui Daniil Tšihhatšovilt veel 
muidki teateid oli ilma piinamise ja valumasinate 
tarvitusele võtmata kätte saadud, siis sidusid linna 
habemeajajad ta käe lahasse ja seejärel viidi ta 
Marstali torni alla vangikeldrisse kindla valve ja 
luku taha. 


Piiramise ajal viibis Tallinnas palju mõisamehi 
ja aadlikke, kes kõigist Eesti maadest olid siia varju 
pugenud, aga paljud tulnud ka koguni Riia stiftist. 
Nüüd ei suutnud nad ära oodata seda aega, millal 
kaoks moskoviit Tallinna müüride alt ning linna 

tänavailt nahksete kellade ehk trummide põrin. Nad 
ootasid venelase lahkumist pikisilmi ja nende noore- 
mad kuulasid vanemate inimeste kurtmisi endisest 
heast ajast ning põlvest, millal Viljandi hüppamine, 
Paide joomine ja Rakvere kargamine olnud kuulus 
ning suuresti moes. Ja see, millest need vanemad 
aadlikud oma noorematele rääkisid, ep olnud mitte 
vale ega pettus, sest mitte ainuüksi rahupõlve maits- 
tes, vaid veel nüüdki elasid paljud neist nagu ava- 
likud hoorajad mitte ainult alatute naistega, vaid ka 
oma sõprade ning sugulaste abielunaistega salajast 
ja ka avalikku häbi- ja porduelu, sattudes seejuures 
säärastsse verehäbisse, millest kõnelda on patt. Ja 
nende igapäevane töö ep olnud muud kui alatine 
prassimine ja armatsemine, kuna samal ajal pidid 
teised lihtkodanikud, sõdijad ja ka Harju talupojad 
oma verega kaitsma linna. Kõike seda ei peetud 
aadlike juures mitte häbiks, vaid aina tubliduseks; 
nagu juba enne moskoviidi tulekut oli nende seas 
suur hooletus, vedelemine, kõrkus, uhkus, upsakus, 
ülbus, toreduse tagaajamine, kiimalus ning lihahimu, 
määratu prassimine ja kasimatu elu päev-päevalt 
ikka enam maad võtnud, nii kestis see ka nüüdki. 

Seesugune elamine oli ordumeistrite valitsuse 
lõppaastail suuresti moes olnud, kuid ka nüüdki 
peeti sellest vanast kombest kinni ja elati selle järgi 
— ülemad hingekarjased ja valitsejad eeskujuna ees, 
mille tõttu ka alamal aadlil oli vaba voli seda järele 
teha. Elamine ning läbikäimine kõlvatute naistega 
oli seekord nii vanale kui ka noorele lubatud asi, 
ilma et kellelgi oleks tarvitsenud tunda seejuures 
vähegi kartust või häbi. Ja nende häbikottisid ei 

hüütud mitte hooradeks, vaid igaüks tegi seda pare- 
mini nagu mõistis, sagedamini nimetades aga talita- 
jaiks ja julguseandjaiks, sest enne pulmi harjutasid 
noored ritterid kõlvatute naistega oma julgust. 

Kõike seda ei sündinud ka Toompea piiskoppide, 
toomhärrade ja tähtsamate mõisapidajate seas mitte 
vähe, ja kui mõnel ta sohinaine sai juba vanaks, nii 
et ta temale enam ei passinud, siis andis ta selle 
koos väikese maatüki või veskiga mõnele maapriile 
ja vahel isegi vabadikule abielunaiseks; ise ta aga 
tõi enesele seejuures juba mitmendat korda uue 
tüdruku majja. Mõnigi aadlikest pidas seejuures 
oma kõlvatuist talitajaist enam lugu, kui ta seda oma 
kristliku sidemega ühendatud abielunaisest oskas 
pidada. 

3. veebruaril, ühel pühapäeval, pidas Tallinnas 
üks vana ning tähtis aadlimees, kelle naine oli sur- 
nud ja kes enesele oli võtnud uue abinaise ehk julgus- 
taja, selle lapsele varrusid. Seda pidu peeti päris 
pulmakombe kohaselt ja vanal viisil, kusjuures 
varrulised ning külalised prassisid, kaklesid ja lõid 
üksteisele haavu, hoolimata, et moskoviit istus linna 
väravate taga ja võis sellest aiva rõõmu tunda. 


Et peagu kõik Eestimaa aadlikud viibisid seekord 
Tallinnas, siis kogunesid nad kõik oma kaaslase sohi- 
naise varrudele seks puhuks üüritud Suurde gildi- 
majja kokku. Varrud ise korraldati aga täie tore- 
duse ja lustiga, nii et suur gildituba kippus külalis- 
tele kitsaks jääma. Ka ep olnud neile linna pasuna- 
meistrist koos ta kolme selliga küllalt, vaid nad pal- 
kasid juurde veel rootsi maasulaste trummilööjaid 
ja pasunapuhujaid. 

Varrudele tuldi ülalt Toompealt ja ka Pikalt 
tänavalt, kus aadlil asetsesid omad majad, mis aga 
olid kinnistatud mõne tähtsama kodaniku nimele, 
kuna Toompea oli ehitamiseks jäänud kitsaks, ja all- 
linn kuulus aga ainult kodanikele. Varruliste suu- 
red toredad täkud ning rasked ratsud olid värviliste 
suletuttidega ja hõbedaga naastutatud leidega tore- 
dasti ehitud, kusjuures nad hüppasid ja tantsisid 
ratsanike all. Need täkud, kellest igaüks maksis 
vähemalt üheksa säilitist rukkeid, ei kõlvanud aga 
millekski muuks. kui ainult seesuguseks uhkustami- 
seks, sest nad olid söödetud jäledasti rammu. 


Kui lõpuks varrulised olid gildimajas koos, siis 
üks aadlimees, kes kokkutulijaist juhtus olema kõige 
auväärsem ning tähtsam, pidas seal kõne ning tänas 
kõiki kokkutulnud ülemaid, vanemaid ja alamaid, et 
nad oma ilmumisega on teinud lapsevanemaile au 
ning rõõmu, ja palus seejuures sõbralikult, et nad 
selle peo viiksid suure rõõmu ning lustiga lõpuni. Ja 
ta lisas, et kui vahest kellelgi kokkutulnuist on vana 
viha ning vingu, siis ärgu ta tuletagu seda meelde 
siinses pidulauas, vaid püüdku olla sõbralik ning 
tõstku selle tõotuseks käsi. Nüüd tõstsid kõik oma 
käe ning tõotades andsid selleks oma sõna, mida jät- 
kus ainult seniks, kuni õlut oli saadud keresse. 

Algas määratu joomine ning prassimine, kus- 
juures toodi välja ka puukarikad, mis olid nii suu- 
red, et nendes võis pesta lapsi, ja joodi neist niikaua, 
kuni silmad läksid kirjuks ning ei seletatud enam 
ükstest. Seal joodi üksteisele poolte või koguni ter- 
vete karnitsate viisi õlut ühe sõõmuga ette, ja nõnda 
pidi teine eesjoojale järele tegema, kui ta ei tahtnud 

tunda rüütlimõõka oma ihus. Ja see suur joomine 
ning õgimine ei sündinud mitte ilma õlle raiskami- 
seta, sest gildimaja põrand muutus mahavalatud õl- 
lest nii märjaks, et ühtepuhku tuli laotada sinna 
heinu, kui seal veel üldse taheti seista, kõndida ja 
tantsida. Seal oli ka aadlikest poisse, aasta nelja- 
teistkümnesi, kes vanemate eeskujul jõid poolte ja 
tervete kortlitega üksteisele ette ning seega püüdsid 
õllejoomises ennast usinasti harjutada. Kes seal 
kõige paremini oskas juua, purustada, pista, lüüa, 
kiskuda, torgata haavu, kirivasi ja kõiki maailma 
hädasid mõistis kõige paremini kokku vanduda, see 
oli nende silmis esimene kukk, teda pandi ülemasse 
otsa laua ääres istuma ning anti talle seal aukoht. 


Kui varrulised olid ärajoodud õllest juba meele- 
tuseni purjus, siis tõusis nende vahel tüli ning riid; 
algas metsik kisklemine, löömine ja pistmine, mida 
tehti mitte ainuüksi tänaval ja eeskojas, vaid ka suu- 
res gilditoas, kus oli istumas ka auväärseid eman- 
daid koos oma tütarde ning neitsidega, kes nüüd 
pidid hirmunult hüppama kõrgetele laudadele ja pin- 
kidele, et mitte jääda kaklejaile jalgu. Seal siis 
tõmmati välja oma suured rütingid ja virutati nen- 
dega nii mõnelgi pea keskelt lõhki või raiuti ihu 
küljest käsi, nõnda et habemeajajaile jätkus tööd 
kogu selleks ööks ja isegi veel järgmiseks päevaks. 
Olgugi et linnas oli piiramise kitsikuse tõttu suur 
kurvastus, peeti neid varrusid siiski vana viisi ning 
kombe järgi kuni lõpuni edasi. Seal lasksid pal- 
judki paista ennast julgete ning vapratena, juues 
tervete ja poolte karnitsate viisi venelasi ühe sõõ- 

muga üksteisele ette, ning olid seega ka vägevad 
sõjamehed lakkuma. 


Varrudeks oli toodud õlut ja viina nii palju 
kokku, et ka raesõdurid ja kohtusulased said sellest 
osa, ja jäid tukkuma oma vahitubades ja võlvkäiku- 
des, mis asetsesid Raekoja-taguses linna vanglas ehk 
Pütteli majas; aga samuti ka linna tornides asuvate 
tähtsamate vangide valvajad ei jäänud omast osast 
ilma. 

Samal ajal kui Suures gildimajas määratul kom- 
bel prassiti, istus Ivo koos mõne vabadikuga maa- 
sulaste kõrtsis, mida iga väejuhatus püüdis asutada, 
et vähegi saada tagasi sellest rahast, mida sõdureile 
teenimise eest tuli maksta. Ivo istus omaette mõt- 
tes ega võtnud vabadike jutuajamisest kuigi palju 
osa, samuti ei pannud ta tähele ka kahupäisi müügi- 
selle, kes valasid vaatidest sorinal õlut, sülitasid üle 
laua ja vandusid koos tingsõduritega kurja. 


Kõrtsitoa teisel elul asus sõjasellide lõbumaja, 
mille väejuhatus oli kodanike ja raatmanide tungival 
palvel asutanud Tallinnasse, et seega vähegi kaitsta 
sõjasulaste eest oma emandaid ja tütreid, keda nad 
olid hakanud kimbutama, kui need olid minemas ki- 
rikusse või tulemas sealt välja. Seesugusest tallin- 
laste palvest sai väejuhatus hästi aru, ja püüdes igati 
kodanikele vastu tulla, asutaski ta säärase maja, mis 
pidi olema ainuüksi sõjasellide päralt ja mida täi- 
deti sõdurite leskedega, keda linnas oli nii palju 
nälgides ümber hulkumas, et kõhutäie eest saadi neid 
sundimatagi kokku enam kui oli tarvis. 


Nüüd aga kostis sealt ülalt kõrtsitoa teiselt 

elult nii ööd kui päevad läbi alatine kisendamine 
ning tüli, mis kostis päris selgesti alla kõrtsituppagi. 

Istudes laua ääres vahtis Ivo kõrtsitoa tüdrukuid, 
kes tema meelest ep olnud põrmugi vooruslikumad kui 
needki, kelle pärast seal ülemisel elul nüüd kakeldi. 

Äkki astus kõrtsituppa ja lähenes lauale keegi 
tundmatu sõjasell, kes, võtnud Ivo kõrvale istet, 
sõnas nõnda: 

— Ei seal saa vett ega vermet panna suhu ega 
silma..! ja ta osutas peaga teisele elule. 

Et aga Ivo talle midagi ei kostnud, siis vahtis 
tingsõdur teda terasemalt ja ütles: 

— Aga sõber, sul ep ole maasulase nägugi ees! 

— Mina olen samane sõdija nagu sinagi, ainult 
ma ei müü mitte raha eest oma verd! kostis Ivo ja 
pistis oma nina peekrisse. 

— Tähendab — sinu veri on siis odav nagu solk, 
mis ep ole ühtki aartigitki väärt?! kostis tingsõdur 
rahulikult. 

— Ise ei hinda ma teda aartigilegi; kuid mos- 
koviit olevat lubanud mu pea eest enam hinda, kui 
sa seda kogu aastaga jõuad orjata. 

Nüüd jäi tingsõdur Ivole ammuli suuga otsa 
vahtima, sest ta ei teadnud mitte, kas on see tühine 
hooplemine või on selle mehe sõnade taga ka tõtt, 
ja ta küsis: 

— Mis mees sa siis oled, et nii suure suuga 
hoopled? 

— Olen lihtne mees, käin ainult nendega vene- 
laste vastu taplemas, ja Ivo osutas oma kõrval istu- 
vale Tondile ja Rapile. 

— Ega mitte maarahva sõjaülem..? 

Ivo noogutas ja surus peekri uuesti huultele. 

— Siis tahan ma sinuga kokku juua, hüüdis maa- 
sulane ja tellis enesele kortli viina. — Sinust kuulsin 
juba moskoviidi leeris lugusid! 

— Moskoviidi..? ja Ivo jäi kuulatama. 

Kolksatanud oma peekriga vastu Ivo õllekannu, 
jõi sõjasell, nimega Tonnies Dene, oma peekri poo- 
leni tühjaks, ja asetanud selle siis lauale, hakkas ta 
matsutava suuga kõnelema. Ja siis kuulis Ivo, et see 
sõjasell ongi üks nendest, kes Padise majja sisse tun- 
gides jäänud tormiredelite purunemisel moskoviidi 
kätte; et ta aga osanud nende barbarite keeles tore- 
dasti vanduda, siis ep olevat nad teda mitte maha 
löönud, vaid jätnud eneste kasuks tõlkijana elama, 
kuna teisi kõiki saadetud tagumise otsaga mulda 
õgima, nagu seda ütles Tonnies Dene. 

— Sina tuled Padisest?! imestus Ivo, ja juba 
hakkasid uued pärimised tal peas valmima. 

— Tulin, kostis sõjasell ja läks siis oma jutusta- 
misega sellest küsimusest mööda: — Nende väeülem 
Daniil Tšihhatšov tahtis tõsta mind isegi oma kants- 
leri seisusse, aga et ma olen ikkagi tõsine kristlane, 
siis ei tahtnud venelasi teenida, vaid tulnud nendega 
Tallinna alla, kargasin moskoviidi leerist välja ning 
tulin Tallinnase omade juurde tagasi. 

— Kas sa ka vene kirja mõistad? küsis Ivo, kel- 
lele tuli meelde kiri, mille ta Nehatu mõisas oli võt- 
nud moskoviidi käskjalalt ja mida ta ep olnud seni 
edasi andnud. 

— Kirjatundmises olen osav! hooples Tonnies 
Dene suurustava suuga. 

— Eks siis loe ja ütle, mida siin pajatatakse, ja 

Ivo otsis taskust kägardunud paberi, millel kirjatä- 
hed olid veel päris selgesti näha. 

Silunud paberi, tegi tingsõdur tähtsa näo ja hak- 
kas siis asjalikult ning kuuldavalt veerima; lõpuks 
oskas ta lugeda päris soravalt, nii et Ivo hakkas 
isegi uskuma tema oskust. Kiri ise kõneles aga Ton- 
nies Dene tõlkimisel nõnda: 

»Vägevale vojevoodale ning armulisele isandale 
knjäss Feder Ivanovitš Mstislavskile kirjutanud tema 
truualamlik teener ning ori Mihhail Sitski aastal 
7084 maailmaloomisest tagasi, aga Issanda Jeesuse 
Kristuse, meie Lunastaja lihalikust sündimisest 
1576. aasta oktoobrikuu 26. päeval. 

Löön näoga põrmu sinu ees, oh isand Feder Iva- 
novitš, ja ütlen, et minule käskijaks määratud Daniil 
Tšihhatšov on tehtud nõidusega totraks ega või 
enam juhatada meie suurvürsti ning tsaari vägesid 
Padise majas. Kuula mind, oh vägevamatest väge- 
vam Feder Ivanovitš, missuguse jõledusega on tul- 
nud sinu sulane Daniil Tšihhatšov toime: oma õige- 
usulise abielunaise Matrena Ivanovna pistis ta sur- 
nuks ja mattis ta juba kolme päeva möödudes maha; 
olgugi et ta korraldas talle toredad peied ja laskis 
pidada pikaajalise hingepalve, ei suuda see ometi 
vähendada ta pattu. Kuid kõige jõledam selles loos, 
oh Feder Ivanovitš, on see, et ta võttis enesele sohi- 
naiseks ühe paganliku Liivimaa tüdruku, kes on aja- 
nud hulluks ta pea. Enam ei tegele ta sõjaasjadega. 
vaid peab selle tüdruku undruku taga istumist üle- 
maks kui juhtida meie tsaari — Ivan Vassiljevitši 
väge. 

Kui nüüd sina, Feder Ivanovitš, ei astu oma targa 

mõistusega vahele, siis näeme raskeid päevi ja peame 
selle toreda Padise maja andma õige peatselt käest.“ 

— See on kaebekiri, seletas Tonnies Dene pabe- 
rit Ivole tagasi andes, — mis aga sinu agaruse tõttu 
on jäänud ülemvojevoodale viimata. 

— Daniil Tšihhatšov... sõnas Ivo mõttesse vaju- 
nult, sest talle tundus, nagu oleks ta seda nime kuul- 
nud juba varem. 

— Daniil Tšihhatšov, kordas nüüd Tonnies Dene, 
— nagu kuulsid, tema oligi mulle Padises isandaks, 
kes mind ka mõõga alt päästis. 

— Tõsi, hüüdis nüüd Ivo, — seda nime kannab 
ka bojaar, kelle maasulased tõid haavatuna linna! 


— Kas sa aga tead, kes on see Liivimaa tüdruk, 
kellest Mihhail Sitski teeb nii kavalasti juttu? küsis 
Tonnies Dene. 

Ivo vahtis arusaamatult kaaslasele otsa. 

— Mina olin tema ja Tšihhatšovi vahel neli 
korda tõlkijaks, kuna Tšihhatšov ei usaldanud enam 
oma senist tolmatši, seletas vangist pääsenud ting- 
sõdur. — Toosama tüdruk ep olnud aga keegi muu 
kui kadunud markitant Dauid Denhardi tütar, kui 
mäletad...? 

— Dorothea! ja karanud püsti, haaras Ivo Ton- 
nies Dene õlgadest tugevasti kinni ja raputades teda 
ägedasti hakkas nõudma: — Kõnele, kõnele kõik, 
mida sa temast tead! 

— Pea, pea kinni! ja sõjasulane haaras Ivo kä- 
test, et end vabastada. 

Kuid Ivo raputas teda ikka ägedamini ja kordas 
kui hull: 

— Kõnele, kõnele rutem, või ma kägistan su siin- 
samas! 

— Ta on Ül-lemiste le-he-ris! kostis nüüd Ton- 
nies Dene, kuna ta hääl seejuures ägedal raputami- 
sel ühtepuhku katkes. 


— Ülemistel! hüüatas Ivo ja laskis sõjaselli 
lahti; — aga inimene, miks ei kõnelnud sa seda 
mulle varem?! 

Tonnies Dene ei osanud sellele midagi kosta ning 
oli seesuguse kohtlemise üle isegi pahane; juba oli 
ta sattumas kaklemise tujju, kuid et Ivo tellis nüüd 
karnitsate viisi õlut ja viina, nimetades teda seejuu- 
res oma vennaks, siis kadus ka Tonnies Dene tusa- 
tuju kähku. 

— Aga mis on sul selle tüdrukuga asja ning tema 
järele tahtmist? küsis nüüd omakorda Tonnies Dene. 


Kuid Ivo ei teinud seesugusest rumalast pärimi- 
sest väljagi, vaid hakkas Tonniest oma nõusse meeli- 
tama ning teda salajaseks käiguks venelase leeri 
enesega kaasa kutsuma. 

Tonnies Dene ei tahtnud seda nõu aga kuuldagi, 
sest laagritel olevat tublid vahid ümber, nii et kui 
sinna minna, siis eluga ei pääsevat sealt enam tagasi. 
Pealegi ei oskaks nad seda tüdrukut leida, sest laag- 
reid olevat mitu ja need mitmele poole laiali pilla- 
tud. 

— Aga seda paika võiksime ju Daniil Tšihhatšo- 
vilt pärida, arvas Ivo; — küsime järele, et missugu- 
sesse laagrisse on ta selle neitsi jätnud. 

— Sinu nõu võiks olla ka õige, kuid terve nahaga 
meie sealt ikkagi ei pääseks. Ja kas tühipaljas tüd- 

ruk ongi seda väärt, et tema pärast peaks kaks 
meest hakkama mängima oma eluga?! 

— Ta on seda..! kostis Ivo. — Kui sa aga ei 
taha tulla, siis ajan kogu oma sõjarahva jalule ja 
murran läbi...! 

— Isegi kogu tallinlaste vägi ei suudaks läbi 
murda, sest venelasi on nii palju, et nad on enesele 
kindlad, kostis Tonnies Dene Ivo nõu laites. Kuid 
minul on hoopis kavalam nõu, kui talitada selle järgi, 
siis võib see tüdruk peatselt olla meil siin. 

— Eks siis kõnele! ja Ivo jäi ahnesti kuulama 
tingsõduri juttu. 

— Mina sean oma kavaluse sellele, et iga ini- 
mene peab oma elu ülemaks kui mõnda tüdrukut! 

Ivo vahtis arusaamatult oma kaaslasele otsa, kuna 
see jätkas selgituseks: 

— Kui asetada Daniil Tšihhatšovile lahtine mõõk 
kõrile ja ütelda temale nõnda: laseme sind vabaks 
ning rahus minna omade juurde tagasi, kui saadad 
selle tüdruku enese asemel siia; kui aga arvad tei- 
siti, siis lõikame sult pea, nii et vali...! 

— Kuid ta ep ole ju meie meelevallas, vaid 
Marstali torni all kindla luku taga, püüdis Ivo vastu 
vaielda. 

— Luku taga, kordas maasulane, kuna ta näole 
ilmus lai irvitus; — kas sul siis rahvast ep olegi? 

— Mida suudab siin mu rahvas, kui bojaari hoi- 
takse hoolsa valve all! 

— Ükski lukk ega valve ep ole kunagi kindel, 
kostis Tonnies Dene, kes oma elus oli juba mitmeid 
vangist kargamisi läbi teinud. — Toome ta tornist 
välja ja ütleme talle nõnda: Daniil Tšihhatšov, saa- 

dame sind tagasi laagrisse ning kingime sulle elu, 
kuid selle eest vabasta ning saada siia see neitsi, 
keda sa enese juures pead vangis! 

See oleks küll ränk seaduse rikkumine, mõtles 
Ivo, kuid teisiti ep ole võimalik päästa Dorothead. 

Veel istusid nad mõni aeg sosistades ninapidi koos 
ja arutlesid oma plaani, kuni lõpuks kaheksanda 
löögi ajal lahkusid kõrtsist. 

Samaks ajaks olid Suure gildi majas varrulised 
endid tublisti purju joonud, kõige enam aga üks 
mõisameeste pealikuist, Laurentius von Kollen, 
kel hooplemiseks oli kõige suurem suu. Kui ta juba 
mitme karnitsa õllega oli venelasi alla joonud, siis 
üheksanda löögi ajal läks ta koos 50 joomakaaslase 
ning mõisamehega ilma kuberneri ja ka ühegi linna 
ülema teadmata salaja linnast välja. Et ka värava- 
vaht oli saanud varruliste õllest oma jao. siis laskis 
ta neid üsna lahedasti välja. 

Pühavaimu tornikell oli löönud juba üksteist- 
kümmend lööki vastu keskööd, kui Ivo koos Tonnies 
Dene ja kaheksa äravalitud vabadikuga lähenes hii- 
lides Marstali tornile, mille all kohtusulased valvasid 
linna tähtsamaid vange. 

— Raevorstid ning vahimehed on ennast pul- 
made õllest tublisti purju lakkunud, seletas Tonnies 
Dene sosinal, — nii et meil ep olegi vaja näha muud 
vaeva, kui et leiaksime võtmemehe üles! 

— Aga kui pärast hakatakse otsima...? kahtles 
veel ikkagi Ivo. 

— Las otsivad, kostis Tonnies muretult; — keegi 
ei hakka kahtlustama sind, vaid arvatakse seda 
purjutavate mõisameeste tembuks, ja küllap minagi 

tahan selle eest hoolitseda, et raatmanel! tekiks see- 
sugune kahtlus. 

Tallide taga pöörasid vabadikud oma kasukad 
pahupidi selga ja määrisid kaasavõetud nõega oma 
näod nii mustaks, et keegi ep oleks võinud pidada 
neid enam ristiinimesiks. Pärast seda roniti mööda 
rasvalambist valgustatud Tallitorni treppi alla 
võlvkäiku, kus asetsesid vangiurgaste lukustatud 
uksed. 

Trepivalvur, olles samutigi pulmalauast toodud 
viinast ennast purju joonud, lamas nüüd läve ees 
kõhuli maas, kuna peast kukkunud kiivri lõuaalune 
rihm oli jäänud tal hammaste vahele; paremal pool 
ukse all lamas ta musket, kuna tühjendatud savi- 
pudel oli tal veel praegugi käes. Ise aga oli ta läve- 
esise põranda jäledasti roojastanud ja selles püher- 
dades ennast nii rüvetanud, et vabadikel ep olnud 
kuigi suurt lusti võtta ta vöö küljest alumise ukse 
võtmeid. Kui siis avati uks ja mindi teise võlvkäiku, 
kordus seal peagu samane lugu: koridori valvur 
istus kägardunult nurgas ja toetudes seljaga vastu 
seina, magas norisedes, hoides seejuures oma alle- 
bardi põlvede vahel; ta kiiver oli vajunud paremale 
kõrvale, kuna sinise kuue tinanööbid olid kõhu ko- 
halt avatud. Olgugi et valvuri reie külge köidetud 
liivakella ülemine pugu oli juba ammugi tühjaks 
joosnud, ep olnud teda veel ikkagi tuldud vahetama, 
sest vahetaja, olles joonud ennast pulmaviinadest 
purju, magas nüüd kuskil hoovinurgas ristseliti maas. 

Et purjutus-uni on kõige parem köidik, siis ei 
hakatud ka seda paksukõhulist kohtüsulast siduma, 
vaid ainult Rapp, katsudes ta une sügavust, kiskus 

teda parempoolsest vurrust, kuid raske uni ei lask- 
nud valvuril sedagi tunda. 

Nüüd hiilis Ivo oma meestega võlvialuses edasi 
ja lähenes vangiurgaste võtmehoidjale, kes istus 
põleva rasvapoti juures ja luges Johannese Ilmutus- 
raamatut. Kuuldes lähenevaid samme, — tõstis 
võtmehoidja pilgu piiblilt ja nägi kohkudes, et kari 
karvaseid kuradeid ja elukaid, nagu ta praegu Jo- 
hannese Ilmutusraamatust oli lugenud, tuleb talle 
lähemale. Ta tahtis hüüda Issanda nime, kuid hääl 
jäi kõrisse kinni. Vabadikud hüppasid aga talle 
juurde, kiskusid ta pikali ja sidusid kinni; samuti 
köideti ka ta lõuad nööriga kokku ning kisti kinni, 
nii et ta ei suutnud enam kisa tõsta. Kähku haa- 
rati ta puusalt võtmekimp ja avati Daniil Tšihhatšovi 
kongi uks, mille tagust valgustati kaasavõetud vaha- 
küünlaga. Õlgedel lamav Tšihhatšov ajas ennast 
istukile, kuid nähes enese ees paharette, tegi ta 
kolmekordse ristimärgi ja hakkas oigama. 

Nüüd andis Tonnies Dene end Tšihhatšovile 
tunda ja ütles, et tõusku ta kähku, sest teda on tul- 
dud päästma. Kiites Issanda nime, ajas nüüd vang 
ennast jalule, kuna kinniseotud võtmemees lohistati 
, «tema asemele kongi ja lukustati selle uks. 

Tulles viimasena läbi võlvkäigu, jäi Rapp uuesti 
täidlase kohtusulase ette seisma; nähes valvurit 
rahulisti magavat, tekkis Rapil tahtmine teda nar- 
rida: et tal midagi mõistlikumat seekord pähe ei 
tulnud, siis määris ta kohtusulase pikad vurrud 
ennast rüvetanud vahimehe roojaga kokku, ja alles 
siis ruttas ta kaaslasile järele. 

Talli taga rõivastati Daniil Tšihhatšov kaasavõe- 

tud talumeherõivastesse, nii et keegi ei võinud 
tunda temas moskoviidi vojevoodat; ümebrrõivastu- 
mise juures tuli Tšihhatšovil tunda ka omajagu valu 
ja vaeva, sest ta lahasseköidetud käsi pelgas liigu- 
tusi. Tonnies Dene ruttas aga vahepeal Pikale täna- 
vale ja viskas Marstali torni kongide võtmed Suure 
gildi läve ette, kus parajasti kakeldi. 

Pärast seda viidi Daniil Tšihhatšov Mungahoovi 
kõrval asetsevasse vene kirikusse, mille nüüd tallinla- 
sed olid sulgenud ja samuti võtnud vene kaupmees- 
telt nende keldrid ja laod. Kiriku uks kangutati 
lahti ja bojaar Daniil Tšihhatšov talutati altari ning 
pühakupiltide ette, kus vahaküünla valgusel lasti 
tal vanduda ning ristisuudlemisega kinnitada, et ta 
pärast omade juurde pääsemist saadab tagasi selle 
rootsi tüdruku, keda ta pidanud enese juures van- 
gis. Kõike seda tõlkis Tonnies Dene nii, nagu Ivo 
talle ette ütles. 

— Miks tahate võtta minu vanadelt silmadelt 
rõõmu? kostis Tšihhatšov suure meelekindlusega 
hääles. — Jätke tüdruk mulle alles, päästmise eest 
tahan aga tasuda teile kulla ja hõbedaga. 

— Tasud, kostis Tonnies Dene, ja samas tärkas 
temas uus mõte, millest ta haaras hammastega kinni. 
— Tasud, siis tõota ristisuudlemisega, et oma laag- 
risse tagasi jõudes annad mulle sada rubla hõbedat, 
mis sinu eluga võrreldes on päris tühine vara. 

Nüüd hakkas Daniil Tšihhatšov kauplema, tõen- 
dades jumalakuju ees, et tal rohkem varandust ep 
olevat kui kolmkümmend rubla, ja sedagi suutvat ta 
maksta ainult siis, kui osa sellest laenab talle abi- 
ülem Mihhail Sitski. Lõpuks leppiski Tonnies Dene 


56 


Pe 


kolmekümne rubla ehk ühesaja kaheksakümne taalri 


hõbedaga. 


— Nüüd aga tõota Kristuse ees, et kõik selle 
annad mulle kohe pärast laagrisse jõudmist ja lased 
mul tulla oma tahtmist mööda tagasi! nõudis Ton- 
nies Dene. 


Daniil Tšihhatšov tõotas — lubas kõike seda 
täita. 

Ivole, kes seesugust kauplemist nähes oli muutu- 
nud kärsituks, seletas Donnies Dene: 


— Bojaar tõotas vandega, et toimetab tüdruku 
sulle kätte, kuna mina ise lähen teda venelase laag- 
rist ära tooma. —-—— .—-—-—-—--—----- 


Need viiskümmend purjus sakslast, kes olid koos 
Laurentius von Kolleniga välja läinud, olid oma 
sõgedas julguses tormanud venelaste lähemasse 
kantsi, mis asetses Tõnismäe all, löönud seal palju 
venelasi maha ja tõid kaasa isegi ühe suurtüki; 
Laurentius von Kollen sai aga ise seejuures nii 
tublisti ning palju, et ta juba teisel päeval heitis 
hinge. Seesugusest vägiteost ep olnud aga kellelgi 
kasu, sest vaenlase lähema kantsi vastu oli arvatud 
teha hoopis midagi muud, millise kavatsuse nüüd sää- 
rane purjuspäine tormamine ajas nurja ning oli hoia- 
tuseks moskoviidile, et ta paremini valvaks oma 
kantse. - Pärast seda tuli aga tallinlasil asjatult 
oodata, et vaenlane tuleks tormama, mille vastu 
Tallinnas oli üsna hästi ette valmistatud; sest kui 
mitte üks, vaid ka tema teised tormijooksud oleksid 
Jumala abiga tagasi löödud, küllap siis oleks võidud 

näha, kelle omaks need suurtükid moskoviidi kant- 
sis oleksid lõplikult jäänud. 

Marstali torni keldrites magasid vahimehed 
peagu hommikuni välja, ja ka vahetustele määratud 
mehed magasid nii raskesti, et välised valvurid olid 
neid oodates külmunud peaaegu purikaiks. Marstali 
tornis ärkas esimesena võlvkäigus magav kohtu-- 
sulane, kelle liikmed olid kägardumisest jäänud tui- 
maks. Ta ajas enese püsti, sirutas kangestunud 
koibi, haigutas sügavasti ja alles siis tundsid ta sõõr- 
med jäledat haisu. Et tõrelda võtmehoidjaga see- 
suguse koleda haisutamise pärast, läks kohtusulane 
teda otsima, kuid oma suureks imestuseks ei leid- 
nud ta teda omalt kohalt. Enam mitte suutes kanna- 
tada keldri haisvat õhku, ronis kohtusulane mööda 
müüritreppi torni aknale, kust pistnud välja pea, hin- 
gas täie sõõmu puhast taevaalust õhku, hingas ning 
nuusutas Veel teisegi korra ja pidi nüüd imestuma, 
et kas selle ainsa ööga on tulnud juba kevad, millal 
Tallinna peldikud ja kloaagid hakkavad haisema. 
Pistnud ka teisest torniaknast oma pea, tõmbas 
kohtusulane selle raputades tagasi ja ütles: 

— Kole lugu — terve maailm on rooja haisu 
täis! 

Hiljem algas Marstali torni vahimeeste seas vali 
ülekuulamine, sest Tallinnas oli juhtunud senikuul- 
matu lugu: tähtis vang oli pääsenud kindlate lukkude 
ning valve alt põgenema. Nüüd uuriti ja kimbutati ka 
varrulisi, sest vangiurgaste võtmed leiti Suure gildi- 
maja eest; sellepärast hakatigi lõpuks arvama, et 
küllap purjuspäine Laurentius von Kollen ongi oma 
joomakaaslastega seesuguse karistusväärse tembuga 

hakkama saanud ning lasknud bojaari vanglast lahti; 
kuid täit selgust ei saadudki seesuguses tumedas 
loos ning Daniil Tšihhatšov jäi kadunuks, nagu oleks 
neelanud teda maa. Võtmemees aga kinnitas Juma- 
lat appi kutsudes, et mitte inimesed ep olevat käi- 
nud bojaari vabastamiseks tornis, vaid need olnud 
päris ehtsad põrgulised — karvaste külgede ja mus- 
tade nägudega, milles silmavalged aina välkunud. 
Tema arvates ep olevat bojaar pääsenud kuskile 
põgenema, vaid nüüd olevat tal põrgus palju hul- 
lem põli, kui oli tal seda Marstali torni all istudes. 

TEINE PEATÜKK 


Kare talvekülm tikkus ka venelastele halastama- 
tul kombel ligi ning vähendas nende vaprust, mis 
kunagi ep olnud suur. Ei aidanud siis ka hundi- 
nahksed karvakasukad ega bojaaride villvooderdi- 
sega telgid, sest ihust hakkas lahkuma soojus. Külma 
eest varjamiseks tuli neil ehitada määratu hulk 
blokhause ja isegi hobustele talle, milleks materjali 
võeti, kust aga saadi. Varustise ning tarbevara 
kokkukandjaks ja muretsejaks oli moskoviidil suu- 
rem väerühm, mis koostus sõdimises veel täiesti vilu- 
mata noortest bojaaripoegadest. 

Tarbevara otsimisel langesid 1. veebruaril, ühel 
reedesel päeval, bojaaride pojad koos väikese tatar- 
laste salgaga püha Birgitta ordu toredale Mariendali 
kloosterkirikule kaela ning rikkusid ta hoopis ära. 
Oma kantside ehitamisel vajaliku tarbevara saami- 
seks kangutasid nad kloostril katuse pealt, viskasid 
sarikad alla, tallasid altari maha, lõhkusid kooripeal- 
sed, purustasid toredad raidraamidega aknad ja tõu- 
kasid ümber suured kuuetahulised sambad, mille 

tõttu laevõlvid varisesid mürisedes ja kiviprahi tol- 
mates maha ning matsid kogu kiriku sisemuse enese 
alla. Suuremad sambakivid vedas moskoviit aga 
oma leeri, kus tahus neist suurtükikuule. 

Maalt oli pagenud kloostrisse varjule ka palju 
talupoegi koos oma laste ja naistega; kõigile neile 
lõid nüüd venelased nuiaga pähe ning saatsid hale- 
dal kombel hukka. Et Birgitta ordu kloostrid olid 
monasteria mixta ehk segakloostrid, siis asus seal 
nii munki kui ka nunni koos; mungad notiti samas 
surnuks, kuna nunnad võeti koos nende abtissiga, 
kes ametitunnusena kandis oma musta peakatte kül- 
jes otsmiku kohal valget risti, tatarlaste ratsasalga 
keskele. Pärast seda ei läbenud tatarlased jääda 
ootama bojaaripoegi, kes oma regedele ladusid suuri 
palgi- ja lauakoormaid, vaid hakkasid juba aegsasti 
tagasi tulema oma Järveküla leeri. 

Hale oli siis näha, kuis tatarlased istudes oma 
pikakarvalistel koledatel hobustel sundisid õnnetuid 
nunnasid nagu meeletut lojuste karja sammuma 
mööda sügavat lund. 

Et vaenlane vangistaks kloostrite vagasid neitsi- 
sid, seda ep olnud varem kunagi juhtunud kristlaste- 
vahelistes sõdades, kuid seda tehes andis nüüd vene- 
lane ise täit tõendust oma paganlikust päritolust. 

Päike oli jõudnud üle noore lõuna, kui Tõnis- 
mäe kantsis jätsid suurtüknikud rohuvaatide ja kuu- 
lide vedamise soiku ja tormasid kõik Antoniuse kal- 
mistu taga asetsevasse streletside laagrisse. Neid 
ei suutnud enam ohjendada suurtükiasjanduse ma- 
gistrite ehk meistrite vandumine, sõim ega plaksata- 
vad nuudid, vaid jätnud kuulivoorid ja rohutündrid 

poolele teele, tormasid nad libastudes ning kukkudes 
mööda Tõnismäe kallakut alla, ise möirates: 

— Eh-hee — tüdrukuid voorib, tüdrukuid...! 

Parajasti talutasid streletsid raudpidemeis ja 
-ahelais, aga samuti ka oheliku otsas siplevaid püha 
Birgitta ordu kloostri vagasid neitsisid, keda nad olid 
ära kiskunud tatarlasilt, kui need parajasti olid veda- 
mas neid Järveküla laagrisse. Seesugune tegu käis 
küll korra ning seadusemõistmise vastu, sest kes oli 
võtnud, sellele kuulus ka eesõigus; kuid kristlasina 
ei tahtnud venelased mitte lubada tatari paganail, 
kellest olgugi et osa oli vahepeal ristitud, olla naiste- 
jagamisel esimesi. Ja olgugi et parajasti oli suur 
paast, millal tõsine venelane pidi hoiduma himudest, 
ei suutnud nad seekord ometi oma lihahimu üle 
võitu saada. 

Nii tekitaski nende vangistatud kloostrineitside 
Tõnismäe kantsi toomine seal suure segaduse, kak- 
luse ja vihase ulgumise, sest ei ükski suurtüknik, 
strelets ega ratsanik tahtnud nunnade ja talu- 
poegade naiste jagamisel teisele alla vanduda, vaid 
nad võtsid nagu tigestunud sõnnid neid eneste 
keskele. Iga sõjamees püüdis enesele rõõmustami- 
seks rebida naist. ega tahtnud teda mitte jätta tei- 
sele. Isegi bojaaridest väeülemad, nagu desjatka, 
sotnja ja tõsjatka vanemad, nii ka streletside käsk- 
kondade ülemad taplesid nende Liivimaa naiste 
omandamise pärast oma sulaste ning orjadega 
vereni; tülitsedes ning omavahel kakeldes olid nad 
eneste seast löönud juba mitmeid maha ning viga- 
seks, kuid sellestki ei võtnud nad Õpetust, vaid 
nende tigedus muutus veel palju hullemaks. Ka 


62 


nunnadest olid peagu pooled kistud juba lõhki ja 
paljaks, kuid vaatamata sellele, kestis tüli nende pä- 
rast edasi ja mõni sõjamees oli õnnelik sellegi üle, 
kui talle jäi pihku mõni riidehilp või selle rebenenud 
riba. 

Seesugune möllamine ajas suurtükiväe ülema 
knjäss Mikita Priemka, kes oma luuvalude käes oia- 
tes jõi küüslaugu ja pipraga tembitud viina, jalule. 
Kähku nööris ta oma sinise kaleviga kaetud soobli- 
nähkse kasuka sõltused kinni, haaras nahkse nuudi 
pihku ja kargas telgi lävele, kus trabantidena seisid 
kaks sekiiradega varustatud pikka nogardlast. 

Esmalt ei saanud väljakaranud knjäss Priemka 
kogu sellest rumalast möllamisest Tõnismäel põr- 
mugi aru. Kui ta parajasti oma telgilävel nõutult 
vahtis, lähenes talle joostes punasehabemeline sepp 
Frolka, kes pärast seismajäämist ja alandlikku kum- 
mardust palus, et knjäss ise tuleks looma rahu ning 
korda, sest isegi bojaare olevat möllajate seas. Et 
aga Priemkat huvitas kõige enam selle möllamise 
põhjus, mille aga Frolka oli jätnud nimetamata, siis 
virutas ta talle oma piitsaga vastu nägu, kuna suur- 
tükimeister vajudes alandlikult küüru jäi ootama 
uusi hoope. 

— Litapoeg, kisendas knjäss, — miks ei kõnele 
sa enam?! 

Enne aga kui Frolka suutis vastata, kostis uus ja 
endisest veel valjem kära, sest tatarlasi kihutas oma 
väledatel stepihobustel nagu rahet Järvekülast Tõnis- 
mäele. Kuulnud oma ammukiüttidelt, et streletsid 
langenud neile poolel teel kaela ja kiskunud neilt 
neitsid ja naised, kes õigusega kuuluvat neile, süt- 

tis tatarlaste viha ja hüpates hobuseile olid nad val- 
mis kas või verega lunastama oma elavat vara. 
Nende eestvedajana kihutas tatari murza ehk bojaar, 
nimega Bulat Murssoi, kes keerutas oma kõverat 
saablit ja kelle karvadeta nägu oli tapahimust muu- 
tunud virilaks. Streletsid aga astusid neile vaprasti 
vastu, kuid seni kui nad jõudsid asetuda rindritta ja 
tõsta harkidele oma püsse, tuisklesid tatarlased nagu 
tormihoog nende keskele ja hakkasid neid laiali 
puistama, ise hüüdes: 

— Hik-hikk! 

Ka suurtükimeeste kants puistati segamini ning 
tallati mitmed rohuvaadid puruks. Õnneks ei kest- 
nud seesugune möllamine kuigi kaua, sest streletsid 
tõmbusid tagasi, kuna kasakad vahtisid osavõtmatult 
pealt. 

Noppinud terveks ning ellu jäänud nunnad, neit- 
sid ja naised eneste keskele, vajusid tatarlased koos 
oma saagiga Tõnismäe-taguselt alla ning läksid ta- 
gasi oma leeri, kust nad suure kihutamisega olid 
alles tulnud. Tõnismäele jäi aga kolmkümmend neli 
sõjameest — streletse ja mõni bojaar oma vere sisse 
rögisema, nii et nende silm ei näinud enam kunagi 
kodumaad, olgugi et neid ep olnud rabanud liivimaa- 
laste mõõk. 

— Penipojad! kisendas knjäss Priemka tatarla- 
sile järele ja väristas oma karvast rusikat; — siis 
nõnda teenitegi oma suurvürsti Ivan Vassiljevitši, et 
lööte maha tema omasid?! 

Ja knjäss Priemka laskis anda enesele rakendatud 
hobused, et minna Ülemiste laagrisse ülemale voje- 
voodale knjäss Feder Ivanovitš Mstislavskile viima 

tatarlaste peale kaebust ning nõudma seesuguse üle- 
annetuse pärast Bulat Murssoi kanget pead. 

Nüüd hakati korraldama segilöödud laagrit ja 
matma säärases rumalas tapluses otsasaanud omasid. 
Samal ajal aga kandis õhtueelne tuul tatarlaste lee- 
rist hõiskamist ja raudpidemeis siplevate püha Bir- 
gitta ordu kloostri vagade neitside hädakisa ning 
nuttu, kui neid seal koledasti vaevati ning sunniti 
ennast nende rohtlapenidega ühte andma; ja ei tund- 
nud seal nende vastu halastust mitte keegi, sest 
tatarlane on samane vägivallamees nagu türklanegi. 

Pärast seda hakkas moskoviit Tallinna tornide 
kallal uuesti oma õnne katsuma: suurtükimeister 
Frolka laskis toppida oma torud täis rohtu ja 
rauda ning pööras siis nendest ühe Harju nelinurkse 
väravatorni poole, tahtes seda tabada; kui ta aga 
pani hõõguva söe kahuri süüteaugule, siis kuuldus 
ainult vali susin, aga põmakat ei tulnud teps mitte. 
Suurtüki päraauk visises ja ajas väheselt ka tossu, = 
mille kadudes Frolka kummardus kahuri kohale, et 
leida viga; kuid samas aga purskus tulejuga süüte- 
august lurinal välja ja kõrvetas ta punase habeme 
kuni tüügasteni maha ega jätnud ka silmalaugudele 
karvu, kuna kuul kukkus sopsatades Tõnismäe ja- 
lale, kus pani ainult väheselt tuiskama lund. Säära- 
selt vigurdasid veel mitmedki torud, sest rohi oli 
märg; tatarlastega möllamisel oli palju rohuvaate 
purunenud ja nende sisu lumega segi tallatud. Nüüd 
kallutati veel laskmata suurtükkide - toruotsad 
alla, veeretati kuulid välja, kisti heinatopised eest 
ja pühiti toruõõned kõlbmatust rohust kahuriluuda- 
dega puhtaks. Kui siis augus kükitavad laadijad olid 

suurtükid rikkumatu rohuga uuesti täitnud, hakkas 
moskoviit kõigist oma suurtükest laskma kurjemini 
kui kunagi varem. Kõik see oli muidugi tallinlas- 
tele ainult hirmuks ja ähvarduseks. 

Suurtükikantsid täitusid sinise suitsuga ja kõr- 


benud rohu ning väävli vänge haisuga, kuna Tõnis- 


mäe linnapoolne lumine kallak kattus püssirohu- 
tahma mustade jugadega ja tuletorudest väljaien- 
nanud hõõguvate heina- ja takutopistega. Frolka ja 
tema abilised ning laadijad, kes kükitasid suurtüki- 
torude ette kaevatud aukudes, olid püssirohu põle- 
tamisest nõgised ning mustad, nii et nad ei tundnud 
enam üksteist. 

»Põmm-põmm-prõuh!“ paukusid ning mürasid 
suurtükid nii ägedasti, et maa aina põrus ja Tallinna 
tornid tudisesid. 

Iga paugahtuse järel nõksahtasid ning hüppasid 
suurtükid oma aukudes, kuhu neid pärast väljakar- 
gamist pikkade hoobade ja kangidega tagasi nihu- 
tati ning kangutati. -Pärast igakordset lasku kisku- 
sid laadijad ning toppijad suurtüki toruotsa eneste 
juurde auku, kus heitsid paar puukühvli-täit rohtu 
sisse, lükkasid heinatuustiku ette, surusid kahuri- 
luuaga ta torupõhja kinni, seadsid ümmarguse kuuli 
toruavausele ja siis, vallandanud toru otsa kinnitatud 
köie, langes kahuritoru raske pärapool valju mürt- 
sahtusega lafetile, kuna esiotsa kerkides veeres kuul 
vastu topist. 

Plärtsahtades lõid tümlerid vastu Harju värava, 
Kyk in de Kökeni või jällegi nelinurkset Neitsi torni, 
millelt pudenes paekilde ja mille vastu mõni rabe- 
dam kivikuul jooksis lõhki nagu valminud õun puu" 

otsast kukkudes. Madalalt lennutatud kuulid tor- 
masid vastu müürikaitse-valli, kõrgemad aga hüppa- 
sid üle ja põrkasid vahel kolksahtades vastu püha 


Nigula kiriku torni, mille kattevasest lõid läbi. 


Linnas hakkasid aga tormi- ja hädakellad uuesti 
taguma, manitsedes kodanikke olema valvel ja kut- 
sudes sõjamehi vallidele. — — — — — — -— — 

Selle hirmsa laskmise ajal istus moskoviitide 
ülemvojevooda knjäss Feder Ivanovitš Mstislavski 
oma šatras ja kuulas, kuis ta kantsler luges ette gra- 
motat, mille oli läkitanud Padise maja noorem voje- 
vooda Mihhail Sitski, kes praegu oli selle maja aju- 
tine käskija. Mihhail Sitski, kes oli suur purjutaja 
ja hõbedaarmastaja, vihkamises aga esimesi, kõneles 
oma kirjas nõnda: 

»Knjäss Feder Ivanovitš MSstislavskile, kes on 
meie isakese tsaari ning Moskoovia suurvürsti Ivan 
Vassiljevitši vägede käskija Liivimaal. 

Kuulsin kurba sõnumit, mis tekitas minu süda- 
mele valu ja kutsus laugudele pisaraid, oh isakene 
käskija, et minu endine toitja ning vanem vojevooda 
Daniil Tšihhatšov olevat armetult löödud Tallinna 
all maha ning saanud vangilangemisega otsa. Suu- 
res meeleliigutuses ning lakkamatus pisaratevoolus 
mälestades oma endist käskijat, löön oma nõdra mõis- 
tusega täidetud otsmiku maanikummarduvas alan- 
duses Sinu ees põrmu, oh knjäss Feder Ivanovitš, ja 
palun alandlikult, oh isake ning meie kõigi leiva- 
vanem, luba mul oma tänulikkust ning alandlikku 
meelt näidata oma endise käskija ning sinu sulase 
Daniil Tšihhatšovi vastu seega, et võtan enese hoolde 

tema Liivimaalasest neitsi, keda tema — kadunud 
Daniil Tšihhatšov mõtles valida enesele abielunai- 
seks kuni surmani. Täites kadunu viimset tahtmist, 
et pöörda seda neitsit õigeusku, võib tema rahulikult 
puhata oma hauas, sest kui juhtub, et see neitsi on 
temast sigitatud, siis ep oleks bojaari veri asjatult 
raisatud. Sellepärast palungi sind, isake, saada see 
neitsi, kes praegu viibib sinu suures laagris, selle 
gramota toojaga minu juurde Padisesse, et võiksin 
kohe asuda tema ristimisele, milline püha toiming on 
nüüd õndsa Daniil Tšihhatšovi langemisega jäänud 
pooleli. 

Kirjutanud Padises 7085. aastal veebruarikuu 5. 
päeval sinu varmas teener ning ori Mihhail Sitski.“ 


Knjäss Feder Ivanovitš Mstislavski — mees mitte 
ainult sõnades, vaid ka tegudes vahva ning vapper, 
seejuures suur pühakirjatundja ja ka mõistuselt aru- 
kas, kuid siiski tagasihoidlik ning vaikse loomuga, 
kuna ta pale oli igasuguste heade voorustega: ehi- 
tud; peale selle oli ta armastusväärne ja oskas häid 
kombeid, olles ise kõige parema sünnipäraga oma 
isalt, ema poolt aga puhast ning rikkumatut tõugu. 
Kristlaste sõjavägedes oli ta kuulus ning ülistatud, 
kandis oma kehal paljusid haavu, mis olid saadud 
mitmeis uskmatute- ning paganatevastaseis lahinguis, 
kõige enam aga Kaasani linna võtmisel, mis tõi talle 
palju kannatusi ja ihulikku häda. 


Mõttessevajunult kuulas ülemvojevooda oma 
kantsleri lugemispominat, ja kui see oli lõppenud, 
siis tõusis knjäss püsti ja hakkas oma jahedas telgis 
jalutama; lõpuks istunud uuesti pingile, laskis Mstis= 

lavski kantsleril panna kirja oma vastuse Mihhail 
Sitskile: 

»Kirjutad mulle, oh armastatud poeg, häid ja 
Jumala meelepäraseid asju. Olen rõõmus, et tahad 
selle naise õigeusku pööramisega teenida Kristust; 
olgugi et ta on meie vaenlaste killast, aga sinu kinni- 
tust mööda vooruslik ning väärib õigeusku vastu- 
võtmist. Seepärast võta ja pööra ta meel õigeusu 
poole, milleks saadan sulle oma õnnistuse. Feder 
Mstislavski.“ 

Nüüd ulatas kantsler kirja mustandi oma abili- 
sele — kirjaoskajale köstrile, kes hoides vasemas 
käes tindipõit hakkas põlveotsal gramotat puhtalt 
ümber kirjutama. Kui kiri oli valmis, siis kantsler 
andis selle Mstislavskile, kes pärast läbilugemist kee- 
ras ta kokku ja ulatas Mihhail Sitski vanemale saa- 
dikule, kes seejärel kummardus ülemvojevooda ees 
maani ja siis kantsleri ees kombekohaselt ainult 
vööni. Koos Sitski käskjalgadega läks ülemvoje- 
vooda käsutäitja püha Jaani hospidalisse, et seal- 
asuvale Daniil Tšihhatšovi liignaisele Darja Davõ- 
dovnale, nagu venelased Dorothead nüüd nimetasid, 
anda edasi ülemvojevooda tahtmise ning soovi. 

Püha Jaani hospidal asus Tartu maantee ääres, 
otse Seegiveski läheduses. Hospidalis ep olnud mitte 
ainuüksi vaeseid tõbiseid ning haigeid, vaid seal asus 
ka rikkaid linlasi, kes oma kõlvatu eluga olid sattu- 
nud hirmsasse prantsuse tõppe, mis röövis inimesilt 
isegi silmanägemise ja mädandas nende ihu nagu 
pidal. Vaesed tõbised pidid hospidalis põdedes töö- 
tama viljaväljadel, kuna jõukad võisid seal laiseldes 
elada. 

Kui moskoviit oli Tallinna alla jõudnud, siis kõige 
enne röövisid ta sõjamehed pidalitõbistelt nende 
voodivaibad, ja pärast seda saatis ta linnale teate, 
et see koristaks hospidalist oma tõbised prantslased, 
nagu ta neid haigeid nimetas, lubades neile vaba 
tuleku linna. Seda ei teinud ta mitte mingist krist- 
likust ligimesearmastusest, vaid salakavalast soovist, 
et seega lasta kuri tõbi Tallinnas lahti. Et aga lin- 
nas oli isegi kitsus suur, siis ei julgetud neid hai- 
geid hingekesi vastu võtta, vaid jäeti venelaste juurde 
edasi. Venelased aga kihutasid tõbised püha Jaani 
hospidalist minema, mille tõttu need vaesed hädali- 
sed külma käes hulkudes said lumehangedes hukka. 

Hospidalisse paigutas moskoviit, pärast selle pi- 
-serdamist pühitsetud veega ja suitsetamist viirukiga, 
oma haigestunud ja haavatud bojaare ning tähtsa- 
maid sõjaülemaid. Seal need haavatud siis lamasid 
mahalaotatud põhkudel ja kisendasid oma koledate 
haavade käes vaeveldes, kuni hing lahkus kehast. 
Nende arstimiseks ep olnud moskoviidil muud midagi 
paremat kui soe tuba ja jumalasõna, kuna arstitar- 
kusesse ep olnud tal usku. Lihtsamail sõjamehil ep 
olnud aga sedagi, sest kes neist sai haava kehasse, 
sellele oli veel ainsaks trööstijaks ning abimeheks 
Jumala arm. 

Et seekord ep olnud moskoviit oma sõjaleeri 
kaasa toonud ühtegi naist, arvestamata neid, keda 
sinna himuorjuseks vägivallaga veeti, siis seega oli 
neitsi Dorothea ja ta ümmardaja Marfa ainukesed 
vabad naisolendid sõjameeste keskel. Tulnud Tõ- 
nismäe kantsi, ei osanud Daniil Tšihhatšov neitsi 
Dorotheale leida kuskilgi sobivamat peatuspaika kui 

püha Jaani hospidal, kuhu ta tema koos ta ümmar- 
dajaga ajutiselt jättis. Seal leidis neitsi Dorothea 
peatselt enesele paraja tegevuse, mis suutis peletada 


talt painavaid mõtteid: ta hakkas toitma ja põetama 


haigeid ning surevaid sõjamehi, kes tänades oma 
Tögiseva suu läbi haarasid ta rüüd ja suudlesid selle 
volte. 

Olgugi et Daniil Tšihhatšov püüdis igati paran- 
dada Dorothea põlve ning hoidis teda nagu oma liha- 
likku last, ep olnud neitsile ta siinne elu siiski 
südame järgi, sest moskoviit oli hukanud ta isa. 
Tihti vaatas Dorothea läbi hospidali akna Tallinna 
tornide poole ja ohkas seejuures valjusti. Olgugi, 
'et tal ep olnud linnas ühtegi omast, mõtles ta siiski 
oma kasvatajale Catharinale ja vahel tuli talle meelde 
ka Ivo Schenkenberg, kelle mälestus püsis temas veel 
nagu ammune kaja; surudes otsmikku vastu jääkir- 
mega kattunud aknaklaasi, mõtles ta nüüd ikka 
enam ja enam sellele mündilööjale ja tema mõrsjale 
Gertrudile, kes nüüd peaks olema juba ta abielu- 
naine. 

Püha Jaani hospidali suures toas laial lavatsil 
lamas ülemvojevooda leitnant ning moskoviidi täht- 
sam sõjakangelane Ivan Vassiljevitš Selimetin Kolt- 
sov, keda tallinlased olid oma suurtükist tabanud 
rauatükiga puusast. Nüüd heitles Koltsov palavi- 
kuga ja kinnisilmi sonis arusaamatuid sõnu; et ing- 
lasest arsti Robert Jakobi katsed teda parandada olid 
jäänud asjatuks, siis püüdis preester Prohori teda 
jumalasõnaga tohterdada; küll piserdati teda pühit- 
setud ning õnnistatud veega, toodi ta juurde imet- 
tegevaid pühakupilte ja suitsetati kalleid viirukeid, 

kuid kõik see oli asjatu, sest sõjasangari elu hakkas 
silmanähtavalt kustuma. Oma surmahaava oli ta 
saanud 5. veebruaril, millal oli läinud koos teistega 
linna alla pidama läbirääkimist, kuid sõgedad tallin- 
lased ei läbenud oodata tema lähenemist ning üks 
rumal maasulane oli tornist põletanud ta salgale 
sekka. Hakitud rauatükk oli purustanud Koltsovi 
puusa ja ta oli kukkunud otseti hobuse kaelale. 
Siiski oli Koltsov pääsenud Tallinna alt tulema ja 
ainult ta musta rebasega ääristatud sametist kiiver 
oli kukkunud maha ning jäänud tallinlastele saagiks. 
Nüüd millal Selimetin Koltsov oli juba jumala- 
armu vastu võtnud, oodati vaikides ta lõppu, et siis 
viia ta suure austuse ning auga Moskooviasse tsaari 
Ivan Vassiljevitši palge ette, nii nagu ta oli andnud 
talle tõotuse, et kui ta Tallinnat temale kätte ei 
toimeta, siis ta elavana tema silmade ette ei ilmu. ed 
Parajasti kui neitsi Dorothea seisis surija väe- 
ülema toas ja kuulas palvetajate lugemisi ning suri- 
lavatsi ümber põlvitajate nuttu, tuli sinna ülemvoje- 
vooda saadik koos kahe padislasega. Kummardu- 
nud ning teinud kolmekordse ristimärgi, kutsusid nad 
neitsi Dorothea esikusse, kus andsid talle ülemvoje- 
vooda tahtmise edasi. Kuuldes, et tal tuleb minna 
tagasi Padisesse, hakkas neitsi Dorothea suurest 
kartusest värisema, sest koletislik vojevooda Mihhail 
Sitski tekitas talle hirmu. Pealegi pesitses temas 
põgus lootus, et vahest ometi õnnestub tal siit pää- 
seda Tallinnasse, kust oleks võimalik asuda kuhugi 
kloostrisse. Kuulnud Daniil Tšihhatšovi vangilange- 
misest, ep olnud tal seeüle põhjust rõõmu tunda või 
olla nukker, kuid nüüd tundis ta temast suurt puu- 

dust, sest ainult tema oleks võinud ta eest seista. 
Kuid midagi ep olnud parata, sest ülemvojevooda 
tahtmise vastu ei võinud keegi tõrkuda. 

Langetanud pea, läks Dorothea vaikides oma 
kambrisse, et kokku köita oma vähese elamisvara 
ja asuda siis pikale Padise teekonnale, vastu ras- 
kele katsumisele ning alandusele. 

6. veebruaril vastu ööd lõi moskoviit veel ühe 
kantsi kinnimüüritud Harjuvärava ja Kyk in de 
Kökeni nimelise kõrge rondeeli vahekoha ette üles. 
Selle kantsi ehitas ta suure rutuga heinakoormatest 
ja tegi ta liivaga täidetud fašiinidega kindlaks. 
Järgmisel päeval, see on neljapäeval, tungisid Tal- 
linna jalamehed koos Harju talupoegade ning Ivo 
sõjarahva lipkonnaga Karjaväravast välja, et sellele 
kantsile peale langeda. Ivo sõjarahvas, keda see- 
kord oli üle kolmesaja mehe, läks osalt jalgsi ja 
osalt ratsa, nii kuidas kellelgi juhtus olema hobust. 

Moskoviit oli sellesse kantsi jõudnud tuua ainult 
kaks müüsrit, mis olid parajasti laetud väikeste ki- 
vide ja rauatükkidega. Nähes nüüd tallinlasi tihe- 
dasti tulemas, pöörasid venelased müüsriotsad nende 
poole ja süüdates neis rohu, sülitasid nad kallale- 
kippujaile teravaid rauatükke vastu vahtimist. Kuid 
moskoviit oli hirmunud silmadega arvestanud vahe- 
maa valesti ja jätnud toruotsad tõstmata või jällegi 
viinud liialt varakult nendesse tule, mille tõttu laen- 
gud kukkusid lume tuisates tallinlaste jalge ette 

maha. Kuid siiski — mõned kõrgemalt lendavad 
kivid ja rauatükid lõid meestele vastu sääri ja tegid 
mõnegi sõjasulase ja ühe talupoja hobuse vigaseks. 
Ivogi tundis, kuidas üks kivikild lõi valusasti vastu 
ta saapasäärt, nii et tahtis võtta jalast võimu, kuid 
siiski ei suutnud lüüa paksust saapasäärest läbi, vaid 
lipsahtas jalga veristamata, ainult —kriimustades 
mööda. 

Paugud ning kärgatused sundisid tallinlasi koh- 
metult seisatama ja näis, nagu nõksataksid nad isegi 
tagasi. Nüüd asusid venelased uuesti laadima oma 
müüsreid, kuid see nõudis aega, sest enne laadimist 
pidid torud jahtumiseks puhkama; kui kuuma torru 
puistata rohtu, siis võib see enneaegu põlema süttida 
ning laadijale enesele vastu vahtimist virutada, nii 
et aitab. Nüüd aga ei andnud tallinlased moskovii- 
tidele laadimiseks mahti, vaid tormasid valju kisa 
ja käraga segamini ning trobikonnas neile kaela, kus- 
juures maasulased kisendasid: 

— Ick sla al, ver hiir is unde noch komen sal! 

— Nuia maha! hüüdsid vabadikest esimesed, 
kuna tagumised kisendasid neile: — Hakka peale! 

Koos ning kõrvuti Ivoga ratsutasid Karjaväravast 
välja talupojaks ümberrõivastatud vene bojaar Da- 
niil Tšihhatšov ja maasulane Tonnies Dene. Kui 
nad olid lähenenud moskoviidi kantsile ja taplus oli 
algamas, pööras Daniil Tšihhatšov koos Tonnies 
Denega oma hobuse koonu vasemale ja nad kihutasid 
möllamise paigast eemale Ülemiste laagri poole. 

Kantsis aga algas tapmine, veristamine ning lõi- 
kamine, kusjuures kisendati ja röögiti jäledasti, nii 
et keegi ei saanud enam teise sõnadest aru. Üks 

venelane kukkus Ivo hobuse kapjade alla upakile 
maha, kus hobune ainsa jalaastega lömastas ta pea. 
Selles möllamises streletsid ei saanud kasutada oma 
harkpüsse ja ainult allerbardnikud oma pikavarre- 
liste sekiiradega raiusid talupoegadele vastu. Venelasi 
oli selles kantsis mitusada meest koos, kuid külmast 
kohmetunuina ei suutnud nad põigelda vabadike var- 
raste eest. Matsil rabati hobune alt ning ta kukkus 
koos oma loomaga pikali ja mattus löödud ja ka ter- 
vete venelaste kuhja alla. Ajades ennast püsti, sat- 
tus Matsi käe alla venelase sekiira, millega ta hakkas 
rabama ning äigama, kuhu aga juhtus; kuid seesu- 
gune meeletu tuhin ep olnudki kasuks, sest nii pi- 
mesi ning valimatult rabades lõi ta ühe omadest 
oimetuks maha; kuid ka sekiira vars ei pidanud see- 
sugusele vägevale raiumisele vastu, vaid murdus 
katki ja tera lendas vingudes eemale. 

Ivo ratsarahvas oli moskoviitidega kimpu jää- 
mas, kuid õnneks jõudsid linna jalamehed ja hobus- 
teta vabadikud parajal ajal pärale ja nüüd näitasid 
moskoviidid kandu. Seni kui alumises kantsis käis 
taplus, ei tihanud venelased Tõnismäe ülemisest 
kantsist oma suurtükest lasta, sest siis oleksid nad 
tabanud ka omasid; kuid nüüd, kui need olid joos- 
nud tulema, avasid nad alumisele kantsile, kus tallin- 
lased olid peremeesteks sees, ägeda tule; samas avas 
aga Tallinn oma müüridelt ja tornidest ägeda suur- 
tükitule nii põgenevate venelaste kui ka Tõnismäe 
ülemise kantsi pihta. Nähes seda, kandis mosko- 
viit osa oma suurtükitulest Tallinna müüridele ja 
vallidele, kus ta juba teise pauguga laskis surnuks 
kolm tallinlast, kes olid sinna roninud ja kus nad 

seistes vahtisid seda tapamängu pealt. Üks neist 
otsasaanuist oli keegi rätsep ning paigalasuv Tallinna 
kodanik, teine noor sell — Tallinna raatmani poeg 
ja kolmas oli üks Breemenist pärit püssikütt. 

Et moskoviit hakkas alumises kantsis asuvaid tal- 
linlasi ikka ägedamini oma tulega üle puistama, nii et 
sellest said endistele lisaks veelgi mõned hakkajad 
mehed surma, siis ei leitud enam muud midagi mõist- 
likumat, kui pandi heintele põlevad tõrvapärjad 
külge ning põletati kants maha. Lahkudes võtsid 
vabadikud kaasa kaks venelase müüsrit riing tõid 
nad linna. Tallinlasist jäid ainult neli talupoega ja 
üks maasulane tapetuna maha, kuna mõned sulased 
ja kaksteistkümmend talupoega komberdasid haava- 
tuina teiste toetusel tagasi. Aga venelasi ep olnud 
langenud vähe — neid oli nii vabadike poolt maha 
löödud kui ka linnast ja lossist suurte suurtükkidega 
surnuks lastud. 

Samal ajal ratsutas vangist vabanenud Daniil 
Tšihhatšov koos oma vabastaja ning elupäästja Ton- 
nies Denega, kellele ta nüüd võlgnes kolmkümmend 
rubla ehk ükssada kaheksakümmend taalrit hõbe- 
dat, nii nagu ta seda suures kitsikuses olles risti- 
suudlemisega oli tõotanud anda, Ülemiste laagri 
poole. Teel heitis ta eneselt talupoja takuse vam- 
muse, mille all tal oli bojaari kuub. Algul pidasid 
neid venelaste eelvahid kinni, kuid nähes, et üks 
neist «kahest ratsanikust on bojaar, kes ratsutanud 
äsjasest lahingmöllust eemale, lasksid nad neid läbi. 
Daniil Tšihhatšov ratsutas nüüd ülemvojevooda 
knjäss Feder Ivanovitš Mstislavskile aru andma oma 
imeliku pääsemise üle, kuid jõudnud püha Jaani 

hospidalini, ei tihanud ta sellest mööda sõita, vaid 
pöördus peatumiseks sinna sisse. Tšihhatšovi kinni- 
mähitud käsi tegi talle veelgi häda, kuid seda ei 
pannud ta nüüdses rõõmutuhinas tähele. Teel 


tundsid teda mitmed bojaarid ja hakkasid risti ette 


lüües pärima temalt ta imelikku pääsemist vaenlase 
käest; kuid kõigile neile küsimusile suutis nüüd Tših- 
hatšov vastata ainult katkendlike sõnadega. Siis 
liiguti edasi — Tšihhatšov oma elupäästjaga ees ja 
uudishimulikud bojaarid joostes kannul. Nii jõuti 
püha Jaani hospidali juurde parajasti sel ajal, mil- 
lal sealt regi Mihhail Sitski käskjalgade ja neitsi Do- 
rotheaga oli alustamas teekonda. Daniil Tšihhatšov 
ep oleks märganudki kasukatesse mähkunud ja sõja- 
meeste vahel istuvat neitsit Dorothead, kui see mitte 
teda ära tundes ep oleks hakanud kisendama: 

— Daniil, Daniil — päästa sinagi..! 

Kui nüüd Tšihhatšov kuulis seesugust hädalda- 
mist, siis hüppas ta hobuselt, kuid nii õnnetult, et 
kukkus selili maha. Samas aga andsid saanisistujad 
oma hobusekolmikule vihisedes piitsa, mille järel 
need hakkasid jooksma. 

Regi oleks pääsenudki minema, kuid nüüd rutta- 
sid ratsastatud inimesed järele ja sulgesid tal tee. 

— Ulemvojevooda käsk! karjus saanis istuv Sitski 
vanem sulane. 

Kuid nüüd jõudis Tšihhatšov jaole ning nõudis 
kõiki tulema ülemvojevooda knjäss Feder Mstis- 
lavski juurde seletama seda lugu ning nõudma õigust. 

Põksuva südamega ootas Ivo neitsi Dorothea 
tulemist venelase leerist. Kuid päevad kadusid üks- 

teise järele, aga teda ei ilmunud kuskilt. Ja siis alles 
hakkas Ivo aru saama, et Daniil Tšihhatšov on teda 
armetul kombel petnud. Nüüd ta istub oma leeris 
ja naerab habemesse, süleldes seejuures tema neitsit, 
mõtles Ivo nii, et ta hing tahtis lõhkeda sees; ta 
tegi enesele kibedaid etteheiteid oma kergeusklik- 
kuse üle, kuna mõte Dorotheast, kes nüüd venelase 
juures näeb raskeid päevi, ajas teda marru. 


Moskoviit on ju koer — ei hooli ta ristisuudle- 
misest ega antud sõnast, vaid neelab isegi oma okse 
alla. Aga Tonnies Dene, see nõuandja tingsõdur, 
miks ei ilmu vähemalt temagi? ja Ivo arutles kõik 
võimalikud oletused niit-niidilt läbi. Mida enam ta 
mõte selle kallal aga puuris, seda enam tekkis temas 
arvamus, et selle tingsõduri elu lasub Daniil Tšihhat- 
šovi, selle autu nig petliku bojaari hingel. Ja tema 
— Ivo Schenkenberg, aitas seesugusel vaenlasel 
põgeneda! 


See oli teisipäeval 12. veebruari õhtul üheteist- 
kümnenda löögi ajal, kui moskoviidi leerist tuli üks 
rootsi tõugu tüdruk joostes Tallinna alla, kus nut- 
tes palus sisselaskmist. Kui teda oli vastu võetud 
ja kuuldud, et tal olevat ütelda ka mõningaid tea- 
teid vaenlase kohta, siis viidi ta vaatamata öösisele 
ajale linna sõdurite peamehe Klaus Holste ette. Ja 
siis kuuldi selle vaenlase juurest karanud tüdruku 
suu läbi, et vahepeal olevat salk tatarlasi käinud üle 
merejää Soomes, kust nad toonud palju vangistatud 
inimesi Tallinna alla leeri; teel olevat nad võtnud 
palju lapsi nende emadelt, kes neid ep olevat suut- 
nud üle merejää kanda, ja visates neid jääle, jätnud 

sinna surema, hoolimata õnnetute emade ahastavast 
nutust ja kaebekisast. 

See oli kurb sõnum kõigile vagadele südametele, 
kõige enam rõhus see aga neid, kellel olid olemas 
väikesed lapsed. See tüdruk, keda olevat kaua aega 
peetud raudpidemeis ja vaevates veetud ühest leeri- 
paigast teise, olevat lõpuks pääsenud tulema ainult 
seetõttu, et vägivaldsest kooselamisest tatarlastega 
oli hakanud idanema temas uus elu ja seega tuntud 
tema vastu halastust ning lastud raudpidemeist lahti. 


Kuulujutt seesugusest imelikust pääsemisest lagu- 
nes tallinlaste seas peatselt laiali ja ulatus juba 
järgmisel päeval ka Ivo kõrvu. 


— See on tema, tema! hüüdis Ivo, kui ta lõuna- 
lauas kuulis seda pääsemislugu oma ema suust. 

Ta jättis söömise, kargas püsti, kahmas mütsi ja 
tahtis ilma tänupalveta lahkuda. 

— Kuhu sa, poeg, pagana kombel tõttad? küsis 
isa. 

Nüüd seletas Ivo oma vanematele kõigest, mis 
vaevas ta südant, ning tunnistas varjamatu tõega ka 
oma kavatsused, mis olid tal selle paljukannatanud 
neitsiga; ja ta lõpetas sõnadega: 

— Seda tundi olen ma igatsusega oodanud, ja 
teie ei või arvatagi, kui rõõmus ma nüüd olen! 

Isa pea oli poja juttu kuulates vajunud ikka 
enam ja enam norgu, ja kui Ivo oli lõpetanud, siis 
hingas ta raskesti ning ta hääl oli tige, kui ta ütles: 

— Nõnda siis, poeg, tahad rüvetada meie pere- 
konna au?! 

Ivo imestus seesuguse vastuse üle ega osanud 

algul kosta sõnagi, kuna isa jätkas kasvava paha- 
meelega: 

— Venelasest ära naerdud, tatarlastest verehä- 
bisse tallatud, ja üks Schenkenbergi poeg peab teda 
siis kosima ning tooma minu majasse! 

— Aga isa... kostis Ivo kibestunult, kuid isa 
ei andnud kõnelemiseks talle mahti, vaid jätkas: 

— Ära too teotust meie majale, ära kutsu uuesti 
häbi mu hallile pealaele! 

— Isa, sa oled ülekohtune, võttis nüüd Ivo sõ- 
nada; — ep ole tema selles süüdi, et moskoviit teda 
sundimisega võttis! 

— Võttis sundimisega, kordas Christoffer Schen- 
kenberg karedasti; — kas ta ei leidnud siis sügavat 
kaevu või lahtist jõge, kuhu sisse karata, miks ta 
rüvetatuna rikub veel Jumala maailmavalgust ning 
tahab nüüd sindki oma kiimaliste pilkudega kinni 
kiskuda? 

Vahepeal olid kõik majakondsed lõpetanud söö- 
mise ning lahkunud vaiksesti lõunalauast, sest see 
ep olnud mitte isa Christofferi meele järgi, et teised 
majakondsed kuulaksid pealt, kui ta ühte neis. 
noomib. 

— Jää siis jumalaga, isa! 

Alles nüüd märkas Christoffer Schenkenberg, et 
poeg seisab minekuvalmilt ning hoiab ukse käerauda 
pihus; ta küsis: 

— Kuhu sa tõttad? 

Ivo nõksatas kaelast kangeks ja kostis uhkesti: 

— Lähen sinna, kuhu saadab mind süda! 

— Siis jällegi tahad sa teha minu tahtmise vastu 

ning kutsuda veel suuremat häbi ja irvitust mu 


-pealaele?! 


Et Ivo vaikis ja ainult tuksahtused ta lõuapäras 
lasksid aimata temas valminud otsust, siis ähvardas 
isa: 

— Kui sa julged teda kosida, siis olgu minu need- 
mine sinuga, kõndigu ta nagu kuuvari sinu teel ja 
kannul; siis sirutan vandeks sinu kohale oma käe! 

— Tee seda siis juba nüüd, kostis Ivo trotslikult, 
— minul ep ole kauemaks mitte aega, ja pealegi 
seisan viimne kord sinu palge ees! 

— Sina ise tahad..! ja tõusnud pingilt, ajas isa 
ennast sirgu, tõstis parema käe ning ütles nagu 
prohveti suu läbi tuliseid sõnu: 

— Mina — Christoffer Schenkenberg, nean sind 
— oma poega Ivo Schenkenbergi ning ütlen Kristuse 
nimel ennast sinust lahti. Muutu sa põlatuks hulku- 
riks, kel ep ole kuskil kodu ega asupaika; su kondid 
ja ihuliikmed ärgu sattugu kunagi hauda, vaid 
kandku neid koerad mööda maad-ilma laiali, sest sa 
oled ära neetud, igavesti, igavesti, igavesti! 

Need hirmsad vandesõnad tundusid Ivole nagu 
piitsahoobid, mis lõid otse südame pihta. Nagu 
mingi nähtamatu vägev käsi oleks tõuganud teda ta 
isamajast välja ning lõiganud läbi selle sideme, mis 
ühendas teda ta perekonnaga. Ta kattis kätega 
silmnäo ja lahkus häbi ning nukrusega oma isama- 
jast, mille uks on tema eest nüüd jäädavalt lukus. 

Kuid ka hallipäine Christoffer Schenkenberg va- 
rises lauaäärsele pingile kokku ja nuuksus suurest 
vapustusest, sest tal oli kahju oma pojast, kes siiski 
oli toonud veidi uhkust ta südamesse, sest kõikjal, 

kus teda nähti, seal öeldi ikka, et see auväärne hall- 
pea on Ivo Schenkenbergi isa. Kuid midagi ep olnud 
parata, sest ühe poja äratõukamisega pidi ta kaitsma 
kogu perekonna au, mis ometi on palju ülem voorus, 
kui on seda maine kuulsus, mille tagaajamine ep ole 
midagi muud kui saadana teenimine; tühist kuulsust = 
taga ajades tärkab inimeses auahnus ja edevus, mis 
lämmatab südames kõik õilsad voorused ja toob 
sinna ainult kurja. 

Ivo aga tõttas Volrabi majja, kus jooksis oma 
kannustatud saabastega tärisedes ringi ja hüüdis 
Dorothea nime. Vana ümmardaja oli seesugust ja- 
burdunud meest nähes päris kohkunud ega suutnud 
seletuseks midagi kosta. Lõpuks sai ta kogeldes 
siiski sõnada, et noort emandat Dorothead ep olevat 
ilmunud kuskilt; seejuures tuli tal näha palju vaeva, 
enne kui Ivo hakkas uskuma tema juttu. 

— Ometi olevat ta linnas! hüüdis Ivo ja tõttas 
Volrabi majast, et pärida Dorothea asupaika Klaus 
Holstelt eneselt. 

Kui lõpuks Ivo oli leidnud venelaste leerist tul- 
nud tüdruku, keda oli võetud ühte kodaniku majja, 
siis pidi ta suureks kurvastuseks nägema, et ta aimus 
oli teda seekord suuresti petnud: tüdruk oli talle 
täiesti tundmatu ega ep olnud ta ka kunagi kuul- 
nud Daniil Tšihhatšovi nime. 

— Koer, — sajatas lvo selle tundmatu tüdruku 
juurest tulles, — oled koer — Daniil Tšihhatšov! 

Seni kui Ivo seda tüdrukut taga otsis ning ep 
olnud teda veel näinud, kiitis ta Tšihhatšovi tema 
sõnapidamise pärast, kuid nüüd sajatas ta teda hul- 
lemini kui enne. 

Suurest kurvastusest ning pettumusest ei tulnud 
Ivol esialgu meeldegi, et isa oli tõuganud ta 
eemale; ta südant täitis nüüd ainult suur mure, et 
kuidas vabastada neitsi Dorothea venelaste küüsist. 
Ta aju töötas palavikuliselt, mõtted käisid peas 
risteldes ringi ja sattusid umbsõlmedena keerdu, 
kuid õiget lahendust oma tahtmisele ei suutnud ta 
leida. — — — — — — — — — -— — — — — 


Pärast seda kui moskoviit oli Tallinna pihta tige- 
dasti lasknud, ilma et ta ühelegi tornile või müürile 
oleks suutnud tõsisemalt viga teha, jättis ta tormi- 
laskmise pikkamisi soiku ja põletas nüüd oma suur- 
tükkidega sinna ja tänna, küll linna, Toompea lossi ja 
aeg-ajalt ka tornidesse ja müüridele, kust oli tehtud 
talle tõsist kahju; ja ei hoidnud ta seejuures ei kivi- 
ega raudkuule, ei tulekerasid ega rohtu, vaid pidas 
oma tulepidu nii ööd kui ka päevad läbi, ilma et 
oleks olnud vahet. 


Seesugusest huupi ning hullupöörasest laskmisest 
arvasid kubernerid ja raatmanid, et egas moskoviidil 
säärase tulepildumisega ep ole mõttes midagi tõsist, 
vaid et see on tal puha vigur ja et nüüd on tal hoo- 
pis kavalamad plaanid peas; ja nad arvasid, et vene- 
lane on võtnud nõuks salakavalal kombel uuristada 
linnale alla, et siin mõnda valli või torni õhku lasta 
ning seega tekitada müürisse brešši ehk murret, mille 
kaudu võiks ta tormijooksuga hõlpsasti linna tun- 
gida. Ja seesuguse salakavala uuristamise pärast 
olid nüüd linna peamehed ning ülemad suures kar- 
tuses ning mures. 

Et aga selle kohta, kas venelane tõesti kaevab või 
mitte ja kus ta kaevab ning kuhu püüab, ep olnud min- 
geid kindlaid teateid, siis oldi nüüd nende saamiseks 
suuresti hooles. Selle tõttu tõotasid Tallinna kuber- 
nerid ning ülemad väepealikud Hinrik Klaussen ja 
tema poeg Carolus Hinriksen peale muude suurte 
lubaduste anda ka toredaid sametist ja kalevist kaat- 
sasid nii sakslasist kui ka mittesakslasist sõjamees- 
tele, kui nad võtavad mõne venelase vangi. 0See- 
sugused lubadused olid suureks ahvatluseks, nii et 
peagu kõik sõjamehed — rootslased, sakslased ja mitte- 
sakslasist vabadikud käisid nii öösi kui ka päeval, 
küll salgakesi ja üksikuina, olles ise seejuures suu- 
res hädaohus, vangide otsimiseks väljas, aga vaata- 
mata kõigile nende püüdmistele, ei suutnud nad ühtki 
venelast tabada. 


Ühel pimedal õhtul läksid Tont ja Mats kahe- 
kesi vangide püüdmiseks välja; nad ei läinud mitte 
mööda sissetallatud rada, vaid valisid endile tee 
läbi hangede. Vaenlase silma petmiseks olid nad 
mähkinud ennast valgetesse palakatesse, mille tõttu 
olid nad lumega ühte karva ning neid ei võidud 
isegi päris lähedalt hästi näha. Nad ei pöördunud 
mitte Tõnismäe kantsi poole minema, olgugi et see 
oli kõige lähem vaenlase asupaik, vaid hakkasid lähe- 
nema Ülemiste laagrile, kus vaenlase sõjamehed 
võisid suurema kauguse tõttu palju hooletumalt 
liikuda. 


Iga paarikümne sammu järel peatudes kuulata- 
miseks, astusid Tont ja Mats sõnatult vaiksesti edasi, 
vahtides kogu aeg kauguses vilkuvaid moskoviitide 

laagritulesid, mis hiilgasid nagu jaanimardikad suvi- 
sel ööl. 

— Kui nüüd taevataat oleks meiega, siis homme 
oleksid sametist kaatsad meil jalas, võttis Mats 
tasaselt sõnada. 

Kuid Tont ei hoolinudki saksamehe kaatsadest ja 
kostis: 

— Olgu see samet või pakal, ühtmoodi katab ta 
reisi. 

Kuid Mats arvas teisiti, öeldes, et olgu kõlgas 
kõhus või aganik augus, seda ei nägevat keegi, aga 
kui ilus hilp olevat seljas, siis seda märkavat igaüks. 

Kui nad parajasti olid lähenemas püha Jaani 
hospidalile, kus oli liikumas venelase vahimehi, 
kandis äkki seljatagune tuul nende kõrvu hirmsat 
vandumist, millest aga vabadikud ei saanud sõnagi 
aru. Kähku heitis Tont ja seejärel ka Mats lumele 
pikali, jäädes hiirvaiksesti kuulama; see oli neile 
uudiseks, kuid ka ühtlasi hirmuks, et nende selja 
tagant on lähenemas venelane. Seda ei võinud nad 
arvatagi, et linna punane võllas, mis asetses kala- 
tiikide läheduses otse linna külje all, oli kogu aeg 
olnud venelasele pinnuks silmas ja et nüüdsel pi- 
medal ööl oli ta leidnud selle äraviimiseks paraja 
aja. Et moskoviit tundis tulepuudest suurt puudust, 
siis ei leidnud isegi säärane õigusemõistmiseks häda- 
vajalik riistapuu tema silmis armu, vaid ta varastas 
selle linna äärest ning oli nüüd vedamas võlla poste 
ja ristpuid oma leeri. 

Tont ja Mats ei silmanud midagi enne, kui nende 
ette ilmus pimedusest hobuse koon; et nad ei tead- 
nud, kui palju venelasi on tulemas, siis jäid nad lu- 

mele liikumatult lamama. Kuid hobune tundes 
võõrast hõngu oma teel, norsatas valjusti ning tõr- 
kus minemast edasi. Et hobune vaatamata sundimi- 
sele ei liikunud paigast, siis kargas üks venelane 
vandudes reelt ja tuli hobuse koonu ette selgitama 
seda imelikku tõrkumist, kartes, et vahest on tulnud 
hundid heidutama looma. 

Nüüd pidid Tont ja Mats olema kärmed, sest nii 
väikeselt vahemaalt hakkasid nad venelasele silma; 
hüpanud üheaegselt ning kiiresti jalule, kargasid nad 
venelasele kallale. Reel-istujad, arvates nägevat pa- 
harette, pöörasid kohkunult hobuse koonu pare- 
male ja andes veoloomale piitsa, kihutasid Ülemiste 
poole, nii et lumi tolmas hobuse kapjade all. 

Vabadikele õnneksjäänud venelane ei tahtnud 
aga alla vanduda, vaid äkilise tõukega, mille juures 
ta karvamüts kukkus peast, rabas ta ennast vaen- 
laste käest lahti ja tõmbas puusalt pika pussnoa, et 
sellega neid läbi pista. Kuid samas virutas Mats 
oma suure rusikaga, mis ainsa hoobiga võis sirutada 
pikali kas või härja, venelasele otse oimu kohta, nii 
et see kukkudes suutis veel oiates sõnada: 

— Oh, sa emakiusaja..! ja ta oligi surnud. 

Kui venelane enam ei liigatanud, jäid Tont ja 
Mats teda kartlikult vahtima. 

— Tõuse! ütles Mats karedasti ja tõukas kont- 
saga venelase ribidesse. 

Kuid venelane lamas oimetuna, käed laiali siru- 
tatud. 

— Lõid maha! sõnas Tont. 

— Ei löönud, ei löönud! sõitles Mats seesugusele 
jutule vastu, sest kuhu jäävad siis ta sametist kaat- 

sad ja muu lubatud vara? — Venekas on ainult veidi 
oimetu, toibutamisega hakkab ta uuesti elama. 

Nüüd hakkasid vabadikud oma mahalöödud 
Vaenlast toibutama, hõõrudes lumega ta nägu; kuid 
seesugusest vaevast ep olnud suurt midagi abi, sest 
venelase nägu oli täis karvakasvu, mis ei lasknud 
lund nahale ligi pääseda. 

— Vigurdad mul, kurjustas nüüd Mats, — mõt- 
led et jätame sind siia lamama; kuid eksid, vennas, 
kannan sind kas või kätel linna, küll seal valumasi- 
nad toovad sulle elu! ja ta hakkaski venelast õlale 
upitama. 

— Mis sa tõprast kannad, põlastas Tont, — kui 
eluvaim on sees, küllap siis tuleb isegi! 

— Aga ta ei tule ju, hädaldas nüüd Mats, — vi- 
gurdab ja ei tule mitte! 

— Vaatame kohe, kas ta vigurdab?! 

— Kuidas sa seda näed — vahime ju kogu aeg! 

— Pigista sõõrmed kokku ja suru suu kinni, nii 
et hing satub suurde kitsikusse, ei ta siis enam hakka 
salgama oma eluvaimu, andis Tont nõu. 


Mats katsetaski seesugust kavalust, kuid vaata- 
mata et ta pigistas venelase sõõrmeid ja suud, nii et 
selle hambad rogisesid ja habe kägardus karvanuus- ' 
tikuna puntrasse kokku, ei tulnud mahalöödule enam 
eluvaimu tagasi. 

— Jäta vaevamine, ütles nüüd Tont, kui vene- 
lase asjatu elluäratamine venis pikale. — Lõid tei- 
sel eluvaimu välja ja ei nüüd enam saa talle 003 
sisse puhuda. 

— Aga sametist kaatsad? 

— Neist oleme nüüd sinu ägeda hoobi tõttu ilma, 
kostis Tont rahulikult. 

Kuid Mats ei tahtnud sellest kuuldagi ja tõstis 
venelase turjale, et ta kas või surnuna viia linna 
peameeste ette. 

Linnas võeti aga Mats suure naeruga vastu ning 
öeldi, et mitte surnud, vaid elusa vangi eest antakse 
sametist pükse, sest surnu keel ei suuda teateid anda, 
pandagu või kõik valumasinad selleks tööle. 

Et vaatamata otsimistele ei saadud ühtegi vangi, 
siis seega oli tallinlaste mure veelgi suurem. Oma 
kartuse peletamiseks ja venelasele hirmu tekitamiseks 
hakkasid tallinlased oma pikkadest suurtükkidest 
kõrvetama moskoviidi kantse palju kurjemini kui nad 
olid teinud seda kunagi varem. Kogu selle laskmise 
juures põrusid ja võbisesid Tallinna majad ja tornid, 
nii et kodanike emandad ei julgenud enam oma köö- 
kidest pista pead. Linna aga kattis samal ajal tihe 
ning paks püssirohusuits, mille tõttu kõik tänavad 
olid täis vänget kõrbehaisu. 

Sagedasti lasksid tallinlased üheainsa pauguga 
kakskümmend ja vahel isegi kolmkümmend venelast 
maha, kuna kogu selle piiramise ajal olid nende suur- 
tükid löönud juba üle tuhande venelase sõjamehe 
surnuks ja teinud veel rohkemaid vigaseks. Seesu- 
gusest kaotusest oli moskoviit lõpuks nii heitunud. 
et ta ei julgenud oma kantsikorvide tagant enam 
peadki tõsta. 

Kui Tallinnas oli moskoviidi kaevamise pärast 
kartus juba õige suureks läinud ja vangide saamiseks 
oli lootuski lõppenud, siis halastas meie Issand Jumal 
tallinlasi ning saatis neile imelikul kombel 14. veeb- 


88 


MAATA i ! 


ruaril ühe tähtsa tatari bojaari ehk aadliku, nimega 
Bulat Murssoi, kes koos oma seitsme teenriga oli 
moskoviidi juurest põgenenud ja hommikul kol- 
manda löögi ajal ilmus Suure Rannavärava alla, kus 
palus sisselaskmist. Ta lasti koos oma teenritega 
linna ja toimetati otsemat teed Tallinna maja ku- 
ningliku kindluse ülempealiku Hinrik Klausseni ette, 
kus neid lahus ning üksteisest eraldi hakati üle 
kuulama. Kuid vaatamata seesugusele kavalale järele- 
pärimisele kõnelesid nende suud ühte ning sama, et 
moskoviitide ülemvojevooda leitnant ning abiülem 
Ivan Vassiljevitš Selimetin Koltsov olevat haavatuna 
pärast kolmepäevast vaevlemist hinge heitnud, mille 
järel olevat teda siis suure toreduse ning austusega 
viidud rongkäigus Moskooviasse. Samuti teadsid 
tatarlased kõnelda, et palju venelasi olevat juba joos- 
nud leeridest minema ja et seal oldavat suuresti hir- 
mul, et ükskord kukuvad tallinlased oma täie jõuga 
neile kaela ja võtavad nii veel kõik nende toredad 
suurtükid õnneks. Veel kuuldi ülejoosnud tatarlaste 
suu läbi, et ühe tuhande kahesajast tatarlasest, kes 
kahjutegemiseks käinud otsaga Soomes, kukkunud 
tagasiteel viissada meest merel jääprakku ning uppu- 
nud. Samuti teadsid nad rääkida, et venelaste suur- 
vürsti ning tsaari tulek Tallinna alla olevat ainult 
tühine jutt, et seega niihästi venelase oma sõjamehi 
kui ka tallinlasi tublisti hirmutada. Ka seda tead- 
sid tatarlased jutustada, et venelased on hakanud 
Tõnismäe kantsis kaevama, aga kui kaugele nad 
otsaga juba jõudnud, seda ei teadnud nemad mitte. 
Seega andsid nad vaenlase kahjuks seesuguseid tea- 
teid, mis ep olnud mitte põlata. 

Et need tatarlased olid moskoviitide juurest pa- 
genud, kartes tema ülemvojevooda äkilist viha, mida 
temas olevat õhutanud suurtükiväeülema .Mikita 
Priemka salajane kaebus, ja olid tulnud linna kui 
sõbrad, siis lasti neil vahi all vabalt ümber lonkida. 


Vahepeal oli Ivo muutunud kinniseks, sest ta pea 
oli mõtteid täis nagu reha piisid; kuid keegi ei või- 
nud arvatagi ega teada, milliseid plaane ning kavat- 
susi ta haudus. Ühel hommikul läks ta linna peamehe 
ette niisuguse plaaniga, et kui tallinlased kargaksid 
kogu väega väravast välja ja tormaksid otsemaid 
Ülemiste leeri, võtaksid seal kõik tähtsamad vojevoo- 
dad kinni, siis oleks sel raskel piiramisel korraga 
lõpp. Klaus Holste hakkas seesuguse nõuande üle 
naerma ja lõpuks tõsinedes sõnas, et ega seda hull- 
julget nõu päris laita ei võigi, aga et moskoviit kaob 
peatselt isegi Tallinna alt, siis seesugune vaev oleks 
päris asjatu ette võtta. Nähes et peamees seisab 
tema plaanile vastu, palus Ivo siis vähemalt kogu 
oma sõjarahvale väljaminekuks luba. Et Ivo näis 
olevat suures tuhinas ja kangekaelselt seda nõudis, 
siis lõpuks jäi Klaus Holste sellega nõusse ja ütles, 
et kui ta oma vabadikest sõjarahvaga tahab minna 
nina kõrvetama, siis Issanda nimel, aga muul sõja- 
rahval ep olevat küll lusti seekord kaasa tulla. 

Et talle vähemalt sedagi iubati, siis Ivo muutus 
nüüd märksa rõõmsamaks, sest tegevusetult olles ei 
suutnud ta enam kannatada neid ahastavaid mõtteid 

ja kahtlustusi, mis närisid ta hinge kallal ja uurista- 
sid teed südame juurde. Nüüd tormates Ülemiste 
leeri ning vabastades orjusest oma neitsi, leiab ta 
lõpuks rahu. 

Läinud Marstali torni äärsetesse linna tallidesse, 
laskis Ivo seal sikusarve-puhujal kokku hüüda oma 
rahva, kellest paljud asusid maameeste hurtsikuis ja 
onnides, müüriäärseis kivilöövides ja ka lageda taeva 
all. Ivo laskis kokku tulla ka neil, keda tänavaile 
oli seatud tulekerade järele valvama. Kui ta siis neile 
oli oma tahtmise edasi andnud, tekkis vabadike seas 
nurin, et miks ainuüksi nemad peavad venelase vastu 
välja minema, kuna linnas olevat ka teisi sõjarahvaid 
küllalt. 

— Kus on saksad, kus on Rootsi omad? urises 
Kirr. 

— Saksad kardavad! kostis Ivo. 

Et ka saks võib karta, see tundus talupoegadele 
veidi kentsakas, sest kuis võib tema hing raua sees 
väriseda? 

— Palju sõnu ei täida kellelgi kõhtu! ütles Ivo, 
Kuna Mats leidis võimaliku lisada: 

— Kes palju kõneleb, teeb veidi valmis! 

— Sakstele tuleks ju ots, kui talupoegi ep oleks! 
hüüdis omakorda Rapp. 

Siiski läks sel päeval ettevalmistusega nii palju 
aega, et alles järgmisel päeval, see on 16. veebruaril, 
laupäeva hommikul võis Ivo kogu oma sõjarahva 
lipkonna ja väheste kaubasellidega, ühtekokku ligi 
neljasaja mehega Karjaväravast välja tungida. See- 
kord ei viinud Ivo oma sõjamehi, nagu seda oli teh- 
tud seni, Tõnismäele, vaid seadis sammud püha Jaani 

hospidali poole liikuma. Kannustades hobuseid, ki- 
hutasid vabadike ratsud norsates ja saba keerutades 
kiiresti edasi. Ivo oli oma mustal ruunal esimesi, 
kuna Tont ja Mats tulid ühesammulisel vahemaal 
ta järel. Kihutamine oli nii kiire, et tuul vuhises 
ratsanikel kõrvus, sundis neid sulgema laugusid ja 
külmetas silmnäo. 

Kuid vaenlase leerist oli vabadikke juba märga- 
tud ja nüüd kogunes venelasi õige tihedasti ja pak- 
sult Seegi veski silla juurde kokku ja jäid sinna tap- 
lusvalmilt ootama. Samal ajal vahtis tingsõdureid, 
raatmane ja palju teisi linnakodanikke müüridelt ja 
tornidest nende hulljulgete ning metsikute talupoe- 
gade rumalat tormamist venelaste väe keskele. 

— Ega nad sealt enam tagasi pääse, arvas raat- 
man Michael Klütig, — seesugust väljatormamist ep 
oleks tohitud neile mitte lubada. 

— Talupoeg on ju loll, võttis nüüd ka lihunik- 
meister Guilielm Ephipphiar sõnada, — tema ei tea 
mitte, kust teda varitseb hädaoht, vaid jookseb pi- 
mesi nagu kana tulle! ja ta naeris seejuures, nii et 
rasvane vats aina vabises. 

— Egas talumehed siin üksi, kostis auväärne 
pagarmeister Teigelmüller, — nende peamehele tuleb 
panna enam süüd. 

— Ah Ivo Schenkenberg, nojah, see noor sell 
on ju äge nagu papi p...e, tema on igasugusele lol- 
lusele valmis. 

Seistes linnamüüril ja kuuldes kodanike seas see- 
sugust juttu, hakkas Klaus Holste süda vaevama, et 
miks ta andis Ivo Schenkenbergile, sellele veidrale 
ning tuhinas tuisklevale noorele sellile loa viia 

säärase rahvahulga koos hobuste ja relvadega hu- 
katusse. Olugui et need sõjamehed olid ainult koht- 
lased talupojad, kes täit sõdija mõõtu Klaus Holste 
arvates välja ei andnud, oli neist linnale siiski suu- 
resti abi; kuid nüüd ei suutnud neid tagasipööra- 
misele manitseda isegi tema võim, sest samm-sam- 
mult kaugenesid vabadike hobused, kellest oli näha 
nende karglevaid tagumikke ja nendel hüpeldes istu- 
vaid mehi. 

Ka Ivo hallipäisele isale oli viidud sellest sõna, 
ja nüüd tuli temagi ning ronis üles Assauve nimelisse 
hobuserauakujulisse linnatorni vaatama, kuidas tema 
äratõugatud poeg saab moskoviitide käe läbi hukka, 
nagu sellest rahvas ta ümber kõneles. 

Müüridele ja vallidele kogunes nüüd kodanikke 
ikka enam ja enam; kõik nad olid tõstnud käed si!- 
made juurde ja vahtisid kaugusse, kus oli algamas 
talupoegade ja moskoviidi vilunud sõjameeste vahe- 
line taplus. 

Moskoviit oli jõudnud lühikese ajaga Seegi veski 
silla juurde ühe tõsjätka ehk tuhatkonna üles seada; 
nende seas puudusid küll streletsid, kuid siiski oli 
seal kangeid sõdijaid nii ratsa- kui ka jalameestena 
koos. 

Kunagi ei suutnud moskoviit oma vastaseid väli- 
lahingus võita, sest puistanud lähenevale vaenlasele 
nooltesaju, pöördus ta vaatamata sellele, kas vaen- 
lane tungib peale või taandub, ümber ning püüdis 
hoiduda kokkupõrkest. Kuid seekord näitas mosko- 
viit ometi südikamat vaprust ning jäi ikkagi kohale. 

Imestusega vahtides seesuguse väheldase salga sõ- 
gedat lähenemist mõtlesid venelased, et see on ainult 

tallinlaste tühipaljas manööver ehk sõjavigur ja et 
peatselt pöörduvad nad ümber, et seega meelitada 
neid linna müüride alla ning seal suurtükitulega 
armetult tappa. Kuid nii rumalad nad ep ole mitte, 
las tallinlased pöörduvad niimitu korda ümber kui 
tahavad, nemad oma kohalt ei liigu. 

Vabadikud ja vähesed kaubasellid, kel oli olnud 
lusti nendega kaasa tulla, lähenesid hobuste kapjade 
müdisedes venelasile ikka enam ja enam, ja kui need 
võisid kuulda: nende hobuste ähkimist, siis olidki 
nad neil seljas. Vabadike hobused tormasid vene- 
lasile rüsinal ning täie hooga otsa, mõned neist kuk- 
kusid seejuures koos ratsanikega upakile ja jäid 
üldises möllus jalgade alla, kuna nende pea kohal 
algas rüsin, milles olid hobused, mehed ja vardad 
segamini ning üksteisega risti. Osa vabadikke andis 
oma löögi otse vaenlase keskkohta, mis seejuures 
läks segamini, kuna osa tarvitades oma vana esi- 
isade kommet sõitis vaenlase paremast tiivast mööda, 
mis tegi venelase rumalaks, nii et ta ei teadnud mitte, 
kustpoolt teda narritakse ja kust tuleb karta tõsist 
lööki. Seega sattusid moskoviidi väe tiivalseisjad 
segadusse ja nad hakkasid taanduma, mis aga peat- 
selt muutus pööraseks põgenemiseks, kusjuures pal- 
jud neist said kraavist üle minnes oma meeste ho- 
buste kapjade alla otsa. 

Oleks nüüd vaenlase ratsamehedki olnud veidi 
südikamad, siis oleks vabadike käsi võinud käia 
hoopis teisiti, kuid venelane on ikka niisugune sõja- 
mees, et kui neid hakkab ühest servast pudenema, 
siis käriseb kogu ta suur vägi koost ning näitab 
kanda; nii juhtus ka nüüd: kui juba pooled vabadi- 

kest olid jõudnud üle laia kraavi, mille servasid Tartu 
maantee kohal ühendas püha Jaani hospidali sild, 
siis jäi venelasi nende vahele ainult paarsada meest, 
kes olles taplusega seotud ei saanud põgenemi- 
seks mahti, kuna kõik teised jalamehed ja suurem 
osa ratsamehi vajus Ülemiste poole, viies sinna sõna, 
et tallinlased on tulnud välja palju suurema väega, 
kui neid seni teati linnas olevat. 

Segaduses lõksulangenud venelaste hulgas oli ka 
neli sotnjaülemat bojaari, kes oma toredate kärbi- 
nahksete kasukatega paistsid juba eemalt silma. 
Kõik nad pidid nüüd langema vabadikele õnneks. 

Kuid moskoviit, kui ta näeb, et tal pääsemist 
enam ep ole, siis kutsub ta Jumala enesele appi ning 
tapleb nagu meeletu elajas. Nüüdki, kui bojaarid 
nägid, et nad olid väheste meestega jäänud kitsikusse, 
kutsusid nad Jumalaema ehk neitsi Maarja enestele 
appi taplema Kristuse ristipuu vaenlastega. .Sülja- 
nud pihku, haarasid bojaarid tugevamini oma mõõga- 
pära või naastutatud taplusnuia, nimetusega hom- 
mikutäht, hüüdsid ka kohutavaid vandesõnu ja lõid 
siis koos oma sõjameestega vaprasti vastu. Seejuures 
taplesid venelased nii tigedasti, et nad isegi pooleldi 
mahanotituina, lamades taplejate jalgade all, torkasid 
vabadike hobustele varrastega kõhtu ja lõikasid läbi 
nende jalgu. Tondi hobune, saanud hommikutähega 
hoobi pähe, kukkus esmalt põlvili ja vajus siis koos 
ratsanikuga küljeli maha. Tundes, kuis omad ja 
vaenlased sõtkuvad seljas, tahtis Tont end jalule 
ajada, kuid tal ep olnud jaksu tõusta inimkoorma 
alt. Mats sai sõjakoodiga hoobi kuklasse, nii et 
maailmavalgus kadus silmist, kuid peatselt sai ta 

nägemise tagasi; kuid nüüd tabas vaenlase kaklus- 
konks ta hobuse silma ning ratsu vajus ta all hääle- 
tult kokku. Ka Matsi turjal hakkasid taplejate ja- 
lad sõtkuma, kuid siiski suutis ta end püsti ajada 
ja kargas nüüd käsitsi vaenlase kallale; siis aga sat- 
tus talle pihku sekiira, mis tema käes oli kõige ko- 
ledam relv: alati kui ta sõjakirve tõstis ja lõi, siis 
ikka kuuldus luu ragisevat murdumist. 

Olgugi et venelane oli oma lõpu eel üsna hak- 
kaja, sulasid ta mehed silmnähtavalt kokku. Üldises 
rüsinas ei saadud algul tarvitada musketeid, kuid 
nüüd, millal tapluspaik hakkas hõrenema ning laiali 
valguma, kostsid kisendamise ning röögahtuste sekka 
ka üksikud püssipaugud. Mõõgakolksahtused ja 
kolin, koletu kisa, hobuste hirnumine, püssirohusuits 
ja mööda nägusid valguv veri — kõik see tegi tap- 
lejate meeled segaseks ning tooreks. 

Kolm bojaari oli juba maha lastud ja neljas viga- 
seks löödud; kuid ka Ivole oli pistetud šiavona ehk 
sirgeteralise mõõgaga sügav haav vasemasse käsi- 
varde. Vabadikest oli selles möllamises juba üle 
kolmekümne mehe otsa saanud, veel enam aga 
rängemaid hoope ja pisteid, mis aga ei suutnud kis- 
kuda neid sadulast. 

Samal ajal seisid Tallinna kodanikud ja püssikü- 
tid ikkagi veel müüridel ja püüdsid jälgida taplust, 
mis aga kauguse tõttu paistis nendeni ainult kihiseva 
vaablasepesana ja kust kisa kostis nõrga kajana 
linna. Kui siis nähti, et taplus venib pikale, julges 
üks kodanikest sõnada: 

— Mine tea, viimati tulevad terve nahaga veel 
tagasi? 

— Mitte üksi nahaga, vaid toovad ka võidu! 
Kuid seesugune jutt oli ainult ülearune uhkus- 


tamine, sest kui kodanike nägudel ep oleks nüüd 


olnud suurt ärevuspinevust, siis oleks võidutõotajat 
suure häälega välja naerdud. 

— Julge peamees see Ivo Schenkenberg, hooples 
mündisell Jacobus, — pange tähele — tema toob 
võidu! 

Nüüd aga ei suutnud enam vaikida Pühavaimu 
koguduse õpetaja ning vaestele mittesakslasile jut- 
lustaja Balthasar Russov, kes vaatamata oma kombe- 
vastasele elule oli sõnades vägagi vali, ja kostis 
nõnda: A 

— Julgus ei varja sõjameest surma eest, vaid 
ainult see sõjamees on vahva ning Jumalast kaitstud, 
kes suudab oma himusid ning iseennast ära võita! 

Ja kodanikud vahtisid, kuidas need uhked ning 
tüdimata talupojad saavad nüüd otsa ning leiavad 
kuulsa surma. Isa Christoffer palus aga kodanikke, 
et need seletaksid talle kõigest, mis seal kauguses 
sünnib, kuna ta enese silmanägemine oli vanadusest 
tuim. Kuita siis kaaskodanike suust kuulis, et tema 
poja käsi ei käivat mitte hästi, hakkas ta paluma 
ja vannutama raatmane, et need nõuaksid sõjaülemailt 
abisaatmist. Kuid sõjaülemad vangutasid ainult päid 
ja sõnasid, et igasugune inimlik abi olevat nüüd 
hiline ja tulevat loota ainult Jumalale, pealegi olevat 
Ivo koos ta sõjarahvaga ainult oma suure rumaluse 
tõttu seesuguses kimbatuses ning hädas. 

Moskoviitidele tuli aga abi: suurtes ning tihedates 
parvedes jooksis venelasi Ülemiste mäelt tapluspai- 
gale, ja kui nüüd Ivo oleks jäänud neid ootama, 

siis ep oleks ta sõjameestest enam ühtegi tagasi 
pääsenud. 

Viimaks ometi pidid tallinlased nägema, kuis 
taplusmöllust eraldus parv ratsanikke, kes hakkasid 
kiiresti linnale lähenema. ' 

— Kas tõesti omad? kaheldi linnamüüril ja tor- 
nides. 

Kuid samal ajal, millal mäekülgedelt voolas 
venelaste parvi püha Jaani hospidali juurde, lähene- 002 
sid sealt tulevad ratsanikud linnale ikka enam, olgugi, 
et mitte nii kiiresti kui sinna minnes, kuid 
siiski jooksid nende väsinud hobused parajat sörki. 

Tuligi Ivo oma vabadikega, kes omavahel kisen- 
dades ajasid juttu ja keerutasid karvamütse, kuna 
haavatud püüdsid ristis hambail valuoigeid tagasi 
suruda. Kui nüüd nähti, et Ivo oli peagu kogu 
oma sõjarahvaga elus ning terve, siis tõusis Tallinna 
müüridel ja vallidel suur kisa, hõiskamine ja lärm, 
mille juures pilluti taeva poole ka mütse. Sellid ja 
õpipoisid ronisid müüridelt robinal alla ja tormasid 
tulijaile vastu, kusjuures nad pidasid enestele seda 
suureks auks, et tohtisid nende vabadike hobuste 
kõrval joosta. Linnarahvas läks neile aga suure 
austamisega vastu. 

Kui Christoffer Schenkenberg, kes ainiti vahtis 
lähenevaid ratsanikke, esiratsutajas ära tundis Ivo, 
siis ei suutnud ta mitte hoiduda karjahtamast: 

— Minu poeg! ja ta nuttis suurest meeleliigutu- 
sest ning tänas Issandat seesuguse armu üle. 

Isegi kadedad mõisamehed ei leidnud seekord 
vabadike juures midagi laita, vaid nad pidid koguni 
tunnustama, et need põlatud pastlamehed ning arad 

ainasjalad on seekord teinud ritterliku teo. Ja Ivo 
leidis nüüd nii suurt kiitust, et isegi raatman Boet 
Schröeder pidi tema kohta lausuma: 

— See sell möllab ju nagu Hannibal Rooma 
Väravas! 

Need kes seda muistset nime olid kroonikaist 
ehk ajaraamatuist lugenud ning kellele ta ep olnud 
ainult tühine sõna, need austasid sellega ka Ivo 
Schenkenbergi, need aga, kes olid tema üle kadedad 
ja kellele Hannibali nimi oli tundmatu, pidasid seda 
sõimunimeks, ja nad hüüdsid pilgates: 

— Liivimaa Hannibal ja tema sõjarahvas tuleb! 

Vabadikud ise olid aga oma teo üle nii uhked, 
et nad kiitsid ning suurustasid suure suuga. Rapp 
aga sõnas ühele pärimisega juurderutanud pagarisel- 
lile nõnda: 

— Oleks neil või vana jumal ise olnud seas, siis 
ka tema oleks saanud tappa! ja lükanud jänesenahkse 
karvamütsi kuklasse, pühkis ta kuuekäisega otsmi- 
kult higi. 

Vabadikud olid toonud enestega kaasa ka kolm 
mahalastud ja ühe haavatud bojaari, kelle toredad 
kärbinahksed kasukad kisti neil seljast ja anti valu- 
vaigistuseks neile talupoegadele, kes olid saanud 
kõige rängemini lüüa. 

— Aga Ivo, sõnas nüüd juurderutanud Jacobus, 
— su käsi on ju lõhutud ja tilgub verd! 

Ivo vaatas oma haava, milles ta alles nüüd 
tundis tuikavat valu, kuid surudes seda tagasi, sõnas 
rahulikult: 

— Kui kont on terve, küllap ta siis kasvatab uue 
liha! 


7 99 


Isa Christoffer, kes seni oli tundnud suurt muret 
ja palvetanud oma poja pärast, ei läinud aga nüüd 
mitte teiste kombel jagama talle kiitust, mis ei too 
noorele inimesele kunagi kasu, vaid tehes teda ise- 
meelseks ning upsakaks, ajab juba enneaegselt 
hukka; set ta veel oli ütelnud ennast temast lahti 
ning pannud oma vihase needmise alla, siis laskus 
ta vaiksesti tornist ning asus tõsise palgega oma iga- 
päevase töö juurde. 


Vaimustusse sattunud meistrid kutsusid nüüd Ivo 
gildimajja, kus ta sõjahaav loputati viinaga ja mähiti 
siis kinni. Ka vabadikud, olles nüüd väsinud ja 
verised, ei tundnud rammestust mitte ainuüksi ihus, 
vaid ka nende meeled, mis seni olid olnud ärevusest 
pingul, hakkasid pikkamisi lõtvuma ning lasksid 
tunda, nagu oleks juba mitu ööd unetult mööda saa- 
detud. Raat omalt poolt tuli neile igati vastu ja 
saatis linna habemeajajad omal kulul tohterdama 
- nende haavu. 


Ka vangistatud bojaarist oli linnakaitsjail oma- 
jagu kasu, sest ta andis mitmeidki tähtsaid teateid, 
mis läksid tatarlaste omadega ühte, ning seega võidi 
nüüd ka neid hakata rohkem usaldama. 


Kui vabadikud aga Ivole antud uut nime kuul- 
sid, siis ei osanud nad selle tähendust mitte mõista. 
Isegi üks auväärne elatanud pagarisell, kelle poole 
mõned vabadikud seletusesaamiseks pöördusid, ei 
osanud nende uudishimu rahuldamiseks kosta muud, 
kui et heal lapsel on alati palju nimesid. 

Ülemvojevooda knjäss Feder Ivanovitš Mstis- 
lavski oli parajasti söömas väntvarrastel küpsetatud 
püüsid, mida Jumal oli armulikult saatnud paeltesse, 
kui ta kuulis oma šatrale lähenevat käratsemist ja 
vaidlust. = Peatselt astuski telki tema holop ehk 
pärisorjast teener ja tõi teate, et bojaar Daniil Tših- 
hatšov on tulnud ennast tema ette maha heitma. 

— Daniil Tšihhatšov..? ja Mstislavski neelas 
linnukondi enesele kurku. 

Kui siis Daniil Tšihhatšov astus telki, heitis ta 
ennast kogu oma pikkusega ülemvojevooda ette 
maha, lüües seejuures otsmikuga vastu mahalaota- 
tud karunahka. 

— Oled see sina, Daniil Tšihhatšov? 

— Mina, isake, mina! kostis Tšihhatšov käpu- 
kile tõustes. 

Nüüd lakkus knjäss Mstislavski oma näpud lin- 
nurasvast ja haaranud Daniil Tšihhatšovi õlgadest, 
tõstis ta jalule, ise sõnades: 

— Aga see on ju ime, Daniil Tšihhatšov, suur 
ime, et sind veel elusana näen! 

Nüüd jutustas Daniil Tšihhatšov lühidalt, kuis 
ta ennast kulla eest vabaks lunastanud. 

— Jah, kostis seejärel Mstislavski elutargalt ja 
vangutas pead, — kuld käänab vahel kuningagi meele 
ümber, rääkimata siis lihtsast sõjamehest. 

Siis aga hakkas Daniil Tšihhatšov kõnelema, et 
rõõmuga põgenenud ta vaenlase käest, kuid leidnud 
siit ainult kurvastuse eest. Ja viskudes uuesti ülem- 
vojevooda jalgade ette, sõnas ta ägades: 

— Oh isake Feder Ivanovitš, miks tahad sa minu 
vanade päevade lohutajat, minu ainust turteltuvikest 
anda Mihhail Sitski meelevalda. Kas mina ep ole 
kogu oma au ja verega teeninud isakest tsaari Ivan 
Vassiljevitši, et nüüd pead Sitskit enamaks kui mind 
ning jagad temale minu omandust. Alati on Sitski 
istunud lauas minust alamal pool, ja kas nüüd on siis 
tõstetud teda kõrgemale? 

Knjäss Feder Ivanovitš ohkas sügavasti, enne kui 
kostis: 4 

— Mitte au pärast ei teinud ma seda, vaid ta 
palus seda sinu pärast, et tüdruk ei läheks mitte 
hukka, sest Sitski ütlemist mööda oled sina — Daniil 
Tšihhatšov, ilma et oleksid teda õigeusuliseks risti- 
nud, jaganud temaga oma abielusängi. 

— Mina? ja Daniil Tšihhatšov ajas ennast püsti, 
kuna ta silmad välkusid vihast. — Sitski valetab, 
haugub koera kombel ja pillub salakavalalt mürki! 

Kui siis knjäss Mstislavski kuulis, et Daniil Tših- 
hatšov olevat pidanud tüdruku koos ta viijatega 
kinni ja et ta viibib veel laagris, laskis ta tuua tüd- 
ruku oma palge ette, et näha seda naist, kes on kül- 
vanud tema vojevoodade vahele vihavaenu. 

Koos Mihhail Sitski vanema saadikuga toodi 
nüüd neitsi Dorothea ülemvojevooda telki, kus ta 
jäi kartlikult seisma. 

— Tule lähemale! sõnas Mstislavski karmihääl- 
selt ja viipas käega. 

Neitsi astuski paar arglikku sammu ja tõstis oma 
külmast õhetuva näo kasuka sooblinahksest kraest. 

— Kes on sinu vanemad? küsis knjäss Feder 
Ivanovitš pärast lühiajalist vaikust. 

Dorothea hakkas seletama, kuid et ta ei mõistnud 
veel kuigi hästi venelaste keelt, siis läksid sõnad tal 
suus segamini, nii et pidi võetama tõlkija abiks. Ja 
siis kuulis ülemvojevooda, et oma lihalikke vane- 
maid tüdruk ei tea ega ep ole neid kunagi näinud. 

— Mitmendat suve näed maailmavalgust? 

— Ka seda ma ei tea, kostis neitsi nukrasti, 
kuid minu kasuisa, keda sinu sulased maha lõid, 
ütlemist mööda peaks mul olema nüüd seitsmeteist- 
kümnes aasta. 

— Seitsmeteistkümnes... kordas ülemvojevooda 
pomisedes ja hakkas neitsile ainiti otsa vahtima. 

Ja samas kerkis Mstislavski silmade ette 1560. 
aasta sõjakäik Liivimaale, kuhu ta koos tähtsamate 
vojevoodade — Kurbski, Adaševi, Barbatini ja Šuis- 
kiga oli tulnud koos suure väega Pihkvast. Ja tolsa- 
mal sõjakäigul sündiski ta vastsel sohinaisel, kel- 
lesse ta oli meeletult armunud, tütar. See naine oli 
vangilangenud pohlatar — pan Aleksander Polu- 
benski lihalik õde, kelle otsimiseks ta venna inime- 
sed korraldasid sagedaid röövkäike üle piiriksoleva 
Emajõe Tartumaale, kust vedasid venelasi ja raha- 
kaid bojaare omale maale. Ja ühel päeval oli ta 
oma suureks kurvastuseks ning südamevaluks kuul- 
nud, et ta armastatu, keda ta oli jätnud Tartusse, 
oli salaja pistetud surnuks, kuna ta vastsündinud 
tütar Daarja oli jäljetult kadunud. 

Kaua oli ta neid taga leinanud, kuni valu pik- 
kamisi kustus südames. 

Uuesti vaatas knjäss Mstislavski Dorotheale otsa 
ja pidi ikka enam ja enam imestuma, kuis see tüdruk 
sarnleb tema ammuse armastatuga. 

— Kas sul oma emast ep ole enam midagi alles? 
küsis nüüd knjäss Mstislavski lahkesti. 

— Ei, kostis Dorothea pearaputusel, — mitte 
midagi! Kuid samas meenus tal kaelasrippuv rist, 
ja nöörinud oma kasuka sõltused lahti, võttis ta 
rinnalt kaheksaharulise hõbedase risti ning ulatades 
seda knjäss Feder Ivanovitšile sõnas: — Kui on, siis 
ainult see..! 

Võtnud õhukeseks kulunud ristikese, läks ülem- 
vojevooda telgi põisakna alla, kuid et sealgi oli 
pimekas, siis ruttas ta lävele, kus lükanud karus- 
nahksed eesriided kõrvale, hakkas lähemalt silmit- 
sema ristikest. Olgugi et hõbedasse lõigatud kiri oli 
kulumisest tuhmunud ja ta vananenud silm peene 
kirja lugemiseks liigagi tönts, suutis ta sealt siiski 
vaevalisti veerida: ,,Daarja Federovna Issanda Aas- 
tal 7068“. 

Nüüd pöördus Feder Ivanovitš suuresti erutu- 
nult ümber ja, haaranud Dorothea käsivarre, talu- 
tas teda telgi lävele, kus jäi suure tähelepanuga vah- 
tima talle näkku; tundes knjässi uurivat pilku enese 
näol, heitus neitsi sellest nii hullusti, et isegi ta hin- 
gamine soikus. 

— Minu tütar! sõnas nüüd knjäss Mstislavski 
pühaliku tõsidusega, kuna suured rõõmupisarad 
nõrgusid mööda ta kortsulist palet. Siis vajutanud 
suudluse oma jälleleitud tütre otsmikule, lisas ta 
liigutusest väriseva häälega: — Jumala sõrm juh- 
tis sind oma isa juurde! 

Olles ootamatusest segastunud, ei osanud neitsi 
Dorothea teha muud kui ainult nuttes knjäss Mstis- 
lavskile otsa vahtida. Feder Ivanovitš aga mitte 

suutes oma suurt rõõmu hoida ainult enesele, kuu- 
lutas kõigile ümberseisjaile, et Jumal olevat imelikul 
kombel andnud tagasi talle tütre, keda pohlakad 
1560. aastal temalt salaja varastanud pärast seda, 
kui nad selle lapsukese ema olid halastamatul kom- 
bel tapnud. 

Säärane pisaraini liigutav lugu pani kõiki telgis- 
olijaid nutma, kuid oldi ühtlasi ka rõõmsad, et vä- 
hemalt nüüdki on ülekohus osaliselt tasa tehtud 
ning isa leidnud oma tütre. Kõik nad kummardusid 
neitsi Dorothea kui nende käskija tütre knjäžna 
Daarja Federovna ees vööni, kuna Daniil Tšihhatšov 
tehes enese kohal kahe sõrmega ristimärgi, pomises 
habemesse: 

— Ai-ai-ai — kui kergesti oleksin teinud pat- 
tu..! ja ta vangutas pead. 

— Sind, mu tütar, võttis nüüd Feder Ivanovitš 
pärast pisarate kuivatamist sõnada, — võtab mu abi- 
elunaine Nataša Aleksejevna toita ja katta nagu 
oma ihulikku last — las aga jõuame Moskooviasse, 
las aga jõuame..! 

Kuuldes seesugust südamlikku juttu, muutus 
neitsi Dorothea meel nii rõõmsaks, nagu see tal 
varem kunagi ep olnud, ja vajudes Feder Ivanovitši 
ees põlvili, suudles ta tema kätt. 

— Silmad, pomises Mstislavski oma vastleitud 
tütrele otsa vaadates, — need on Annenka silmad. .! 

Nüüdsest jäigi neitsi Dorothea oma 0 pärisisa 
knjäss Feder Ivanovitš Mstislavski juurde elama, 
kuulates iga päev tema suust kiitvaid jutustusi oma 
kadunud emast, keda ta ep olnud kunagi näinud, 
kuid kelle hinge eest pidades härdaid palveid süütas 

ta igal õhtul ühe vahaküünla neitsi Maarja näopildi 

Kui moskoviit lõpuks nägi, et ta Tallinnat mitte 
nii kergesti ja ilma oma nina kõrvetamata ei suuda 
sundida allaandmisele ning võtta, nagu ta seda oli 
teinud Polotskiga, siis tõi ta kõik oma arhitektid 
ning insenerid Tõnismäe kantsi, kus nende juhatusel 
hakati kaevama. Insenerid mõõtsid maad ja arut- 
lesid kaua, enne kui nad lasksid töömehil ning kae- 
vureil välkuvate kangidega, kõblaste ja labidate mü- 
dinaga pihta alata. Ühe kaevikuga alustati ülalt 
mäelt esimeste blokhauside tagant, ja seda uuristati 
Toompea lossi poole, teisega aga alumisest servast, 
ja seda taheti viia Kyk in de Kökeni nimelise kõrge 
bastiontorni alla. 

Moskoviidi teadjad ja tundjad olid enamasti kõik 
võõramaa mehi, kes üsna halvasti oskasid vene keelt; 
nende targad ning tõsised näod olid karvadeta ning 
siledad, mille tõttu lihtsamad sõjamehed ei pidanud 
neist kuigi palju lugu, arvates, et egas nende mõis- 
tus naise omast kaugemale ei küüni. Tähtsamaiks 
nende seast olid itaallasest arhitekt ning insener Do- 
minik Rudolfin, Kammerist pärit, ja ta saksilasest 
abiline — arutleja Jürgen Franzbeck. Kõik need 
välismaised ametimehed kandsid pikki villaseid sukki 
ja läikivast nahast musti kingi, mida kaunistasid väi- 
kesed vasksed kõred. 

Kummagi augu kaevamisel oli algul mituküm- 
mend meest usinasti ametis, kuid mida sügavamale 
ning pikemaks maa-aluseid käike uuristati, seda 
enam tuli nende juurde tuua töömehi. Pimedais 

kaevikuis uuristati küünlatulede valgustusel, kuna 
tõrvikud oleksid täitnud neid hingematva läpastava 
tossuga. Käigu uuristamisel töötasid kaks meest kõr- 
vuti, . raiudes kangidega vaks-vaksalt edasi, kuna 
nende taga asusid koristajad inimesed, kes nobedasti 
kühveldasid korvidesse liiva ja lahtiraiutud paekilde, 
mis seejärel käest-kätte edasiantuna rändasid kuni 
kaevanduse avauseni, kust neid nööridega üles 
vinnati. Aeg-ajalt laskusid ka arutlejad aukudesse 
töid üle vaatama ning juhatama. Kuid Tallinna aluse 
uuristamine ep olnudki kerge, sest siin tuli tihtigi 
tuhritseda läbi paelademe. Kaevikuist väljavinna- 
tav muld oleks kulunud kantside kindlustamiseks, 
kuid et kaevata tuli tallinlasile teadmatult ning 
salaja, siis kanti ülemisest kantsist võetud muld 
Tõnismäe taha, kuna alumisest kantsist veeti see hoo- 
pis eemale, ja sedagi tehti ööpimeduse katte all. 

Seesuguse salajase uuristamisega tahtis moskoviit 
jõuda Tallinna müüri ja lossi alla, seal täita kaevik 
püssirohuvaatidega ja sel kombel lasta müür või 
torn, mille alla jõutud, tulega puruks. 

17. veebruaril — seitsmendal pühapäeval enne 
ülestõusmise pühi, hakkas moskoviit kaheksanda 
löögi ajal Tallinna pihta kõige hirmsamal kombel 
laskma, tarvitades seejuures palju enam suurtükke, 
kui ta seda kogu piiramise ajal oli teinud. Kuid 
siiski oli see kõik ainult hirmuks ja ähvarduseks, 
nagu tahaks ta sellega mõista anda, et alles nüüd 
mõtleb ta tõsiselt oma õnne katsuda ning kogu jõuga 
peale käia. 

Lasknud terve päeva ja ka veel öö tagant otsa, 
kõrvetas moskoviit seesuguse tigeda laskmisega üle 

tuhande tündri rohtu ning pildus vahetpidamatult 
raudkuule ja tulekerasid, mis loitsid pikkade põle- 
vate loogataoliste jugadena nagu välk mööda pime- 
dat laotusealust, kukkudes läbi katuste pööninguile, 
kust neid kaubasellid ja Hannibali mehed käisid 
alla veeretamas. Seesugune tige laskmine tekitas 
tallinlasile tõsist hirmu, ja paljud neist olid juba 
meelt heitmas. 

18. veebruaril jättis moskoviit oma laksmise vei- 
diks soiku ja saatis nüüd kaks nägusat bojaari koos 
ühe sakslasest tõlkijaga, nimega Villem Poppeler, 
tallinlasile Moskoovia suurvürsti ning tsaari gramotat 
tooma, mille pürjermeistrid — härra Frederik Sandts- 
tede ja härra Diderik Korfmaker võtsid Viruvärava 
ees vastu. See suurvürsti läkitus Tallinnale käis 
nõnda: 

»Jumala armust Meie — õigeusklik tsaar ning 
suurvürst Ivan Vassiljevitš, kogu Vene isevalitseja, 
Vladimiri, Moskoovia, Nogardi suurvürst, Kaasani 
ja Astrahani tsaar, Pihkva gosudar, Smolenski, 
Tveri, Suzdali, Rostovi, Vjatka, Permi, Bulgaaria, 
Jurjevi, Liivi ja paljude teiste maade käskija ning 
isanda läkitus Kolõvani pürjermeistritele ja raat- 
manidele. 

Kirjutatud Moskoovias Issanda aastal 7085 gen- 
vari 5. päeval, 

Kõigevägevama ees soovime meie tallinlasile 
ainult seda, et teie võtaksite mõistuse pähe ja näek- 
site neid rootslaste kavalaid sepitsusi ning peibutusi, 
millega nad on teid eneste külge aheldanud, ja arut- 
leksite ise omas südames, et milles seisab teie pääse- 
mine, õnn või õnnetus. Meie soovime, et teile 

tuleks tagasi teie vana hea aeg ja et kainelt mõtlek- 
site sellele, milliseid suuri ning ületamatuid vabadusi 
nii merel kui ka kuival maal võiksite meilt oman- 
dada. Millise mõtlematuse ja omavoliga olete teie 
seni vastu seisnud Meile — oma tsaarile ning suur- 
vürstile, kes mitte ainult suvisel, vaid ka talvisel ajal, 
ilma igasuguste takistusteta rootslaste poolelt, võib 
sõdida ning vallutada linnasid. Järelikult tuleks teil 
enam hoolitseda oma kasude, heaolu ja oma naiste- 
laste elude eest, nõustudes alistumisele ning kuulata 
ainult Meid, et seega pikendada eneste ja oma naiste- 
laste elu, ja päästa ning kaitsta oma varandusi ning 
aardeid. 


Kui aga tallinlased leiavad verevalamisest lõbu, 
siis teadku nad, et Meie — õigeusklik tsaar ning 
suurvürst, kavatseme tulla kogu oma jõuga ja hävi- 
tada ning tallata teie linna, teid endid aga tõugata 
igavesse orjusse ning jätta teid ilma igasuguseist 
inimlikest õigusist.“ 

Sealsamas taotlesid läbirääkimisele tulnud bojaa- 
rid ja nende tõlkija, et Tallinn saadaks ka omalt 
poolt kedagi suurvürsti saadikute juurde, sest need 
olevat Moskooviast äsja saabunud ja neil olevat Tal- 
linna linnale anda edasi ka suusõnalisi teateid. 
Nende sakslasest tõlkija oli tallinlaste meelituseks 
ning silmahimu äratamiseks toredasti rõivastatud 
ning ehitud, nagu see kõigi mamelukkide meel 
ainult ajaliku maailma toreduste järele käib. 


Aga Tallinna pürjermeistrid ei lubanud mitte 
ainuüksi oma saadikuid, vaid andsid tsaari paha- 
retist-koostatud meelituskirjale õige toreda ning 


109 


paraja vastuse, mis ta saadikud tegi õige rahutuks; 
pürjermeistrid kostsid: 

— Kõrki ja seamõistusega tsaari, kes kõigi oma 
mustade valede ja häbide hulgas ei pea au sees ei 
sõna, vannet, pitserit, kirja ega tõde, vaid pärast ise 
õgib nad nahka, ei pea meie selle vääriliseks, et vas- 
tuseks saata talle kirja. Tahame loota, et peatselt 
võtab Jumal karistada ning nuhelda teda ennast, kes 
ep ole muud kui üks autu petis, ristitud peavalelik 
ja piinajate ülemmeister ning türann! 

Kuuldes seesugust vastust, muutusid moskoviidi 
saadikud õige tigedaks, nii et nad läksid vandudes 
tagasi. 

Pärast seda avasid venelased oma suurtükest 
ägeda laskmise ning põletasid nii hirmsasti, et nad 
sellega suutsid küllaltki avaldada oma pahameelt, 
kuid ahnet kahju ei suutnud nende tulega mölla- 
mine siiski teha. Kui siis moskoviit lõpuks nägi, et 
ta oma raudkuulide, tümlerite ja tulekerade tormi- 
laskmisega ei suuda purustada linna, jäi talle pin- 
nuks silma Kyk in de Kökeni nimeline linnatorn, 
mille väärilist ep ole leida tervel Läänemeremaal, 
ja kust on vaenlasile tehtud suurt häbi ning kahju. 
Nüüd siis hakkas ta oma sõgedat viha lahutama selle 
torni kallal; aga et selle ees oli kõrge mullast rondeel, 
siis võis ta tabada ainult torni keskkohta. Ja ehk ta 
küll kaua aega, päevad ja ööd tagant otsa, tervete 
ja poolte kartaunidega selle torni pihta laskis, ei 
suutnud ta kõigi oma laskmistega ometi teha muud, 
kui et ühele torniküljele lõi väikese augu, kust paar 
künnihärga mahtus ühe korraga sisse ja välja mi- 
nema, ja ka tornis asuvate kaitsjate juhataja ning 

valitseja — ühe auväärse kingseppmeistri, nimega 
Hans Schulte, laskis maha. Samal ajal tabasid ning 
tapsid ta huupilastud kuulid ka talupoegade naisi ja 
lapsi nende saunades ning onnides, mida talupojad 
olid enestele tuulevarjuks püstitanud. Munga sau- 
nas lõi kivikuu! ühe talupoja koos ta naise ja kahe 
lapsega korraga surnuks, mis kogu selle piiramise 
ajal oli kivikuuli ehk tümleri tehtud kõige suurem 
kahju. Aga imelikul kombel ei tabanud venelase 
kuulid mitte ainustki kodanikku ega kodaniku naist, 
nende last, neitsit ega ka ühtki nimekat inimest, 
olgugi et nad igal päeval läksid kirikuisse ja tulid 
neist koju ning igal pool tänavail julgesid üsna kart- 
matult liikuda. 

Et venelased olid pugenud oma kantsidesse var- 
jule ega söandanud tõsta sealt peadki, olgugi et nad 
ise üsna ägedasti lasksid, siis oli linnast neid raske 
tabada ning nende pihta laskmine muutus asjatuks 
rohu raiskamiseks. Venelaste väljameelitamiseks 
lasti siis ühel neljapäevasel päeval pärast lõunat 
nelikümmend jalameest maasulaseid Karjaväravast 
välja. Kui nüüd venelased nägid eneste ees seesu- 
gust häbematult väikest tallinlaste salka, kes olid tul- 
nud neid õrritama, kargasid nad nagu koerad vihase 
lõrina ja kohutava kisaga oma kantsidest ning peidi- 
kuist, et neid õnneks võtta. Samal ajal olid Tallinna 
tornides, vallidel ja basteides püssikütid suurte tule- 
torudega hakkamas ning põletasid vaenlase pakse- 
mate salkade sekka, nii et lust oli näha, kuis vene- 
lasi vaarus ja kukkus; teised neist pöördusid ümber, 
viskasid oma sekiirad, odad ja vardad ning jooksid 
kogu hingest tagasi oma peidikuisse. 

Öösi vastu 9. märtsit pistis vaenlane kõigile Tal- 
linna sadamas seisvatele laevadel tule otsa; olgugi 
et ta laudadest ja plankudest tundis oma laagri ehi- 
tamisel suurt puudust, olid need laevad tallinlaste 
imestuseks jäetud seni rikkumata ning terveks. Et 
aga venelane need nüüd pistis põlema ja ei lammu- 
tanud ning viinud oma leeridesse, siis sellest võisid 
tallinlased arvata, et ta oma leeridesse ei kavatse 
enam kuigi kauaks jääda. Need toredad laevad olid 
rikkumatult seisnud ainult selleks, et moskoviit ka- 
vatses neid pärast Tallinna langemist ise tarvitada, 
ja ühtlasi tahtis ta tallinlasile näidata oma head 
soovimeelt, et neil ei tarvitseks teda karta, sest iga- 
ühe varanduse jätab ta siis puutumata, kui tema 
on siin peremees. Aga kõik see ep olnud muud kui 
tühipaljas kavalus ning vigur, sest nüüd võis iga aru- 
saaja tallinlane oma silmaga näha, missugune mees 
ta on. 

Ja tallinlased vaatasid suure kurvastusega, kuidas 
nende toredad laevad tõusid heledate leekidena taeva 
poole. 

Kui moskoviit lõpuks jättis oma tulega kiusa- 
mise ja metsiku möllamise järele ning hakkas hinge 
tõmbama, siis tahtsid Tallinna sõjaülemad uute tea- 
dete saamiseks jällegi mõnda vangi võtta. Seepä- 
rast lasti siis koguda ainult neid inimesi, kes omast 
tahtmisest ning soovist oli valmis välja tormama, 
ja kuulutada, et kes esimesena toob linna vangi, saab 
viiskümmend marka hõbedat. Siis kogunes linnast 
ja lossist mõisamehi, maasulaseid, Mustpeade ven- 
naskonna liikmeid, kodanikke ja ka talupoegade 
sõjarahvast paras jagu, nii et neid ühtekokku sai 

nelisada jala- ja ükssada ratsameest, ja tungisid 9. 
märtsil, ühel laupäevasel päeval, Karjaväravast 
välja. Tormajate seas oli seekord ka linna munser- 
daja ning sõdurite peamees Klaus Holste, kes tahtis 
nüüd oma silmaga näha venelaste uuristamistöid 
alumises kantsis, mis oli linnale lähedam ja kust 
kaevamise hädaoht oli seega suurem. Et ta aga 
igamehe vapruses ep olnud mitte kindel, siis tahtis 
ta, et Ivo Schenkenberg, nüüdse nimega ka Liivi- 
maa Hannibal, ratsutaks tal kõrval. 

Kui nüüd tallinlased kukkusid moskoviitidele 
nende alumises kantsis ootamatult kaela, siis suu- 
rest ehmatusest ei võtnud venelased taplust vastu, 
vaid põgenesid, kuhu aga keegi neist sai: suurem osa 
jooksis Tõnismäe ülemisse kantsi, kuna paljud lasku- 
sid aga pooleldi valmiskaevatud maa-alusesse käiku 
või pugesid fašiinide vahele peitu. Need aga, kes ei 
jõudnud oma hinge õigeaegse pagemisega päästa 
ning jäid tallinlaste mõõgatera ette, raiuti ning löödi 
armutult maha, sest kõiki neid ei jõutud vangi võtta. 
Niikaua kui see taplus kestis, lasti linna suurtükke 
kõigist tornidest ja vallidelt nii tihti ning sagedasti 
üksteise järele ülemises kantsis asuvate venelaste 
pihta paukuda, et nad oma kivikuulide ja tulekera- 
dega laskmiseks ei julgenud peadki tõsta. Pealegi 
olid venelaste suurtükid Tõnismäe ülemises kantsis 
seatud linnatornide pihta jooksma, nii et nende aega- 
viitev ümberseadmine ei võimaldanud otsekohe 
avada tuld alumisele kantsile, kus nüüd tallinlased 
võisid seda paremini oma tahtmist läbi viia. 

Kui venelaste kantsi oli sisse tungitud, siis iga- 
üks katsus kogu oma agarusega mõnda vangi kätte 

saada. Kohe esimese ropsuga võtsid maasulased 


kuus venelast kinni ja ruttasid nendega linna, kuhu 
tõttas nüüd ka tabajate kaaslasi, lootes teiste aupal- 
gast suurte õlle- ja viinajoodudena osa saada. Pea- 


legi ep olnud nende väljasviibimine enam vajalik, 
sest nii oli varem kokku lepitud, et kui mõni vang 
on kätte saadud, siis peab ta kohe linna toodama, 
kus pasunamees hakkab seejärel puhuma ning kõik 
peavad tagasi ruttama. Ja nii juhtuski: kui kuuldi 
linnast kostvat sarvehäält, siis jätsid kõik tallinla- 
sed oma röövimise pooleli ning tõttasid tagasi müü- 
ride taha varjule. 

Aga kui nüüd Klaus Holste koos Ivo Schenken- 
bergi ja paarikümne vabadikuga nägi, et venelasist 
oli paljud maha löödud ja teised kõik põgenenud 
ning et moskoviitide kants on nüüd ainult nende 
päralt, ei hoolinud nad pasunapuhunisest, vaid taht- 
sid rettupugenud venelasi nende kantsikorvide va- 
helt välja urgitseda ning maha lüüa, ja lõpuks ka 
kogu kantsi ära hävitada, olles arvamisel, et küllap 
ka teised tallinlased teevad nõndasama. Olgugi et 
varem oli pasunapuhumises kokku lepitud, oli nüüd 
olukord muutunud hoopis teissuguseks, mida linnast 
välja tulles ei võidud ette näha; sääraselt talitades 
oli see linnale palju suuremaks kasuks kui kinni- 
pidamine varemlepitud tühisest sõnast. Aga kui 
nüüd Klaus Holste hakkas ümber vaatama, siis pidi 
ta pahameelega nägema, et peale'Ivo ja tema vähese 
sõjarahva olid teised kõik linna tagasi läinud. 

— Landsknechte, komen sie al hiir! kisendas nüüd 
Klaus Holste tühjade rohuvaatide ja Fašiinide vahel 
ringi ratsutades. 

— Jänes jookseb metsa poole, saks aga lõikab 
linna poole! sõnas nüüd Rapp, hoolimata, et linna 
peamees võis seda kuulda. 

Klaus Holste pidi juba tagasi pöörduma, kuid 
samas kärgahtas kuskilt nurga tagant venelase püss, 
ja Holste hobune tõustes tagumistele jalgadele ning 
ajanud lõuad pärani kukkus prantsahtades maha 
ning mattis ta enese alla. Nähes seda, kargasid 
mõned vabadikud hobuseilt ja tõttasid aitama linna- 
sõdurite peameest. 

Kui venelased, kes olid sügavasse maa-alusesse 
käiku pakku pugenud, nägid, et kõik tallinlased 
peale nende väheste olid läinud tagasi linna, siis võt- 
sid nad südant ning tulid sellest suurest august, kust 
ei teatud neid oodata, hulgani välja ning langesid 
linna peamehele ja vähestele vabadikele kaela. Klaus 
Holste ja temale appirutanud kolm vabadikku löödi 
kohe esimese ropsuga surnuks. Kui nüüd Ivo koos 
seitsmeteistkümne vabadikuga tahtis venelasile vastu 
panna, siis lasti neist veel kaks meest maha. Palja 
südikuse ning suisa pealehakkamisega ep olnud siin 
nüüd enam midagi teha, seda nägi Ivo, kelle käsi 
oli eelmises tapluses saadud löögist hell, ja ta tõm- 
bus oma meestega kiiresti tagasi. 

Selles tapluses langes venelasi ligi ükssada meest, 
kuna tallinlased kaotasid omalt poolt maasulaseid, 
kaubaselle ja viis vabadikku — kokku kakskümmend 
meest. Kui nüüd Tallinnas seda kaotust kuuldi, 
siis igaüks sai nende tublide poiste ja sõjameeste 
pärast üsna kurvaks; kõige enam aga kurvastuti 
linnakaitsjate peamehe Klaus Holste kaotuse üle, 
sest ta oli olnud aus, jumalakartlik oma tegudes ja 

eluviisides mõõdukas. Siiski tegid vangistatud vene- 
laste head teadmised tallinlasi jällegi rõõmsaks, 
sest ülekuulamisel kostsid venelased ühel häälel, et 
Moskoovia suurvürstilt olevat nende äraminemiseks 
käsk juba leeris, ja et kolmetuhandene bojaaripoe- 


gade väesalk olevat asunudki juba teele; kantsidest. 


olevat aga juba mõned piiramissuurtükid ära vii- 
dud, samuti olevat ka arutlejad ning arhitektid koos 
oma magistritega jätnud linna alla kaevamise pooleli 
ning juba viis päeva tagasi minema reisinud. Veel 
kõnelesid vangid, et tuleval ööl tahetakse kõiki suur- 
tükke kantsidest välja vedada ja et kolmapäeval, see 
on 13. märtsil lahkuvat suurvürsti käsu kohaselt 
viimne mees leerist ning minevat tagasi omale maale. 
Ühtlasi kuuldi vangidelt, et linnast ja lossist olevat 
venelasi juba üle kolme tuhande mehe maha kõmmu- 
tatud, ja ka taplusis langenud ning igasugusel muul 
viisil saanud neid kaunikesti otsa. 

11. märtsi öösi vastu teisipäeva lahkus moskoviit 
oma suurtükikantsidest, mis asetsesid Tõnismäe all, 
ja läks koos oma suurtükega, mida nüüd härgade puu- 
dudes veeti ainult hobustega, tagumisesse väeleeri, 
mis asus Ülemiste veski juures. Kogu sel lahkumise 
ajal, millal venelasi Tõnismäelt minema vooris, kõr- 
vetati neile Toompea suurtükest kuklasse ega antud 
neile rahulikku äraminemist. 

Linnas aga tekitas moskoviitide lahkumine suurt 
heameelt ning rõõmu, sest seesugune raske piiramise 
pain ep olnud mitte kerge kanda. Juba samal hom- 
mikul jooksis selle, õpipoisse, sõjasulaseid ja isegi 
palju kodanikke Tõnismäele vaatama venelasist 
mahajäetud kantsi, kuid kohkudes pidid nad seal 

nägema seesuguseid jubedaid ning hirmsaid tegusid, 
mis ajasid nende ihukarvad püsti: seal oli poolikuid 
inimkehasid, ihu küljest ärarebitud käsi ja jalgu, 
päid ja reisi, mis kõik olid Tcompea suurtükega kis- 
tud lahkujate küljest; seal oli näha ka kümmekond 
surnukeha — Tallinna sõjameeste ja talupoegade 
omad; kõik nad olid surnuks piinatud ja alasti kis- 
tud. Kuid moskoviit ei leppinud ainuüksi piinamise 
ja hingevõtmisega, vaid ta püüdis ka veel pärast 
surma teotada oma vaenlasi, nii et tallinlased pidid 
nüüd jahmatuse ning suure vapustusega nägema, et 
surnukspiinatud Tallinna talupoegade ja sõjameeste 
küljest olid lõigatud nende ripnevad ihuliikmed ja 
topitud neile suhu, missugust jubedat ning ristiini- 
mesele tundmatut tempu olid venelased õppinud 
tatarlasilt. 

Veel nähti venelaste mahajäetud leeris kahte 
koletu sügavat auku, millest üks asetses üleval T5- 
nismäe otsas esimeste blokhauside taga, kaevatud 
Toompea lossi poole, teine aga alumisest kantsist 
uuristatud Kyk in de Kökeni torni suunas; mõlemad 
käigud olid juba neljakümne sülla pikkuselt valmis 
uuristatud. Esimesina ronisid neisse õpipoisid, keda 
tuli kurja sõna ning vitsahirmuga välja peletada; 
pärast aga laskusid neisse sellid, siis meistrid, ja 1õ- 
puks käis ka palju teisi auväärseid Tallinna koda- 
nikke neis kaevandusis uudishimulikult vahtimas. 

Tolsamal päeval läks ka palju noori sulaseid, 
kodanike lapsi ja isegi talupoegi ülemate tõsisest kee- 
lust hoolimata suure julguse ja uudishimuga liiga kau- 
gele venelasele ligi; kuid et moskoviit oli oma häbis- 
tava lahkumise üle kättemaksuhimuline ning kuri, 

siis saatis ta ühe sotnja kasakaid karistama neid 
liiga julgeid Tallinna poisse, kellest vähesed jõudsid d 
õigeaegselt tagasi pöörduda, kuna kakskümmend - 
poissi löödi sealsamas lumisel karjamaal maha ning 
tõsteti varraste otsa; mõned neist veeti aga Ülemiste 


leeri, kus neil koledate piinamistega võeti hing. 


Seega tuli moskoviidil asjatu õnnekatsumine 
Tallinnaga jätta, sest tormijooksudel oli ta õige 


tühine sõjamees ning kogu tema sõjakunst ei seis- 
nud mitte suures mehisuses, vapruses, võimus ning 
mutamises ja ähvarduses, millega ta palju kindlusi 
ning maid oli vallutanud ja millega ta ka Tallinna 


kallal katsetas, kuid pidi siit pettumuse ja häbiga 
lahkuma. 


13. märtsil pistiski moskoviit oma leeridele igast 
küljest tule otsa ning põletas need maani maha, et 
siis minna tagasi sinna, kust ta nii suurte lootustega 
oli tulnud. Ja nõnda kui ühel kolmapäeva hommiku- 
poolel nähti esimest venelast Tallinna alla tulevat, 
nõnda nähti ühel kolmapäeva hommikupoolel vii- 
mast jällegi ära minevat, pärast seda, kui nad ter- 
velt seitse nädalat olid olnud Tallinna all ja kuus 
nädalat sellest ajast vahetpidamata lasknud ning 
tuhandete kaupa pildunud linna oma raudkuule, 
tümlereid ja tulekerasid, Ja nõnda kuis ta ühel 
pühapäeval hakkas Tallinna pihta laskma, nõnda 
lõpetas ta selle samutigi ühel pühapäeval. Ja läks 
tal tänu Jumalale Tallinnaga asi nurja, ehk ta küll 
oli katsunud kõiki oma jõude, kunsti, kavalust, vigu- 
reid ja sepitsusi, millega ta Smolenski, Kaasani, 

Polotski ja palju teisi suuri linnu oli enesele kis- 
kunud. 

Oma suurte piiramissuurtükega ei suutnud ta aga 
seekord Tallinnale teha muud häda ning kahju, kui 
et laskis linna müüridel, tornides ja vallidel maha 
umbes nelikümmend inimest sulaseid, poisse, püssi- 
kütte ja hantlangreid ehk meistri-käealuseid, kelle 
hulgas oli ainult kaks tähtsamat kodanikku — üks 
rätsep ja teine kingsepp. Mis aga taplusis saadud 
kahjude kohta ütelda, siis sealgi ep olnud tallinlased 
kaotanud üle viiekümne mehe, millise kahju Ivan 
Vassiljevitš Selimetin Koltsov ja mõni tuhat tapetud 
venelast ja tatarlast tegid rikkalikult tasa. Ja ehk 
ta küll mõne kiriku ja majakatuseid oma kivi- ja 
raudkuulidega vigastas, siis Tallinn sai ometi nii- 
palju raudkuule — suuri ja väikesi, et kahju oli hästi 
tasutud. 

KOLMAS PEATÜKK 


Kunagi ei taha häda tulla üksinda, vaid alati 
otsib ta enesele sõbra ning abimehe kaasa; nii oli 
ka seekord: pärast moskoviidi rasket piiramist tuli 
õhku mööda nagu lendva üks tundmatu ning raske 
rinnatõbi, millesse suri palju noori ja vanu inimesi 
— kodanikke, selle, naisi, neitsisid ja igasugust rah- 
vast. See tõbi algas Oriendist ehk Hommikumaalt, 
lendas sealt Itaaliasse, läks siis Prantsusmaale, ilmus 
Saksisse, rändas Rootsi ja valgudes mööda kogu 
Euroopat laiali tuli lõpuks ka Eestimaa jagudesse. 

See kuri tõbi ei sisendanud oma surmatoova oma- 
duse tõttu mitte ainuüksi hirmu, vaid oma kiire laiali- 
lagunemisega äratas ta ka üldist imestust. Esiteks 
hakkas ta vaevama ainult turja, läks siis pea- ja 
rinnavaludeks üle ning tuues palavikku tekitas kogu 
kehas üldise nõrkuse. Neid, kes nelja-viie päeva 
kestel ei juhtunud selle tundmatu haiguse kätte 
surema, kurnas ta külmavärinatega hirmsal kombel. 
Kindlasti tõi ta aga surma neile, kes abiotsimiseks 
kasutasid kõhulahtisust-tegevaid *rohte ja lasksid 

kupupanemisega imeda enesest verd; nii üks kui ka 
teine tohterdamine ainult raskendas hingamist — 
esimene selle tõttu, et kiskus peast kogu vedeliku 
rindu, teine aga, et peale keha jahutamise kahandas 
ka jõudu, mis on hingamiseks vajalik. Mingit kind- 
lat nimetust sellele imelikule haigusele ei osatud aga 
kuidagi leida. Tõbi ise hakkas juba paastust peale 
ja minnes järjest suuremaks, kestis kuni Peeter- 
Paavli päevani. 

Ivo Schenkenberg, kelle käehaav oli jõudnud 
välja põdeda, oli nüüd oma lipkonda kibedasti suu- 
rendamas, sest taplused venelastega, aga samuti ka 
see ränk rinnatõbi oli tublisti kahandanud ta sõja- 
rahvast. 

Peatsesti pärast moskoviidi lahkumist läks Ivo 
paluma Tallinna sõjaülemaid, et need annaksid ta 
lipkonnale suurtükke. Sellega ep olnud sõjaülemad 
aga sugugi nõus, öeldes, et nii võivad suurtükid 
kergesti vaenlase kätte sattuda, kuna tema maame- 
hist sõjarahvas olevat nende kasutamiseks täiesti 
oskamatu ning vaevalt olevat loota, et rumal talu- 
poeg suudab seda ka kunagi selgeks õppida. Kui 
siis Ivo oma talupoegade tarkust hakkas väeülemaile 
kiitma, kostsid need, et tal ep olevat suurtükega 
midagi teha, sest egas ta oma rahvaga hakka ometi 
mõnda linnust piirama. Tahestahtmata pidi nüüd 
Ivo avaldama oma plaani, öeldes, et tal olevat taht- 
mine oma sõjarahvaga Padise maja kallal õnne kat- 
suda. Kuuldes seesugust jaburat juttu, puhkesid sõja- 
ülemad naerma, sest kui kogu Tallinnas viibiv Rootsi 
palgavägi olevat selle kallal asjatult purustanud 
oma hambaid, kuidas siis nüüd tema oma paari- 

sajamehelise vabadikukarjaga mõtleb seda tugevat 
linnust võtta. Ja Ivo pidi kurva südame ning nukra 
meelega nende vilunud sõjameeste juurest tagasi tu- 
lema. 

Ivo tundis ennast käsist-jalust seotuna, sest ol- 
gugi et temas pulbitses võitlusiha, ei suutnud ta oma 
tahtmist täide viia, sest tal puudusid suurtükid. Var- 
rastega võib ta suures tuhinas end kogu oma sõja- 
rahvaga vastu Padise müüri puruks joosta, kuna ve- 
nelane naerab seeüle ainult habemesse ning neitsi 
Dorothea jääb talle igavesti orjaks. 

Peatunud Suurel turul kaagisamba kõrval, jäi 
Ivo mõtlikult seisatama, pilk tõstetud raekoja torni- 
tipus harkisjalu seisvale vasksele sõjasulasele. 

— Vana Toomas, anna sinagi nõu! sõnas Ivo 
tornitippu vahtides. 

Samas käis tuulepuhang üle majakatuste ning 
tuulelipuna tornitipus seisev. Vana Toomas tegi 
äkilise pöörde ümber oma telje. 

— Kust tuul, sealt meel, pomises Ivo pearapu- 
tusel, — ep ole sa sugugi targem kui need sõjaüle- 
mad seal Toompeal..! 

Jätkates sihituid samme, sattus Ivo lõpuks sõja- 
sellide joogituppa, kus inimesi oli nii tihedasti ja 
paksult, et laest tilkus higi. Seal joodi nüüd nii 
palju viina ja õlut, et mitte ainuüksi joomisest, vaid 
ka viinaaurude sissehingamisest võis jääda purju. 

Istunud pikale pingile, hakkas Ivo oma südame 
vaigistuseks jooma mitte enam õlut, vaid haisvat 
viina; kuid mida enam ta seda rüüpas, seda nukra- 
maks muutus ta meel, olgugi et viin tõi teistele 
tuju. 

Kõrtsis ei kõnelnud Ivo kellegagi, vaid istudes 
hoidis ta vasema käega kinni oma suurest rütingist, 
mis oli vöötatud poolpõigiti üle ta keskkeha ja 
mille käekaitsekorv kattis peagu kogu ta kõhu. Ol- 
les süvenenud oma muresse, ei pannud Ivo tähelegi 
teisi joomareid, kelle üldisesse kõnesuminasse mattu- 
sid kõik üksikud sõnad. Siiski hakkas Ivo lõpuks 
eraldama üldisest käratsemisest üksikut häält, mis 
oli lähedases seoses ta mõtetega. 

Ajanud pea kuklasse, hakkas Ivo ringi vahtima 
ning peatselt silmaski ta nurgas kivist laua ääres istu- 
vate sõjasellide hulgas meest, kes ep olnud keegi 
muu kui Tonnies Dene. Mitte uskudes oma purju- 
tamisest segastunud silmi, kargas Ivo püsti ja lähe- 
nenud paari sammuga talle tuntud tingsõdurile, sõ- 
nas ta oma kätt Tonniese õlale pannes: 


— Oled sina see maasulane, keda mu silm ei loot- 
nud enam näha? 


Nähes enese ees Ivo Schenkenbergi, kerkisid 
Tonnies Dene tihedad kulmukarvad kõrgele, kuna ta 
suu tegi sõna ütlemiseks äkilise nõksu, kuid hääl jäi 
kõrist tulemata. 

— Oled see sina? kordas Ivo, kuna ta hääl muu- 
tus seesuguse ootamatu jällenägemise üle üpris rõõm- 
saks. 

— Mina..! ja Tonnies Dene neelahtas kuulda- 
valt. 

— Kuhu sa ta jätsid..? 

Nüüd tõusis Tonnies Dene ja haarates Ivo käise, 
talutas ta teda enese järel läbi joogitoa tagumise 
ukse hoovi, kus vedeles lõppenud koera- ja kassi- 

raipeid, purustatud savipotte ja kus suured rauta- 
tud roojakastid levitasid koledat haisu. 

— Seda lugu ära võta rahva kuuldes sõnada! ma- 
nitses Tonnies Dene. 

— Ära mängi pappi, vaid kõnele! nõudis Ivo. 

— Mida minagi oskan kõnelda, kostis Tonnies 
Dene õlgu kehitades, — see lugu on täpselt nõnda, 
nagu isegi oled kuulnud. 

— Jäta oma tühised sõnad ning kõnele, kus on 
markitant Denhardi tütar?! 

— Markitandi tütar..! ja Tonnies Dene hakkas 
teeseldes naerma. 


Kuid see ajas Ivo vihale, nii et ta silmi valgus 
veri ning otsmikule sigis sügav kurd, kuna parem 
käsi kadus rütingi korvi. 

— Kas sina siis ei teagi, sõnas nüüd Tonnies 
Dene tõsiselt, — kogu Tallinn ajab ainult sellest 
juttu..! 

— Kus ta on? kordas Ivo kangekaelselt. 

— Teda ep ole olemaski! 

— Ep ole, ja Ivo heitus hullusti; — kas Tšihhat- 
šov laskis ta tappa, või suri ta rinnatõppe? Kõnele! 

— Ei võetud temalt hinge ega lõppenud ta ka 
rinnatõppe, kostis Tonnies Dene rahulikult, — vaid 
ta ep olnud mitte see, kelleks sina ja ka meie kõik 
teda pidasime! 

Ivo vahtis Tonniesele otsa ega suutnud teda 
mõista. 

— Noh, ja tingsõdur ei teadnud, kust otsast oleks 
parem hakata seletama seda keerulist lugu, mida ta 
ise moskoviitide leeris olles oli kuulnud Daniil 

Tšihhatšovilt, — see neitsi ep olnud mitte markitant 
Denhardi tõeline tütar! 

— Ep olnud, kordas Ivo, kuid et ta teadis seda 
palju varem juba isegi, siis ta kostis vihastunult: — 
Olgu ta isa kestahes, olgu ta kas või paharet ise, see 
ep ole tähtis, vaid kõnele, kus ta praegu viibib, kas 
Padises? 

— Ep ole ta ei markitandi ega ka pahareti tütar, 
kostis nüüd Tonnies Dene, kellele algul oli meel- 
dinud seda lugu venitada, kuid nüüd Ivo vihastudes 
ruttas teda lõpetama, — vaid vürstitar — knjäžna 
Daarja Federovna Mstislavski on ta nimi! 

— Kuidas? ja Ivo jõllitas Tonnies Denele ruma- 
lasti otsa. 

— Tema isa — knjäss Feder Ivanovitš Mstis- 
lavski juhataski Tallinna piiramist! 

Kuid kõigist sellest jutust ei saanud Ivo teps 
mitte targemaks ja kordas ikka edasi, et kus ta 
viibib. 

Nüüd seletas Tonnies Dene kogu selle imeliku 
loo, nii nagu ta seda teadis ning oli venelase laagris 
kuulnud. 

— Ja ütled, et läks omal tahtmisel ning sundi- 
matult Moskooviasse? küsis Ivo istudes uksepakule. 

— Seal ep olnudki vaja mingit sundimist, sest 
tüdrukut vedas ta veri — just niisama, nagu huntki 
vahib ikka ainult metsa! 

Ivo hingas raskesti ega kõnelnud enam sõnagi, 
kuna ta rind tõusis ja vajus. Tonnies Dene pöör- 
dus aga ümber, et minna tagasi jätkama joomist, 
mida võimaldas talle nüüd Daniil Tšihhatšovilt 
vabastamise eest makstud hõbe. 


125 


— Valetad, karjus nüüd Ivo ja kargas jalule, — 
mõtlesid välja kogu selle loo, et petta teda enesele?! 

— Kui sa ei usu, eks küsi siis nendelt, keda 
piiramise ajal vangi võeti, kostis tingsõdur rahuli- 
kult, — küllap paljud neist on kuulnud seda lugu 
ja mõni teab vahest veel paremini! 

Ivo lõug vajus rinnale ning ta najatus kogu oma 
raskusega vastu seina. Maailm näis nagu muutuvat 
tühjaks, kogu Liivimaast oli jäänud ainult elutu 
kõrb, rõõm aga viidud kaugesse Moskooviasse! 

Kaua istus Ivo kõrtsitoa hoovis haisvate pro- 
fattide ja lagunevate kassiraibete juures ega suutnud 
seesugusest ootamatusest nii kiiresti toibuda. 

Lõpuks äianud käisega üle silmnäo ja raputanud 
korraks pead, läks ta tagasi joogituppa, kus hakkas 
jooma nagu meeletu, sattudes iga peekritäiega ikka 
enam ja enam tujju. 

— Knjäžna! pomises ta seejuures ja naeris kõ- 
verdunud suuga. 


2 


See oli aprillis, kui Tallinnas anti käsk ja vaba 
voli kõigile sõjameestele — maasulaseile, kodani- 
kele, mõisamehile ja talupojele, rüüstata ning laas- 
tata Liivimaal asuva moskoviidi käes olevaid maid. 
Ja valmistusid siis sõjateekonnale ka need, kellele 
taplemine oli seni olnud tundmatu: tänavailt ja 
kirikuuste eest läksid isegi jalutud ning vigased 
kerjajad, kes ei suutnud kõndida ning kel ep olnud 
jalgu all, nii et neid tuli tõsta hobuse selga ja sealt 

maha; kõik nad kippusid nüüd sõjameestega kaasa 
minema ning läksid välja, et rüüstata moskoviidi 
maid ning saada ühe ropsuga rikkaks. 

Kui Ivo mööda linna ringi ratsutades oma rah- 
vast urgastest ja onnidest linna Märatallide juurde 
kokku ajas, siis oli ta juba sõjarüüs: pikad küünar- 
nukeni küündivad nahksed kindad käes, seljas raudne 
särk, mis allpool vööd hargnes kaheks reielestaks, 
peas laiaäärne raudkübar ja vöö küljes pikk rüting, 
mis poolpõiki läks üle kõhu. 

Parajasti kui Ivo koos Tondiga oli ratsutamas 
Nigula kiriku juurest mööda, komberdas ta teele 
risti ette puujalgne kerjus, kes pisarsilmil hakkas 
manguma, et teda võetaks sõjateekonnale kaasa. 

— Jalutu... ja kipud sõtta! imestus Ivo, peata- 
des hobust. 

— Oh vägev sõjaülem, anus kerjus, — nüüd ole- 
vat ju vaba voli igaühel venelast riisuda ja temalt 
võtta, nüüd tõttavad kõik saamale. Minagi ep ole 
sündinud kerjuseks, vaid olin sõjamees õndsa ordu- 
meistri Kettleri väes; Laiuse maja all kaotasin aga 
jala ning muutusin kerjuseks. Kuid kerjuse leib on 
kibe, seepäras halasta ning võta kaasa...! 

Ivo, kel nüüd tähtsamaidki asju oli mõttes, oleks 
sellest kõverast ja hallihabemelisest mehikesest 
hoolimatult mööda läinud; kuid oli see tal nüüd 
ainult tühine kentsakas tuju või tundis ta tõsist ha- 
lastust selle kerjuse vastu, et ta käskis tal rutata 
Märatallide juurde, kus ta sõjarahvas olevat juba 
hakkamas. Seesugune tähelepanu liigutas kerjust 
pisaraini ning tänades kutsus ta kogu taeva õnnistuse 
Ivole, kes kannustades hobust jätkas kihutamist 

mööda keltsast tänavat, millest päike haudus välja 
sõnnikut ja prahti, mida majadest oli kogu talve kes- 
tel välja heidetud. 

Ivo talupojad ning vabadikud, kes olid läbi tei- 
nud raske piiramise ja kurnava tõve, olid lahjunud 
ning ihuliku rammu poolest nõrgemad kui sügisel; 
toonud tallidest oma hobused, kinnitasid nad neile 
omameisterdatud sadulad ja kasinasti täidetud moo- 
nakotte. Kes talvises tapluses saadud haavadesse 
ep olnud mitte surnud, olid need välja põdenud ning 
olid nüüd rõõmsad teistega kaasa minema. 

Aprillikuu päikese paistel särasid vabadike hal- 
jakshõõrutud mõõgad, piigid, taprid, odad, nuiad 
ja musketid, kuna nende rõivastis oli mitmekesine 
ja kirju: nad kandsid narmendavaid pruune vammu- 
seid, värvilisi kihlakondade rõivaid, toredaid samet- 
kuubi ja mõned isegi uhkeid kärbinahkseid kasukaid, 
mis talvises tapluses olid venelasilt võetud. Kuid 
vaatamata rõivastise erinevusele, oli see kõik ühtlane 
sõjarahvas — vabadikud ning talupojad, kes kõne- 
lesid ainult Eestimaa pärisrahva keelt. 

Ka ülalt Toompealt kuuldus sõjameeste kära ja 
hobuste hirnumist, sest maasulased olid samutigi 
valmistumas sõjateekonna vastu; teisalt kostis jäl- 
legi mõisameeste hooplevat hõiskamist ja naeru. 

Seekord paisus Ivo sõjarahvas ligemale viiesaja 
inimhingeni, sest nendega liitus ka palju Tallinna 
selle, poisse ja igasugu rahvast, kes ep olnud pida- 
nud enesele alandavaks koos vabadikega välja 
minna. Ivo sõjarahvast oli peagu pooltel hobused 
ning nad istusid sadulas, kuna jalamehed koondusid 
ise salka. 

Samal ajal kui vabadikud olid juba minekuks 
valmis, ilmus tallide juurde Nigula kiriku kerjus 
Johannes Hempel, kes hakkas otsima peameest. See- 
suguses inimrüsinas ep oleks ta leidnudki Ivot, kui 
mitte Rapp ep oleks hakanud teda kurja sõnaga 
minema peletama; et aga kerjus kisendas talle vastu, 
siis tekkis sellest nii suur tüli, et Ivo pidi vahele 
astuma. Et vabaneda kerjuse mangumisest, laskis 
Ivo anda talle ühe venelaselt võetud vana poolvigase 
ning laisa mära, kellele keegi ei tihanud selga istuda. 

— Aga temast ep ole meile ju muud kui ainult 
häda ning tüli! kahtlesid talupojad, silmitsedes puu- 
jalgset ratsanikku. 

— Kui tal on lusti — las tuleb! kostis Ivo ja 
käskis tõsta Hempeli hobuse selga. 

Üldise naerulagina saatel tõstetigi nüüd puu- 
jalgne kerjus hobusele, kuhu ta kõverdunult ja kös- 
sis jäi istuma. Nähes Hempeli käes keppi, kargas 
Kirr sadulast, läks talli, kiskus seinast varnakslöö- 
dud pooliku mõõga ja tulles tagasi ulatas selle ker- 
jusele, ise sõnades: 

— Nüüd viska kepp ja võta mõõk! 

Hempel viskaski oma kõvera kepi kolisedes maha 
ja haaras mõõgatüki pihku. 

Kui lõpuks oldi väljasõiduks valmis, siis puhuti 
Ivo märguandmise järgi sikusarve, mille järel alus- 
tati kapjade plagisedes liikumist Karjavärava poole. 
Majaustel vahtisid kodanikud ja akendest piilusid 
mamslid, kuna talupoegade naised ja lapsed, keda 
kuri rinnatõbi oli halastanud, olid üsna rõõmsad, 
et nüüd lähevad nende mehed, vennad, isad ja pojad 

kokku ajama suurt röövvara, nii et neil ep ole siis 
enam vaja tunda nälja näpistust. 

Ka maasulased ja mõisamehed alustasid linnast 
lahkumist, nii et sel ennelõunasel tunnil olid kõik 
tänavad täis voorimist, kabjaplaginat ja liikumise 
kära. 

Seekord ei läinud tallinlased mitte Virumaale, 
kus oli venelasel rohkem väge, vaid nad valisid oma 
sõidusihiks Pärnu, kuhu jõudmiseks tuli läbi ratsu- 
tada üle kahekümne penikoorma maad. Ivo ehk 
Liivimaa Hannibali sõjarahvas ja maasulased ei läi- 
nud mitte ühises trobikonnas koos, vaid laiali ja iga- 
üks omaette salgas, kuna palju tingsõdureid ja ho- 
busteta vabadikke pöördus juba enne Pärnut ümber- 
kaudsetesse mõisadesse riisuma. 

Olgugi et Ivo ratsamehed liikusid päris kiiresti, 
ei jäänud puujalgne Hempel neist kunagi maha, vaid 
ta oskas oma viletsat hobust piinates panna sörkima 
teistega sammu. 

Pärast mitmepäevast rändamist läbi põhjatute ja 
vesiste teede hakkasid lõpuks paistma Pärnu puna- 
sed tornid ja kivist ehitatud kirik, mille tornita katus 
oli kisklaudadega kaetud. 

Nähes kindlustatud linna, tekkis vabadikel tõsine 
kartus ja hirm, sest varem kunagi ep olnud nad 
rünnanud linnust, kust võidakse nende pihta suur- 
tükest lasta, ilma et nad ise jõuaksid vaenlasega 
rinnutsi kokku; kui aga sinna ilmus ka mõisamehi 
ja maasulaseid oma välisuurtükega, siis hakkas nende 
tuju suurtükke nähes märksa tõusma. 

Pärnu linn, mille kodanikud olid elanud mure- 
tult ning ep olnud oma kodu kindlustamiseks suu- 

resti midagi teinud, oli kuni Rootsi alla minekuni 
oma tublisti lagunenud ringmüüri tõttu vaenule vas- 
tupanemiseks nõrk; ja seegi ringmüür ei piiranud 
mitte kogu linna, vaid ainult teisel pool jõge asu- 
vat Uus-Pärnut, kuna Vana-Pärnu oli hoopis müü- 
rita. Kui siis venelane oli võtnud Pärnu linna enese 
alla, piiras ta Vana-Pärnu tugeva pistandikuga. 

Linnamajad, mis eemalt vaatajaile paistsid üle 
pistandtara, olid enamasti kõik õlgkatustega, kuna 
ainult üksikud suuremad majad olid kisklaudadega 
kaetud. 

Kui nüüd Hannibali mehed hakkasid oma püssi- 
dest Vana-Pärnu pihta paugutama, hakkas pistan- 
diku ja mullavalli tagant venelane vastu laskma, põ- 
letades seejuures oma väikestest suurtükest ja mor- 
tiiridest, mis tegid tallinlasile tunduvat kahju. Peat- 
selt jõudsid aga maasulased oma suurtükkide üles- 
seadmisega valmis ja hakkasid neist laskma otse 
värava pihta. Paarikümne lasu järel olidki väravad 
murtud ning oma sagarailt välja löödud; seda nähes 
tormasid vabadikud, mõisamehed ja maasulased 
lahtisesse väravasse, mille vastu vaenlane koondas 
tihedasti mehi, kutsudes selleks neid ka pistandikult 
ja mätasvallidelt alla. Teades, et armu neile ei 
anta, panid moskoviidid hirmuga vastu ning lask- 
sid oma suurtükke nii tihedasti ning sagedasti rün- 
dajate pihta paukuda, et nende seast kisti terved 
read. Kui nüüd mõisamehed nägid, et ründamine 
ei õnnestu ning nõuab ränka vaeva ja palju verd, 
siis pöördusid mitmed neist tagasi, kuna suurem osa 
ja ka palju tingsõdureid, kes ei tihanud näidata oma 
argust, heitsid end pikali maha ja oigasid, nagu 

vaevleksid nad haavades, kuna mõned aga lasksid 
paista, nagu oleksid nad juba surnuks lastud. 

Et suurem osa moskoviidi sõjarahvast asus teisel 
pool jõge Uus-Pärnu kindla müüri taga ja Vana- 
Pärnus oli ainult osa suurtükimehi, kuna püssikütti- 
deks ehk streletsideks olid kaupmehed ja käsitööli- 
sed, siis ep olnud nad vaenule vastupanemiseks kuigi 
osavad. 

Kui siis vabadikud olid venelaste ägedast lask- 
misest hoolimata jõudnud pistandikuni, ronisid nad 
koibade volksahtades sellest kolisedes üle ning, löö- 
nud vallidelt vähesed kaitsjad minema, langesid 
väravasse tihedasti kuhjunud venelasile — küljelt 
kaela. Nüüd ei suutnud venelased enam vastu panna 
ja tallinlased tormasid väravast sisse. Ja vaata — 
nüüd kargasid ka need haavades kisendajad ning 
silmakirjateenrid püsti, surnuksmoondunud ärkasid 
ellu ja kõik nad tormasid läbi lahtiste väravate vaba- 
dikele järele; tingsõdurite pudrukeetjad, hobusteval- 
vajad ja isegi kaupmehed ehk markitandid — kõik 
nad jätsid oma tööd ning toimingud Jumala hoolde 
ja tormasid teistele järele, mitte sõdimise rõõmuks, 
vaid suure ning täitmatu ahnuse pärast. 

Moskoviidi suurtüknikud, mitte suutes näha oma 
toredate torude langemist vaenlasele, poosid samas 
endid nende külge ning surid seega ise oma käe 
läbi. Linnas aga tõusis ärarääkimatu ahastus ning 
suur nutt, mis siiski ei suutnud pehmendada tallin- 
laste südant, Et venelasist ep olnud enam tõsist 
vastupanijat, siis läks linnas tapmine ning koletu 
verevalamine lahti: seal ei antud armu ei vanale ega 
noorele, vaid tapeti maha ligemale kaheksakümmend 

bojaaripoega ehk junkrut ühes nende teenritega, 
palju venelasist kaupmehi, käsitöölisi ja sakslasist 
kodanikke koos nende naiste, laste ja igasugu perega. 
Kõige enam vihkasid tallinlased aga saksa soost 
pärnlasi, kes olid moskoviidile vandunud ning tema 
teenistusse üle läinud. Siiski ei notitud kõiki päris 
viimseni maha, sest mõned tähtsamad bojaarid ja 
sakslased võeti Tallinnasse vedamiseks vangi. 

Nii suureks lõikamiseks vahest ep olekski läinud, 
kuid nüüd oli Ivo muutunud nagu meeletuks elajaks, 
kihutades oma sõjarahvast ikka suuremale ning pöö- 
rasemale verepeole ning ei lubanud mitte kellelegi 
anda armu, kuna ta enesegi käed olid verega paksult 
koos. Kui mitte ep oleks olnud maasulaseid, siis 
vaevalt oleksid Hannibali mehed hakanud venelaste 
vangistamisega enestele tüli tegema; seepärast aga 
ei tahtnudki linnarahvas anda alla, vaid mehed 
lasksid ustest ja akendest vastu, kuna naised — 
kaupmeeste emandad ja bojaaritarid pildusid katuse- 
luukidest ja rõdudelt kallaletungijate sekka kivisid. 
Seesugune vastupanu ärritas maasulaseid, mõisa- 
mehi ja vabadikke veel enam: nad tormasid maja- 
desse, tapsid seal inimesi või, lohistades neid juuk- 
seidpidi välja, tegid lageda taeva all äkilise löögiga 
nende hädakisale lõpu, kuna maja pisteti pärast 
rüüstamist põlema. 

Parajasti kui mõisameeste peamees Hans Wacht- 
meister seisis hinge tõmmates lahtise mõõgaga ühe 
bojaari maja seina ääres ja vaatas suure kadedusega, 
kuis vabadikud on rüüstamisel mõisamehist hakkaja- 
mad, visati ülalt aknast suur veega täidetud savi- 
kruus, mis kukkudes ühele mõisamehele pähe lõi 

ta sealsamas surnuks. Nähes seda, röögatas Hans 
Wachtmeister ja tormas koos kolme kaaslasega 
mööda kitsast treppi ülemisele elule, kus kohtas akna 
juures seisvat toredas rõivastises bojaari emandat; 
nähes sissetormajaid, tahtis see halastust paludes 
viskuda Wachtmeistrile jalgu, kuid ehmudes ta ko- 
hutavast välimusest ja verisest mõõgast, pöördus ta 
kiljahtades ümber, et joosta tagumisesse neitside 
tuppa. Enne aga kui bojaaritar jõudis astuda üle 
läve, väänas üks mõisamees oma raske rütingiga 
talle selga, nii et ta kukkus hääletult kokku. Astu- 
des üle tapetu, tormas Hans Wachtmeister koos oma 
kaaslasiga tagumisse tuppa, kus asus kaks noort 
bojaari tüdrukut. Heitnud kõrvale oma verised 
mõõgad, kargasid mõisamehed sõnnidena tüdrukute 
kallale ega hoolinud nende härdaist palveist ning 
silmaveest. 

Kui Vana-Pärnus enam kedagi ep olnud nottida 
ja inimeste hädakisa oli vaibunud, siis asuti kokku 
kandma röövitud vara: kõik toad ning kambrid 
puistati läbi, lukud ja riivid murti panipaikadelt 
ning kirstud tuhniti põhjani. Puujalgne Hempel püü- 
des rüüstajate seas olla esimesi, jooksis mööda 
treppe ja põrandaid nii kärmesti, et ta puujalg aina 
kõlksus ja kolksus; üldises rüsinas tõugati teda 
mitmel korral pikali, kuid ikka ja jälle ajas ta end 
jalule ning tallas teistega ühiselt teed. . Ja mida 
kõike meeste silm ei pidanud himustamisväärseks: 
bojaaride toredad rõivad, naiste pärlidega tikitud 
hilbud, vaibad, poolkasukad, kaftanid, hõbedast ja 
tinast liuad, peekrid ja lusikad; paljud vabadikest 
korjasid ka venelaste pühakupilte ning kujusid, mitte 

teades, et need on ainult petukuliast. Kuid siiski 
tasus saak vaeva, sest paljudel bojaaridel olid naas- 
tutatud kirstukesed ka täis puhast hõbedat ja kulda, 
nii et seesugune tasu mitte ainuüksi ei rikastanud 
sõjarahvast, vaid andis talle ka uut sõdimistahet 
ning julgust. 

Kuid kõiki neid rikkusi tuli siiski lunastada elu- 
dega, sest tänavail lamas mitte ainuüksi venelaste, 
vaid ka omade surnukehi nii tiehdasti hunnikutes 
koos, et varem ep olnud seda kuskil nähtud. Mar- 
kitandid aga kasustades juhust lõikasid kõhuka- 
mate venelaste surnukehadest rasva, millest nad val- 
mistasid haavade parandamiseks võideid ning salve, 
mida sõjasulased kalli raha eest neilt ostsid. 

Vahepeal olid vabadikud murdnud lahti kaup- 
meeste keldrid, kust olid veeretanud välja õllevaate 
ja viinaankruid; neist hakati nüüd kibude ja kübara- 
tega jooma. Seejuures sattus vabadike sekka ka mõi- 
samehi, kes riisumisel teotsesid ainult omaette salgas. 

Kui siis majad olid lõplikult tühjaks rüüstatud, 
sõnasid vabadikud neist väljudes: 

— Ei siit saa enam vett ega vermet ei suhu ega 
silma! ja nad asusid õllevaatide juurde, kus täites 
oma kõri ja kõhtu sattusid suuresti tujju ning 
hüüdsid: 

— Kibud, kapad — kaljanõud, lusikad vaagnad 
— leemenõud, piigad, poisid — pulmanõud...! 

— Joo — mõisamees! hüüdis äkki Rapp ja ula- 
tas äsja juurdetulnud sakslasele pooleldi-tühjenda- 
tud õllekapa. 

Olgugi et mõisamehel oli janu, jäi ta kaheldes 

Rapile otsa vahtima, sest ikkagi oli jälk juua talu- 
mehega ühest ning samast anumast. 

— Joo, kordas Rapp tõstes õllekannu mõisamehe 
nina alla, — egas meil sarvi peas ep ole, et kokku 
ei sünni! 

Nüüd pöördus mõisamees kähku ümber ning läks 
omade juurde tagasi. 

— Oh-hoo, irvitasid vabadikud upsakat sakslast 
nähes, — paku kuradile õlut, tema aga tahab raba! 

— Palju saksale vaja — pista sõrmega silma, 
süda täis! sõnas seepeale Kirr. 

Pillerkaaritamine aga jätkus ning vabadike tuju 
tõusis; nad kisendasid ja hõiskasid, kuna nende ja- 
lad vaarusid all; seejuures tundsid nad elamisest 
alles esmakordselt tõsist rõõmu, nii et nende lugu- 
pidamine õllest-viinast aina tõusis. 

Kuskilt leiti kaks torupilli, mille jõrinad lasti 
õlle ja viinavaatide vahel lahti, kuna joojad, õllekan- 
nud käes, hakkasid trallitama: 


»Joome seda varada, 
Mis on mungad muiste teinud, 
Koerakoonud kokku kandnud, 
Tanimargid tagunud!“ 


Äkki nähti Tõssi tulevat ühest põlevast majast, 
kust ta välja kandes kirjusse vaipa mähitud pikka 
kompsu püüdis kaaslaste silmist kaduda; kuid sel- 
leks ei antud talle mahti, vaid õllevaatide juures 
kükitavad mehed hakkasid kisendama: 

— Tõss — tule joo sinagi! 

Kuid Tõss ei pannud kutsumist tähelegi, vaid rut- 
tas värava taga seisvate hobuste juurde. 

— Oled sina aga kokku ajanud vara, naersid 
joojad, nähes Tõssi kandamit, — ei taha meile enam 
midagi jätta! 

— Tõss, egas sa mõisamees ep ole, et rüüpamata 
mööda lähed! hüüdis nüüd Tont Almutelas, kes 
teiste seas oli uputamas oma muresid, 

Nüüd pöördus Tõss, kuid et ta oma kandamit ei 
tihanud joojate sekka tuua, siis asetas ta selle maha 
ja tuli kiiresti õllevaatide juurde, et kaaslaste taht- 
mist mööda rüübata suutäie õlut ning jätkata siis 
oma teed; kuid tühjendanud ainsa sõõmuga ühe 
kannutäie, ulatati talle teine. 

Heitnud vilka pilgu selja taha, jätkas Tõss joo- 
mist. 

— Rüüpa ka siit! ja talle ulatati kolmas kannu- 
täis. 

Vahepeal oli puujalgne Hempel komberdanud 
Tõssi kandami juurde ja, harutanud selle lahti, hüü- 
dis ta kohkudes: 

— Tohoh...! ja taandus ehmunult, nii et pidi 
tagurpidi maha kukkuma, sest vaibast oli ta välja 
koorinud noore mustajuukselise tüdruku, kelle kael 
oli täis pärle ning helbeid, kuna ta ise näis olevat 
minestunud, aga võib-olla et ka surnud. 

Enne aga kui Tõss või teised vabadikud seda 
märkasid, tõttasid mõned mõisamehed seda tüdru- 
kut himulikult vahtima, kuna üks neist püüdis teda 
jalule upitada. 

— Tõss, mõisamehed jagavad su vara! hüüdis 
nüüd Kirr, 

Visanud õllekannu, nii et see kukkus sulpsahta- 
des vaati, tormas Tõss mõisameeste juurde, lõi neist 

esimese ainsa hoobiga upakile, ise hüüdes viha- 
selt: 

— Narri oma naist, pruugi oma pruuti ja peksa 
oma lapsi! 

Nüüd tõmbasid mõisamehed vöölt oma pikad 
rütingid, kuna see, kelle Tõss oli löönud pikali, kar- 
gas jalule ja hakates rusikatega vehklema kisendas 
oma arusaamatus saksa keeles nii kiiresti, et ila kar- 
gas tal suust. 

— Ei ma su ähvardamisest sure! kostis Tõss ja 
hakkas oma tüdrukut uuesti vaipa mähkima. 

Pöördunud ümber, jooksid mõisamehed kisades 
omade juurde tagasi, et neid appi kutsuda. Kuul- 
des kaaslaste häda, kuhjusid mõisamehed kokku ja 
hakkasid oma peamehelt Hans Wachtmeistrilt kä- 
ratsedes nõudma, et ta lubaks tõrkujaid talupoegi 
karistada. Punetava näoga ja sagedasest õllejoomi- 
sest punsunud kõhuga mõisameeste peamees, keeru- 
tades mõtlikult oma kõrvuni küündivaid vurre, an- 
dis meestele käsu minna ja tuua see tüli põhjusta- 
nud tüdruk ta ette. 

— Mehed, saksad tahavad võtta Tõssi üle või- 
must! hüüdsid nüüd vabadikud, kuhjudes oma kaas- 
lase ümber. 

Nähes, et praegune tüli ilma kakluseta ei lõpe, 
laskis Hans Wachtmeister kutsuda sinna vabadike 
peamehe Ivo ehk pilkenimega ka Liivimaa Hanni- 
bali, nagu ta ütles. 

Ivo, kes taplusväsimusest puhates istus ühe rüüs- 
tatud maja künnisel ja vahtis ainiti ida poole, kuu- 
lis äkki sajahäälselt hüütavat oma nime; kuid sulge- 
des silmad ei tahtnud ta enam midagi näha ega 

kuulda, sest teda oli vallanud mingi sõnul seleta- 
matu tülgastus ning tühjusetunne, kuna vereprits- 
med ta rõivastel tegid teda eneselegi jõledaks. Kuid 
Ivot ei jäetud rahule, sest vabadikud, olles ta üles 
leidnud, kisendasid talle kõrvu: 

— Peamees, mõisamehed tahavad tüli! 

Ivo vahtis oma meestele totrasti otsa ega saa- 
nud esmalt millestki aru; kui talle aga siis uuesti 
korrati, et vabadikke tahetakse kimpu ajada, kar- 
gas Ivo jalule ja tõttas tülitsemispaigale, kus Hans 
Wachtmeister astudes ta teele ette küsis talt 
nõnda: 

— Kas sünnib see sinu tahtmist mööda, et su 
toored talupojad topivad kotti noore tüdruku, kes 
ep ole mitte nende eneste soost, ja piinates tarvita- 
vad ta kallal vägivalda? 

Ivo pale muutus kahvatuks ning ta ei osanud sel- 
lele imelikule küsimusele midagi kosta, sest seda 
juhtub sõjas alati ning see on ju sõdija põline õigus, 
nagu seda Hans Wachtmeister peaks isegi teadma. 
Samas aga muutus mõisameeste sõjaülem sõbraliku- 
maks ja ta sõnas: 

— Anna see kottitopitud tüdruk meile — aadli- 
kust sõjamehed ei tee talle mitte haiget, kuna sina 
oled siis seega saatnud korda ritterliku teo! ja ta 
asetas käe Ivo õlale. 

— Saks hakkab meelitama meie peameest! üri- 
sesid vabadikud varrastudes. 

— Mina ep ole mitte sinu kupeldaja! kostis Ivo 
uhkesti ja pöördus oma meeste juurde. 

Mõisameeste ja vabadike vihavaen muutus aga 
üha suuremaks, nii et nad seadsid endid juba taplus- 

korda ning paljastades mõõku ning välgutades var- 
daid olid lahtiste mõõkadega valmis tormama üks- 


teise kallale. Mõisamehed kisendasid, et vahvuses 


nad ületavad vabadikke, kes kogu saagi ning võidu- 
vilja tahtvat võtta ainult enestele, nagu oleks käes- 
olev taplus ette võetud ainuüksi nende kasu ja kuul- 
suse pärast. Joodud õllest olid aga maamehed nii 
purjus, et nende käed kibelesid mõisameestega tap- 
lemise järele. Siiski jäi taplus pidamata, sest mõisa- 
mehed lõid kartma ning ratsutasid linnaväravast 
välja koos oma vangidega, keda nad kavatsesid 
aupalga saamiseks viia Tallinnasse. 


— Sakstel elu hukas ja lugu lakas, pilkasid vaba- 
dikud, asudes uuesti õllevaatide juurde, — lähevad 
hilp ees ja tallukas taga, kaatsad suus ja hame 
hammaste vahel...! 


— Nagu kadakas ep ole õige puu, nii ka saks 
ep ole õige mees! võttis nüüd Rapp sõnada. 

Pärast mõisameeste kadumist asus Ivo oma sõja- 
rahva sekka, kus temagi hakkas õllega pöörama oma 
tõsist meelt. Nüüd komberdas puujalgne Hempelgi 
joojate keskele ning hakkas manguma enesele peekri- 
täit viina, mida vabadikud olid parajasti leidnud; 
kuid ta tegi seda oma harjunud kombe järgi, nagu 
ta seda juba üle kahekümne aasta Nigula kiriku esi- 
sel oli pidanud tegema: 


— Halastage vaest — andke temalegi, et ta oma 
kuivanud suud võiks märjaks kasta; sellega vähen- 
date oma pattu ning leiate aukiitust Issanda ees! 

— Epole meil vaja ühtki Issandat, kostsid vaba- 
dikud, — tema on ainult pappide ning sakste pä- 

ralt; kuid viina meie sulle ei keela, ainult salga 
maha oma Jumal! 

Seesugusele meeletule tahtmisele püüdis Hempel 
vastu vaielda, öeldes, et vaene inimene ei tohtivat 
salata Jumalat. 

— Sa kurdad päevast päeva, et oled vaene, kos- 
tis Kirr pilgates, — eks mine siis vanatühja kuuse 
alla ja tilguta seal vaiku enesele taguotsa, siis saad 
õige rikkaks! 

Kuid kerjus Hempel ei pannud seesugust pilka- 
mist algul tähelegi, vaid salanud maha Jumala, tüh- 
jendas ta viinapeekri ja siis ammutanud vaadist 
mütsitäie õlut, jõi ta kluksuva kõriga sellegi nahka. 
Kirr aga muutus tusaseks, et upsakas Hempel ei pan- 
nud teda tähele, ja ta kordas oma soovitust uuesti. 
Säärast nokkimist ei kannatanud Hempel lõpuks 
enam välja ning ta kostis: 

— Eenesel habe suus, aga lörad nagu vana raibe! 
ja ta komberdas õllevaatide juurest eemale. 

Kuid kogu Pärnu õlu ja viin ei suutnud seesugu- 
sele määratule priiskamisele vastu pidada, ja peatselt 
olidki meeste näpud vaatide põhjas, nii et tuli ha- 
kata otsima uusi viinakeldreid. Suure otsimise jä- 
rel leitigi ühest müürist rauduks, mis murti lahti; 
põlemasüüdatud õlenuustiku valgustusel mindi siis 
mööda kitsast trepikäiku alla võlvistikku, kus hai- 
seval põhul lamas kaks aheldatud venelast. Ühisel 
nõul kangutati ahelad seina küljest lahti ja mehed 
toodi päevavalgele, kus nad kukkudes vabadikele 
jalgu tänasid neid seesuguse ootamatu ning õnneliku 
päästmise eest; kuid et nad kõnelesid vene keeles, 
siis vabadikud ei suutnud neist aru saada. 

— Millest nad kõnelevad? arutlesid vabadikud, 
vahtides üksteisele otsa. 


— Mida muud, kui tänavad päästmise eest! arva- 
sid arukamad. 


— Asjatult tänada, kuuldus nüüd hüüdeid, — 
olete ühte ja sama koera tõugu, nii et teeme teilegi 
otsa! 

— Pidage mehed ikka aru ning kannatlikku 
meelt, manitses Tont; — neist võib olla meile kasu, 
kui nende suud hakkavad kõnelema tõsiseid sõnu! 


— Kuidas leiame nende sõnadest kasu, kui ei 
oska nende põrguliste keelt?! vaieldi Tondile vastu. 


— Kas meie seas siis vene keele mõistjat ei lei- 
dugi? päris Tont ringi vahtides. 

— Kes seesuguste paharettide keelt tahaks ka 
mõista?! 

Lõpuks arvati, et puujalgne Hempel peaks seda 
kindlasti oskama, sest ta olevat ordumeistri sõdurina 
ratsutanud peaaegu pool maailma läbi. Kui nüüd 
hakati otsima Hempelit, siis ei suudetud teda kuskilt 
leida, sest ta oli joonud ennast purju ning heitnud 
ühte küüni magama. 

Pärast pikka arutlemist ning vaidlusi lasti keld- 
rist leitud venelased, nimega Ofanasi Ogibalov ja Mi- 
kita Hvostov, lahti; nad jalutasid siis toitu otsides 
majade vahel ringi ja tuhritsesid keldrites; kui aga 
sattusid mõnele mahalöödud bojaarile, siis välkusid 
nende silmad vihaselt ja tõugates tapetuid jalaga 
sülitasid nad hirmsasti vandudes neile näkku. 

Nüüd millal hakkas saabuma pimedus, soikus 
rüüstatud linnas aeg-ajalt ka prassimine ning trall, 

sest vaenlase kontidel pidutsemine väsitas mehi hul- 
lemini, kui oli teinud seda taplus. 

Kuid vaevalt said mehed heita puhkama, kui 
linn hakkas mitmest küljest põlema! juba ennegi oli 
seal põlenud üksikuid maju, kuid nüüd oli tulikahju 
lagunenud nii laiali, et tuli end põgenemisega 
päästa. Pealegi avas teisel pool jõge asuvast Uus- 
Pärnust venelane, kes oli jõudnud otsusele, et vanas 
linnas on kõik omad juba maha löödud, ägeda suur- 
tükitule. 

Ivo sõjarahvas jooksis oma riisutud varaga ja 
huika lojuseid enese ees ajades põlevast linnast, kust 
maasulased olid juba varem lahkunud, ja asusid 
vastu ööd liikuma tagasi Tallinna poole, kuna suur 
tulikahju valgustas nende teed. 


Sagarate ragisedes avanes Karjavärav, mille va- 
helt ratsutas suurt loomakarja enese ees ajades 
salkkond vabadikke Tallinnasse. Teiste seas tuli 
linna ka Nigula kiriku puujalgne kerjus Johannes 
Hempel, kelle kerjuserõivad olid räbaldunud enam 
kui nad olid seda sõjateekonnale minnes, habe ta- 
kerdunud ja silmakoopad sügavasti lohku vajunud; 
kuid selle eest oli tal nüüd saduldatud tore hobune, 
suur kimp toredaid isandarõivaid ja kerjusekott täis 
hinnalist röövvara; ka ep olnud tal enam poolikut 
mõõka, vaid puusal rippus venelasilt võetud tore 
saabel. Osa vabadikke oli endiselt oma kihlakonna 
vammuseis, osa aga venelaste rüüdes ning mõned 

kandsid isegi bojaaride ja kaupmeeste sametkuubi. 
Näod aga olid neil kõigil ühtlaselt kasimatud ja ka- 
rused, nagu see sõjameestel ei saanudki olla teisiti. 
Ivo sõjarahvast olid need linnatulijad ainult väike 
osa, ja needki enamasti linna sulaseid ja poisse, kuna 
ta ise oli läinud suurema osaga oma rahvast Paide 
maja alla venelaste ruunasid näppama ning tooma 
sealtki nende karja. 

Kui tallinlased nägid linnaaetavaid elajaid, siis 
pidid nad üllatusest käsi kokku lööma ning rõõmsad 
olema, sest nüüd ei tarvitsenud neil niipea nälga 
karta. 

Vabadikud tõid enestega kaasa ka vankreid, mida 
vedasid venelastelt võetud härjad ja mis olid täis rii- 
sutud vara. Ühel vankril kükitas triibulisse vaipa 
mähitud mustajuukseline tüdruk, keda Tõss oli krist- 
likust armastusest aetuna Pärnus põlevast majast 
välja toonud; oli see tüdruk venelasest või tatarla- 
sest sigitatud ning maailmale toodud, seda ei teadnud 
keegi, sest üldises taplusmöllus oli ta kaotanud oma 
vanemad; kuid et ta nahk ep olnud mitte nii valge, 
nagu seda oli liivimaalasist neitsidel, siis peeti teda 
pagana tüdrukuks. Ratsutades vankri kõrval, ep 
olnud Tõss kogu teekonna kestel lahkunud oma lei- 
tud tüdruku juurest. Miks ta seda mooramaalasest 
tüdrukut nüüd Tallinnasse vedas ja kuhu ta tema 
paneb, selle üle ei osanud ega tahtnudki Tõss ene- 
sele aru anda; ta lihtsalt tahtis olla väetimale abiks, 
kuna ta enese lapse surres ei vajanud mitte keegi ta 
tuge. Pealegi tahtis ta heateoga vähendada oma 
patukoormat, mida ta sõdides oli enesele kanda võt- 
nud. 

Kui nüüd talupojad jäid oma saagiga Suurele tu- 
rule peatuma ning hakkasid seal seda müüma, ei 
osanud Tõss oma varaga midagi peale hakata. 

— Ära tüdrukut nii kaua hoia, hüüdsid vaba- 
dikud pilgates Tõssi, — nisuleib ja noored neitsid 
lähevad ruttu vanaks! 

Kuid Tõss ei pannud kaaslaste nokkimist tähe- 
legi, vaid roninud sadulast, tõstis ta oma mooramaa- 
lasest tüdruku vankrist, mille ümber hakkasid maa- 
mehed rüselema, sest igaüks püüdis sealt võtta oma 
kimpuköidetud vara. A 

— No oled sina ka ihne, sõnas äkki Kirr, — sa 
ei annaks teisele isegi kivi ega kirvest, kui see ta- 
haks oma vihamehele pähe lüüa! 

— Kuidas ihne? ägestus nüüd Tõss. 

— Küsid veel, et kuidas... enesel mitme küli- 
mitu täis hõbedat kokku kantud, aga ikka on sulle 
sellest vähe, nii et ajasid veel tüdruku tagant otsa..! 

— See ep ole mitte sinu vaev, mis teda siia tõi! 

— Mina oma vaeva seesuguseks tühiseks tööks 
ei raiska, aga sina oma tölbi mõistusega teed enesele 
asjatult tüli! 

Samal ajal kuhjus vabadike ümber palju lihuni- 
kuselle ja -meistreid, sest nüüd võis üsna odava ra- 
haga osta venelaseltvõetud loomi. 

Parajasti kui Tõss nõutult ringi vahtis, astus puu- 
jalgne Hempel ta juurde ning hakkas kõnelema 
nõnda: 

— Vii tüdruk Nigula kiriku kellamehe kotta, tal 
lapsed surid rinnatõppe, nii et emand on rõõmsasti 
valmis kasvatama temast kristlast, kui annad selleks 
veidi oma hõbedast. 

Säärasest jutust ei saanud Tõss algul aru, kui 
aga Hempel oli suure põhjalikkusega talle seda kor- 
ranud, siis oli ta seesuguse nõuande üle üpris rõõ- 
mus. Ja siis nad läksid — Hempel ratsutades oma 
täkuga ees, Tõss härjavankriga kolisedes järel, kuna 
ta oma hobune oli vankri sappa seotud. Tulnud 
Kraamipoodnike ja Harju tänava kaudu Nigula 
kiriku juurde, hakkas Tõss härgasid lasila külge köit- 
ma, kuna Hempel, ratsutanud kiriku üheelulise 
maja juurde, ajas seal oma hobuse vastu madalat 
ust, mille pihta hakkas siis sadulast maha tulemata 
oma puujalaga kolkima, ise seejuures hüüdes: 

— Oh-hoi, surnumatja, tõuse oma urkast ning ava 
sõjameestele uks! 

Peatselt kuulduski uksetagune kobin ja siis koli- 
sev riivinihutus, mille järel hallipäine hauakaevaja 
ning kellamees pistis ukse vahelt oma punase nina, 
kuid nähes enese ees kiriku kerjust, hakkas ta kole- 
dasti vanduma, et seesugune tühine inimene on jul- 
genud peletada ta silmalaugudelt purjutusune. 

— Ära kraaksu, kostis nüüd Hempel uhkesti, — 
sinu ees istub sõjamees, kelle kukkur on jällegi täis 
hõbedat! 

— Ei näe, et oleksid - sõjamees! kostis haua- 
kaevaja Miikael, nagu rahvas teda nimetas. 

— No kas sa siis mu loomast ei tunne?! kelkis 
Hempel, — aga enne tõsta mind sadulast, küll siis 
seletan edasi! 

Miikael aitaski tal ronida hobuselt, kuna Tõss, 
tõstnud tüdruku vankrilt, tuli neile lähemale. Nähes 
seesugust imelikku rahvast, jäi Miikael neid imestu- 
nult vahtima ega teadnud, kust otsast oma pärimis- 

tega pihta hakata. Kuid Hempel ei jätnud kauaks 
teda teadmatusse, vaid ütles, et nende asi nõuab 
rääkimist toas. Sõnatult pöördus kellamees ümber 
ning läks koos külalistega oma poolpimedasse tuppa, 
mille seinu katsid Kristuse kannatamist ja põrgu- 
valu kujutavad pildid. 

Mehed vajusid seinaäärsele pingile, kuhu Tõss 
asetas istuma ka oma mooramaalasest tüdruku, keda 
kellamehe emand pärast tuppaastumist jäi suurte sil- 
madega põrnitsedes vahtima. 

Et Tõssist ep olnud kõnelejat, siis hakkas seda 
tegema Hempel, juhtides suure oskuse ning asjalik- 
kusega juttu: 

— Vaata, Miikael, tõime Pärnust kaasa ühe tüd- 
ruku, kelle vanemad said sõjamöllus hukka. Et ma 
aga ei tea Tallinnas ühtegi perekonda, kus valitseks 
seesugune vagadus ning jumalakartlikkus nagu sinu 
majas... 

Selle kinnituseks noogutas Hempeli emand peaga. 


— Siis tõime ta siia... ja Hempel nuuskas oma 
sõõrmeid pooleldi kinni pigistades põrandale, enne 
kui mõlemale abielupoolele pöördudes jätkas :— Et 


rinnatõbi riisus teilt lapsed, siis selle tüdruku krist- 
laseks kasvatamine peaks valmistama teile tõsist 
rõõmu ning... 

— Agatal ep ole ju ristiinimese nägugi...! poe- 
tas nüüd kellamehe emand oma arvamuse vahele. 

— Selle eest on ta aga vürsti soost — tatari 
vürsti tütar! kiitles Hempel, teadmata selle pruuni- 
nahkse tüdruku päritolu, sest ka tema venekeelsele 
porssimisele ei osanud leitud neitsike vastata 

ainustki sõna, nagu oleks läbielatud hirm võtnud ta 
suust keele. 

— Kuidas — pagan, tigestus nüüd Miikael; — 
julgete paganat tuua minu kambrisse?! kuna ta 
emand taandudes paar kartlikku sammu ristitas käsi. 

Nüüd võttis Hempel uuesti sõnada, siludes see- 
juures oma takerdunud habet, et tüdruku toojal 
talupojal on palju hõbedat, millest ta ka neile an- 
nab osa, ja ta käskis Tõssil näidata oma rikkust. 
Tõss tõstiski ühe oma põrandaleasetatud kompsu- 
dest lauale, kuhu hakkas laduma kokkukeeratud ning 
nässutatud taldrikuid, läikivaid liudasid, vaagnaid, 
peekreid ja lühtreid, mis kõik olid puhtast ning 
selgest hõbedast. Nähes enese ette laotatud säravat 
rikkust, hakkasid Miikaeli silmad hiilgama, sest 
olgugi et ta oli suur usklik, oli ta seejuures veel suu- 
rem hõbeda austaja; ka tema emand tuli lähemale 
ja hakkas hammastega ühe liua servast kinni, katsu- 
des, et kas see ep ole mitte ainult tina. 

Nüüd olid Miikael ja ta naine kahel käel nõus 
seda pagana tüdrukut enese juurde võtma, mille üle 
Tõss muutus nii rõõmsaks, et ta kinkis neile kogu 
selle hõbedavirna, ja avanud teise koti, kiskus sealt 
välja kirjusid ning värvilisi riidekangaid, millest käs- 
kis valmistada tüdrukule niipalju hilpe, kui ta aga 
suudab kanda. 

— Kõik teeme, oh isand, teeme kõik, kogeles 
nüüd kellamees koos oma naisega jaburdunult, — 
tahame kanda teda kätel...! 

Siis aga ütles Tõss, et aeg-ajalt tahtvat ta tulla 
oma tüdrukut vaatama, ja et kui temaga juhtub 
halba, siis olevat see neile hädaks. 

— Elu anname ta eest, elu...! tõotas usklik abi- 
elupaar nagu ühest suust. 


Tõss oleks tahtnud jätta oma sõjasttoodud tüd- 
rukuga jumalaga ja seletada talle ta siiajäämise va- 
jadust, kuid et ta ei osanud tema keelt ja et ta tun- 
dis eneses mehele häbiväärset nukrust, siis lahkus 
ta kähku sellest majast ega tihanud enam oma hoo- 
lealusele otsa vaadata, tundes ennast süüdlasena ta 
ees. 


Kui Tõss koos Hempeliga oli väljunud majast, 
hakkas see teda noomima: 


— Et sa küll oled suur ning tugev, ja tervete 
ihuliikmetega, ep ole sul mõistust enam kui kanal 
— jätad nii suure hulga hõbedat maha! 

Kuid Tõss heitis kõigele ainult käega, sõnades, 
et küllap siis hoitakse paremini seda kodutut last, 
kelle vanemate surmas olevat temagi käsi süüdi; pea- 
legi ei sõdivat ta mitte rikkuse, vaid maarahva vaeva 
vähendamise ja Jumala sisse uskumise pärast. 

Tulnud tagasi Suurele turule, müüs Tõss seal oma 
vankri koos härgadega maha, mille järel viis oma 
sõjahobuse suurde linna talli, kus heitnud põhku- 
dele pikali, põõnas magada kaks päeva järjest. — 


Samal ajal riisus ja põletas Ivo oma rahva suu- 
rema osaga Paide all. Tugevale linnale ei suutnud 
vabadikud suurtükkide puududes häda teha, kuid 
selle eest langes pistandtaraga piiratud eeslinn neile 
saagiks. Ivo sõjarahvas tormas nii ootamatult ning 
äkki Paide eeslinna, et venelasist käsitöölised ja 
kaupmehed ei jõudnud koos oma vara ega ka hin- 

gega linnuse müüride taha pakku pageda, vaid jäid 
neile jalgu. 

Maamehed aga hakkasid laastama: majad kanti 
varandusist tühjaks, tallidest ja lautadest aeti loo- 
mad ja kirikud tehti hõbedast päris lagedaks. Rettu- 
pugenud inimesed otsiti üles ning toodi välja, nuga- 
dega kangutati nende lõuad pärani ning otsiti suhu- 
peidetud raha, mille kättesaamisel notiti nad siis 
maha ega antud armu ei vanale ega noorele. Mõle- 
mad venelased, keda Pärnu vangiurkast oli leitud, 
olid nüüd vabadikega kaasas ning aitasid riisuda; 
seejuures talitasid nad oma sugu- ja usuvendadega 
palju hullemini ning hirmsamalt, kui seda vabadi- 
kud tihkasid teha; isegi kirikuis peksid nad püha- 
kupilte ja -kujusid puruks, tallates neil jaluli otsas 
ja sülitades seejuures isegi Jumalaemale ja apostli- 
tele näkku, sest kui nad Pärnus aheldatuina suures 
hädas ning kitsikuses olid pühakuid enestele kui süü- 
tult kannatajaile appi kutsunud, siis ep olnud neist 
ükski seda kuulda võtnud. 

Varakogumisel painutati ja keerati suured vaag- 
nad ning liuad kägarasse kokku, et nad kotis võtak- 
sid vähem ruumi; kõige enam himustasid vabadikud 
aga toredaid rõivaid, mis alati tõstavad mehe vääri- 
kust ning uhkust. 

Vahepeal jõudis ka maasulaseid kohale, ja need 
hakkasid nüüd omakorda puistama. Et aga eeslinna 
majad olid juba põlemas ja ka vabadikud võtnud 
röövvarast suurema jao, siis tahtsid nad linnuse 
võtmisega enestele ka hinnalisemat vara soetada. 

Seadnud oma'* suurtükid üles, hakkas tingvägi 
müüride pihta ägedasti laskma, millele moskoviit 

vastas samutigi tulega. Kuid et maasulased lasksid 
ilma kindla plaani ning kavata, siis ei suutnud nad 
Paide tugevale müürile kuigi suurt häda teha. 

Ühteaegu laskmisega valmistati varjendeid ja 
redeleid, mille abil hakati siis ründama linnuse 
müüre. Veel suurema saagi lootuses ei jäänud maa- 
mehed osavõtmatult pealt vahtima, vaid nad olid 
maasulaseile suuresti abiks, näidates seejuures üle- 
tamatut tublidust ning sitkust. Kuid Paide maja 
võtmine nõudis seejuures suurt kannatust ja vaeva, 
sest müüri ääres kaevates tuli tuhnida kalmistul ja 
tuhritseda surnuhaudades, tormiredeleid najatades 
müürile seada neid aga kloaakide ehk haisevate 
roojaaukude alla, nii et säärastes mustades kohtades 
tuli end jäledasti määrida. 

Olgugi et venelasi ep olnud Paide majas kuigi 
pälju, pidid nad siiski kas või viimse meheni vastu 
panema, sest kui pärast allaandmist pöörduksid ellu- 
jäänud Moskooviasse tagasi, siis tapetaks neid nii- 
kuinii, nagu ütles seda suurvürsti sellekohane hoia- 
tus. Seepärast isegi siis, kui nende jõud oli mur- 
tud ning neid ähvardas purustamine, palusid mosko- 
viidid ainult harukorral armu, ning seega linnuste 
kaitsmisel ep olnud vapruses neil vastaseid. Kui 
nad olid kindlate müüride taga varjul ning neil ep 
olnud enam kuhugi joosta, siis avaldasid nad harul- 
dast sitkust, kannatades tõrkumatult külma ja nälga, 
hukkudes seejuures tuhandeina oma puust ja mullast 
vallidel, mida nad pärast purustamisi ikka ja uuesti 
olid valmis suurte raskustega üles ehitama. 

Et aga Paide majas pani moskoviit ikka ägeda- 
mini vastu ega mõtelnudki palja hirmutamisega 

alla anda, siis õhtu saabudes lõid tingsõdurid Paide 
maja võtmisele käega ning tõmbusid eemale. Ka 
Ivo koondas oma rahva suurele teele, mis nüüd oli 
täis karielajaid — lehmi, härgi, lambaid ja kitsi. 

Kui seesugune sõjameeste ja loomade suur kari 
hakkas kisades ja ammudes Tallinna poole liikuma, 
siis oli ta üle poole penikoorma pikk. Venelane aga 
jäi Paide müüridele suure kurvastusega vahtima, 
kuidas ta toredad loomad ja vara viiakse minema. 

Nii ajasid vabadikud maailmatu suured hulgad 
ning tuhandeid sarvloomi Tallinnase, kus nüüd liha 
oli nii odav ning pööraselt palju, et ta enam pea- 
aegu midagi ei maksnud ja lihakäntsakaid oli isegi 
igal hulgusel ja kerjusel jalaga tõugata ja koerte 
karjadel jõrada. Samuti toodi linna ka igasugust 
hinnalist vara — hõbedat, riiet ja kõike, mida keel 
ära seletada ei suuda, Tallinnasse kokku ning müüdi 
seda turgudel nii ohtrasti ning palju, et enam keegi 
ei suutnud ega tahtnud midagi osta. 

Kui Ivo oma sõjarahva ja loomakarjadega jõu- 
dis linna, siis saatis ta oma vanemate majja ühe 
härja, kaks lehma ja ühe toreda ruuna, mis saagi- 
jagamisel arvestati temale; ise ta ei näidanud oma 
vanemaile aga nägugi, vaid läks kohe tolmusena ja 
kasimatult, nagu ta oli sõjateekonnalt tulles, purju- 
tamiseks kõrtsi. Nüüd aga ei pidanud Ivo enesele 
parajaks ei gildituba ega ka mõnda magusat auku 
chk veinikeldrit, kus ta kergesti oleks võinud mõne 

kodanikuga kokku sattuda, vaid nendest hoidumiseks 
valis ta halvema — püha Miikaeli naistsistertslaste 
ordu nunnakloostri kõrtsi. 

Kõrtsi pidas naistsistertslaste klooster Tallinnas 
juba enne usupuhastuse tulekut Liivimaale, kuid sel- 
lest ajast, millal tallinlased olid võtnud usuisa toh- 
ter Martin Lutheruse õpetuse vastu ning jäänud 
kloostritele võõraks, oli kloostrikõrts naistsisterts- 
lastele suuremaks tulutoojaks; seekordse abtissi Gert- 
rud Zöege valitsedes oli seal aga määratu prassimine 
ja liiderdamine suuresti hoos. Kõrtsi tegevust val- 
vas ning juhtis kloostri foogt ehk majandusülem, 
kes pidas seal, nagu see igas kõrtsis oli kombeks, 
joojate lõbustamiseks ning prassimisele kihutajaiks 
kõlvatuid tüdrukuid, kelle sekka võeti vahel salaja 
ka kloostriõdesid ehk nunnasid. Olgugi et seesu- 
gune talitamine tekitas tallinlasis tihtigi nurinat, et 
kuidas julgevad kloostri vagad neitsid, kes ometi 
on Kristuse pruudid, anduda säärasele patuteenistu- 
sele ning elada avalikkude hoorajatena kasimatut 
elu. Et aga nunnade seesugune teenistus ei läinud 
mitte nende maiseks tarvituseks ning lõbuks, vaid 
kloostri heaks ning Jumala kasuks, siis seega ei 
pandud neile kõlvatut elu mitte patuks. 

Kuid mitte kõiki nunni ei kästud sääraselt elada, 
vaid seda pidid tegema ainult nooremad ning kelle 
nägu oli selleks kohane. Vanemad nunnad koolita- 
sid kloostrisse kasvatamiseks antud neitsisid, tõus- 
tes koos nendega suvel kell kuus ja talvel kell seitse 
magamast; seejuures õpetasid nad neile pühakirja- 
lugemist, niplamist, õmblemist, kirjutamist ja palju 
muid ilmlikele neitsidele vajalikke oskusi, kuid 

kõige enam aga virkust. Samuti pidid neitsid usi- 
nasti tuupima sakramenti ning kinni pidades Kris- 
tuse eeskujust hoolega jälgima tema armuõpetust. 
Pärast kolmeaastast õppeaega võisid neitsid oma 
Vanemate kodudesse meheleminemiseks küpsina 
tagasi pöörduda. 

Seesugusesse kõrtsi läkski nüüd Ivo, kelle hin- 
ges oli tõusnud tusk, mis ei andnud talle kuskil 
enam rahu, vaid sundis teda ohjendamatult rändama 
ühest paigast teise, sest isa needmine põles ta pea- 
lael ja ka mälestus neitsi Dorotheast ahistas ta 
hinge. 

Kõrtsi tuli Ivo üksinda, sest ta sõjamehed jaga- 
sid ning müütasid Suurel turul kisendades oma röö- 
vitud vara, mille vastu ta ise ei tundnud põrmugi 
huvi. Kui Ivo oli astunud pimedasse kõrtsi-keld- 
risse, mida valgustas loitev tõrvik, tuli tal mööduda 
lärmavaist sõjasulaseist, kes tühjade peekritega istu- 
sid tahmunud kõrtsitoa kivipõrandal ja -lavatseil. 

— Liivimaa Hannibal! hüüdsid pooleldi purjus 
ning oma vVaranatukese ammugi maha joonud sõja- 
sulased, vahtides tulnukale otsa. — Isand, sa oled 
sadade meeste käskija ning kangete röövijate pea- 
mees, täida nüüd meiegi peekrid õllega! ja põrandal 
lebajad andsid talle auväärselt teed. 

Ivo seisatas, vahtis põrnitsedes kõrtsirahvast ja 
hüüdis siis käriseva häälega: 

— Olgu — tahan juua teiega seesugusel kombel, 
nagu seda varem kunagi Tallinnas ep ole tehtud! 

Nüüd hüppasid sõjasulased jalule ja asudes Ivo 
ümber, sirutas igaüks neist talle oma peekri. Hoobel- 
des nõudis siis Ivo kallist bastardveini, mida tarvitati 

ainult jõukate kodanike majades, vastlajoominguil 
gilditubades ja haneveerandi ehk sügisesel palga- 
päeval ka linnaametnike kodudes. Kuid et kloostri- 
kõrtsis ep olnud ei bastardit ega ka Šampaani ehk 
prantsuse viina, pärast rasket piiramist aga ka kogu 
Tallinnas mitte, siis nõudis Ivo kolm vaati õlut ja 
kaksteistkümmend karnitsat kanget puskarit, mille 
eest ta tasus venelaselt võetud hõbedengadega. 

— Vaat säärane mees peaks olema meiegi kap- 
ten, kiitlesid nüüd sõjasulased, lakkudes oma karva- 
seilt huulilt õllevahtu; — ainult tema oskab kasude 
pärast sõdida! 

— Oskab...! 

— Ja mehedki lähevad tal rikkaks! 

Jällegi rüübati viina ja kiruti tingsõdija viletsat 
põlve. 

Et maasulased ei andnud nurgas istuvaile rae- 
sõdureile oma joodudest osa, siis pidid nad kuulma 
neilt salvavaid sõnu: 

— Teie tahtmine käib aina riisumise järele, nagu 
seisaksid linnad ilma kaitsjateta püsti! 

— Raevorstid... tühiste marienkrossidega tahate 
teie kaitsta oma näljaseid linnu...?! ja tingsõdurite 
karvased rusikad märtsahtasid vastu joogilauda. 

Sinistes kuubedes raesõdurid panid oma valgete 
tuttidega suured kiivrid pähe ja kostsid: 

— Ega kitsede vatsad saa kunagi täis! 

— Raerotid, olete linna salvedes õginud end 
rasva! vihastusid maasulased ja oleksid meelsasti 
karanud raesõdureile turja, kuid et nad ei tahtnud 
vastalustatud joomingule teha lõppu, siis püüdsid 
nad end taltsutada. 

Äkki tuli kuskilt tagakambrist kaks nõetatud 
kulmudega ja jõhvikamahlaga jumestatud põskedega 
naist, kes oma võlude suurendamiseks olid toppinud 
paklaid puusade ja rindade kohale rõivaste alla; 
nende näod olid valged, kuid sagedase värvimise 
ning jumestamisega ära rikutud, sest nad panid 
Võõpa mitte ainuüksi näole, vaid tilgutasid ka silma- 
desse sinist värvi ja täitsid kitiga oma katkisi hamba- 
vahesid. Üks neist naeris lahtise suuga, kuna teine, 
püüdes varjata oma hammasteta igemeid, tõmbas 
seejuures huuled kokku. Oma keskkeha olid nad 
pihikutega nöörinud peeneks, nii et vatsad seisid 
neil punnis ees, kui nad paindumatult ning kange 
kehaga astusid mööda joogituba; üks neist tüdru- 
kuist, nimega Isabella, lähenes Ivole ning võttis ta 
kõrval istet. Et see oli üks neid naisi, kelle eest isa 
oli nii mitut puhku hoiatanud Ivot, siis seda enam 
huvi tundis ta nüüd tema vastu. Ja Ivo pidi tun- 
nustama, et ta isa on karm ning ülekohtune mitte 
ainult tema, vaid ka kõigi teiste vastu, sest selles 
naises ep olnud midagi häbiväärset ega laita; ja 
kuigi ta oli ainult abielurikkumiseks loodud, siis see 
ei puudutanud teda, kel ep olnud naist ega mõrsjat. 
Kas need tüdrukud olid aga enestelt nunnarüü heit- 
nud Kristuse pruudid või olid nad lihtsad lõbu- 
tüdrukud, seda ei võinud ega tohtinud teada mitte 
keegi. 

Kui siis Ivo tundis oma õlal tüdruku kätt, ei 
tõuganud ta teda mitte eemale, vaid nihutas ta ette 
viinaga täidetud peekri. Kuid tüdruk ei tõstnud 
viinakruusi huultele, vaid hakkas nuruma, et Ivo 
ostaks talle magusat marjamahla. 

Ja vaata — tollesama naise järeleaimatud võlu 
hakkaski Ivole külge, nii et ta tellis talle peekritäie 
magusat jooki, nimetusega morss, mida naistsisterts- 
lased valmistasid seesugusel kombel, et panid jooks- 
vast ojast võetud värskesse vette kuremarju, millest 
vesi muutus hapuks; pärast lisasid sinna veel mõdu 
ja kurnasid selle segu läbi tiheda jõhvsõela. 


Vahepeal oli Isabella sirutanud oma käe kauge- 
male, nii et ta ulatus haarama ümber Ivo kaela, ise 
vahtides seejuures talle otse silmi. 


— Miks sa mind nii jonnakalt vahid? küsis Ivo. 
— Kus on su pruut? 


— Pruut, — ja Ivo naeris kõvera suuga, — mul 
ep olegi pruuti! 

— On — silmadest näen, et on...! kostis tüdruk. 

— Kunas enne on veereval kivil kasvanud sam- 
mal või lendsõduril olnud pruuti? 


Seganud marjamahla viinaga, rüüpas Isabella see- 
sugusel kombel saadud viletsat bastardveini, andes 
seda oma peekrist ka Ivole; siis võttis ta laualt ühe 
kuiviku, hammustas seile katki ja pistis teise poole 
Ivole suhu; nii teineteise käest süües ja rüübates 
ühest peekrist viina, naersid nad nagu lapsed, kes 
on ülemeelikus tujus. 

Lõpuks surus Isabella Ivo käe, mida ta kogu 
aeg oli hoidnud pihus, vastu oma paklast rinda ja 
sosistas ta kõrvu ahvatlevaid sõnu. Et see tüdruk 
oli aga Ivo heldust pööramas enese kasuks, siis muu- 
tusid tingsõdurid kadedaks ning nad ütlesid tema 
vastu nõnda: 

— Ära kisu meie kaptenit oma kiimaluse võrku, 

sina — kelle üsk ei suuda iialgi sigitada last ning 
kelle rinda ei teki piim! 

Olgugi et seesugune laim sisaldas ütlematu 
palju tõtt, ei pannud Ivo seda tähelegi, kuna Isabella 
oli harjunud kuulama palju tigedamaidki sõnu. 

Ilma et 'Ivo ise oleks märganudki, oli ta haara- 
nud ümber Isabella kokkunöörimisega kitsakskistud 
piha ning surudes teda nüüd vastu ennast tundis 
ta, kuis tüdruku kehasoojus levis pikkamisi temasse 
ning kuis ta patune süda rahutult tuksles. 

Et ärajoodud viin oli kahandanud sõjasellide 
tuska, siis hakkasid nad oma kärisevate kõride läbi 
jorutama nunnade pilkamiseks loodud laulu: 

»Oh sa armas Florian, 

Sinu ees ma kükitan, 

Sind ma mangun silmavees, 
Kingi mulle rikas mees! 
Sina ise — pühak taevas, 
Tead, kuis lihahimu vaevab, 
Kuis ta südant närib, sööb 
Ja astla vastu tagant lööb. 
Armas püha Andreas, 

Ära mitte kauem lase 

Minu neitsilikku üska 
Tunda närtsimise tuska. 

Ei siis enam ma sind paina, 
Kui kingid mehe, kes ei laena, 
Kes ei nori, kes ei indle, 
Kes ei jonni, vannu, riidle, 
Ei ka armetusest kuku, 

Ega vanadusest tuku; 

Kes ei räuska ega oiga, 

Kes ei mängi ega pista, 
Ei ka torma, torka, tapa, 
Ega kiusle, vaid et läidab 
Minu põues armutule, 
Ning mu patuihad täidab. 

Laulu lõppedes laskis Ivo sõjasulaseil veeretada 
ühe vaadi viina keset põrandat, ja tasunud selle eest 
jällegi vene hõbegrivnade ja -dengadega, järgnes ta 
Isabellale, kes kättpidi talutas teda ühte pimedasse 
urkasse, kuhu maailmavalgus tungis läbi võretatud 
seinaaugu õige vaevalisti sisse; seal haaras tüdruk 
tugevasti ümber ta kaela ning kiskus teda põrandale 
laotatud pahnale. 

Kogu öö aeles Ivo selles kloostrikõrtsi läpastu- 
nud kivises patuurkas, kuna ta viinast tuimenenud 
mõistus ei suutnud ära tunda, et see, keda ta siin 
süleles, ep olnud mitte neitsi Dorothea, vaid kõl- 
vatu tüdruk, kelle müüdava armastusega ta ennast 
pettis. 

Hommikuse valguskiire tungides sellesse kivi- 
sesse kirstu ärkas Ivo oma armatsemistuhinast 
ning leidis ennast Isabella rinnale najatudes nut- 
mast; samas tulid tal meelde kõik need truudusetõo- 
tused, mida ta sellele tüdrukule oma meeletus armu- 
tuhinas oli öelnud, ja tal hakkas häbi. 

Tõusnud püsti, puistas Ivo kogu oma hõbeda 
Isabellale rüppe, ise pagedes ta juurest, kuna läbi- 
elatud erutus põletas ta ihu; ta hinge vaevas aga 
mingi seletamatu tusk — ta tundis ennast tagaae- 
tava elajana, kellele kogu maailm peab jahti. 

Eemale siit, välja Tallinna müüride ahistusest, 
enne kui teda hakatakse siin pilkama, mõtles Ivo 

tormates läbi kõrtsitoa, kus norisedes lebasid sõja- 
sellid kivisel põrandal, mis oli mahavalatud õllest 
limane ning märg. Ivo tahtis vaiksesti mööduda 
lamajaist, kuid samas ajasid need end jalule ja hak- 
kasid uuesti manguma talt viina. 


— Mul ep ole enam ainustki aartigit taskus, 
kostis Ivo tusaselt ja tahtis väljuda, kuid temast haa- 
rati kinni, kuna üks sõjasell anus oma purjus suu 
läbi: 

— Peamees, ära jäta meid maha...! 

— Võta meid kaasa! kuuldus mitmeid hääli. 

Nüüd kiskus Ivo vöölt oma raske rütingi ja 
kisas: 

— Kel kangust kontides ja südames julgust, see 
tulgu...! 

Mõned hakkajamad sõjasellid olid väljaminekuga 
nõus, kuid paljud lõid aga kahtlema, sest ühelt 
poolt ahvatles küll rikkus, teisalt aga kollitas karis- 
tus, mida väest kargajal tuli kanda. Kuid ahnus 
võitis kartuse ning ärajoodud viin tõukas omalt 
poolt veel takka, nii et tingsõdurid olid valmis kas 
või praegu vaenlase vastu välja astuma. 

Kaasatulijate seas oli ka Tonnies Dene, kes va- 
hepeal oli jõudnud kogu oma imelikul kombel saa- 
dud rikkuse maha prassida ning seega kaotanud ka 
kaaslaste lugupidamise; et temagi tahtis nüüd tulla 
taplema, siis hüüti talle nõnda: 

— Sina — halenaljakas Tonnies, kes kurdad ai- 
nult oma Margreti taga, ep ole mitte kaasatulemise 
väärt, sest naise seelik on teinud su mõistuse tu- 
medaks! 

— Nuta kodus või kõrtsis, sõnas Tonniesele 
nüüd Ivo, — minu meeste seas ep ole haledal süda- 
mel paika! 

Kuid Tonnies Dene kostis vastu, et see olevat 
ainult kaaslaste pahatahtlik laim ning kadedus, 
sest kuis võib tema mõistus olla seeliku küljes kinni, 
kui ta ise oma käega piitsutas Margreti laagrist mi- 
nema ning tõukas ta enesest eemale; ja ta palus, et 
Ivo ei jätaks teda mitte maha. 

— Siis tule, aga haletsemist ära ühes too! kos- 
tis Ivo ja tõugates oma teele risti ette sattunud Isa- 
“bella hoolimatuit kõrvale ruttas ta kõrtsist välja, 
kuna trobikond tingsõdureid tõttas lärmates ta! 
kannul. 

Kui Ivo tahtmist mööda hakkasid sõnaviijad lin- 
nas kokku ajama vabadikest sõjarahvast, kes alles 
eelmisel päeval olid siia jõudnud ning kel veel palju 
röövvara oli müümata, siis kuuldus nende seas nuri- 
nat, et söömaaega olevat sõjaski. Oma peamehe 
sõgedat tahtmist ning tuju ei osanud vabadikud mil- 
legagi seletada, sest järgmine sõjasõit pidi ette võe- 
tama alles teisel nädalal; kuid puujalgne Hempel ar- 
vas teadvat selle põhjust, kui ta kahjurõõmsa nae- 
ratusega sõnas Tõssile: 

— Peamees pigistas kloostripiigasid..! 

Seesugusele jutule ei osanud Tõss midagi kosta 
ning ta jäi arusaamatult Hempelile otsa vahtima. 

— Las pigistab, seda parem meile ja talle ene- 
sele, ütles Rapp, kes oli kaaslase juttu pealt kuu- 
lanud. 

— Parem..? ja nüüd oli Hempeli käes imestamise 
kord. 

minnes tallist tooma oma i 
k Kuid ei vagatsev Tõss ega puujalgne Hempel säa- 
nud seesugusest mõistujutust aru. s 

NELJAS PEATÜKK 


See oli juulikuu varajane hommik, millal suur 
väesalk Rootsi maasulaseid ja mõisamehi ruttas Rak- 
vere poole edasiliikuvale Hannibali sõjarahvale 
järele. 

Moskoviit oli pärast Rakvere, tema paindumatu 
keele järgi aga Rakovori linnuse vallutamist aastal 
1558, kiskunud kogu selle eeslinna, raekoja ja püha 
Frantsisklaste ordu mungakloostri maani maha ja 
ehitanud nii saadud kividest ja palkidest ümber 
linnuse Vallimäe servadele kaitsemüüri; seesuguse 
odavasti-saadud müüri taha ehitasid aga ta kaup- 
mehed ja käsitöölised oma elumajad, sinna jäi pea- 
tuma ka suurem osa ta sõjarahvast, kuna endisesse 
ordulinnusesse olid asunud kõrgemad vojevoodad 
koos oma ihukaitsjatega, vangidega, ja viinud sinna 
ka relvade ning sõjamoona panipaigad. 

Linnus ise aga oli igast küljest piiratud järsaku- 
tega, mis katsid vallseljandiku külgi, kuna nende 
jalal olid sügavad kraavid. Ringmüüri kindlustu- 
seks oli moskoviit püstitanud pulvärke ehk puu- 

torne, mida ta oli ehitanud kokkuköidetud tam- 
mistest palkidest, millest Rakvere ümbruses ep olnud 
puudust. Ringmüür ise, mis jättis endise ordulin- 
nuse läänepoolse külje katmatuks, oli ehitatud väga 
rumalasti: kivid ja palgid laotud segamini ja kuhja- 
tud üksteise otsa, nii et nende paigalpüsimisel ei 
võinud olla kuigi pikka iga, ja olid ka vaatamiseks 


inetud; kuid ilule gi venelane kunagi kuigi 
suurt rõhku. 4 


Kõige esimesena jõudis Rakvere alla Ivo sõja- 
rahvas, kes hakkas seal kokku ajama suuri elajate 
karju, mis olid lagedal rohumaal ringi hulkumas. 
Kui nüüd venelased seesugust jultunud näppamist 
oma vahitornidest nägid, siis panid nad oma häda- 
kellad hüüdma. Ja ei kulunudki palju aega, kui 
Rakvere väravad avanesid ja venelasi tormas neist 
tihedates parvedes jäleda röökimise ning kisaga 
välja, et kohutada vaenlast. Seejuures olid vene- 
lased enamasti jalgsi, sest suurem osa nende hobu- 
seist oli karjamaal vabadike kätte langenud, mille 
tõttu moskoviidid olid tõsiselt mures. 

Kähku tõmbas Ivo oma sõjarahva tagasi ning las- 
kis venelasil tulla linnuse alt õige kaugele, ja siis ja- 
gades ta kahte ossa, käskis ratsutada valju kisa ning 
hüüetega ümber vaenlase, kuid ikka nii, et nad kä- 
sitsi kokku ei puutuks; venelasi oli seejuures ligemale 
pool tuhat meest, kuna vabadikke ep olnud mitte üle 
kolmesaja pea. Nähes seesugust narrimist, välgu- 
tasid venelased oma vardaid, vandusid hirmsas vihas 
ja hakkasid laiali valgudes vabadikke taga ajama. 
Ülalt kaitsemüürilt vahtisid aga suuremad voje- 
voodad ning tähtsamad bojaarid säärast sõdimisnalja 

pealt, olles omade pärast kaunikesti mures, et vii- 
mati nad lasevadki sellel väikesearvulisel vaenlasel 
minema ratsutada. 

Kui siis venelaste väesalk oli meelitatud kaugele 
ning narrimistega tublisti lõhutud koost, tormas Ivo 
kogu oma sõjarahva ning täie jõuga neile otsa. Va- 
badike hobused ajasid end tagumistele jalgadele 
püsti, norskasid valjusti ja kukkusid siis suure äge- 
dusega vaenlase jalameestele kaela. Palju venelasi 
löödi rögisedes maha ning tallati hobusekapjade all 
puruks, kuid ka nemad tegid Hannibali meestele 
omajagu kahju. Pealegi valgus linnusest venelasi 
ikka enam ja enam juurde, kuna nende taga kanti 
kuld- ja hõbekardseid lippe ning stjäägasid, säravaid 
pühakupilte ja Kristuse kujusid, mida koondati vä- 
rava läheduses kokku ning millega tähistati haava- 
tud sõdijate suremispaika. Kui juhtus, et mõni 
sotnjaülem ning bojaar sai tapluses veriselt kanna- 
tada, siis koristasid teda nende holoppide abivalmid 
käed ning kandsid pühakupiltide alla jumalaarmu 
saama ning surema, sest teissugusest tohterdamis- 
viisist ei pidanud moskoviidid lugu; tühisemad ning 
tähtsusetud sõjamehed, saades haavata, pidid aga kas 
ise roomama õnnistatud paika või jällegi taplusväl- 
jal surres otsima, nii kuis neist keegi seda suutis ning 
oskas, teed Jumala juurde. 

Lõpuks hakkasid Hannibali mehed kimpu jääma, 
sest venelased, keda nüüd oli enam kui kolmekord- 
ses ülekaalus, sõdisid seetõttu suure südikuse ja 
julgusega. Isegi nende surijad, unustades nüüd hinge- 
õnnistuse vajaduse, lõikasid oma teravate berdõšši- 
dega vabadike hobuste jalgu ja ajasid neile tuurasid 

makku. Küll taples Ivo seesuguse taltsutamatu äge- 


duse ja hooga, et venelased pidid seda suuresti 


imeks panema; kuid mitte üksnes Ivo, vaid ka ta 
tähtsamad abiülemad ning peamehed, nagu Tont, 
Rapp ja Mats olid tapluses kõige hakkajamad. Kuid 
siiski ei aidanud vabadike tuisklemine ega ägedus, 
sest venelane oli võtnud neid eneste keskele ning lõh- 
kus nüüd mõlemalt küljelt. Mööda taplejate nägu- 
sid voolas higi ja veri, mis kippus pimestama silmi, 
kuna kõrv ei suutnud enam eraldada omade ergu- 
tushüüdeid, sest üldine tapukisa ja relvade tärin 
lämmatas ning sulatas kõiki hääli ühiseks metsikuks 
ulgumiseks. 

Õnneks jõudsid parajal ajal kohale rootsi maa- 
sulased koos mõisameestega, kelle ilmudes hakati lin- 
nuse puutornides taguma kelli ning kuulutama ülem- 
vojevooda tahtmist, et venelased tõmbuksid: tagasi. 
Nüüd hakkasidki moskoviidid tihedates parvedes 
taanduma väravate juurde, kuid seejuures ei pöör- 
dunud neist mitte keegi ümber ega näidanud selga, 
vaid taganesid tagurpidi sammudes, sest neile, kel- 
lele haavad olid raiutud või lastud eestpoolt, kinkis 
tsaar maid, kellel aga leidus seljatagune haav, nende 
maid ta vähendas ning need sattusid tema viha ning 
põlguse alla. 

Et vabadikud jäid esialgu tapluspaigale püsima, 
siis avasid moskoviidid linnuse suurtükest nende 
pihta tule, tehes lastavate kivikeste, rauatükkide ning 
purukshakitud naeltega neile kaunikesti kahju. Nä- 
hes seesugust asjatut kaotust, tõmbas Ivo oma sõja- 
rahva tagasi ning viis ta nii kaugele, et venelane ei 
ulatanud oma suurtükega neid võtma. Vabadikud 

olid selles tapluses kaotanud eneste seast suure trobi- 
konna mehi, kelle hulka ei suudetud aga seesuguses 
möllamises kindlaks määrata; neid kes taplusväljale 
maha jäid, võis olla meest kolmkümmend või isegi 
kaunikesti enam, kuid ka tagasitulnute seas oli palju 
neid, kes kandsid oma keha küljes hirmsaid kriimus- 
tisi ning haavu. Aga ka moskoviit oli saanud, nii et 
aitas — ta sõjamehi lamas nurmel küll kõhuli, selili, 
küljeli ja kükakil kuhjas, kõigil suud ammuli, ham- 
bad irvi ja verised habemed taeva poole püsti; pal- 
jud neist lamasid liikumatult, nii kuis keegi oli tera 
tabamisel kukkunud. Kuid kõigi nende surnute ning 
tapetute vahel roomas ja vingerdas palju neid, kelle 
hing ep olnud jõudnud lahkuda kehast; kõik need 
haavatud püüdsid valu vaigistuseks kas kiskuda oda 
oma kubemest või jällegi tagasi toppida lahatud 
kõhust väljapunsuvaid soolikaid, kuna mõned küü- 
nistasid maast mulda, et sellega sulgeda verejooksu. 

Nüüd seadsid rootslased oma suurtükid üles ning 
hakkasid venelaste pihta õige kurjasti laskma, nii et 
need pidid kähku tõmbuma ringmüüri taha varjule. 

Moskoviidile oleks võidud suurtükest veel enamgi 
kahju teha, kuid et ümberringi olid metsad täis kari- 
elajaid ja hobuseid, siis lõid maasulased venelaste 
kimbutamisele käega ja hakkasid kokku ajama loomi. 
Pealegi ep olnud tallinlasil, keda seekord oli seal 
vaevalt üle tuhande mehe koos, Rakvere võtmiseks 
lootustki, sest venelasel oli tuhandeid mehi ja linn 
hästi kaitstud ning kindel. Kolm aastat tagasi olid 
isegi rootslaste kuulsamad väepealikud Klaus Ake- 
sen Tott ja Pontus de la Gardie koos kahekümne ühe 
lipkonna jalameeste, üheteistkümne eskadroni ratsa- 

nike ja suure salga šoti tingsõduritega asjatult Rak- 
vere kallal oma õnne katsunud ning ep olnud mitte 
seda linnust suutnud võtta, siis nüüd ei võidud teda 
ometi nii väheste meestega tahta. Kuid siiski — 
karielajate ja hobuste äravõtmisega oli nüüdki teh- 
tud venelasile kaunikesti kahju. 


Tolsamal suvel koondas moskoviit end Pihkvas, 
kust ta suurvürst ning tsaar Ivan Vassiljevitš koos 
oma pojaga kavatses isiklikult tulla suure väega 
Liivimaale, Kõikjal hakati siis tallinlasi hoiatama, 
et nad hästi ette vaataksid, sest Moskoovia suurvürst 
tahtvat jällegi Tallinna alla tulla ning selle linna kal- 
lal uuesti oma viha lahutada. Seesugune moskoviidi 
ettevalmistamine ja heade sõprade hoiatus tõi tallin- 
lasile jällegi suurt muret ning meelenukrust; ja 
olgugi, et nad seejuures ei heitnud lootusetult meelt, 
pidid nad ometi täie kartusega mõtlema sellele, et 
neil ühel ning samal aastal tuleb ära kanda kaks vi- 
hast ning rasket piiramist. 

Et keegi ei võtnud selles kahelda, et moskoviidi 
vägev sõjakäik suundub otsemat teed Tallinna alla, 
siis naaberlikust kaastundmusest saatsid Riia omad 
tallinlasile rukkeid, püssirohtu ja ka muud tarbevara, 
olles arvamisel, et ainuüksi tallinlased on need ala- 
lised hädaalused. Aga enne kui need head ning tub- 
lid riiglased ise jõudsid end kiusamise vastu varuda, 
oli see suur õnnetus neil enestel kukil, ning toosama 
venelaste vägi neid maha tallamas; ja häda, mida 

nad tallinlaste pärast kartsid, tuli nüüd neile enes- 
tele üsna ootamatul kombel kaela. 0 

1577. aasta juulis tõi Moskoovia suurvürst ning 
tsaar Ivan Vassiljevitš koos oma vanema pojaga 
palju sõjarahvast — tšerkasse, tšeremisse, baškiire ja 
Nogai tatarlasi Riia stifti, kus ta mingit vastuseis- 
mist leidmata hakkas koledasti põletama ning laas- 
tama maad. Üsna palju kahju ja ristiinimesele tund- 
matuid häbiväärseid tegusid sünnitasid nogailased, 
kelle kodumaa asub kauges idas ja kes elades ilma 
tsaari, keisri või kuningata, teenisid vaba rahvana 
Moskoovia suurvürsti ainult selle eest, et ta lubas 
neil Liivimaal, Pohlas, Leedus ja Rootsi piiri äärses 
Soomes vabalt ning oma tahtmise järgi vägistada ja 
riisuda. Need nogailased, kes aga sõjateenistuseks 
enam ei kõlvanud, ajasid igal aastal suurtes tabuni- 
tes ehk karjades oma hobuseid Moskooviasse müü- 
giks, kusjuures iga kümnes loom tuli neil selle tasuks 
anda suurvürstile. 

Sel ajal olid pea kõik linnused Riia stiftis jäetud 
hoolimatust julgusest pooleldi kaitseväeta ja igasu- 
gusest tarbevarast ning moonast peaaegu tühjaks. 
Ka kuberner ei tahtnud vastu kõiki ootusi ja 
arvamusi viibida maal, ning ka tähtsamate lin- 
nuste valitsejad olid lahkunud oma kohalt, nii et 
neilt ep olnud loota mingit abi ega troosti, ja ka rah- 
vas oli igal pool arg ning kartlik. 

Moskoovia suurvürst, kes seesuguse soodsa aja 
oli päris õieti valmis vaadanud, läks esmalt Marien- 
hausi maja alla, laskis siis natuke ka Lutsi maja 
pihta, saades selle 26. ja Rositi maja 30. juulil kätte. 
Olgugi et suurvürst aadlikele ja ka teistele majades 

olijaile lubas koos nende varaga vaba äraminemise, 
ei pidanud ta oma sõna ning tõotust, vaid saatis 
kõiki neid ühes naiste, neitside ja lastega Pihkva 
kaudu Lõuna-Venemaale, kus neid suurtel laatadel 
müüdi nagu meeletuid loomi türklasile orjadeks. 

Pärast liikus moskoviit Dünenborki, ja et ka 
seal ep olnud kuigi palju rahvast, siis sai ta selle 
maja paljalt hirmutuspaukudega 11. augustil kätte. 

Ühel laupäeval, 31. augustil lähenes Moskoovia 
suurvürst Võnnule, kus seekord asus ka Liivimaa 
varjukuningas hertsog Magnus, kellele võnnulased 
olid suurest hirmust ning kartusest moskoviidi ees 
andnud oma maja. Jõudnud Võnnu alla, nõudis aga 
nüüd tsaar Ivan Vassiljevitš, et Magnus, kes Mos- 
koovia printsessi Maria kosimisega oli muutunud 
tema vasalliks, ilmuks ta ette. Kui siis hertsog Mag- 
nus tuli välja ning alandlikkuse märgiks heitis suur- 
vürsti jalgade ette maha, võttis see teda vastu ootusi 
väga armulikult vastu. Nüüd aga sai linnuse müüril 
üks püssikütt seesuguse mõtlematu tembuga hakkama, 
et ta ühe suurtüki laskis suurvürsti pihta paukuda, nii 
et kuul selle kõrva äärest vihisedes mööda läks. 
Toibunud ehmatusest, tegi tsaar Ivan Vassiljevitš 
enese kohal ristimärgi ja hakkas siis kogu oma vi- 
haga piirama Võndu. 

Tsaaril oli seekord kaasas peale hariliku viie 
polgu veel üks salk pistšalnikuid ehk paugutajaid, 
tema kaitsesalk ehk tsaari družiina ja suur ajutine 
vägi, nimetusega posoha. Kui oli võimalik sõdida 
isakese tsaari silmade all, siis alati ilmus moskoviidi 
malevatesse rahvast rohkem kui teda sõdijate nimes- 
tikkude järgi oleks pidanud kokku tulema; samuti 

tapeldi siis palju vapramini, sest tema juuresolek 
kõrvaldas igasugused tülid, mis sõjakäikudel alati 
tekkisid vojevoodade ning tähtsamate väejuhatajate 
vahel. 

Kui nüüd moskoviit oli vaevalt viis päeva Võnnu 
pihta ägedasti lasknud, oli võnnulasil juba häda käes, 
nii et nende mehed, naised ja neitsid — suuremalt 
osalt aadlikud, kes oma seisuse pärast pidasid mos- 
koviidi häbistamist ning teotamist enestele palju 
alandavamaks kui mitteaadlikele, otsustasid end 
hukata. Seesugusele kavatsusele ei rääkinud isegi 
õpetajad ning pastorid vastu, vaid õhutasid seda ko- 
guni takka. Siis läksid nad kõik — kokku kolmsada 
inimest, kelle seas oli nii noori kui ka vanu, ühte 
tühja hoonesse, kuhu veeretasid ka neli vaati jäme- 
dateralist püssirohtu. Kui seesugune ettevalmistus 
oli sündinud, siis ühendasid kõik need surmaminejad 
endid Jumalaga, kuna üks Magnuse pealikuist, ni- 
mega Hinrik Bousman, võtnud hõõguva söe, langes 
kivipõrandale põlvili, ja kõik teised koos hingekar- 
jastega asudes tema ümber tegid sedasama; kui nad 
siis veel kord olid üksteist kristlikult manitsenud, 
viskas Hinrik Bousman lahtisesse rohuvaati hõõguva 
söe, millest rohi valju kärgatusega süttis. .Püssi- 
rohu palav puhang kiskus inimesi tükkideks, puhus 
maja rusudeks ja tappis laialipaisatud ehituskividega 
ka palju teisi inimesi, kes ep olnudki kavatsenud 
võtta eneselt elu, kuna õhkulastud majast jäi järele 
ainult kivivare ning tahmunud rusuhunnik. 

Kuid need surmaminejad ep olnud Võnnus ainu- 
kesed, vaid ka üks auväärne kodanik Vintsents 
Stube, kes mitte tahtes kannatada moskoviidi kole- 

dat paina, käskis oma teenril lasta ennast meelega 
maha, mille järel siis see sõnakuulelik sulane võt- 
tis ka eneselt elu. 

Kui venelased olid tunginud Võnnu linnusesse, 
siis leidsid nad prahi seest Hinrik Bousmani tahmu- 
nud ja purukskistud keha, milles nõrgalt tuksus veel 
elu; kui nad aga hakkasid viima teda oma suur- 
vürsti ette, siis heitis ta samas hinge. Teisel päe- 
val pistsid venelased Bousmani surnukeha varda 
otsa, et ta oleks irvituseks neile kõigile näha. 

Pärast seda pidas Moskoovia tsaar Võnnu linnas 
säärast häbi- ja himuorjust naiste ja neitsidega, 
nagu seda isegi türklasist ja teistest vägivallamees- 
test ep ole kuuldud ega nähtud. Esiteks algas ta 
seesuguste tempudega, et kiskus kõik naised ja tüd- 
rukud paljaks ja siis sundis piitsalöökidega neid 
mööda lagedat välja taga ajama kanu, kuna raseda- 
tel naistel, kes ei suutnud joosta lindudega võidu, 
laskis ta ihust rebida looted ja naelutada neid nende 
pea külge. Meestel aga valas ta habemed tulise vii- 
naga üle ja pistis siis põlema, teisi laskis ta jällegi 
peksta ja pärast seda veriselt ning haavatuna jaluli 
katlasse panna, mille alla tehti tuli; sel ajal, millal 
neid õnnetuid kannatajaid elusalt keedeti, ajasid tei- 
sed nende randmeluudest ohelikke läbi ja lõikusid 
oma jatagaanidega nende kõhule tihedaid vagusid, 
mille tõttu hukatavate ihu võttis kalasoomuse kuju. 
Ühel pürjermeistril laskis suurvürst elavast ihust 
südame välja lõigata, teise, nimega Georg Vike, 
ajada teibasse ja ühel õpetajal keele kurgust välja 
kiskuda. Nii laskis ta veel palju teisigi ennekuul- 
matu vaeva ning piinaga hukata, tehes seejuures ka 

tulega koledat kahju. Nutsid siis vanemad oma 
laste, lapsed isade ja emade, naised oma meeste ja 
mehed naiste järele, nii et kogu maailm näis olevat 
ahastust täis. Ja oli selle tragöödia ehk kurbmängu 
lõpp ütlematu kuri, kõigile Kristuse austajaile alan- 
duseks ja leinaks, uskmatuile tatarlasile, türklasile, 
juutidele ja teistele Kristuse irvitajaile aga suureks 
südamerõõmuks. 

Samal ajal tegid kasakad ja tatarlased Düüna kal- 
dal asuvas Ašeradis, kuhu nad olid sisse tunginud, 
kohutava laastamise: naised vaevati seal surnuks, lap- 
sed kisti kokkupainutatud pajude vahel lõhki, majad 
põletati maha ja viljasaak hävitati. . Ašeradi aias 
kisendasid aga nelikümmend tüdrukut, keda venela- 
sed ja tatarlased koledal kombel sundisid seal enes- 
tega ühte andma; neli tundi kestis tüdrukute karju- 
mine, siis kadus nende kurgust hääl, muutudes kähi- 
sevaks oigamiseks. Kui tatarlased olid oma nais- 
vangidega eneste himu otsani täis hullanud, siis sidu- 
sid nad neist ilusamad puude külge ja harjutasid 
vibulaskmist seesuguste elavate märkide pihta. 

Pärast seda laskis suurvürst kõigi oma ohvrite 
surnukehad pilduda väljadele hunnikuisse ning jät- 
tes neid lindudele, koertele ja metsloomadele roaks, ei 
lubanud mitte maha matta, keelates surmaähvardu- 
sel teha seda ka edaspidi. Missugust hirmsat katku- 
tõve seesuguste mädanevate surnukehade hulk tõi 
tervele Liivimaale, seda mõistab iga arusaaja juba 
isegi. 

Kui tapmine läks lõpuks juba tsaarile eneselegi 
jäledaks, siis laskis ta kuulutada, et seesugune huk- 
kamine ep olevat mitte ette võetud kõigevägevama 

Jumala ja tema poja Jeesuse Kristuse irvitamiseks, 
ei tsaar Ivan Vassiljevitši vägevuse vähendamiseks 
ega ka kogu kristliku maailma hävitamiseks, vaid et 
kõik see olevat sündinud Jumala, tsaari ja kristlaste 
kuulsuseks, kiituseks ning kasuks. 


Kui Moskoovia tsaaril oli Riia stiftis möllamisest 
isu täis, siis läks ta Ugandis asuvasse Tartu linna, 
kus ta oma eluajal veel ep olnud käinud. Nüüd val- 
mistusid ka Tartus paljud samasuguste piinade 
vastu, kuid imelikul kombel muutus tsaar tartlaste 
kui oma alamate vastu õige armuliseks; tulnud leh- 
vivate lippude ning stjäägadega linna, laskis siin 
suurvürst supostaadi ehk vaenlase üle võidu saamise 
puhul kirikuis ja kloostris laulda: ,,Tebe Gospodi 
hvalim...!“ 


Tartust saatis tsaar Ivan Vassiljevitš nogailasi, 
kasakaid ja oma trabante, nimetusega opritšnina, kes 
hukkamises olid tõelised magistrid, mitmele poole 
maale laiali, andes neile seejuures käsu niita inimesi 
nagu rohtu. 


Toredaisse kaftaneisse rõivastunud opritšnikel 
oli ainsaks ametiks ning tööks närida ning purra 
tsaari vihamehi ja äraandjaid, neid surmamisega 
välja pühkides kogu maalt; seesuguse ameti mär- 
gina kandsid nad oma vöö või hobuse päitsete kül- 
jes rippuvat luuda ja koera pealuud; nende seast 
kolmsada äravalitud meest kandsid aga musta 
mungakuube ja -mütsi, nimetusega klobuk. Kõiki 
oma opritšnikke kogus aga suurvürst kodutust ning 
hulkuvast noorsoost, kes oma tsaari meeleheaks olles 
valmis ära kägistama kas või oma vanemaid ning 

sünnitajaid olid tema armulikkusest alati täisõginud 
ja purjus. 

Üks seesugune opritšnina meeste salk läks otsaga 
Põltsamaale, mis Liivimaa varjukuninga hertsog 
Magnuse omandusena kuulus ühtlasi ka Moskoovia 
tsaarile. Kui opritšnikud pärast linnuse kimbuta- 
mist tormasid sinna sisse, siis hirmunud rahvas otsis 
nende eest lossikirikus varju. Põgenike seas oli ka 
hertsog Magnuse naine ning Moskoovia printsess 
Maria koos oma kahe kasvandikuga — väikese Pee- 
ter ja Anna Pahleniga, keda ta tõstis altarile. Kui 
koledad opritšnikud tormasid kirikusse, siis haarasid 
altaril seisvad lapsed ristipuu ümbert hirmunult 
kinni, kuna kuningatar Maria kattes neid väetikesi 
oma ihuga, suutis neid päästa hirmsast surmast, 
mida moskoviidid valmistasid teistele kirikusoli- 
jaile. Seal tapeti ning notiti maha nii palju inimesi, 
et nende mahalöödud pead ujusid üle ustepiitade 
väljavoolavas veres nagu külmavõetud kartulid. 

Ja juhtus siis, et talunik töötades hobusega põl- 
lul näeb oma palgehigis rasket vaeva; kuid äkki ta- 
bab ta selga kuskilt lennutatud vihisev nool, ja met- 
sast kargavad tatarlased valju ulgumisega välja, võ- 
tavad hobuse, naise, lapsed, süütavad rehe ja lähevad 
edasi. Nii ajasid tatarlased Liivimaalt suüri vangide 
ehk nende keeles jassõri karju kokku; toites raibe- 
tega, hoidsid nad neil hinge sees, kuna väikesi lapsi 
lasksid nad külmuda surnuks. Ja õnnetud vangid 
pidid tatarlaste piitsalöökide all rändama läbi suure 
Venemaa ning Perekopi-taguste rohtlate, kuni nad 
käest kätte edasimüümisega sattusid lõpuks Musta 
mere äärsetele orjaturgudele. Seepärast oli tihtigi 

leida Kapežubesari, Eupatori, Bahtšisarai ja Kafe 
kuulsatel orjaturgudel ka eestimaalasi, kellest otsi- 
tavamaks kaubaks olid noored poisikesed ja tüdru- 
kud, keda orjakaupmehed ostjate meelituseks panid 
siidrõivaisse ja jumestasid nende kahvatuid põski. 

Vangide põgenemise takistamiseks otsisid tatar- 
lased tihtigi ka nõidumiselt abi, kuid sellele alati 
mitte lootes, lõikasid nad tööorjadeks määratud 
vangidelt kõrvad ja ninad, märgistades neid seega 
nagu omanikule kuuluvaid loomi. Lõbuorjadel — 
ilusail tüdrukuil ja poisikesil, kelle kenadust nad ihu- 
liikme ära lõikamisega ei tahtnud aga rikkuda, lõika- 
sid nad jalataldadesse sügavad haavad, ja puistanud 
neisse purukshakitud hobusesaba karvu, lasksid nad 
need pealt kinni kasvada, nii et nad põgenemisel ep 
oleksid võimelised kõndima pikka teed. 


Tolsamal ajal, millal moskoviit Riia ja talle ene- 
sele kuuluva Tartu maades halastamatul kombel 
mässas ja möllas, käis Ivo Schenkenberg oma vaba- 
dikest sõjarahvaga Eestimaa kirde- ehk talvise ida 
poolsetes osades venelasi kimbutamas ning neile 
kahju tegemas. Rüüstates ja põletades moskoviidi 
linnuste all, pidas Ivo neid vahetpidamata nii suu- 
res ärevuses, et nende hädakellad ei saanudki vai- 
kida, just niisamuti, nagu seda venelaste piiramise 
ajal oli juhtunud Tallinnas. Sel suvel võtsid vaba- 
dikud venelaste karjamailt nende ruunad, samuti 
korjasid nad nende mõisadest ja majade eest kari- 

elajaid, lüües seejuures maha kõiki venelasi, keda 
mõisades ja külades leiti, aga ka palju moskoviidi 
sõjamehi, kes saagi tagasivõtmiseks julgesid oma 
majadest tulla lagedale taplema. 

Et Ivol oli nüüd sõjarahvast juba kaks lipkonda, 
mille tõttu venelaselt võetavast röövvarast igaühele 
alati ei jätkunud, siis lõid neist mitmed viie- ja 
kümnemeheliste, mõnikord aga ka veel suuremate 
salkadena lipkonnist lahku, ja võtnud mõneks päe- 
vaks või nädalaks moona ühes, läksid ära kaugele, 
et mängida venelasile vingerpussi; nad peitsid endid 
kitsaste teede äärde, sildade juurde ja rägastikesse, 
kust moskoviidel tuli mööda minna. Nii ööd ja 
päevad läbi varitsedes, võtsid vabadikud paljusid 
bojaare ning uhkeid venelasi kinni, lasksid või lõid 
neid maha, ning tegid kõiki moskoviite tervel Eesti- 
maal nii araks, et nad ei julgenud enam kuhugi kau- 
gemale minna, vaid pidid oma majades paigal olema 
ning elama nagu piiramises või vangis. Ja kui vaja- 
like toimetuste pärast tuligi venelasil kuhugi kauge- 
male sõita, siis ei julgenud nad mitte minna mööda 
vanu ning harilikke radasid ja väeteid, vaid pidid 
mööda kõrvalisi teid liikudes tegema suuri kõverikke 
ning keerde; kuid siiski olid nad seejuures alati hir- 
mul, kõige enam aga, kui nende teel juhtus ees olema 
mõni põõsas või sild, et vahest on selle taga Hanni- 
bali mehed oma pikkade torudega neid luuramas. 

Seesugune talupojest sõjarahva kartmatu tegevus 
tekitas aadlikest ratsutajais ning mõisamehis kade- 
dust, nii et nad käisid Tallinna magistraadile ühte- 
puhku sõnadega peale, et see saadaks laiali säärase 
röövlite karja, kes ei taplevat mitte sõdimise rõõ- 

muks nagu nemad, vaid ainult riisumise pärast. Kuid 
linna magistraat seisis seesugusele sõgedale tahtmi- 
sele südisti vastu, öeldes, et sõdijad talupojad hoia- 
vad Tallinna ümbruse vaenlasest puhtana; mis puu- 
tuvat aga röövimisse, siis sel aastal olevat juhtunud 
nii palju segadusi ja verevalamist küll õiguse kui ka 
mitteõiguse järgi, et keegi ei suutvat selle üle enam 
aru anda. 


Tont, kel veel ikkagi mõlkus meeles ta Emm, 
olgugi et veidi ähmasemalt kui varem, ei suutnud 
kunagi püsida paigal, vaid pidades venelasile jahti, 
kargas nagu vurrpall kord läände, kord itta, matka- 
tes seejuures palju penikoormaid maha. 


Ühel kuuvalgel sügisesel ööl jäi Tont koos oma 
kaheksa kaaslasega Virumaal ringi ratsutades pea- 
tuma temale täiesti tundmatusse paika, mis asus 
Pühajõe juures. Sõjatee, mida mööda nad olid tul- 
nud. lookles suurte järsandikkude vahel, nagu oleks 
siin hiiglase ader vagu ajanud, ja seepärast nimetati 
seda ka kitsasteeks. 


Tulnud hobuseilt, ronisid vabadikud lameda- 
mast kohast üles teekaldale, kus, lasknud oma ruu- 
nad lagedale rohumaale lahti, heitsid ise nende lähe- 
dusse kõrgele teeäärele varitsemiseks pikali. Et nad 
päeval olid võsades küllaltki tukkunud, siis nüüd ei 
vajunud neist ühelgi sõba silmale, vaid pistes päid 
kokku, hakkasid nad tasase häälega omavahel juttu 
ajama; seejuures keerles Tondi huvi ikka selle ümber, 
et kas Virumaa taga asubki peninukkide pesapaik, 
kust venelased tulevad ja lähevad kartmatult läbi. 


— Selles ep ole midagi imet, seletas nüüd Kirr, 

— isegi minu vanaisa on seal käinud ning ka terve 
nahaga tagasi tulnud. 

Seesugune jutt vääris juba kuulamist, ja vaba- 
dikud kaapides kintsu või sügades kukalt lükkasid 
oma jänese- või siilinahkse mütsi ühele kõrvale, et 
teisega seda paremini kuulda. 

— See, millest teile pajatan, jätkas Kirr, — ep 
ole mitte vale, vaid taadi enese suust kuuldud. 

Kuulamisvalmilt jäid mehed vaikseks, kõigil näod 
pöördud tähistaeva poole. 

— Taat olnud parajasti soolakoormaga teel, 
alustas Kirr oma vanaisaga juhtunud äparduse vest- 
mist, — kui peninukid karanud suure lõrina ning 
haukumisega metsast välja, haaranud temast kinni 
ja pistnud vankri ette rakendatud härja korraga 
nahka. Teda ennast võetud aga kaasa ja pärast 
kümnepäevast rändamist jõudnudki ta peninukkide 
maale, kus hakatud teist siis nuumama, et parajal 
ajal tappa ning nahka pista. Ühel päeval aga õnnes- 
tunud taadil salaja nende küüsist tulema pääseda, 
kuid õnnetuseks võtnud üks peninukk tema haisu 
oma ninasse ning hakanud jälgi mööda järele tu- 
lema. Mida nüüd teha? mõtelnud taat, kelle teele 
tulnud risti ette veel suur ning lai jõgi... 

— Küllap oli Narva jõgi, katkestas Tont, kes 
Virumaa tagusest oli jõudnud üht kui teist järele 
pärida. 

— Sinu arvamine võib olla ka õige, kostis vest- 
leja, — aga taat ei teadnud mitte selle imeliku jõe 
nime. Kui ta seal siis nõutult ringi vahtinud, näi- 
nud ta äkki, et jõe kaldal kasvab toomingas; kohe 
krapsanud taat okstest kinni, kiskunud end puu otsa 

ja pugenud seal lehtede vahele. Peninukk tulnud 


haisu vedades ikka lähemale, kui aga jõudnud too- 
minga alla, siis olnud teise tarkus otsas, sest too- 
mingal on inimesega ühesugune hais. Urisenud 
teine küll ja vahtinud igale poole ringi, kuid kõik 
olnud asjatu, ja taat muutunud juba rõõmsaks, et 
viimati pääsebki ta kurjavaimu küüsist. Äkki aga 
märganud peninukk jões vanaisa varju, ja arvates, et 
taat on peitnud ennast jõkke, laskunud teine selle 
kaldale uurakile ning hakanud jõge tühjaks jooma. 


— Vaat kus loll, hüüdsid kuulajad nagu ühest 
suust, — jõgi mahub nüüd kellelegi vatsa! ja nad 
ütlesid, et vaatamata oma suurele jõule ning tugevu- 
sele, olevat peninukk ikkagi päris rumal loom. 


Kui siis Kirr tahtis jätkata oma juttu, kuuldus 
alt maanteelt koera haugatus, kabjaplagin ja vene- 
keelne vandumine ning sõim. Kähku haarasid va- 
badikud oma pikad torud ja sirutades kaela vahtisid 
alla maanteele, kus venelaste killavoor parajasti 
kadus teekäänaku taha. Kuid et kitsastee tegi seal 
palju võrelite-taolisi kõverikke ja käänakuid, siis 
möödaminejaist ettejõudmine ep olnud seal kuigi 
raske. Ilma et vabadikud oleksidki hüpanud hobu- 
seile, ruttasid nad vastassihis edasi, ja tulles teisal 
järsandiku kaldale, nägid nad otse oma jalgade all 
kahte vankrit, millest kummagi ette oli rakendatud 
kolm hobust, kuna neli ratsanikku liikus neil ees ja 
neli sörkis taga. Punase- ja sinisetriibulistel vankri- 
tel olid kummitud katused peal, kuna nende piitsa- 
mehed istusid etterakendatud hobustel seljas. 

— Venekad...! sosistasid vabadikud ja tõmma- 

tes oma torude rataslukud naksudes vinna, laskusid 
kadakapõõsaste vahele maha. 

Et venelased olid nüüd vabadikele kõige lähemal, 
siis põrutati nende pihta tuletorud tühjaks. Esi- 
mese troika ehk sõiduhobuste kolmikust kukkus üks, 
kuna teised katsudes jätkata vedamist, lohistasid 
vankri põgiti teele; tagumise tõlla hobused kargasid 
aga paukude järel püsti, murdsid tiislid raksudes 
puruks ja kihutasid kogu rakenditega minema. Ratsa- 
nikest Kukkus üks surnuna maha, kuna teise hobune 
vajus esmalt põlvili, ja alles siis pöördudes käntsah- 
tades pikali, jäi liikumatult lamama — kuul oli 
tunginud ta sapsudest läbi. Teelolijate venelaste 
seas tõusis aga metsik röökimine, koerte kiunumine 
ning pöörane segadus, mis mõnelegi pealtnägijale 
oleks võinud tuua ihujudinaid. Kuid vabadikud, 
olles tapatööga harjunud, tõmbasid vöölt mõõgad ja 
jättes tuletorud põõsaste vahele, tormasid mööda 
järsandikku alla, ise karjudes: 

— Nuia maha...! 

Kui nüüd tõldasid saatvad ratsamehed nägid 
lähenevat vaenlast, siis taipasid nad kohe, et Hanni- 
bali mehed on kukkunud neile kaela, ja vajutades 
kannuseid oma ruunade ja märade kubemeisse, kihu- 
tas neist neli meest mööda tuldud teed tagasi, kuna 
kaks ratsanikku rühkis edasi. 

Vabadikud aga kargasid tõldade juurde, kiskusid 
neist välja sametisse rõivastunud bojaare ja nende 
hirmunult kisendavaid naisi, keda löödi ilma vali- 
kuta maha või pisteti surnuks. Enne aga kui vaba- 
dikud jõudsid esimese tõlla juurde, kargas sealt kaks 
venelast, kes lasksid oma püstolid ehk lühikesed to- 

rud nende pihta tühjaks; kuulidest läks üks vingudes 
mööda, kuna teine jooksis Kirrile kõhtu, nii et ta, 
pillanud mõõga, suutis astuda veel ainult paar tuia- 
vat sammu, enne kui kukkus maanteele maha. Nuia- 
nud ka need kaks bojaari vagaseks, kiskusid vabadi- 
kud hirmunult tõllanurka pugenud naised välja. 
Vanem neist küünistas ja hammustas, nii et mehed 
pidid juba vankriserval ta vagaseks lööma, kuna noo- 
remale, keda juukseid pidi välja rebiti, ei tihanud 
keegi anda surmahoopi, sest teinud enese kohal risti- 
märgi, vajus ta sõnatult ning vaiksesti nagu tapatall 
teeporri põlvili. 

— Mina teda ei tapa! sõnas Tont, ja langetanud 
tõstetud käe, pöördus ta tüdrukust eemale. 

Ja imelik — vabadike seas ei leidunud ühtki nii 
kange südamega meest, kes oleks tihanud seda teha. 

Nüüd hakati puistama kummitud vankreid, kust 
leiti rõivaste ja nahkadega täidetud kotte, aga ka 
leiba ja mõned savipudelid viina, mida samas valati 
kõrist alla. Ühe bojaari pussaka küljest leiti kau- 
gas täis hõbemünte, mille Tont kui salga peamees 
võttis kuni jagamiseni enesele. Kiskunud mahalöö- 
dud moskoviitidelt nende rõivad ja taldadeta peh- 
med saapad, pidid vabadikud koos saagiga oma ho- 
buste juurde tagasi pöörduma, kuid nüüd sattusid nad 
maas oigavale Kirrile. 

— Sa vist enam ei tõuse...? päris Tont ja kum- 
mardus lamaja kohale. 

— Ei, kostis Kirr, — kõhus põleb mul tuli! 

— Aga millega lõppes su vanaisa lugu? päris 
nüüd kaaslasist Oti-nimeline vabadik. 

— Vanaisa, surus Kirr oma kangestuva suu läbi, 

— tema istunud niikaua puu otsas, kuni penikoon 
joonud ennast lõhki, siis tulnud ta maha ja ujunud 
läbi jõe. 

Mehed oleksid penikoonu lolluse üle naerma ha- 
kanud, kuid surija juuresolek surus tõsiduse nende 
näole. Samal ajal hoidis Kirr tugevasti oma kõhust, 
nagu oleks sealt midagi välja kukkumas. 


— Kas võtame ta kaasa? arvas Tont. 


— Väsinut oodatakse järele, kuid lõppejale ei saa 
midagi teha! kosteti. 


Kirr aga vahtis kaaslasile anudes otsa, nii et va- 
badikel hakkas temast kahju, ja haarates surija õlga- 
dest ja jalust tahtsid nad kanda teda hobuste juurde; 
kuid samas käis tuksahtus läbi haavatu keha, ja ta 
suri oma kaaslaste kätel. 

— Kooles! ja pannud surnukeha tagasi teele, võt- 
sid vabadikud mütsid peast. 

Kui siis mehed olid kokkuriisutud varanduse 
kõitnud oma ruunadele selga ja ka vankrite eest ellu- 
jäänud hobused rakendanud lahti, hakkasid nad lah- 
kuma teelt. 

— Egas meie tüdrukut või ometi huntide roaks 
jätta, sõnas nüüd Tõss ja pööras oma pilgu maan- 


teel põlvitavale noorele bojaaritarile; — olgugi et 
venekas, aga ta on ikkagi kristlane! 
— Eks võta siis kaasa, hüüti pilgates, — sinu 


himu käib ju ikka noorte tüdrukute järele! 

Hoolimata kaaslaste naerust, läheneski Tõss põl- 
vitajale ja hakkas temaga maakeeles kõnelema; kuid 
tüdruk, jätkates palvetamist, ei pannud teda tähele 
ega pööranud oma taeva poole tõstetud pilku. 


183 


— Tule, Tõss! hüüdsid kaaslased istudes ratsu- 
tamisvalmilt sadulas. 

Lausumata sõnagi, tõi Tõss oma hobuse ja, tõst- 
nud tüdruku sadulasse, hakkas ta selle kõrval sam- 
mudes teed mööda edasi liikuma ega pannud enam 
tähelegi oma kaaslaste hüüdeid. Tüdinenud oma 
veidra kaaslase kutsumisest, kadusid vabadikud 
metsa, kuna Tõss rändas ikka edasi lääne poole, kuhu 
mahalöödud venelased olid pidanud sihti. Istudes 
hobusel, hoidis tüdruk sadula kaarest kinni ja pii- 
lus aeg-ajalt oma tumedate ripsmete vahelt umbusk- 
likult Tõssile otsa, mitte teades, millist nurjatut nõu 
see teeröövel temaga peab. Lõpuks ronis ka Tõss 
sadulasse, ja hoides seda hirmunult tukslevat keha 
oma vasema käega tugevasti kinni, laskis ta hobusel 
sörki joosta. 

Päike oli juba tõusnud, Kui Rakvere tornid hak- 
kasid Tõssile silma paistma; olgugi et seal asusid 
venelased, ratsutas ta üsna kartmatult edasi ja peatas 
hobuse alles linnuse värava juures. Karanud sadu- 
last, tõstis Tõss sealt ka bojaaritari, ja osutanud 
linnuse väravale, hüppas ta uuesti sadulasse ning ki- 
hutas Rakvere maja alt eemale. 

Imestunult jäi bojaaritar lahkujale järele vahtima, 
sest sääraseist vaenlasist ep olnud ta varem kunagi 
kuulnud. Linnusest tuli aga vene sõjamehi välja 
ja võtnud selle neitsi eneste keskele, viisid nad ta 
ülemvojevooda ning tema isa Stepan Federovitš 
Saburovi ette. Nuuksumisega süleles siis isa oma 
kodumaalt tulnud tütart, kui ta kuulis, millise ime- 
liku ning seeletamatu juhtumi läbi oli ta pääsenud. 
Ka teised sõjamehed panid seda suuresti imeks, et 

nii ilus bojaaritar, nagu seda oli Anastasia Stepa- 
novna, on vaenlasest puutumatuks jäetud ning tagasi 
antud; nii nemad kui ka Anastasia ise ei osanud 
seesugusele imelikule pääsemisele leida muud sele- 
tust, kui et Kristus oli tulnud maa peale ning võt- 
nud teda iseoma käega kaitsta. Ja mida enam Anas- 
tasia oma elupäästjale mõtles, seda enam leidis ta 
temas sarnasust ristipuul kujutatava Kristusega. 

Kui siis väljasaadetud abistamissalk jõudis enne 
õhtut Rakveresse tagasi, tuues kaasa teeltleitud ta- 
petud bojaarid ja ülemvojevooda Saburovi tütre 
Anastasia kaaslaseks olnud Vastseneitside kloostri 
nunna, siisei suutnud moskoviidid tagasi hoida silma- 
vett, mida neilt välja kutsus veriste surnukehade 
nägemine. 


4 


Ivo oli muutunud nii taltsutamatult ägedaks, et ta 
ei suutnud enam kuskil paigal püsida, vaid rännates 
ühest paigast teise peatus ta aeg-ajalt mõisades, 
mida öösiti piirati veovankritega ja köideti need 
veel omakorda raudahelatega ja nööridega kokku, et 
olla ootamatute kallaletungide vastu kaitstud. Kuid 
enam kui üks öö ei peatutud üheski mõisas, et mitte 
võimaldada vaenlasel pärast jõudude kogumist oota- 
matul kombel kaela kukkuda. Ivo aga ei hoolinud 
enam ei enesest ega oma meestest, kes nii ööd kui 
päevad läbi olid valmis taplust pidama. Vabadikud 
muutusid sellest aga nii jultunult julgeks, et nad ei 
kartnud enam venelast, saksa ega ka paharetti en- 
nast, vaid käies püsti päi ning kange kaelaga, olid 
alati tapluse otsimiseks väljas. 

Sel sügisel käis Ivo suurema osaga oma sõja- 
rahvast ka Lihula kaheõuelise linnuse all, kuid et 
see maja oli kaunikesti kindel, siis ei tormanudki 
vabadikud tuhinas vastu müüri oma päid veristama. 
vaid lõhkudes selle kõrval asuva aleviku kallal pist- 
sid selle lõpuks põlema. Jällegi raiuti seal paljude 
venelaste elusid, kuna loomad — lehmad, härjad ja 
hobused, kokku üle kolmesaja pea, oli moskoviit 
jõudnud linnuse kraavi kaldale kokku koondada. Et 
aga vabadikkude tahtmine ning himu käis ka loo- 
made järele, siis ratsutas neist paarkümmend aga- 
ramat meest otse müüri alla, kus nad hakkasid lo- 
juseid välja ajama; venelased aga mitte suutes oma 
müürisuurtükest nii lähedale tulnud vaenlasi tabada, 
hakkasid neid kividega pilduma, püssidest laskma 
ja nende pihta 'teravaid kidalisi nooli vibutama, ise 
seejuures koledasti kisades. Kuigi venelased oma 
kuulide, noolte ja kividega tapsid kaks vabadikku, 
tõid teised nende loomad ikkagi kaasa. 

Kui lõpuks üks osa vabadikke hakkas neid oda- 
vasti saadud loomi mööda porist teed Tallinnasse 
ajama, läksid teised jagunedes veelgi mitmesse salka, 
Haapsalu, Kolovere ja veel teistegi majade poole 
laiali, et katsuda ka nende juurest näpata vaenlase 
ruunasid. 

Üks salk vabadikke, kelle seas olid ka mõned 
Rootsi tingväest karanud maasulased, pöördusid 
otsaga Kullamaale, kuna suurem salk koos Ivoga 
ratsutas Haapsalu poole. 

Õhtu saabumisel jäid Kullamaale minejad enne 
Kolovere alla jõudmist vasemal pool teed asuvasse 
üherealisse Lammkülasse ööbima; meeste imes- 

tuseks oli kogu külarahvas oma majades ega ep olnud 


kuskilgi paos. 


— Miks teid venelane ep ole maha nottinud? 
küsis puujalgne Hempel, viskudes elutoas rehepah- 
nale pikali, kuna puujalal seismine tõi talle väsi- 
must. 

— Näed isegi, et ep ole, kostis peremees urgit- 
sedes nina, — võttis teine küll vägisi vilja ja loomad, 
aga elamiseks jättis oma osa ega nõudnud ühtegi 
hinge. 

Hempel luuras tares ringi, kuid olgugi, et siinse 
rahva elamises tundus isegi veidi jõukust, ei haka- 
nud talle rikkust ometi silma: parempoolses nurgas 
asetses suure kerisega ahi ja selle kõrval sänginurk; 
ahi oli kisklaudadega kaetud, kuna ta ette oli ehi- 
tatud riiulitaoline lõugas, millel asetses suur tahmu- 
nud pada. Ülalt katusealustelt partelt vahtis aga 
kriimsilmseid lapsi nagu pääsukesepoegi pesaservalt 
alla. 

Vabastanud end mõõkadest, heitsid mehed pah- 
nale, sest esimese kukelauluga tuli kõigil jalul olla. 

— Läinud aasta suvel elasime küll mõned nä- 
dalad metsas, alustas nüüd peremees uuesti juttu, 
— kuid et redupaigas ei saa surmani elada, siis pi- 
dime hädaga tagasi külla tulema, kuhu vahepeal olid 
venekad sisse asunud. 

Osa vabadikke ja endisi maasulaseid oli jäänud 
norisedes magama, kuid puujalgne Hempel ja salga 
peamees Rapp koos paari kaaslasega kuulasid pool- 
uinaku ja ärkveloleku vahel suikudes külamehe juttu, 
mida saatis kilgilaul: 

— Venekail oli seekord taplusest juba isu täis, nii 

et nad võtsid meid külas lahkesti vastu, lubades elada 
rahus, kuna ka andamite võtmisel ep olnud nad just 
röövlid... 

— No siis olete ju venekaga ühe mütsi alused! 
hüüdis Hempel vahele. 

— Kui sulle vägisi müts pähe pannakse, kuhu sa 
siis hingega pääsed?! kostis külamees. 

Kuid Hempel ei võtnud seletust kuuldagi, vaid 
ässitas kaaslasi, et nad notiks selle äraandja maha; 
ja leiduski seesuguseid sõgedaid mehi, kes olid val- 
mis enne uinumist tapatööd tegema. Kuid nüüd 
astus Rapp oma sõnaga vahele, öeldes, et ka küla- 
mehel on õigus, ja ta manitses mehi, et need oma 
mõtlematu sõgedusega ei teeks suguveljele liiga. 

Kui siis vastastikune umbusk ning tüli oli kadu- 
nud, pajatas jutukamaks muutuv peremees veelgi 
oma läbielatud hädadest: 

— Sõjamehed on meid jumaltänatud seni rahule 
jätnud, aga pargiajajad ning sissid — need on toonud 
palju valu ja silmavett, ja ta rääkis, kuis sissid kihu- 
tanud oma punaseil hobuseil mitut puhku ka Lamnz- 
külla, käskides surmaähvardusel end täie kaela ja 
kõriga ülal pidada. 

— Kas siis külarahvas sissikarjast jagu ei saa- 
nud? küsis Rapp. 

— Eks vahel ole näidatud ka hambaid, kostis 
talunik ja jätkas, kuis ta suvel visanud tarupaku 
õuetikkunud sissikarja sekka maha, ja kuis siis viha- 
seks muutunud mesilased peletanud nad minema. 
= — Või mesilased koguni appi..! imestusid ärk- 
velolijad vabadikud. 

— Need läksid minema, aga uued tulid jälle! 

ohkas külamees. — Alles mineval kuul juhtus see- 
sugune lugu, et kuuldes koera haukumist pistsin pea 
ukse vahelt välja, ja vaata — kolm sissijat ratsutab 
punaste täkkudega otse õue; ja tulid teised paganad 
nii ruttu, et ei jõudnud enam isegi rettu karata, ja 
pealegi olin parajasti õlut keetmas. Õues sidusid 
sissid oma hobused kinni ja, võtnud aidast kaeru, 
hakkasid neid söötma. Kui nad aga nägid, et olen 
keetmas õlut, siis kargasid kohe jaole. Et aga õlu 
ep olnud veel valmis, nagu nad seda isegi nägid, 
siis istudes keset õue murule, jäid ootama virret, — 
seletas külamees siludes oma karvaseid — põski. 
— Mõtlesin siis ise, et venekaist on Jumal võtnud 
mind armuliselt hoida, ja küllap annab ta siis ka 
sissijate vastu abi. Ja nii, keetnud pajatäie vett, tõin 
kaevu valta küljest pange, täitsin ta tulise veega ja 
viisin õuesistujaile sissidele, sõnades, et jooge, kui 
tahate, ja virutasin kogu pangetäie kuuma vett neile 
vastu vahtimist. Küll kisendasid sissid elaja kom- 
bel ja hõõrusid põletatud silmi, mina taga tõmbasin 
ühelt mõõga ning nottisin nad kõik maha. 
Seesugune vaprus meeldis sõjarahvale, nii et 
Rapp hakkas külameest eneste hulka kutsuma; kuid 
see vangutas pead ja kostis, et röövitud leivast ei 
tahtvat ta mitte elada. 
— Egas see röövimine ep ole, kui vaenlase oma 
võtame! ja ägestunud Hempel tahtis end jalule ajada. 
Kuid talumees ei vankunud oma otsuses, öeldes, 
et ainult põld on see, mis teda toidab ja katab. 
— Toidab ja katab, kordas Rapp, — aga kas ta 
sind ka hädade eest kaitseb? 

— Häda on lõunas ja häda on läänes, hädata 
ep ole teiegi kangus mitte! 

Lõpuks vajutas uni meestel silmasõba kinni ning 
talurahvas jäi taredes magama, kuna ainult vahi- 
mehed ja õitsilised hobusekoplis ei tohtinud uinuda. 

Kuid juba enne keskööd kihutas vahimees ratsu- 
tades läbi küla, ise seejuures kisades, et teed mööda 
lähenevat tundmatu ratsanike salk; nii karjudes ki- 
hutas ta edasi küla teise otsa, kus kuulutas sama- 
sugust häda, ise aeg-ajalt puhudes sikusarve. Kähku 
oldi jalul, haarati vardad ja püssid, karati majadest 
ja joosti hobusekoplisse. Külas tõusvat lärmamist 
kuulsid aga ka lähenevad ratsanikud, keda võis olla 
paarkümmend meest; kohkunult pöörasid nad nüüd 
oma hobuste koonud ümber ning hakkasid tagasi 
kihutama. Kuid juba ruttas vabadikke neile järele, 
kuna koplist tulijad kihutasid põigiti teele ette. 

Rapp oli tundmatuil ratsanikel esimesena kannul 
ja äigas oma raske mõõgaga ühele kui ka teisele 
selga; kuid imelikul kombel ei kukkunud neist ükski 
sadulast ega teinud mõõgapiste järel häält. Kui 
nii mitu ratsanikku oli läbi torgitud ja neist seitse 
meest kinni võetud, siis panid vabadikud seda suu- 
resti imeks, et need ep olnudki inimesed, vaid sõja- 
meeste rõivastesse topitud õlekood. Nüüd pidid 
isegi surmakartmatud vabadikud kohmetuma, nähes 
kõiges selles saadana vigurdamist. 

Kui teelekuhjunud mehed olid parajasti vaidle- 
mishoos, lähenesid kaks kaugemale ratsutanud vaba- 
dikku, tuues eneste vahel talutatavale hobusele põi- 
giti heidetud ratsanikku, kes vaatamata oma elutu- 
sele, ep olnud siiski mitte õlekubu, vaid tõeline ini- 

mene. Kihutades oli ta hobune komistades kukku- 
nud ning pillanud ta sadulast; juurderutanud vaba- 
dikud oleksid ta sealsamas surnuks löönud, kuid pä- 
rast järelemõtlemist, et vahest kuuleb ta verdvoola- 
vast suust mõne seletava sõna, võtsid ta kaasa. 

Et tundmatu ratsamees lamas verise peaga kin- 
nisilmi ja ainult inises, kuna vabadikud otse kibe- 
lesid uudishimust selle imeliku loo teadasaamise pä- 
rast, siis kandsid nad ta taluõue, kus asetasid murule. 
Pärast tõrviku süütamist kuhjusid mehed haavatu 
ümber ning hakkasid loitva tule valgusel lähemalt 
vahtima, et kas tal on veel kauaks eluvaimu sees? 
Kuid nüüd tabas sõjarahvast uus üllatus — surma- 
vaakuv ratsanik ep olnudki mees, vaid naine; ja kui 
siis vabadikega ringi ratsutav Tonnies Dene nägi la- 
maja nägu, langes ta temale kummuli, ise hüüdes: 

— Margret, sina..! 

Kuuldes oma nime, võpatasid haavatu laud ning 
ta avas oma segastunud silmad. 

— Margret, Margret..! nuuksus Tonnies Dene 
edasi. 

— Tonnies..! sosistas nüüd Margret läbi oma 
veriste huulte. 

Juuresolevad vabadikud vangutasid aga päid, et 
ikka hullemaks ning segasemaks minevat see lugu. 

Kuid Tonnies Dene, mitte tahtes, et ta jälleleitud 
naine, keda ta oma meeletus armukadedustuhinas 
oli piitsutamisega Padise laagrist minema kihutanud, 
lamaks nüüd külmal mullal, haaras ta sülle ja kan- 
dis tarre. Sõjameeste kära oli äratanud ka pere- 
rahva, kes vahepeal oli süüdanud pilakal pirrutule, 
ja vahtis nüüd suure kohkumisega, kuis üht surijat 

tuppa kanti ja pahnale asetati, kuna sõjamehi asus 
tihedasti ta ümber. 

Lõpuks kuulis Tonnies Dene oigava Margreti 
suust, et see elatanud end koos teiste sõdurite nais- 
tega sissimisest; neid olnud kokku viis naist, kuna 
meherõivaisse topitud õlekood olnud neil ainult kü- 
larahva hirmutamiseks, et need nähes seesugust suurt 
sissijate karja, hakkaksid kartma ja põgeneksid 
metsa, kuna neil oleks siis kergem vaev külas 
riisuda. 

— Missugused saadanad! kurjustasid vabadikud, 
kui Hempel oli neile surija sõnu tõlkinud. 

— Mina olen selles süüdi, mina, kes saatsin sind 
hulkuma, ägas Tonnies Dene, silitades Margreti ve- 
rist põske; — kuid nüüd on mul nii palju hõbedat, 
et sellega võime tagasi minna Saksisse ja seal mure- 
tult elada... 

Margret vaikis ega vastanud sõnagi. 

— Marzgret, sa tuled minuga Saksisse kaasa, tu- 
led..? jätkas Tonnies Dene anumist. 

Kuid Margret vastas ainult sõnatu oigamisega, 
sest ta neerud olid lahti põrunud ja pähe tekkinud 
mõra. Kui siis Tonnies tahtis hakata mähkima ta 
peahaava, kiskus Margret end kägarasse kokku, oigas 
valjusti, ja sirutanud end siis hästi välja, suri samas 
paigas. 

— Margret! vingus nüüd Tonnies Dene, haara- 
tes tugevasti surnu ümbert kinni; — Margret, kas 
ainult selleks pidin sind leidma..?! 

Kuid ei aidanud enam Tonniese ahastus ega ki- 
sendamine, sest sissijaks hakanud naise hing oli lah- 
kunud ta kehast. 

Kui Moskoovia suurvürst ning tsaar Ivan Vassil- 
jevitš oli pärast Tartus peatumist mõned päevad 
end hästi ravinud ja jõledate tempudega lahutanud 
oma tuska, pöördus ta oma opritšnikkude ja suure 
hulga vangidega tagasi Pihkvasse; seal käskis ta kõik 
vangistatud liivimaalased turuplatsile tuua, kus vaa- 
dates oma silmaga pealt, laskis neid nagu elajaid 
maha müüa. 

Selsamal ajal, millal suurvürst lahkus Tartust, 
hakkasid aga Narva ja Rakvere venelased suure kan- 
guse ning jõuga liikuma Harjusse, et teha Hanni- 
bali meeste häbematule julgusele kurja ning kibeda 
lõpu. 

Ja nii pidigi Ivo septembris ehk seitsme veohärja 
kuul kogu oma sõjarahvaga ajutiselt Tallinnasse 
rettu tõmbuma, sest tingsõdurid istusid kogu aeg 
linnas ega tulnud nende abistamiseks välja, kuna 
mõisamehed oleksid vabadike peksasaamise üle tund- 
nud aina heameelt, vähemalt siis veel andnud neile 
abi. Seega oli moskoviidil Tallinna alla tulemiseks 
tee lahti, ja ta ei lasknud kaua end oodata, vaid 
juba mihklipäeva paiku ühel pimedal ööl andis end 
tallinlasile tunda, pistes Püha Jaani veski juures ühe 
osmiku põlema. Nähes tulesammast ja kuuldes 
järveäärsetest liivamägedest venelaste koledat kisa 
ning hirmsat kriiskamist, olid tallinlased kogu sel 
ööl suuresti hirmul. 

Õnneks läksid venelased aga sellesama kisaga 
peatselt minema, kadudes seejuures nii äkki, et kui 
Ivo oma sõjarahvaga läks neid teisel päeval taga 

ajama, siis ei saanudki ta neist mitte ühtegi kätte. 

Kui seejärel üks koletu pika sabaga täht tuli 
laotuse all nähtavale, siis arvasid paljud tallinlased, 
et see ei tähendavat muud, kui et taevas, päike, kuu 
ja tähed olevat moskoviidi jõleduste pärast hirmul; 
teised aga ütlesid, et nõnda kui eelmine sabaga täht 
kuulutanud liivimaalasile suurt õnnetust ning häda, 
pidavat see praegune tähendama moskoviitidele se- 
dasama. 

Kuid tallinlaste lootus oli varajane, sest lisaks 
endistele hädadele saatis Jumal detsembris kange 
külma, mida nimetati Nigula, aga vahel ka Kristuse 
külmaks; ja see oli nii vali, et vesi muutus jääks, 
kui seda hakati anumast välja valama. Et valvu- 
reil, kes oma vahikorralt tagasi pöördusid, oli külm 
näpistanud nina ja kiskunud põlved kangeks, siis ha- 
kati neid vahetama iga tunni tagant; lühemate vahe- 
tuste tõttu tuli ka nende reie küljes kantavast liiva- 
kellast vähendada poole võrra liiva, kuid et vahi- 
mehed oma kasude pärast seda salaja veelgi ei vä- 
hendaks, siis valati väljavõetud liiva asemel kella- 
pukku lambarasva, nii et vahetuse ajaks oli klaas- 
pugu alati ääreni täis ning pettust ep olnud mitte 
võimalik ette võtta. 

Säärast ahnet külma, nagu seda tookord Tal- 
linnas tunti, tuleb ette ainult Põhja-Jäämere ääres, 
kus seepärast on ka kõik metsloomad ja linnud — 
varesed, öökullid, metskanad, karud, hundid, jäne- 
sed, rebased ja teised seesugused elajad, kes mujal 
on kas punased, hallid või mustad, suurte külmade 
tõttu muutunud päris valgeks. 

Seesugusel raskel ajal ei teadnud vaesed vabadi- 

kud ning talupojad, kellelt kõik nende loomad ja 


vili oli sõja kestel ära röövitud, muud midagi pare- 


mat, kui ka ise minna rüüstajate sekka. See tõi aga 
niisuguse laastamise ning viletsuse tervele Eesti- 
maale, et lõpuks ep olnudki seal enam midagi võtta 
ei omadelt ega ka vaenlasilt. Ja millist haledat 
hädakisa, kaebamist, ohkamist ja nuttu oli siis kõik- 
jal kuulda, selle seletamiae teeks veel praegugi 
meele nukraks. — —-—.—-—-—-—- 

Kui Ivo Schenkenberg oma sõjarahvaga pääses 
Tallinna reduleerist, siis asus ta nendega uuesti tüh- 
jadesse ning mahajäetud mõisadesse, kust käidi näp- 
pamistel väljas. Et aga venelased hoidsid oma kar- 
jasid kindlate müüride tagustes tallides varjul, siis 
ep olnud vabadikel, kes piiramissuurtükkide puudu- 
misel ei tormanud majadele peale, nende kättesaa- 
mine teps mitte võimalik. Kuid ka näppamised ja 
venelaste kollitamised olid külmade tulekul muutu- 
nud raskeks, nii et vabadikud pidid lühikesi päevi 
enamasti magades mööda saatma. 

Seesugune tegevusetu olek ei käinud aga Ivo 
sõjarahva ja ka ta enese tahtmisega ning harjumu- 
sega sugugi kokku; olgugi et vabadikud olid roh- 
kem saagi pärast väljas, kandis aga Ivo venelaste 
vastu suurt viha ning vihkamist oma südames, kus 
ühtlasi asus ka see neitsi, kellest mõtlemine tegi 
ta meele kibedaks. Ta tahtis teda leida, tuua ta 
taplusega tagasi, kuid kuhu minna, keda lüüa — 
kõikjal on ta rabanud ainult õhku! 

Ja Ivo jätkas urgitsemist oma mõitteis: kogu Liivi- 
maa on ta läbi ristelnud, kuid kuskil ep ole sattu- 

nud nende teed ühte; tahtmatult pidi ta ikka enam 
ja enam hakkama uskuma Tonnies Dene kahtlasi 
sõnu, et neitsi Dorothea on omal tahtmisel ning soo- 
vil läinud Pihkvasse. Pööranud pilgu suvisesse itta, 
jäi Ivo ainiti vahtima lumisesse kaugusse, mille taga 
asus talle tundmatu ning salapärane Moskoovia. Ja 
ta tundis tahtmist söösta oma sõjarahvaga Pihkva 
väravate ette ning nõuda venelasilt tagasi teda, kes 
peab kuuluma ainult temale! Kuid samas levis mõ- 
rudus Ivo näol, sest linna võtmiseks ei küüni ta 
neljasaja mehe kangus. Aga kui ta kutsuks üles kogu 
Eesti maarahva, asutaks neist enesele kas või paar- 
kümmend lipkonda, soetaks suurtükke, muretseks 
rohtu ja viiks tuhandeid mehi Pihkva alla surema... 

Kuid vahest see neitsi on jõudnud teda unustada 
— moskoviidi kavalad kõned ja peibutused pimesta- 
nud ta mõistuse? ja kuri kahtlus hakkas uuesti vae- 
vama Ivo südant; jällegi pidi ta tõstma üles oma 
ammuse kavatsuse, et katsuda kaupmehe rõivastises 
salaja hiilida Pihkvasse ning seal ennast temale 
tunda anda. Dorothea enese suust tahab ta kuulda 
sõnu, mis ütleksid, et kuhu kisub teda ta süda. Kuid 
ka seesugusel teekonnal on omajagu raskusi, sest 
nagu ta Venemaalt tulijailt oli kuulnud, olevat mos- 
koviit kogu oma riigi rajale asetanud nuuskijaid ning 
salamehi, kes oskavat hoida silmad pärani lahti. 
Isegi riigisaadikuid võtvat need nuuskijad piiril 
vastu ja talutavat neid kuni Moskoovia südameni 
mööda kõveraid teid, ja ikka sedamööda, kus asu- 
vad külad ja linnad, et võõras ei õpiks tundma õiget 
teed ega näeks Moskoovia tühja ning lagedat maad. 
Kaupmehi hoidvat nad aga piiril nädalate viisi kinni 

ega laskvat neid oma kaubakoormatega enne edasi, 
kui neid on põhjalikult üle kuulatud ning nende kaup 
mitut kanti läbi soritud, ja isegi siis lubatavat neid 
kaubeldes peatuda ainult selleks määratud kohas. 

Kuigi ta jõuaks Pihkvasse, kahtles Ivo edasi, kas 
ta aga leiabki teda veel sealt, sest mine tea, kuhu 
maanurka on ta vahepeal viidud? Aga eks küsimi- 
seks ole tal suu, ja vürstitari peaks ju igaüks tundma. 
Keeleoskamatusest loodab ta aga sel kombel üle 
saada, et kutsub Tonnies Dene kaasa. 

Nii idanes ja hakkas kasvama Ivos Moskooviasse 
mineku kavatsus päev-päevalt ikka enam, kuni ta 
ühel õhtul rääkis sellest ka Tonnies Denele. 

— Seesugune tahtmine nõuab sult aga ränka 
raha, kostis Tonnies Dene, — sest vähese hõbeda 
eest ep ole ma mitte valmis alustama nii ohtlikku 
teekonda. 

Odavasti ei taha keegi jätta oma elu, see oli tõsi 
ning seda mõistis ka Ivo; kuid et ta seni oli tapel- 
nud ainult sõdimise rõõmuks ning tolle neitsi otsi- 
mise pärast, siis ei tahtnud ta kunagi nõuda enesele 
kui peamehele röövvarast suuremat osa, ja seega oli 
ta nüüdne varandus õige vähene ning kasin. Kuid 
Ivo andis Tonniesele lubaduse, et juba järgmisel 
rüüstekäigul nõuab ta sõdimise õiguse järgi enesele 
suurema osa, ja et siis tasub ta talle kuhjaga. 

Tonnies aga naeris vastuseks: 

— Parem sinilind pihus kui kurg laotuse all! 

— Tähendab, sa ei usu mind? ägestus Ivo, kuna 
ta silmadesse valgus veri. 

— Sinu sõnas ma ei kahtle, ja Tonnies tõmbus 
oma tahtmises veidi tagasi, — kuid et sa ep ole ku- 

nagi näidanud pikka meelt, vaid otse jooksed häda- 
ohtu, siis ei või su elul ka pikka iga olla, ning mina 
võin kergesti jääda omast ilma. 

Tõsi oli Denelgi, seda märkas nüüd Ivo, kes va- 
jus ohates järile. Kaaslane aga käristas kasetohuga 
löödud seinavooderdiselt tohuriba, süütas selle säri- 
sedes põlema ja, pistnud pilaka hargi vahele, istus 
peamehe, kõrvale, ise sõnades: 

— Mitte minu tasu ei takista meil seesugust tee- 
konda ette võtmast, vaid seda teeb kuri talv. Kind- 
lasti tuleb meil Moskoovias pugeda ka metsadesse 
reduleeri, aga kuhu sa seal selle külmaga oma hinge 
paned? 

Kuivanud kasetohiku tuli heitis punakat valgust 
mõisamaja tuppa ning helkis arutlejate nägudel. 

— Muidugi, nagu vihata ei minda sauna, nii ei 
Minda rahata ka võõrasse linna, pööras nüüd Ton- 
nies Dene jutu jällegi rahale, — sest kuld teeb isegi 
vaenlaste kuninga pimedaks! 

— Missugust nõu siis sina mulle annad? ja Ivo 
jäi Tonniesele otsa vahtima. 

— Minu nõuanne ütleb, ja endine tingsõdur kee- 
rutas mõtlikult oma vurruotsi, — ajada nüüd kokku 
suurt röövvara, kõige enam aga kulda, sest seda hi- 
mustab nii oma mees kui ka võõras, ja siis suve tule- 
kuga katsuda kaupmeestena pugeda Pihkvasse. 

— Sedagi nõu võib kiita, kostis Ivo, — aga kust 
võtame meie suurt röövvara ja kulda, sest vaenlane 
istub kindlates majades ja liigub külma tõttu vähe 
ringi. 

Jällegi keerutas Tonnies Dene oma kõrvuni küün- 

4 
divaid vurre, enne kui ta pika mõtlemise järel 
Sõnas: 

— Kas meil aga tarvitsebki ainult vaenlasele 
jahti pidada? 

— Kuidas, ja kuri kahtlus tärkas Ivos, — meeli- 
tad mind tühisele riisumisele, kutsud hõbeda pärast 
maha lööma omasid? 

— Mitte omasid, võttis nüüd Tonnies uuesti sõ- 
nada, — need on oma rikkuse jõudnud nahka õgida 
ning Eestimaa on neist lage; aga lähme suurele kau- 
bateele, mis tuleb Pihkvast Riiga ning tagasi; seda 
teed mööda rändavad kuulsad Nogardi kaupmehed, 
kel killavoorid täis neljakümnelisi sooblikimpusid ja 
põuedes pakitsemas kuld! 

— Egas rahutul ajal kaupmehigi liigu! kostis 
Ivo. 

— Kauplemise ning kasusaamise himu ei suuda 
peletada isegi taplus ning sõda, kostis paljuränna- 
nud Tonnies silmade särades, — vaid siis ta just 
otsibki enesele teed! Pealegi on Liivimaa lõunapool- 
sem külg vähem rüüstatud ja seal ei tea ka mosko- 
viit meid nii hullusti karta. 

— Siis viidame ju asjatult aega, ja Ivo kargas 
püsti; asume kohe esimese kukelauluga teele! 

Nüüd tuli Tonniesel vaeva näha, et summutada 
seda läbematut kärsitust, mida ta oma kavala kõ- 
nega oli kaaslases suutnud äratada, ja ta ütles: 

— Oled kärmas nagu Issanda välk, kuid pea mee- 
les, et pikk tee nõuab ka pikka arutlust! 

Ka selles oli Tonniesel kui kogenud sõjamehel 
omajagu õigust, nii et Ivo ei vaielnud talle vastu. 

Teisel päeval valis Ivo oma sõjarahva hulgast 

kakssada kangemat meest, ja et pikka maad oli 


suurte külmade tõttu võimatu ratsutades läbi sõita, 
siis, jaotanud nad viiekümnele reele, alustas rända- 
mist lõunasse. Ülejäänud mehed hakkasid aga omal 
käel rüüstekäike ette võtma, et vähemalt venelase- 
aluseid suguvendigi tublisti pigistada. 

Küll hoiatasid ning laitsid sõjaülemad ja sõbrad 
Ivol säärast mõtlematut ning mittetarka tegu ette 
võtta, sest näljase talve käes võivat ta võõrsil kogu 
oma rahvaga enneaegu otsa saada. Kuid et Ivo oli 
seda kord nõuks võtnud, siis mida enam ta tahtmist 
laideti ning selle vastu seisti, seda jonnakamaks ta 
muutus. 

Seekordne talv oli vähese lume tõttu peaaegu 
alasti, nii et kõikjalt oli hobustega läbipääsemine 
kerge; seepärast valiski Ivo oma tee üle külmunud 
soode ja rabade. 

Mähkinud end hundi- ja lambanahkseisse kasu- 
kaisse ning vammuseisse ja tõmmanud karvamütsi 
silmini pähe, külitasid mehed neljakaupa reel ja kihu- 
tasid kaugusesse, mida varjas tuhkjas-hall lumine 
taevas. 

Sõideti läbi Harju, Järva ja Ugandi, millest mees- 
tel oli veel vähe aimu, kuid mida kaugemale jõuti, 
seda tundmatuks muutus ümbrus. 

Teel ei kohanud vabadikud ühtegi venelast, kes 
hoidsid end nüüd õige vagusasti majades varjul; see 
aga andis Ivole julgust valida teed mitte ainuüksi 
läbi soode ja rägade, vaid ta tihkas lõpuks ka suur- 
tele teedele välja tulla. Ööbides mahajäetud küla- 
des, aga vahel ka metsades suurte lõkketulede ümber, 
viis Ivo pikkamisi oma rahva ikka enam lõuna poole, 

minnes peatselt ka üle kinnikülmunud Suure Ema- 
jõe, mille kaldail asub tookord venelasile kuulunud 
Tartu linn. 

Külm ei andnud aga veel ikkagi järele, vaid kat- 
tis hobuste küljed ja meeste näokarvad tiheda här- 
matisega, sundides vabadikke aeg-ajalt reelt maha 
kargama ning lume krudisedes sörki jooksma. Talv 
ise aga sundis ahnesti sööma, nii et meeste moon oli 
peatselt lõppenud ning hobuste sööt otsas; kuid loo- 
detud rikkusi, mille pärast oli ette võetud seesugune 
masendav vaev, ep olnud veel kuskilt näha, vaid 
ümbrus muutus päev-päevalt ikka enam vaesemaks 
ning külasid jäi vähemaks. Ja nüüd lõid mehed juba 
tõsiselt kartma, sest nälg võidab ka vapruse. 

Peatselt kattus taevas tihedate lumepilvedega, 
mis tõid vähegi sooja; kuid selle eest varjasid nad 
päikese, kuu ja tähed, nii et vabadikud ei osanud 
enam valida õiget sihti ning olid eksimas teelt, ja 
lõpuks ei teadnudki nad enam, et kust nad tulevad 
ja kuhu peaksid minema. Nii möödus nädal, tuli 
teine, kuid Ivo tammus ikka oma rahvaga tundmatus 
Liivimaa metsas. 

Näljasurmast päästsid vabadikke metsloomad, 
keda laaned ja padrikud olid kubinal täis. Piiranud 
ühe metsalahmaka sisse, hakkasid ringis asuvad me- 
hed ikka enam ja enam üksteise lähemale kokku 
tõmbuma, kuni nende keskele jäi mitmeid hirvi ja 
üks suur põder. Jäneseid lipsahtas küll meeste käte 
vahelt läbi, kuid neist ei hoolinud vabadikud kuigi 
paljut, sest need olid ikkagi käpalised loomad, kelle 
liha peeti samaväärseks koera omaga ja keda see- 
tõttu söödi ainult kõige suurema nälja ja kitsikuse 

ajal. Kitsed ning hirved nuiati samas maha, kuid 
rohkem tüli ja vaeva nõudis põdralt elu võtmine, 
kuna lasta ei tihatud, sest kergesti võis väärahtada. 
külmetuv käsi ning seega tabada mõnda kaaslast; 
pealegi ei andnud külmaga püssi ratasluku väävelkivi 
kuigi hästi sädet. 

Sissepiiratud põder aga seisis harkjalu, ajas suust 
vahtu ja vahtis puheldes mehi, kes oma teravate var- 
rastega lähenesid talle ikka enam ja enam. Et var- 
dad püsiksid kindlamini pihus, tõmbasid mitmed 
mehed oma villased käpikud käest ja pistsid need 
pussaka vahele. 

Kui nüüd metsloom nägi, et tal pääsemist ep ole 
kuskilt loota, siis viskas ta oma toredate sarvedega 
ehitud pea äkilise nõksuga uhkesti kuklasse ja söös- 
tes otse eesseisjale mehele rüsinal otsa, lõi teda oma 
esimese jalaga kõhtu; sõrahoop oli nii äge, et mehe 
pussaka vahele pistetud kirjalised käpikud ilmusid 
seljast välja. Vabadik pillas varda ja kukkus maha, 
kuhu samas langes ka põder, olles kümnest odast 
läbi puuritud. Jahtimine oli nõudnud ohvri, milleta 
aga seekord ei saadud Liivimaal midagi. 

Nüüd tehti metsas suuri kütiseid ning hakati var- 
rastel küpsetama verist metslooma liha, millele soola 
puudumisel raputati püssirohtu, mis tuimendas 
värske ja soolata liha läägust, andes talle hapuka 
maitse. —— .—-—-—— == oo 

Ühel õhtul jõudsid vabadike silmamehed metsa- 
laagrisse tagasi, tuues kaasa ühe kinnivõetud küla- 
mehe, kes kõneles harjulasile senitundmatut murra- 
kut, millest nad aga siiski suutsid veidi aru saada; 

kui see külamees toodi Ivo ette, siis langes ta väri- 
sedes põlvili. 

Et mees oli külmunud ning näljane, siis asetati 
ta lõkke äärde istuma ja pisteti talle suur küpsenud 
lihaga metslooma kont pihku. Kui siis külamees 
pärast söömist oma rasvased näpud oli pühkinud 
vastu kasuka hõlma, vaatas ta palju julgema pilguga 
enese ümber ning andis igale küsimusele juba õige 
vastuse. Ja siis kuulsid harjulased, et toosama maa- 
mees, nimega Timmo, olevat seepärast elanud 
üksinda metsapaos, et riisujad tapnud küla rahvast 
tühjaks ning põletanud ta tuhaks. Siis anti ennast 
ka Timmole tunda, öeldes, et see sõjarahvas, keda 
ta enese ümber näeb, on tulnud kaugest Harjust ja 
ei himusta mitte temataolisi lihtsaid hingi, vaid ta- 
hab suuri kaupmeeste killavoore õnneks võtta; kui 
Tont oli talle kõike seda pajatanud, siis lisas ta lõ- 
puks, et nad olevat ringi kolades eksinud ega tea 
mitte, kus asetseb suur Riia ja Pihkva vaheline kauba- 
tee. Nüüd kahmas Timmo peast oma karvamiüitsi ja 
osutades sellega lõuna poole, sõnas rõõmsasti: 


— Aga tuu om ju tan samah! 


Kuuldes seda, oli harjulaste rõõm otsatult suur, 
sest nüüd olid nad leidnud õige abimehe hädas, nii 
et enam ep olnud neil vaja kobades mööda metsi 
ringi kolada. 


Jällegi asus metsalaager ööpuhkusele: mahalas- 
tud palkide vahele läideti tuli, millega piirati hun- 
tide peletamiseks ka hobused; samuti asetati ümber 
laagri lattvaldastega ühendatud reed, ja alles siis 
heideti mahalaotatud kuuseokstele pikali. 

Tont ja Ivo ajasid aga Timmoga veelgi juttu, pä- 
rides, mitme penikoorma taga asetseb kaubatee, kas 
seal veel praegugi on liikumas killavoore ja et mitme 
päevase teekonna kaugusel asub Pihkva. Andnud 
kõigile küsimusile aruka vastuse, jutustas Timmo 
lõpuks neilegi oma kurva loo, kuis sissid tapnud kogu 
külatäie inimesi kättetasuks selle eest, et nad kunagi 
olid julgenud ühte neist nuhelda; seda lugu jutustas 
Timmo nõnda: 

— Sissi käiva üttepuhku mi maal riismah ja 
tapmah. Alati ku na* küllä tulliva, sis egäüits pa- 
gõsi kohe kiäki sai. Timahava oli jahhe süküs, ja 
mul riih parsil kuiomah ning riiheahi palli, ku üits 
siss tull ratsalla tarrõ. Miä puhasti parajate riiht 
ja es sa* inämb mujalõ ku pagõsi parsile, parsilt 
lõsnale ja siält kerisele, kost ma sis ka näie, ku siss 
tull tarrõ, kai ümbre ja ku kedägi es nä', läts õkva 
aho suuhu ja naksi hindä likkõid rõivit kuivatama 
ja tapma täie. Ai maha särgi, kisk kaatsa jalast ja 
tõmmas hammõgi säläst. A miä vahtse parsil ku 
imeht: suur must pugu iih ja suurõ nisa tolgendi 
*kõtuni. Olõs's tuu siss kellegi miis, a naane. Ku 
karksi parsilt, haardsõ pusipuu ja naksi uhlõtama 
sissi nii et sai. Siss ihoalastõ tarõst vällä, miä takah. 
Kärä pääle tulliva tõösõki appi ja annimi sissile, nii 
et ta inämb es julgõ üitsindä oma jalga tagasi tuvva! 
— ja Timmo tõmbas hinge, enne kui lõpetas oma 
jutustuse kurvema osa: — Talvõl aga tulliva suure 
käräga tagasi, pistse külä palama ja tapiva kõik ine- 
mise maaha, a varanduse veivä ütteh. A ma esi 
pässe pagõma ja elli mõtsah, kos ti inimise mu* kinni 
võtse ja siiä tõiva. 

Seesuguseid kurbi lugusid oli nüüd kogu Liivi- 
maa täis. 

Kui sõjarahvas juba norisedes magas, siis Ivo ja 
Tont istusid veel ikkagi laagritulede ääres, vahtides 
hõõguvaid süsi, kuna mõtteis viibisid nad aga eemal 
— teisel pool Liivimaa rada. 

Olgugi et laagrituled loitsid kogu öö, hakkasid 
hobused rahutuks muutuma, sest tapetud metsloo- 
made lõhnav veri meelitas kokku kiskjaid, kelle kole- 
dad ulgumised täitsid jubedusega metsaaluse, kus 
puude vahel vilkusid nende ahned pilgud ja kust kos- 
tis lumekamara krabisev murdmine, kui hundid jook- 
sid näljaseina ringi. 


6 


Et moskoviit oli Riia stiftis vallutanud palju maid 
ja maju, siis tekitas see riiglasile ja Kuramaa aadli- 
kele palju muret ning tuska. Kuid suurt hädaohtu 
tähendas see aga just riiglasile, kelle linnast vaevalt 
kuus penikoormat eemal pidas moskoviit oma riigi- 
piiri ja kus ta ratsavahid olles ööd kui päevad läbi 
valvel võtsid Väina jõe ülalpool Riiga eneste alla; ja 
seega pidid kõik kaubad, moon ja igasugune tarbe- 
vara, mida sealtpoolt riiglasile saadeti, jääma vene- 
lase pihku. Lõpuks hakkasid riiglased üsna tõsiselt 
kartma, et nad ei saagi sellest kutsumatust naabrist 
niipea lahti, sest tema eemaletõrjumisega ep olnud 
neil käepärast vajalikku jõudu. 

Viimaks hakkasid mõned head ning hoolikad me- 
hed Kuramaal ja Riia stiftis nõu pidama ning järele 

mõtlema, et kuis moskoviidilt kavalusega kätte saada 


mõned majad ning kindlused, kus tal seekord ep 


olnudki kuigi palju väge. Ja kui nad siis äkilise 
pealeminemisega olid imelikul kombel Dünenborgi 
maja venelasilt kätte saanud, tahtsid nad seesugusel 
ootamatul kombel ka teiste majade kallal õnne kat- 
suda. Kuid Dünenborgi langemine oli teinud vene- 
lased palju ettevaatlikumaks, nii et seesugusest taht- 
misest ei tulnud enam midagi välja. 

Enne jõulusid hakkasid moskoviidid oma maja- 
des moonast suurt puudust tundma, sest rüüstatud 
küladest ep olnud enam midagi võtta, kuna aga suure 
Pihkva tee äärde oli ilmunud kaugest põhjast üks 
tundmatu riisujate vägi, kes hävitas kõik seal liiku- 
vad killavoorid. Et lakkamatu sõda ning vihavaen 
oli kestnud juba aastakümneid, siis kaupmehed olles 
sellega harjunud, kauplesid vastavate lubakirjadega 
vaenuliste vägede vahelt läbi liikudes ikka edasi. 
Suvel ajasid nad oma killavoore mööda vett, talvel 
aga otse üle lumiste väljade, sagedamini siiski mööda 
kuulsat Riia-Pihkva teed, kus ep olnud harulduseks 
kohata kaubavoore, mis mõnikord olid kuni seitse- 
sada rege suured. Et Ivo sõjarahvas oli hävitanud 
isegi ühe seesuguse voori, siis ep olnud Moskoovia 
kaupmeestel enam kuskil väljapääsuteed: idas tegid 
tatarlased rüüsteretki, röövides ja tappes teekäijaid, 
lõunas hulkusid kasakad ning uljad inimesed, Vol- 
gal aga suured röövlitesalgad, kes ei kartnud isegi 
tsaari väge, ja nüüd oli lääne pool Pihkvat sigimas 
koguni tšuudidest, nagu venelane Eesti maarahvast 
nimetas, koostuv kartmatu röövvägi. Seepärast ei 
tihanud enam ka Pihkva kaupmehed teele asuda, 

ning venelased pidid Kuramaa majades nälga 
kannatama. 

Kõige enam kannatasid seekord Võnnus asuvad 
venelased, kes hakkasid sööma vareseid, keda külm 
oli toonud laotuse alt maha; kuid mitte ainuüksi lõp- 
nud varestele ei pidanud nad jahti, vaid ajasid taga 
ka kasse ja koeri, keda sügisel väljadele pillutud sur- 
nukehad olid suurte karjadena kokku meelitanud. 

Kõiki neid koertesöömise lugusid kuulis Võnnu 
naaber — Treideni lossi valitseja Johan Bürink oma 
lätlasest puusepalt Valdis Vanagsilt, kelle õde oli jäe- 
tud Võnnu linnuse ülemvojevooda Matvei Blažen- 
kovi perekonda ümmardajaks ja mille tõttu oli te- 
malegi sinna vaba sissepääs. Olgugi et Johan Bürink 
oli ainult üks endine kirjutaja ning seega mitte kuigi 
vapper tegudes, oli ta aga mõistuselt osav ning iga- 
suguseile kavalusile ja vembukaile vigureile alati 
valmis. Kui ta siis kuulis, et Võnnu venelasil on nii 
suur näljahäda käes, tuli ta mõttele katsuda neilt 
see linn üsna kerge vaevaga kätte saada. Et tal 
enesel oli aga jõudu ainult ükssada meest, siis pidas 
ta lähemate pohlakate väeülema Matvei Dembinskiga 
selles asjas nõu. Et aga ka pohlakate ülemal ep 
olnud enam kui kõigest kaheksakümmend meest, siis 
pidas Johan Bürink seda suureks õnneks, et Harju- 
maalt oli ilmunud Liivimaa Hannibaliks nimetatud 
sõjaülem oma meestega Kuramaa radadesse riisuma 
ning venelasi hirmul pidama. Kähku läkitas ta oma 
saadikud otsima Hannibali sõjarahvast ning kutsuma 
neid. Treidenisse, mis asub ligemale neli penikoor- 
mat Võnnust suvise lääne pool Koiva jõe ääres. Sa- 
mal ajal läkitas ta oma lätlasest puusepa Valdis 

Vanagsi Võndu, et see katsuks seal salaja uurida 
värava võtmeid ning püüaks neid järele teha. See- 
suguse ülesandega tuli Valdis Vanags päris lahedasti 
toime, sest linnuse väravate tagavara-võtmed rippu- 
sid ülemvojevooda eeskoja seinal, kust ta nende jäl- 
jed vajutas kaasavõetud vahale. 

Kui siis Ivo Schenkenberg oma paärisajamehelise 
salgaga oli jõudnud Treidenisse, ilmus samal päeval 
sinna ka Matvei Dembinski oma pohlakaist ratsani- 
kega, kes olid välimuselt toredad ning hästi varus- 
tatud. Teretanud sakslasi ja ka Ivo sõjarahvast 
üsna sõbralikult, jäid pohlakad peatuma ning võtsid 
osa söömisest ja joomisest, mida Johan Bürink see- 
kord korraldas kokkutulnud sõjarahvale. Järgneval 
ööl lasksid Treideni lossi valitseja oma trompeteri 
suu läbi sõjameestele kuulutada, et kel neist on himu 
kuulda Jumala sõna, see mingu kirikusse jutlusele. 
Ja kui siis jutlus mõne vaimuliku lauluga oli lõppe- 
nud, asusid kokkutulnud sõjarahvad ühiselt Võnnu 
poole teele. 

Moskoviitide meelituseks oli Johan Bürink saat- 
nud oma naaberliku sõpruse avaldisena neile kaks 
härjakoormatäit mitmesuguseid maiustisi ja neli 
suurt vaati viina, millele venelased olid vägagi maiad, 
kuna neist paljud veini puudumisel ei tundnudki 
paremaid jooke. Saanud saadetise kätte, tänasid 
moskoviidid lahket annetajat ning toojaid, ja hakka- 
sid nüüd kohe priiskama ning lakkuma, jäädes peat- 
selt purju. 

Kui siis määratud ööl jõudsid sakslased, pohla- 
kad ja eestlased koos Treidenist kaasavõetud kahe 
suure tormiredeliga Võnnu alla, hakkasid seal surnu- 

kehadele jahtipidavad koerad hirmsasti haukuma, nii 


et Johan Bürinkil tekkis juba hirm ning ta hakkas 
oma plaani kordaminekus kahtlema. Kuid et isegi 
nende hulkuvate koerte vihane lõrin ei suutnud ära- 
tada Võnnus purjutusunes magavaid venelasi, siis 


tuli varitsejaile nende julgus peatselt tagasi. Üks 
redel oli Ivo sõjarahva käes kanda, ja see viidi kii- 


resti läbi lume joostes otse müüri alla, kus seati kahe 
kloaagi vahekohta üles. 

Väledasti nagu kassid ronisid nüüd mehed mööda 
tormiredeleid üles müürile, kust aga allapääsu ep 
olnud pimedas kerge leida. Esimeste seas ronis 
müürile ka Treideni sakslaste trompeter, kel seda 
oma peamehe mahajäämise tõttu ep oleks olnudki 
vaja teha, kuid kes koos teistega oli nüüd sattunud 
tuhinasse. Kui müürile jõudnud mehed ikkagi ei 
leidnud allapääsu, kargasid nad esmalt müüriäärse- 
tele tallidele ja hüpates sealt alla tormasid siis kohe 
vallutama keset linna asetseva lossi väravat, mida 


venelased hoidsid nii ööd kui ka päevad läbi lahti 


ning käisid sealt vabalt sisse ja välja. Samal ajal, 
millal ühed vallutasid sisemise värava, ronisid tei- 
sed redeleid mööda neile järele. Nüüd oli aga 
Võnnu linnas ja lossis lärm lahti, ja karanud maga- 
mast, tormas venelasi lahtiste mõõkadega välja. 
Olgugi et lossiväravat pidas eneste käes õige vähe 
vabadikke ja mõned üksikud sakslased, arvasid lin- 
nas asuvad venelased, et vaenlane on vallutanud juba 
kogu lossi, kuna lossis asuvad venelased pidid aga 
omakorda mõtlema, et mõni tuhat sakslast ja pohla- 
kat on võtnud linna eneste alla. Seesuguse kaksi- 
pidi mõtlemise pärast lõidki moskoviidid vähese 

vaenlase ees araks ja hakkasid tagasi tõmbuma, kuna 
paljud neist tormasid keldritest ning urgastest enes- 
tele varju otsima. 

Kui nüüd Võnnus asuv lätlane Valdis Vanags 
oma järeletehtud võtmetega välja ilmus ning avas 
linna värava, siis tormas kogu sõjarahvas suure rüsi- 
naga sisse. Ja algas siis venelaste kallal metsik 
peksmine ja tapmine, nagu seda sel puhul ikka te- 
hakse; neid kisti keldreist ja pööninguilt välja, viidi 
müüri taha lagedale lumele, kus saadeti haledal kom- 
bel hukka. 

Venelaste ülemvojevooda Matvei Blaženkov oli 
hirmunult pugenud oma naise kõrvale sängi, kust 
teda aga Harju vabadikud välja kiskusid, et viia 
mahalöömiseks linna väravate taha. Blaženkov ki- 
sendas seejuures elaja kombel, ja ajades käsi laiali, 
püüdis ta haarata kinni, kust aga sai, kuna ta naine 
kiskus teda enese poole tagasi, ise seejuures samuti 
jäledasti röökides: 

— Matvei, Matvei...! 

Kuid nüüd ep olnud harjulasil pehmet südant: 
ülemvojevooda tõugati majast välja ning asetati 
teiste vangide sekka, kus Tont ütles talle karedasti: 

— Noh, nupumees — astu ees! 

Vahepeal oli saabunud hommik ning ilm muutu- 
nud valgemaks, kuid ikka veel leiti ning toodi urgas- 
test rettupugenud venelasi, keda aeti suurtes karja- 
des nagu tapaleviidavaid loomi linnaväravaist välja. 

Kui Tont vabadike salga vahel aetava venelaste 
karjaga jõudis kinnikülmunud vallikraavi äärde, kus 
tapetud ning mahanotitud venelasi lamas sadadena 
hunnikuis ja kuhjades, hakkasid tapaletoodud van- 

gid neid nähes haledasti kaeblema ning nutma, ise 
seejuures tehes enese kohal ristimärke ja suudeldes 
rinnalrippuvaid väikesi pühakupilte. Kui siis ülem- 
vojevooda Matvei Blaženkov pöörates silmad taeva 
poole tõstis ristimärgi tegemiseks käe, käratas talle 
Tont: 

— Mis sa kaabid — kas omad kärnad sügele- 
vad? 

Kuid venelane ei pannud Tondi kurjustamist tä- 
helegi ega saanud ka sellest aru, vaid jätkas risti- 
märgi kordamist. Kui siis vangide voor jäeti nende 
mahalöömiseks seisma, võttis Tõss sõnada: 

— Anname neile aega issameie lugemiseks! 

— Aega, kordas Tont tigedasti; — kunas on ne- 
mad seda meile andnud? — ja ta kiskus pussaka 
vahelt noa, et alustada tapatööd. 

— Ära tee oma südant kangeks, nõnda kui seda 
tegi Meribas kiusamise päeval kõrves! manitses 
teda Tõss papi suust nopitud piiblisõnaga. 

— Venekaile tuleb tasuda nende halastamatu 
tooruse, koledasti hukatud maarahva ja tema veriste 
haavade eest! kostis Tont, kes aga lõpuks siiski peh- 
mendas oma südant, lubades venelasil enne hinge 
lahkumist pidada selle eest palvet ning kahetseda 
oma pattu. 

Venelased aga seisid tummvaikseina ning ootasid 
oma kurba lõppu. Nüüd astus vabadike killas ole- 
vaist Pärnu venelasist Ofonasi Ogibalov ette ja tõl- 
kis oma hukatavaile suguvennile harjulaste lubaduse, 
et enne suremist võivad nad veel kord palvetada. 
Seda kuuldes langesid vangid Kristuse nime hüüdes 
põlvili ja klõbistades oma palvepärle, hakkasid 

tõusva päikese poole tegema maaniküündivaid 
kummardusi. * Et aga nende palvetamised venisid 
pikale ja et vabadikud kippusid tagasi linna, kus oli 
alanud koletu rüüstamine, siis muutusid mehed 
kärsituks ning kippusid venelasile kallale. 

— Aitab, sõnas nüüd Tont ja haaranud Matvei 
Blaženkovi punasest habemest kinni, sikutas ta selle 
koonu hästi kõrgele ja öeldes: — Andku Jumal head 
hingamist! lõikas venelase kõrisõlme ainsa ropsuga 
läbi. 

Nagu hundid kargasid vabadikud nüüd oma ohv- 
rite kallale ja nottisid ning nuiasid nad maha; pä- 
rast seda ruttasid nad tagasi linna, kust väljusid 
sakslaste ja pohlakate salgad uute hukkamisele vii- 
davate venelastega. 

— On siin aga jäledasti palju venekaid koos! 
pidid vabadikud neid nähes peavangutusel aina 
imestuma. 

— Ei põrguhaud saa neist iialgi täis! kostis Tont, 
pühkides oma verist väitsa vastu lambanahkset 
kasukahõlma. 

Pärast Võnnu vallutamist saadeti sealt Moskoo- 
viasse tagasi paljude tuntud ning tähtsate bojaaride 
naisi ja tütreid, keda venelased võtsid imestudes 
vastu, ise seejuures öeldes, et nii noori ning ilusaid 


naisi nemad küll ep oleks tagasi andnud. 

VIIES PEATÜKK 


Kogu Venemaa tsaari Ivan Vassiljevitši pesa ning 
kodulinn Moskoovia asetsedes lamedail maakühmu- 
del, millest kremli-alune on kõrgeim, oli ümbritsetud 
nelja penikoorma pikkuse mullavalliga, ja see oma- 
korda kindlustatud sügava kraavi ja puust nurgator- 
nidega. Seespool mullavalli asetses aga ühe peni- 
koorma pikkune kivist ringmüür, mille keskele oli 
munakaist ja telliskividest ehitatud linnus ehk kreml, 
mis omakorda oli piiratud sügava kraaviga. 
Kremli seintes olevad ambražuurid ehk laskepilud 
asetsesid reastikku üksteisel ja kallakuga väljapoole, 
olles seega ehitatud nii kavalasti, et kelgi ep oleks 
võimalik otsida müüri jalalt varju ega ka ükskõik 
milliselt küljelt talle nägematult läheneda. 

Teisel pool jõge, otse Kremli väravate vastas, 
asetses palju tsaari aedasid; samuti oli seal sõjakäiku- 
delt kaasatoodud suurtükega ääristatud määratu 
suur väljak, kus ratsavägi pidas õppusi. Teine väl- 
jak asetses Kremli idaserval, ja seda piirasid tihedate 

ridadena pudupoed, millest suurem osa oli raudsete 
luukide ja naastutatud ustega varustatud kiviehitisi. 
Neis poodides müüdi pühakute pilte ehk ikoone, 
õndsakstegevaid kirjutisi ning salme, pühitsetud vett, 
vahaküünlaid, viirukit, kuljuseid, riiet, kausikesi, 
lusikaid ja palju muud tarbevara. Sealt võis kahe 
altõni ehk kaheteistkümne kopika eest osta sada 
Kaluuga lusikat, kahe grivna ehk neljakümne kopika 
eest toreda Vjäzma saani ja ühe rubla eest arssina 
sametit või jällegi triibulist hiina siidi, nimetusega 
kamka. Kuid ka hinnalisemat vara — kalleid karus- 
nahku, nagu Obgorski soobleid, Tsõlma valgeid karu- 
sid ja Koola kopraid, mida vajasid enamasti ainult 
välismaalased ja tsaari õukondlased, võis neist pudu- 
poodidest osta; kõik nad maksid aga ränka raha: soo- 


bel — kolmkümmend kuldfloriini, bojaari mütsi täis 
pruuni rebast — viisteistkümmend dengat ja valge 
nirk — neli dengat. Säärast rahahulka, mis sel tu- 


rul käis käest-kätte, ei osanud Moskoovia kirjaoska- 
matud kaupmehed tihtigi lugeda teisiti kui suuga, 
millesse neist mõni mahutas korraga isegi kuni viis- 
kümmend dengat. 

Igas poodide reas peeti varanduste valvamiseks 
suuri tigedaid koeri, kes olid pikkade ohelikkudega 
kinnitatud vinnseadiste külge, nii et nad võisid va- 
raste ja hulguste peletamiseks joosta haukudes piki 
poodide vahesid. Seepärast oligi kogu 7 Kreml 
öösiti täis koledat koerte haukumist ning vihast pu- 
relemislõrinat. Otse pudupoodide vastas — väljaku 
läänepoolsel serval asetsesid tellis- ja raudkividest 
ehitatud viinakeldrid, mis talvel pidasid sooja ja 'su- 


214 


vel külma, ja kust nelja rubla eest võis osta terve 
vaadi ehtsat prantsuse ehk šampaani viina. 


Kirikuid oli seal aga koguni nelisada, enamasti 
kõik määratu suurte kellatornidega, millesse ühte- 
kokku oli riputatud viis tuhat kella. Kõik need tor- 
nid särasid ning hiilgasid mitmesuguseis värvitore- 
dusis, nagu oleksid nad ehitatud päris tõelisest mar- 
morist või kirjudest mosaiikkividest, ja oma värvi- 
värskuselt tundusid mänguasjadena, mis äsja on 
pakistest välja võetud. Kuid kõik need toredused 
olid enamasti ehitatud ainult lihtsatest telliskividest, 
mis Moskoovias olid ütlematu head ja siledad, kuid 
seejuures hinnalt üsna odavad; kiviraidurid oskasid 
neist osavasti täksida ja voolida igasuguseid kujusid, 
mille eraldamine ehtsatest marmorkujudest ep ol- 
nudki kerge. 


Kõige enam kiitlesid ning uhkeldasid moskovii- 
did oma Vassili Blažennõi kirikuga, mille toredus 
paistis suure hiilgava seenekobarana ja mille ehita- 
mise lõpetasid kuulsad arhitektid Barma ja Postni- 
kov aastal 1559. 


Kuid vaatamata sadadele kirikuile ning palve- 
kodadele, teeniti Moskoovias ohtrasti ka saadanat: 
mõnedes kloostrites pügati end ainult sellepärast 
mungaks, et leida rahu ja mõnusust ihule; arhimand- 
riidid, iguumenid ja inokid, mitte osates teenida Ju- 
malat, pidutsesid oma kongides ning keljades, kuhu 
kutsusid ka lõbusaid naisukesi ja tüdrukuid; preest- 
rid aga vedelesid purujoobnult kirikuväljakuil ja 
-ustel ristseliti maas, kuna palvekodades otse altari 
ees kauplesid mehed ja naised, tehes seal nutu ja 

vandumisega Jumalat tunnistajaks kutsudes oma kõl- 
vatuid sobitusi. 

Moskoovia uusimad lossid ning paleed ep olnud 
aga enam mitte ehitatud ainuüksi tammepuust nagu 
varem, vaid kõik nad olid kokku laotud tahutud 
graniidist ja värvilisist telliskividest, paljude akende 
ja sammastega koguni mitmel küljel; trepid olid neil 
aga kõrged ja tuginedes enamasti neljale sambale 
lõppesid kavalasti ehitatud ärklitega. Peagu iga 
maja oli varustatud raudsete uste, luukide ja naas- 
tutatud väravatega, kuna seespool aknaid asetsesid 
läikivast rauast painutatud trellid ning võred. 

Maju ja losse oli Moskoovias nii palju, et neid 
ep olnud mitte ainuüksi müüride taga, vaid paljud 
asetsesid ka väljaspool valle, kus neid võis olla va- 
hest enamgi kui linnas, sest venelane armastab välja- 
sid. Vallitagune slobooda ehk eeslinn, kus elasid 
suurtüki- ja kellavalajad, väravavahid, välismaised 
magistrid ning meistrid, tehnikud, kingsepad ja rät- 
sepad, ulatus kahe, kolme ja mõnes kohas isegi 
seitsme versta kaugusele, kust siis algasid talupoe- 
gade külad ja bojaaride mõisad. 

Kremlist kahetunnise jalateekonna kaugusel Vla- 
dimiri tee ääres asetses vana sõjasangari knjäss Fe- 
der Ivanovitš Mstislavski endine votšina ehk isa- 
mõis, mis nüüd oli aga ainult teenismõisana talle 
kätte jäetud; ta sõjateenistuses viibiva vanema poja 
Demitri maade ja talurahva ehk smerdi juurdelisa- 
misega oli see mõis aga endisest veelgi suurem. Et 
knjäss Mstislavski ep olnud ühestki lahingust selja- 
haavaga tagasi tulnud ning oli kõikjal vaenule vap- 
rasti vastu pannud, siis suurvürst ning tsaar oli arga- 

delt ja seljatagant haavatud bojaaridelt äravõetud 
maadest lisanud talle külasid ning maid, mida ta! 
nüüd koos poja omadega oli ühtekokku nelisada 
tšetti ehk kussada tiinu; see oli juba rikkus, mida 
naljalt ei omanud ükski bojaar. 

Mstislavski mõisas, mis asetses paarsada sammu 
suurest teest eemal, oli ta enese elumaja väljastpoolt 
kaetud värviliste puunikerdiste ning -piludega, kuna 
selle katus oli hobusekujuliste unkalaudade ja tore- 
dasti ülekullatud tornikestega ehitud. Treppide käsi- 
puud ja rõdud olid kaetud väljalõigete ja nikerdis- 
tega, mis kujutasid lõvisid, pantreid, palmilehti ja 
viigipuid, mis aga olid nii jämedasti ning tahumatult 
voolitud, et päris raske oli neist aru saada. Ukseesi- 
sele künnisele oli jalgade pühkimiseks visatud süle- 
täis põhku, kuna selle kõrval asetses suur sõnnikuse 
veega täidetud haisev tõrs ja räästale najatatud 
pootshaak, mis olid tuleohu vastu võitlemisel vajali- 
kumad abinõud. 

Kaks kaarakent, mis avanesid otse majaesisele 
rõdule, olid kaetud koguni vilgukivi ehk maarjaklaa- 
siga, mida Põhja-Jäämere ääres kuulsa Solovetsi 
kloostri elanikud maapõuest kaevasid. Et aga vilgu- 
kivi oli liigagi kallis, siis olid knjäss Feder Ivano- 
vitšil ainult suure toa aknad sellega kaetud, kuna 
tüdrukute ning naistele eraldatud teremaadel ehk 
kambritel, kust ja kuhu ep olnud mitte kombeks läbi 
vahtida, olid aknad kaetud härja- ja seapõiest kilega. 
Et nõrgestada kurjust ning vähendada himude ahvat- 
lusi, hoidsid bojaarid oma nooremaid naisi, tütreid 
ja neitsisid nende tubades kindlate lukkude ja tabade 
taga varjul, et neile ei puhuks tuul ega paistaks 

päike, ja et ei juhtuks nägema neid uljas inimene. 
Nende suletud tubade põienahksed aknad suubusid 
ainult kõrge pistandikuga piiratud tagaõue, kuhu ei 
pääsenud vahtima häbematu inimese kiimane pilk. 
Seesugust naiste armukadedat varjamist nõudsid 
venelasilt nende preestrid, kes kuulutasid: 

»Tark ning arukas inimene tänab päevast päeva 
Jumalat, et ta on loonud ta inimeseks, aga ei mitte 
elajaks, kristlaseks, ja ei mitte paganaks, isaseks, aga 
ei mitte emaseks, sest naine oma heleda näo ja sel- 
gete silmalaugudega on ainult salakavaluse pesa, 
olevus, kes on kaksteistkümmend korda ebapuhas 
ning alati valmis ahvatlema meest.“ 

Seepärast arvasidki moskoviidid, et mida noo- 
rem ja ilusam on naine, seda enam olevat ta abielu- 
rikkumisele ning salajasele armatsemisele valmis. 
Kuid õnneks ei kestnud vene naiste nooruslik ilu 
ning värskus kuigi kaua, vaid lukkude taga närtsi- 
des läksid nad õige peatselt vanaks. 

Sääraselt elas ka Moskoovia vana sõjasangar 
knjäss Feder Ivanovitš Mstislavski koos oma perega 
rahulikus õnnes, nagu see auväärsele ning õigeusk- 
likule pereisale oli kohane. 

Pärast vanaduse kättejõudmist andsid pika sõja-. 
teenistuse kestel saadud rasked haavamised ja kül- 
metused knjäss Mstislavskile luuvaludena end tunda, 
ja seega oli ta kustutatud sõdijate nimestikust. Kuid 
et igaüks pidi teenima tsaari ega tohtinud olla ame- 
tita ning vaba, siis oli määranud tsaar Ivan Vassil- 
jevitš ta oma pealinna vanemaks kohtunikuks, nime- 
tusega tselovalnik ehk suudleja, sest enne ametisse 
astumist tuli vandekohtunikul suudelda risti. Tse- 

lovalnikuna pidi Mstislavski jälgima, et kohtuotsus 
oleks õiglane, ning seda oma allkirjaga ka kinnitama. 
Kuid et knjäss Mstislavski kõrvakuulmine oli vana- 
duses hakanud päev-päevalt ikka enam kahanema, 
nii et ta ei kõlvanud enam ka kohtuniku ametisse, 
siis pidi tsaar lõpuks ta täiesti vabaks laskma. Kuid 
see tõi knjässile jällegi uut muret kaela, sest jää- 
des ametita, võis tsaar võtta talt ta votšina ning 
pärusmõisa. Tõsi, ta võiks oma noorema poja Mi- 
halka tsaari teenistusse saatmisega maa tema nimele 
üle kanda, kuid et pojal ep olnud täitunud veel viie- 
teistkümnes eluaasta, siis ei võetud teda vastu ega 
märgitud sõdijate nimestikku. Ja siis — soovides, 
et isakese tsaari armastus jääks tema vastu ikka 
endiselt püsima, hakkas knjäss Feder Ivanovitš oma 
kaenla all kandma rätikusse mähitud kotkasilma. 

Mstislavski toas nähtaval kohal olid ilutsemas ti- 
nast ja hõbedast lauanõud, ahju kõrval veetõrs, kuna 
parempoolses nurgas asetses suur kullatud karrast 
taotud pühakupilt ehk ikoon, mille ees rippus alali- 
selt põleva tulukesega hõbedane rasvapott. Vastas- 
seinal oli kinnitatud knjässi pikergune kilp, väike 
sekiira, mõõk, kivikesiga ilustatud jatagaan ja rõn- 
gasrüü ehk koltšuuga, mllega ta oli käinud taplemas 
Kaasani all ja mitut puhku ka Liivimaal. Et aga 
Mstislavski enam ei suutnud tallata sõjateid, siis 
roostetusid ta relvad seinal, kus ämblikud kudusid 
nende ümber võrku. 

Feder Ivanovitši pea oli kombekohaselt paljaks 
pügatud, sest ainult leina või jällegi ülima paha- 
meele puhul kasvatas bojaar pikaks oma juuksed. 
Ta lagipead kattis nüüd pärlide ja värviliste klaasi- 

kildudega ilustatud tubane mütsike, nimetusega 
tafja, mis oli õmmeldud portšast ehk karraga läbi- 
põimitud riidest, kuna kinninöörimata kaftani hõl- 
made vahelt paistis tal kaeluseta särk, mille serv 
oli kolme sõrme laiuse kirju paelaga ääristatud; 
altpoolt naba oli knjässi keskkeha vöötatud sinise 
pussakaga, mille küljes rippus pussnuga ja näritud 
servaga puulusikas, kuna jalas olid tal hõbelitritega 
ilustatud seemisnahksed saapad. 

Istudes laua ääres, võttis Mstislavski oma punase 
kaftani taskust pihutäie ploomi- ja kirsikivikesi, 
mille abil ta hakkas koidest puretud raamatust 
kokku arvama oma külades asuvaid inimhingi, kelle 
salajasi ärakargamisi pidi ta nüüd iga päev suure 
südamevaluga kuulma. Kui ta nimederaamatust oli 
kõigi oma sõrmede abil loendanud kümme hinge, 
siis pani ta ühe kirsikivi eraldiseisvasse hunnikusse; 
kui seesuguse loendamisega oli Mstislavski jõudnud 
sajani, siis võttis ta kümme kirsikivi tagasi ja pani 
nende asemele ühe ploomikivi. 

— Röövite mind, koerapojad, röövite..! pomi- 
ses knjäss Feder Ivanovitš, jätkates oma alalejäänud 
talupoegade loendamist. 

Pahandamiseks oli knjässil ka omajagu põhjust, 
sest vaevalt kolme kuu kestel oli tal sel suvel üle 
saja taluniku küladest minema karanud ning liitu- 
nud hulkuva rahvaga. 

Samal ajal sõitis tsaari lähim teener ning usaldus- 
mees — razrjädnõi djäk Vassili Stšelkalov knjäss 
Mstislavskile külla. Ta tuli koos kahe sulasega 
ratsa, istudes kuldkarraga väljaõmmeldud riidega 
kaetud sadulas; ta hobuse päitsed olid hõbedaga 

naastutatud ja leid täis helmi, ketikesi, litreid ja 


kellukesi peaaegu kuni kapjadeni, nii et kõik ta üm- 


ber aina helises ja mängis. 

Et Vassili Stšelkalov tuli nüüd omasuguse juurde, 
siis ei peatanud ta hobust mitte väravas, vaid ajas 
kohe ukse ette, kus kombekohaselt oleks pidanud 
külalist vastu võtma peremees ise või vähemalt ta 
prikastšik ehk ülem käskudetäitja. Kuid õnnetu- 
seks oli prikastšik end purju lakkunud ja vedeles 
nüüd karjatüdrukutega laudas, kuna ümberjooksvad 
sulased ning ümmardajad — kokad, pagarid, aedni- 
kud, rätsepad, õueteenistuses seisvad inimesed ja 
koerapoisid, keda jõukas bojaar vajas vähemalt oma 
seisuse tähtsuse pärast, jooksid kohkudes rettu ega 
taibanud neist keegi oma isandale sõna viia. 

Feder Ivanovitš oli oma orjade loetlemise ja kirsi- 
kivikeste tõstmisega nii kibedasti ametis, et ei pan- 
nud tähelegi õuest kostvat koerte lõrinat ja peni- 
poiste kisa, mida tekitas külalise saabumine. 

Tulnud sadulast, pühkis Stšelkalov künnisele 
püistatud heintes oma porised saapad, ja et peremees 
veel ikkagi ei ilmunud ust avama, siis nuuskas ja 
köhatas ta valjusti, sülgas kuuldavalt, ja lõpuks hak- 
kas ukse taga seistes laulma: 

— Kiidetud olgu Issanda nimi..! 

Et aga Mstislavski ei kuulnud sedagi, siis kordas 
külaline sama salmi uuesti, kuid juba palju valje- 
mini, nii et see tungis peremehele kõrvu. 

— Aamen! laulis nüüd Feder Ivanovitš vastu, 
märguandeks, et külaline võib avada ukse. 

Astunud tuppa, lõi tsaari teener hinge kinni 
hoides ikooni ees risti, kusjuures ta kummardudes 

puudutas kahe sõrmega põrandat; alles seejärel pöör- 
dus ta kohkunud Mstislavski poole ja tervitades teda 
vööniküündiva kummardusega võttis sõnada: 

— Isamaa heategija, sinu ees vajutan põrmu oma 
nöo! 

— Sina õilsamatest õilsam, kostis jahmunud Fe- 
der Ivanovitš külalise ees sügavasti kummardudes, 
— andesta mulle minu nüri kõrva ja töntsi mõis- 
tust..! 

— Kuulmine on Jumalast, Feder Ivanovitš, kos- 
tis külaline, — tema võib seda oma tahtmist mööda 
meilt võtta ja jälle tagasi anda! 

Kui siis vastastikku oldi üksteist mitmeti austa- 
tud ning kõneldud meelitusi, osutas Mstislavski sei- 
naäärsele järile: 


— Palume austada..! 


Kuid külaline ei istunud mitte otsekohe, vaid 
kombekohaselt alles pärast mitmekordseid palumisi, 
kuna Feder Ivanovitš lüües käsi laksahtades kokku 
hõikas valjusti: 

— Hei — holopid! 

Kähku kargasid koerapoisid tuppa ja laskudes 
põlvili kuulasid oma isanda käsku, viia majaeman- 
dale Nataša Aleksejevnale sõna, et tähtsa ning kõrge 
külalise saabumise tõttu olgu laud värskete rooga- 
dega kaetud. Kui siis koerapoisid kadusid joostes 
toast, pöördus peremees, mitte suutes kauem taltsu- 
tada oma uudishimu, külalise poole: 


— Tood sa mu majale häid või halbu sõnu- 
meid? 
— Häid, ikka häid... Feder Ivanovitš! naeris 

Vassili Stšelkalov ja sügas oma musta habeme- 
säbarat. 


— Ega viimati Mihalka pärast..?! rõõmustus 
Mstislavski, et ta palve poja enneaegselt väeteenis- 
tusse vastuvõtmiseks on tsaari silmis -tähelepanu 
leidnud. 


— Tuleb aeg, võtab tsaar tedagi, kostis külaline 
salapäraselt, — kuid täna ep ole ma mitte sinu 
poja pärast siin! 

Knjäss Mstislavski jäi suuril silmil Stšelkalovile 
otsa vahtima, kaheldes, et kas ta kõrvakuulmine ep 
ole teda jällegi petnud. Seletuse asemel võttis kü- 
laline oma käisest tsaari allkirjaga kinnitatud gra- 
mota ja ulatas selle Feder Ivanovitšile, kes hakkas 
sealt suure tähelepanuga ning pikkamisi uurides 
lugema: 

»Knjässidele ja bojaaridele. Kui teie kätte tu- 
leb seesinane Meie gramota, ja kel teist juhtuvad 
tütred olema veel neitsid, need toodagu linna Meie 
asendajate juurde ülevaatusele, neid Meie silmade 
eest mitte peites. Kes teist aga püüab varjata oma 
neitsist tütart, see oodaku Meilt viha, ränka karis- 
tust ja tagakiusamist.“ 

— Kas tsaar hakkab siis jällegi naima? imestus 
Mstislavski. 

— Nagu näed tema käsust. 

— Tütreid ep ole mul enam kui ainult üks — 
Darenka, ja temagi on alles leitud ning vaevalt aasta 
saanud elada isa katuse all! hakkas Feder Ivanovitš 
hädaldama. — Kui nüüd tsaari valik langeb 
temale..?! 

— Kui langeb, eks siis ole see sinule ja ka tüt- 
rele õnneks! 

— Minule muidugi, sõnas Mstislavski, — aga kas 
see sõnum tütrele toobki rõõmu..?! 

— Aga Feder Ivanovitš, missugune tüdruk ei 
himusta tsaari? imestus Stšelkalov. — Pealegi on 
ka tema tsaari omandus ning ori nagu oleme seda 
meie kõik! 

Knjäss Mstislavski vaikis, kuna külaline jätkas: 

— Kui aga tõrgub, siis piitsuta läbi! 

— Piitsutanud ep ole ma poegigi, vähemalt siis 
tütart..! 

— Hellitad, Feder Ivanovitš, hellitad..! ja küla- 
line vangutas pead. 

— Hellitamine on minu majas tundmatu pruuk, 
kostis knjäss, — küll aga jagan kristlikku armuõpe- 
sust. 

— Ka sellega jõuab sihile, tegi nüüd Stšelkalov 
möönduse. 

Knjäss Feder Ivanovitš vajus mõttesse, kuna ta 
ei teadnud, kas tunda tsaari käsu ning tahtmise üle 
rõõmu või mitte: kui tsaari valik langeb ta tütrele, 
siis kindlasti on see temale enesele suureks auks, 
kuid teisalt puges ta südamesse jällegi salajane mure, 
sest kõik senised tsaari päris- ja sohinaised olid 
saanud peatselt ning enneaegselt otsa, ja kes teab, 
mida võib veel juhtuda tema Darenkaga, kui tsaari 
silm peaks jääma talle peatuma. 

— Kui tsaari valik langeb su tütrele, siis oled 
tema kõrval esimesi..! katkestas külaline vaikuse. 


— Seda oled ju sina ise! 

-— Kauem ma seda enam ei taha! kostis Stšel- 
kalov. 

— Ei taha..?! imestus Mstislavski. 

— Olgugi et tsaari läheduses hiilgus on suurem, 
seletas külaline tasandades häält, — kuid seda ker- 
gemini võib see ka põletada! 

— Ega hiilgus ep ole kunagi ilma tuleta, nõustus 
Feder Ivanovitš, ja siis sügades kukalt: — sellepä- 
rast mul kõrvus kumiseb, sõrmed sügelevad ja sei- 
nad praksuvad, et peatselt tuleb minna teele! 

Nüüd ilmus knjägiina — punetavanäoline Na- 
taša Aleksejevna, kes hoides käsi põlle all kõhul 
tegi Stšelkalovi ees sügava kummarduse, teatades, 
et kaetud laud ootab külalist. 

— Palume austada meie maja! sõnas nüüd Mstis- 
lavski püstitõusnult kummardudes. 

— Peremees astub ees! kostis külaline samuti 
kummardust tehes. 

— Ekssina ole meie kõigi peremees — Ivan Vas- 
siljevitšist järgmine..! ja Feder Ivanovitš astus kõr- 
vale, et lasta külalisel minna esimesena söögituppa. 


Tervel Liivimaal ep olnud viljarikkamat maad 
kui oli seda Ugandi, mille tore Tartu linn oli juba 
üsna lühikese ajaga muudetud venelaste pesaks. 
Kui moskoviit ta 1558. aasta 18. juulil võttis, siis 
näitas ta sõnamurdmist piiskopi vastu, vedades ta 
Moskooviasse ja heites seal vangitorni. Tartu sur- 
nud piiskopid kiskus ta aga nende kirstudest irvita- 

mingit häda, kuid pärast tema Moskooviasse mine- 
kut tulid sinna uued ülemad, kes hakkasid neid kõ- 
vasti pressima. Seda ei kannatanud aga liivimaa- 
lasist tartlased enam välja ja nad tõstsid venelaste 
vastu mässu, kavatsedes neid kõiki maha tappa. Et 
aga venelased olid jõudude poolest sakslasist tub= 
listi üle, siis lõid nad neist paljusid maha, kuna üle- 
jäänuid vedasid aga vangidena Moskooviasse. Ja 


mille slobooda ehk eeslinn, mis asetses põhja pool 
Emajõge, ep olnud muud kui üks määratu suur 
räga venelaste maju, kirikuid, kloostreid, mõisu, 
aitasid ja poode, mida ümbritses mätastega kaetud = 
puutara ehk palisaad, mille nurkadesse olid püsti- 
tatud tornitaolised pulvärgid; kõik need kindlustised 
olid venelaste tehtud, kuna endised Tartu kodanikud, 
kes seekord Moskoovias veavlesid vangipõlves, ep 
olnud oma linna kindlustamiseks midagi teinud; 
nad olid lasknud isegi ta ümbert kivimüüri lagu- 
neda, kuna nende tegevus ep olnud muud kui ainult 
omakasu, ahnus, ligimese surumine, uhkus, kõrkus, 
kavalad plaanid, toredad pulmad, varrud ja pidud 
iga päev. Seepärast arvati üsna õieti, et Jumal oli 
valinud venelased oma vitsaks, millega ta neid aja- 
liku maailma lõbuorje oli võtnud rängasti nuhelda. 


1578. aasta 1. juunil lähenesid Põltsamaa ja Tal- 
linna tingsõdurid koos saksa mõisameestega Tartule, 

mille ümbruses Ivo Schenkenberg oma talupoega- 
dega venelasi rüüstas. 

Et tekitada Ivo sõjarahvale vähegi hirmu ning 
teda eemale peletada, laskis Tartu ülemvojevooda 
Ivan Gramošin surmata kõik liivimaalasist vangid, 
köita nad pöidade kohalt kokku ja ajada palgi nende 
jalgade vahelt läbi; kui nii oli neid kolm- ja neli- 
kümmend inimest lükitud palgile nagu vardasseaetud 
silgud, siis heideti need surnupuntrad Emajõkke, kus 
vajudes vee alla kerkisid nende varbad pinnale. 
Lastes seesuguseid jubedaid parvesid jõge mööda 
alla, lootsid venelased, et need, hakates ümberhul- 
kuvale vaenlasele silma, sisendavad talle hirmu ning 
sunnivad Ugandist lahkuma. Samuti laskis ülemvoje- 
vooda oma ratsavahtkondi öösiti mööda Tartu- 
äärseid teid ringi kihutada ja vaenlase hirmutamiseks 
neil kisendada nimepidi kõiki neid rahvaid, kes mää- 
ratute hulkadena teenisid Moskoovia suurvürsti sõja- 
väes, nagu rääsanlasi, astrahanlasi, kaasanlasi, vladi- 
mirlasi, nogardlasi, pihkvalasi ja palju teisi sugu- 
harusid. 

Kõik see aga ei suutnud Liivimaa Hannibali koos 
ta Harju talupoegadega Ugandist minema peletada, 
vaid seda enam hakkasid nad ringlema ümber Tartu, 
kuhu nüüd oli lähenemas ka Põltsamaa tingvägi. 
Rootslastega oli Ivo Schenkenberg jõudnud kokku 
leppida, et enne eeslinna kallale asumist tuleb vene- 
lasi Tartu linnuses tublisti hirmutada ning oma suur- 
tükid ta pihta paukuma panna, et seda kergem oleks 
siis eeslinnas oma tahtmist läbi viia. 

Jõudnud Emajõe äärde allpool linna, nägi Ivo, 
et sellest üleminek ep olnudki kerge, kuna jõe põhi 

oli hobuste jalgadele kättesaamatu; läbiujumist ei 
saanud ta aga oma väega ette võtta, sest vastaskal- 
dal oli tihe mets, kus moskoviitide vägi võis peidus 


olla. Pealegi oli Ivo sõjarahval ligemale sada koor- 


mavankrit ja kaks suurtükki ühes. 

Pärast lühikest nõupidamist kiskusid mehed ühe 
jõeäärse kalameheonni maha, ehitasid sellest parve, 
ladusid ta servadesse mättaid, mille taha seadsid ka 
ühe laetud suurtüki üles ja lükkasid ta siis jõkke. Et 
aga parv oli väike ega suutnud suurtükki kanda, siis 
tõsteti see sealt tagasi, kuna Tont ja Mats koos 
kolme vabadikust püssikütiga asusid parvele ehita- 
tud mätasvalli taha. Parve külge seoti veel pikk 
köis, et kui vastaskaldal peaks vaenlane suure jõuga 
kaela kukkuma, siis selle abil tõmmata parv kiiresti 
tagasi. Tõugates pikkade ritvadega, hakkasid par- 
velolijad üle jõe ujuma, kuna kaldalseisjad lasksid 
köit pikkamisi järele. 

Äkki hakati vastaskaldalt püssidest laskma, kus- 
juures parvelolijaist üht vaprat ning tuntud talu- 
poega, nimega Ott, tabas nägematust torust lastud 
kuul otse silmade vahele; ka need vabadikud, kes 
parveköiest kinni hoidsid, pidid selle lahti laskma, 
sest mitmed neist kukkusid teisele kaldale ilmunud 
vaenlase kuulide all. Vesi ja tuul kandsid aga parve 
keset jõge kiiresti edasi. Nüüd kargasid vastaskal- 
dal olevad venelased roostikku peidetud paati- 
desse ja hakkasid sõudes parvele lähenema, 
et tõmmata seda omapoolsele kaldale. .Parvel- 
olijad kaitsesid endid aga mehiselt, lastes esi- 
teks püssidest ja siis, kui venelased olid jõud- 
nud juurde ning hakkasid ronima parvele, tõu- 

kasid neid vette; kui aga venelaste paadid ikka enam 
ja enam hakkasid ümbritsema parve, siis kargasid 
sealt vabadikud ühte lähemasse paati, kust pildusid 
venelased jõkke ja sõudsid kiiresti eemale. 0 Püssi- 
dest ei tihanud venelased aga nende pihta lasta, 
sest kogu jõgi oli neid endid kubinal täis, ja seega 
oleksid nad võinud kergesti tabada ka omasid. Va- 
hepeal oli tühjenenud parv pärituult ja -vett alla 
minnes jõudnud ühel jõekäänul vastaskaldale, kuhu 
ka venelased hakkasid tõmbuma. 

Ivo oma rahvaga ei jäänud mitte seesugust ruma- 
lat nalja pealt vahtima, vaid ratsutanud kaugemale, 
ujusid nad oma hobustega üle jõe, kus tormasid ve- 
nelasile küljelt kallale; need aga ei võtnud taplust 
vastu, vaid hüpates sadulaisse kihutasid linna poole ta- 
gasi. Olgugi et vabadikest paljudel olid väledad maa- 
tõugu hobused, ei suutnud nad ometi tabada venelasi, 
kes ägedate piitsalöökidega sundisid oma pikakarva- 
lisi nässakaid märasid meeletule kihutamisele. 

Nüüd millal venelane oli vastaskaldalt põgene- 
nud, tõid vabadikud oma parve tagasi ja hakkasid 
sellega üle vedama oma vankreid ja moona. 

Samal ajal jõudsid ka rootsi maasulased ja mõi- 
samehed Emajõe äärde, kus ülalpool Tartut hakka- 
sid ujuma üle jõe; seejuures tuli igal ratsanikul võtta 
veel üks jalamees enesele selja taha. Et ületulek 
toimus linnast küllaltki kaugel, siis venelane ei ula- 
tunud oma suurtükkidest nende pihta laskma. 

Nähes sakslaste ja rootslaste lähenemist, tõi ve- 
nelane oma väe linnast välja ja seadis ta Jakobi vä- 
rava all täielikku tapluskorda üles; kuid sellega ep 
olnud tal mõttes muud tõsisemat kui ainult tühipal- 

jas ähvardamine, millega moskoviit alati katsus oma 
õnne. 

Kui nüüd rootslased oleksid kannatanud kuni kõik 
nende jalamehed on jõest üle toodud, siis oleks mos- 
koviitide käsi võinud käia päris halvasti, kuid et 
nende ratsavägi, olles ahne lahingule, kihutas mõt- 
lematult edasi, siis tegi ta enesele ainult kahju: nä- 
hes et nad on vaenlasest jõu poolest tublisti üle, 
hakkasid venelased vaprasti peale käima, nii et 
rootsi ratsamehed pidid kõigest väest põgenema, 
kusjuures neist paljusid tapeti ning maha löödi; ja- 
lameeste lipkonnad asudes aga teinepool jõge ei saa- 
nud kuidagi neile abi anda. 

Siiski ei julgenud venelased Tartust kuigi kau- 
gele tulla, vaid jäid selle lähedusse ühele kõrgele 
kaldale peatuma. Nüüd läksid aga Põltsamaa roots- 
lased oma musta lipuga, millele oli õmmeldud pu- 
nane kukk, roheline rist ja kollane rott, mööda jõe- 
kallast ülespoole, raiusid seal metsast palke ja tõmba- 
sid üle jõe lend- ehk nahksilla, millest nad läksid 
siis ise ja kust veeti ka osa suurtükke kolisedes 
üle. Kogu öö valmistusid rootslased hommikuse 
tapluse vastu, olles seejuures magamatult ning täies 
tapluskorras valvel. Aga moskoviit ei tahtnud mitte 
jääda ootama otšustava lahingu algust, vaid kui 
saabus ööpimedus, mis võis varjata ta häbi, laskis ta 
oma valvureil kisendades enese kohalolekust märku 
anda, kuna samal ajal pugesid ta sõjamehed käpuli 
ja jaluli vojevoodadega eesotsas lahinguväljalt mi- 
nema. 

Sel ajal kui Rootsi tingvägi asetas oma suur- 
tükke edela poole Tartu linnust, tõi Ivo oma sõja- 

rahva Pihkva tee äärsetelt küngastelt tagasi teisele 
poole jõge, asetades ta otse slobooda ehk eeslinna 
äärde. Eeslinna palkidest pistandik oli osaliselt 
kaetud mätastega ja osaliselt vana vene kombe järgi 
saviga üle potsitud ning kokku määritud, mis pidi 
teda tule eest kaitsma. Samuti oli sinna püstitatud 
mitmeid pulvärke ning nurgatorne, millel ei puudu- 
nud ka avaused müüsritest laskmiseks. 

Kui siis koitis hommik, hakkasid rootslased oma 
suurtükkidest Tartu kivikindluse pihta paugutama, 
kuna Ivo vabadikud oma kahe tulemüüsriga purus- 
tama eeslinna ehk aleviku pistandikku, mille kül- 
jest hakkas savi suurte lahmakatena pudenema. Et 
saviga kaetud pistandik oli niiskuse eest kaitstud, 
siis seega oli ta nii kuiv, et tulega kokku puutudes 
oleks võinud kergesti põlema hakata, mille üle vaba- 
dikud oleksid tundnud tõsist rõõmu. Ja nüüd ep 
olnudki vaja muud kui viia pistandiku külge tuli, 
mis seal oleks nii kiiresti laiali lagunenud, et ta 
kustutamine oleks olnud võimatu. 

Kuid pistandiku ette oli venelasil taotud maasse 
mitmelt realt teravaid vaiu ja orke, nii et enne tuli 
neid maha raiuda, kui taheti pääseda pistandtara 
juurde; nende raiumist takistasid aga venelased, kes 
pistandiku tagant halastamatul kombel tulistasid. 
Teinepool Emajõge asetseva linnuse suurtükkide tule 
eest oli Ivo sõjarahvas varjava eeslinnaga hästi 
kaitstud, kuid selle eest tabas teda alevi venelaste 
püssituli. Et mehi ka selle eest kaitsta, käskis Ivo 
neil võtta heinamärsid, kotid ja vaibad, täita need 
rohuga, ja pärast kinnitamist orkide külge, kanda 
kallaletungil eneste ees; seesuguse kavaluse tõttu 

oli vabadikel hoopis hõlpsam teha oma tahtmise 
järgi, sest püssikuul ei suutnud suurest rohupuntrast 
läbi lüüa. 

Vahepeal oli rootslaste sõjaülemal, Angeri rüütlil 
Johan Wedtbergil tekkinud tahtmine sundida Tartu 
maja allaandmisele, ja ta pani kaevurid töösse, et 
need uuristaksid müüri alla käigu; kuid maa-alusest 
uuristamisest tuli peatselt loobuda, sest Tartu ümb- 
rus oli liialt soine. Nüüd hakkasid maasulased kae- 
vama piiramiskraave ehk šantse, lähenedes nendega 
Piinatornile, et lasta seda õhku; kuid venelased olid 
seda ette aimates peksnud maapinna täis pulki ja 
vaiu, nõnda et seegi oli seal raske ning aegaviitev 
töö, mida pealegi takistas moskoviit oma alalise 
laskmisega. Vaenlase kuulide eest püüdsid kaevajad 
kaitsta endid kraavikaldale laotud punutiste ning 
kantsikorvidega, kuid isegi nende ülesseadmisel 


said neist paljud haavata. Väepealik Johan Wedtberg 


püüdis aga igati kinnitada oma meeste vaprust, ja- 
gades haavatuile valuvaigistuseks hõbedat, mida ta 
alati kandis oma taskus. 

Mõisameeste pealikul Hans Wachtmeistril ep 
olnud aga kunagi arukat meelt, ja nii võttis ta 
nüüdki nõuks juba enne Piinatorni õhkulaskmist 
tormata Kuraditorni äärsele mullavallile; kuid et 
seegi oli küllalt järsukaldaline ja et moskoviit oli 
sinna koondanud oma suurtükke enam kui kuskile 
teisale, siis laitis Johan Wedtberg seesuguse mõtle- 
matu nõu, öeldes, et kui puud raiutakse juba tüvest, 
siis ep olevat see tark tegu ronida selle latva. 

Kogu see aeg, millal rootsi jalamehed oma šant- 
sidega samm-sammult lähenesid kindlusele, seisis 


232 


osa nende ratsamehi valvel, olles esimese märgu- 
ande järel valmis hüppama sadulasse ja kihutama 
vaenlasele kallale, kui ta peaks kuskilt pistma oma 
nina. 

Sel ajal olid Tartus ülemvojevoodadeks Ivan Gra- 
mošin ja Bogdan Nevedrejev, kellest esimene oli oma 
mõistuse tõttu tsaari juures suures aus, kuna teine 
aga vääris tema lugupidamist oma kehalise jõuga. 
Olgugi, et Gramošin oli aastailt noorem kui Neved- 
rejev, oli tsaar siiski usaldanud ülemjuhatuse temale. 

Nüüd millal vaenlane lõhkus linna müüride taga, 
seisis moskoviitide ülemvojevooda suures vaikimi- 
ses, nagu see venelaste seas hirmu puhul oli kom- 
beks, ega osanud enam midagi mõistlikku ette võtta. 
Näis nagu oleks tahtnud nüüd Jumal kõigi nende 
ilmsüütult hukatute ning jõge mööda allalastud 
hingede kallal tehtud veretööde eest Gramošinile 
kätte tasuda, sisendades temasse hirmu, mis on jul- 
musele alaliseks saatjaks ning palgaks, ja mis ei lase 
inimesel vajalikult hoolitseda oma toimingute eest 
ning neist mehiselt kinni haarata. Abiülem Bogdan 
Nevedrejev lamas aga purujoobnult maas, nii et 
temast ep olnud linna kaitsmisel asja. Ainsaks ning 
tõsiseks kaitsjaks oli venelasel seekord Tartus ainult 
festfaallasest sõjaasjanduse tundja arhitekt Elissei 
Bomelii, kes ise seadis mehi igal pool müüridele ja 
hoolitses, et piginukkide juures oleks keediste ning 
tõrvakatelde all tuli. 

Ivo Schenkenberg käis aga Emajõe teisel kalda! 
asetsevale Tartu alevikule ikka ägedamini peale, 
kuid seal asuvad kaupmehed, käsitöölised ja ka 
palju harilikke sõdijaid panid pistandiku tagant oma 

tselovalniku Mihhail Hvorostini juhtimisel suure 
ägedusega vastu. 

Olles heinakottide varjul purustanud vaiu, mis 
takistasid vabadikel eeslinna tara juurde pääsemist, 
jooksis Rapp nüüd otse pulvärgi jala juurde, kuhu 
tornis seisev vaenlane ei küündinud laskma, ja hak- 
kas seal kirvega purustama kattepalke; nähes aga 
selles enesele suurt hädaohtu, söandas salkkond ve- 
nelasi väravast välja tormata ja tulles ümber nurga 
tahtsid teda õnneks võtta; kuid püssikütid, kes olid 
seatud jõe äärde valvama, avasid nende pihta oota- 
matult tule ning peksid neid tagasi, võttes seejuures 
ühe haavatud venelase vangi. Moskoviit toodi kohe 
Ivo ette, kus teda hakati üle kuulama. Ofonasi Ogi- 
balovi tõlkimise abil kuuldi siis vangilangenud vene- 
laselt, et asjata olevat suurtükkidega lõhkuda seina, 
sest see olevat ehitatud kolmekordseist palkidest, nii 
et iga pulvärk olevat suurtükitulele vastupanemiseks 
nagu omaette kindlus, ja et neid saavat ainult ma- 
hapõletamisega võtta. ° Kõik see aga kinnitas ning 
õhutas Ivot jätkama oma kavatsust, mille järgi alev 
pidi võetama tulega; selleks laskis ta kokku kanda 
puid, valada neile tõrva ja siis katta neid takkudega. 
Pärast seesuguseid ettevalmistusi käskis Ivo valida 
Tondil trobikonna hakkajamaid vabadikke, ja asu- 
nud ise nende ette, laskis kiire jooksuga viia tõrva- 
pakud torni alla, kus hakati uuristama ning murdma 
kattepalkidesse avaust, kuhu pista tuli. Peatselt oligi 
puutorni lõhutud suur mulk, millesse võis lahedasti 
mahtuda paarkümmend meest. Olgugi et Ivo oli 
oma meestega tornile juurde pääsenud, ei suutnud 
ta algul hakata oma tahtmist läbi viima, sest torni- 

jalas oli aken, mis varem oli mullaga kinni aetud, 
kuid mille venelased olid vahepeal lahti uuristanud 
ja kust nad hakkasid nüüd püssitulega vabadikke 
eemale kihutama. Ivo sõjamehed ei jätnud aga oma 
kangust, vaid hakkasid vastu laskma ning sinna põle- 
vaid puuhalge ja kaikaid pilduma. Kui siis tornist 
laskmine soikus ja vabadikud uuesti kuhjusid selle 
akna juurde, hakkasid venelased sealt neid odadega 
torkima; vabadikud aga haarasid venelaste varras- 
test kinni ja kiskusid need neil käest, heitsid torni 
aknasse nii palju tuld, et pulvärk hakkas põlema. 
Kuid ka moskoviidid ei langetanud seesuguses suu- 
res kitsikuses olles meelt, vaid püüdsid märgade här- 
janahkadega summutada kasvavat tuld, mis aga pai- 
sus ikka enam ja lõi lõpuks lausa lõkkele. Kes siis 
venelasist tahtis tulekustutamiseks minna torni, see 
pidi suures suitsus ja vingus lämbuma. 

Olgugi et pulvärk lõi tõrvikuna loitma, ei suut- 
nud tuli venelasile ahnet kahju teha, sest nad kis- 
kusid ümberkaudsed puuehitised ja torniäärse pistan- 
diku maha ning panid tulele mullapildumisega piiri. 

Siis aga tulid vabadikest suurtüknikud senitund- 
matule kavalusele: nad ajasid kahurite raudkuulid 
tules hõõguma ja pistsid need siis suurtükitorru, 
pannes kuuli ja püssirohu vahele liiva või jahtu- 
nud tuhka, ja selle otsa veel niisket rohtu, et tuli- 
kuum kuul ei süütaks enneaegselt püssirohtu. See- 
sugused hõõguvad kuulid tungides puumaja sein- 
tesse jäid seal tähelepanematuks, kuna nad seejuures 
olid aga küllaltki kuumad, et tekitada tulikahju. 

Samal ajal, millal Ivo hakkas põletama venelaste 
sloboodat, nägi Johan Wedtberg Tartu linnuse lask- 

misega asjatut vaeva; lootes Jumalale, pani venelane 


seal meeletult vastu, tuues oma kahurid suure ras- 


kusega müüri ülemiselt servalt tornide alumistesse 
avaustesse, kust oli müüri äärde jõudnud vaenlase 
tabamine mitmeti hõlpsam. Samal ajal käisid aga 
ta paarikümnemehelised ratsasalgad linnuse tagu- 
miste väravate juures vahtipidavaid sakslasi aeg- 
ajalt narrimas. 

4. juunil lõi tingväe ülem Tartu linnuse piira- 
misele käega ja lastes pöörata suurtükkide toruotsad 
eeslinna pihta, tuli kõigi oma ratsameestega üle jõe 
tagasi. 

Nüüd muutus sloboodas asuvate venelaste elu 
endisest veel palju kibedamaks ning kitsamaks, nii 
et nad ei hukkunud enam mitte ainuüksi kuulidest, 
vaid ka palgitükkidest ja kivikildudest, mis seal nüüd 
ümberringi vihisedes laiali paiskusid, tuues elani- 
kele veel enam hukatust, kui suutsid seda teha suur- 
tükikuulid. 

Vabadike tulistest suurtükikuulidest hakkas Tartu 
eeslinnas lõpuks põlema üks puukirik, sellelt kandus 
tuli ühele nahakaupmehe pogerikule, sealt kauba- 
poodidele, käsitööliste eramajadele, ja lagunes kord- 
korralt ikka enam loites laiali. Viimases hädas tõid 
elanikud kirikuist välja oma pühakupildid ja -kujud, 
mida kandsid kisendades ümber põlevate majade ja 
palusid Jumalalt halastust. 

Peale vabadike koondusid nüüd ka kõik teised 
sõjamehed, markitandid ja vooriteenrid põleva 
alevi ümber kokku ja ootasid suure kärsitusega 
selle langemist, et olla saagitsemisel esimesena jaol. 
Nähes eneste kõrval seesuguseid ahneid inimesi, kes 

taplusest ep olnudki osa võtnud, sattusid vabadikud 
 Birmsasse vihasse, murdsid linna sisse ja lõid seal 
 arvamatu hulga inimesi ilma valikuta maha. Tulnud 
põlevasse linna, andsid seal rootslased, sakslased ja 
eestlasist talupojad oma möllavale rüüstamisele ja 
himudele peagu samasuguse vabaduse, nagu seda 
seni oli ainult moskoviitidelt nähtud. Samal ajal 
lähenes tuli kodanike arsenalile ning püssirohukeld- 
rile, millest need sõjamehed, kes aimasid sealt enes- 
tele hädaohtu, püüdsid kiiresti eemalduda, kuna 
EN need, keda ahnus oli teinud pimedaks, jäid selle 
“juurde rüüstates edasi. Peatselt süttiski püssirohu- 
id ait ning lõhkedes koleda kärgahtusega paiskas taeva 
alla tuld ja risu, tuues seejuures paljudele hukatust, 
kuna palju sõjamoona hävines päris asjatult. 

Peale isikliku vara, mida igaüks sealt oma taht- 
mise ning südame järgi võttis, saadi väejuhatusele 
vajaminevat tina, mis oli lattides kui ka lestadeks 
taotud, salpeetrit, väävlit, kandilist lattrauda, mus- 
keteid, tõrva, pigi, vahaküünlaid ja palju muud tar- 
bevara. Igal sõdijal oli aga enese jaoks kokku aetud 
nii palju vara, et tal tuli selle kandami raskuse all 
astuda ägades ja küürus. 

Kuid kõige selle rikkuse eest pidi palju mehi otsa 
saama, paljud aga haavata, kelle seas oli ka Pärnust 
vabastatud venelane Mikita Hvostov, kes koos vaba- 
dikega oli oma suguvendi vandudes maha nottinud, 
nii et need seda kuuldes pidid aina imestuma, et 
- kelle vastu see taplus nüüd käib? 

Kui sõjarahvas oli tõmbunud eeslinnast välja ja 
see maha põlenud ning Jumala viha ta tuhaks tei- 
nud, siis hakati kinni mähkima kaaslaste haavu. 

— Ei see küünistus veel hinge võta, sõnas Mi- — 
kita Hvostov valust virildunud näoga, kui Tõss oli 
ühe linaräbalaga mähkinud ta verist reit, millest nool = 
oli välja lõigatud, — aga vaat kui taplesime Kaa- 
sani all, siis sain uskmatuilt paremasse puusa nii 
ränga haava, et kogu külg hakkas mädanema ja 


ussid tulid sisse, aga paraneda ta ei tahtnud. 


Samal ajal puhkasid mehed metsa all pikutades 
oma tapluseväsimusest, või jällegi tülitsesid saagi- 
jagamise pärast. Peale Tõssi ei näinud keegi tä- 
hele panevat haavatud venelast, kes tahtes unustada 
reies ulkasat kl Plkgs oma loba: 


appi, kuid venelased seda ei tee, ei — nõidust ad - 
tapluses ei kasuta. Kui olime laotanud end juba 


des oma pikkade zipuunide ning armjakkidega ja 
sülitades meie leeride poole. % 

— Ei sülitamine tapa kedagi, sõnas nüüd Rapp, | 
kes külitades maas oli jäänud venelase imelikku - 
pajatust kuulama. 

— Muidugi ei tapa, nõustus Hvostov, kes Harju 
vabadikega koos elades oli neilt õppinud viletsasti 
porssima maarahva keelt, — aga sellega tundseldasid 
nad meile kaela säärase vihma, et seda sadas näda- 
late viisi ja nii hirmsasti, et kõik ümberkaudsed = | 
põllud muutusid sooks. 


— Sinu jutt ep ole mitte tõsi, vaid puha vale 

ning pettus, tusastus Rapp, — sest kuidas võib tühi- 
paljas inimese ila tuua vihma? 

— Jumal ise näeb, et on tõsi! kinnitas Mikita 
Hvostov risti ette lüües. — Lõpuks ei aidanud muud 
kui jooksime Jumala abi järele: tõime Nogardist 
ja Moskooviast kuulsaid palvetajaid, õnnistatud vett, 
suuri ikoone ja ka kannatamise risti, mille küljes on 
veel praegugi osake Kristuse ristist päästetud puud, 
millel ta ise oli lihalikult kannatanud. 

— Kas see siis avitas? irvitas Rapp. 

— Ikka avitas, kuis siis muidu... pildusime nelja 
tuule poole pühitsetud vett, palvetajad laulsid salme, 
ja vaata — tollestsamast tunnist kadusid paganate 
moonutised, lummutised ja nende saadanlikud vi- 
gurdamised. 

— Ja kuidas jäi linnaga, kas palvetajad tõid ka 
selle teile kätte? küsis Rapp. 

— Ah Kaasaniga, no selle võtsime ära; viimase 
tapluse pidasime khaaniga tema majas, kus ta koos 
oma murzadega pani valjult vastu. Sinna kuhjusid 
ka kõik nende kaetud nägudega naised, keda igal 
murzal on enam kui määrasid; seesuguseid naiste- 
karju nimetavad nad ise haaremiks... ja virildades 
nägu, katkestas valuhoog venelase vestluse. 

Ofonasi Ogibalov, pidades vajalikuks oma sugu- 
venna pajatust täiendada, hakkas seletama, kuis 
nad lahingu lõppedes kiskunud haareminaistelt 
nende näorätikud ja kuis need siis kiunudes nagu 
kassid püüdnud ülestõstetud undrukutega varjata 
oma katmatut nägu. 

— Nägu..?! imestusid vabadikud kuulates vene- 
lase juttu. 

— Tatari naine peidab meeste silmade eest oma 
nägu enam kui häbedust! 

— Eks igal maal ole omad kombed, arvas Tõss. 

— Ja millega see lugu lõppes? päriti. 

— Eks nii nagu pärast taplust ikka — vanad 
lõime maha, aga noortega vallatlesime nii aplasti, 
et sellest tõusis veel omavaheline tüli. 


— Siis on sealgi samane pruuk nagu meie maal, 
sõnasid vabadikud, — et kes kangem, sel vaba voli 
teha... 

— Tatarlastega olete teie ikka ühed ning samad 
jäärad, ütles venelasile Tõss, — ristiinimese meelt 
ep ole teilgi! 

Kuid Ogibalov ei tahtnud sellega leppida, sest 
nemad kandvat kaelas õnnistegija risti, mida aga 
tatarlasil ep olevat. 

— Aga eks ka tatarlane tasu teie omadele sa- 
maga! arvati. 


— Kui mõõgaga võtab, siis on see tema teha — 
saatuse vastu ei suuda munkki..! 


— Eks need ole venelaste patud ja häbiteod, 
mille pärast nüüd tatarlane meid nii tigedasti nuht- 
leb! 

Nüüd hakkasid rootslaste trompetid teekonna jät- 
kamiseks kiunuma, ja et vabadikudki ei tahtnud ve- 
nelaste maale üksinda maha jääda, siis karates sadu- 
lasse hüüdis Ivo oma sõjarahva suurele teele kokku. 
Hobused vallandati kammitsaist ja toodi maanteele, 
kus asetsesid vankrid nii suurte röövvara-koorma- 
tega, et nende kuivunud rattarummud ja kodarad 
ägasid ning kiunusid raskuse all, kuna sadulate kül- 

jes rippuvad vöörkotid olid meestel täis topitud mitte 
ainuüksi moona, vaid ka igasugust hinnalist vara. 

Kui siis säärane sõjarahva ning kaubakoormate 
killavoor hakkas Tallinnamaale edasi liikuma, jäid 
upsakad mõisamehed tee äärde endiselt pikutama ega 
karanud üheaegselt vabadikega sadulaisse. Kuid 
see oli ainult nende sissejuurdunud tühipaljas alpi- 
mine, sest nüüd ep olnud nad talupoegadest enam 
millegagi ees, kuna paljud neist olles laastavas sõjas 
kaotanud oma majad ning mõisad, pidid samutigi 
ainult ratsutamisega enestele leiba teenima. 

Sõjarahva edasiliikumine tõstis ning keerutas 
põuaselt teelt aga nii palju tolmu, et tee ääres piku- 
tavate mõisameeste hing kippus lämbuma, ja nad 
hakkasid vabadike möödumisel neile metsa alt kur- 
jasti hüüdma: 

— Mats, ära tolmuta! 

Et enamasti kõik mittesakslased olid kiriklikult 
ristitud Mathiasteks, mida aga maarahvas ise nimetas 
Matsiks, siis sellepärast hüütigi Harjus kõiki päris- 
rahvaid Matsideks. 

— Epp ole talumees selles süüdi, et saksa kärss 
kisub enesesse tolmu ning tuhnib iga roojahunniku 
kallal, hüüdis möödaratsutav Rapp mõisameestele 
vastu. 

Sina, kärnane vabadik, taltsuta oma punast koera, 
kisendasid mõisamehed, — muidu kisume ta sul 
kurgust välja! 

— Ei teie ähvardamine mind tapa! kostis Rapp 
uhkesti ja ratsutades edasi ei pannud sakslaste vihast 
kisendamist ning ähvardushüüdeid enam tähelegi. 

vahel tihtigi juhtub ja mida siis venelased nimetavad 
vanaeide suveks, helisesid Moskoovia kirikute ja - 

kloostrite tornikellad, kutsudes õigeusklikke palvele, 
sest nende suurvürst ning tsaar oli võtnud nõuks 
valida enesele naist. Linnades olid tsaari asenda- 
jad juba teinud esialgse valiku, ja nüüd jäi tal veel 
oma silmaga otsustada, et kes neist kokkutulnud 
neitsidest on kõige ilusam ning meeldib talle enam. 

Seks puhuks oli Kremlis valmis seatud suur 
maja, nimega Granitovaja palata, mis väljastpoolt oli 
vooderdatud kandiliseks-tahutud kividega ja mille - 
akendes oli tinaraamide vahele paigutatud värviline 
klaas ja ei mitte põisnahk ega slüdaa. Maja ise oli 
aga paljude tubadega, millest igasse oli neitside üle- 
vaatuseks toodud kaksteistkümmend voodit, mida 
aga kõigis tubades kokku oli kuussada. Nagu mus- 
tad varjud liikusid Moskoovia nunnad kuuldamatute 
sammudega neis tubades ringi, korraldades neitsisid 
nende juustepalmikute lahtiharutamisel, rõivaste sel- 
jast võtmisel ja voodisse heitmisel. Lahtirõivastu- 
nud ning täiesti alasti tüdrukuil tuli voodis selili 
lamades kinnisilmi ning liikumatult oodata tsaari 
lähenemist. 

Ja olid need tsaari vaatusele nii ligidalt kui ka 
kaugelt toodud neitsid üks ilusam kui teine — ena- 
masti kõik agaadi kivi sarnaste tumedate silmadega, 
saleda kehaga, väikeste rindadega ja pikkade, peente 
sõrmedega kitsastel kätel, nii et isegi Ivan Vassil- 
jevitšil enesel pidi sobiva valiku tegemine olema x 

kaunikesti raske, sest keda sa võtad või jätad — 
ühesugused iludused olid nad kõik. 

Teiste kokkutoodud neitside seas oli ka knjäžna 
Daarja Federovna Mstislavski, keda Liivimaa sõja- 
käigul oli ta isa leidnud ja suure lahkuse ning armas- 
tusega toonud oma koju. Jälleleidmise puhul oli siis 
üksteist kaelustatud ning valatud rõõmupisaraid ja 
pärast seda teda Vastseneitside kloostris õigeusku 
vastuvõtmiseks kuus nädalat ette valmistatud, lastes 
tal hoolega õppides panna tähele jumalateenistuse 
kombeid. 

Uute oludega kohanemine oli tal algul üpris 
raske, sest ta ep olnud harjunud elama kinnistes 
tubades, nagu see bojaarineitsidele kuni nende me- 
heleminekuni teisiti ep olnud lubatud. Olgugi et ta 
oli leidnud oma tõelise isa, ja ka võõrasema näitas 
ta vastu lahkust, toites teda magusate küpsistega ja 
kõneldes hellitavat keelt, ei tundnud ta siiski nende 
vastu tõsist armastust, sest nende kombed ja eluvii- 
sid olid talle võõrad. Algul oli isegi nende keel 
talle raskesti mõistetav, kuid selle õppis ta ühe aas- 
taga selgeks. Lõpuks leidis ta enesele mõnusa aja- 
viite niplamises, mis jumalateenistuse vaheaegadel 
oli bojaaritarele ainsaks meelelahutuseks ning lõ- 
buks. Kuid tihtigi meenus talle Liivimaa, mis nüüd 
asus nii kättesaamatus kauguses, et ta ei lootnud 
teda enam kunagi näha. Liivimaa, Stokholm..! 
neile mõeldes jäi nõel tihtigi peatuma ta näppudes. 

— Läheneb tsaar! sosistasid korraldajad nunnad 
tõmbudes kõrvaltubadesse, kuna voodeisse heitnud 
neitsid jäid hirmunult põksuva südamega kinnisilmi 
kangestunult lebama. 

Ta tuligi — astudes oma pehmeis kingis tasaselt 
lohisevate sammudega, kuna ta raudne valitsuskepp, 
nimetusega posoh, tonksides oma teravikuga vastu 
poleeritud kivipõrandat, tähistas igat ta sammu. 
Saatjaks ehk okolnikuks oli tal seejuures ainult üks 
kitsehabemega vanamees — bojaar Belski, kes tsaari 
velmožana aitas tal valikut teha. Tüdrukud aga 
surusid tugevasti kokku oma lauge, mitte sellepärast, 
et neil isakese tsaari ning oma ihu peremehe ees 
oleks häbi olnud, vaid et neid oli surmaähvardusega 
sunnitud seda tegema. Iga neitsi süda põksus val- 
justi, kui tsaar juhtus peatuma ta voodi kõrval. 


Tsaari paljakspügatud pead kattis mustast taftist 
lodumüts, kuna seljas oli tal lahtiste sõltustega 
dalmatik. 


Ka knjäžna Daarja Federovna Mstislavskit val- 
das ärevus, kui tsaari valitsuskepi kopsahtused lähe- 
nesid ja jäid peatuma ta voodi äärde; olgugi et ta 
ei tahtnud eksida oma vanemate ja nõuandjate 
käsu vastu, pilkusid ometi ta laud niipalju, et suu- 
tis ripsmete vahelt vaevaliselt piiluda tsaari, keda ta 
vahest pärast ei näe enam mitte kunagi. Oli see 
uudishimu või hirm, aga ta vaatas ning nägi — 
inimest, keda kümned sajad ja tuhat korda tuhanded 
kartsid ning värisesid, kuuldes ta nime; ja ta nägi 
nagu läbi ähmase udu tsaari kuivunud keha, mis oli 
laskunud kummargile ta kohale: kasvult oli ta pikk, 
nägu punase habemega kaetud, kuna suured hallid 
silmad vahtisid uurides; nina oli tal pikalt välja veni- 
nud, ja otsmikul nahaalune täis veriseid laike, mis 
olid tekkinud hoolsaist palvetamisist, kui ta ikoonide 


244 


* 


õa * 


i 


ees kummardudes tagus otsmikuga vastu kivipõ- 
randat. 

Seesugune häbistav uurimine tekitas neitsi Daar- 
jale tõsist kartust ning hirmu, nii et ta oleks meel- 
sasti pagenud sellest koledast majast. Ta tundis 
tsaari hingamist oma ihul, tundis, kuidas teda saa- 
tev vanamees lähendas oma põleva vahaküünla ta 
näole. 

Lõpuks ajas tsaar oma kõverdunud selja sirgu, 
et astuda järgmise voodi juurde, kuna ta okolnik vis- 
kas, nagu ta seda iga teisegi voodi juures tegi, kin- 
nisilmi lamava neitsi kõhule toreda portšast ehk 
kuldkarrast läbipõimitud rätiku. 

Olgugi et tsaari voodite jalad olid tehtud kirpude 
kargamise vastu üle kahe küünra pikad, ep olnud 
magamisasemed neist söödikuist siiski vabad. Ja 
tolsamal tähtsal tunnil, millal kogu õigeusklik Ve- 
nemaa oli vaikides põnevil, hakkasid need nuhtlu- 
seks loodud loomakesed otse tsaari silmade all kiu- 
sama ta tüdrukuid. Juba muutusid mõned neitsid 
rahutuiks, juba naksahtas kuskil säng, kuid tohti- 
mata end sügada, panid ahastavad neitsid hinge vää- 
neldes sellelegi katsumisele vastu, viibides seejuures 
nagu raudnõgeste puhmas. 

Kui siis neitside ihulik ülevaatus oli lõppenud, 
läks tsaar Ivan Vassiljevitš koos oma okolnikuga 
teisel elul asetsevasse suurde võlvlaega tuppa, kus 
paariastmelisel kõrgendikul asetses troonitaoline 
tugitool. Selle suure koja sinised seinad olid täis 
kirjasid ning kuldseid võreleid, mille keskele oli 
maalitud lõvisid ja palju muid tundmatuid mere- 
taguseid elukaid, keda ristiinimene päris ilma jube- 

dustundeta ei suudaks näha. Kummalgi pool trooni 
asetsesid seinal laialisirutatud tiibadega kahepäised 
kotkad, millise vapi endine Moskoovia suurvürst 
Joann III, naides Kreeka printsessi Sofia Paleologi, 
oli Bütsantsist pärinud Vene riigile kaasavaraks. 
Tsaar Ivan Vassiljevitš oli seda aga täiendanud 
seega, et oli Moskoovia suurelt pitsatilt võtnud lohe- 
tapja Püha Jüri ja paigutanud ta kotka rinnale. 

Ülejäänud seinad ja laevõlvid olid aga säravate 
värvidega maalitud täis piiblilisi salme või sümbool- 
seid pilte, mis pidid kujutama: mehisust, arukust, 
puhtust, tõde ja muid sellesarnaseid häid voorusi; 
peale selle oli seintele maalitud veel inglite ja ini- 
meste loomine, maailma jaotamine Noa kolme poja 
ja Venemaa jagamine püha Vladimiri kolme poja 
vahel. Vene vürstid Jaroslav, Vsevolod ja Vladimir 
olid kujutatud pärgades, värvilistes rõivastes ja kuld- 
setes vöödes, mida olid omal ajal kandnud Bütsantsi 
keisrid; neile järgnesid Moskoovia asutaja Jürgen 
Dolgoruki, knjäss Aleksander Nevski ja teisi Mos- 
koovia hospodare. Kuid imelikul kombel olid Pihkva 
ja Nogardi kuulsad maalermeistrid Ostanja, Jakob, 
Semjon ja Glagol maalinud ikoonide lähedusse ka 
ühe naisukese, kes hoides käsi puusas ja kergitades 
üht jalga näis võtvat hoogu tantsimiseks, kuna ta 
alla oli punaste tähtedega kirjutatud: ,,Hulkumine, 
kadedus, aga ka muud irvitamised!“ 

Säärase jõleduse kujutamine tsaaritoa seinale oli 
kunagi ajanud köster Viskovatil ihukarvad jubedu- 
sest püsti, ja ta oli tõstnud Pihkva maalrite vastu 
pühaduste teotamise pärast kaebuse. Kui siis kokku- 
tulnud sajapäine preestrite kogu oli seda asja põhja- 

likult uurinud, mõistis ta maalrid õigeks, aga kaeba- 
jale pani süü. Metropoliit Makari oli siis ütelnud Vis- 
kovatile, et ikoonidest arusaamiseks olevat ta mõistus 
veel kaunikesti tume, ja et teadku ta ainult oma toi- 
metusi, mis talle on pandud, ning ärgu kippugu ru- 
malate targutustega segama jumalamaalijate töid. 

Kui nüüd tsaar Ivan Vassiljevitš oli tulnud oma 
seesugusesse toredasti säravasse rahupaika, siis istus 
ta musta siidriidega kaetud ja värviliste pärlide ning 
ehiskividega ilustatud troonile, kuna bojaar Belski 
jäi ta paremale käele seisma. Poolringis ümber 
trooni asusid aga liigahtamatult ning tardunud vai- 
kuses tsaari trabandid, nimetusega rõnda, hoides 
välkuvaid sekiirasid pea kohal püsti; nad olid rõivas- 
tatud valgesse sametisse või atlassi, millest olid ka 
nende mütsid, kuna kuldsed ahelad rippusid neil 
ristamisi rinnal. 

Torganud oma raske, hõbeda ja kullaga kaetud 
posohi otsapidi põrandas olevasse auku, haaras Vene- 
maa vägev isevalitseja trooni tugipuudest tugevasti 
kinni, ja najatunud seljaga toolikorjule, vajus ta pea 
väsinult rinnale. Millised olid need tunded, tahtmu- 
sed ja soovid, mis seekord pesitsesid suure Venemaa 
isevalitsejas ning tsaaris? Oli see kurbus, pahameel, 
kartus, viha, igatsus, kadedus, meelehärm või armas- 
tus, seda ei teadnud ta vist isegi, sest kõik nad valit- 
sesid kordamööda üle tema — suure Venemaa käs- 
kija. 

Samal ajal kees neitside kambrites suur ning ra- 
hutu ruttamine: nunnad toppisid tüdrukuid rõivaisse, 
palmitsesid nende juukseid ja pannaldasid kingi. 
Neitside vanemad olid suure kasu- ning ausaamise 


247 


lootuses muretsenud neile kõige ilusamad ning tore- 
damad rõivad, milliseid Moskooviast võidi üldse 
leida ja mida nende tütred nägid alles esmakordselt 
oma elus. Ka Daarja Mstislavskil ep olnud seekord 
seljas mitte harilik bojaaritari kirju pihtseelik ehk 
sarafan, vaid välismaalaste sloboodas asuva saksla- 
sest rätsepmeistri õmmeldud pärsia kahisevast siidist 
rüü, mis kõikjalt ei rippunud laiades voltides ümber 
keha, vaid oli pihast kistud pinevile ning kitsaks. 
Seesugune toredus maksis aga ka rängasti palju — 
tervelt kolm rubla ehk kolmsada dengat, mille löö- 
miseks kulus kolm naela hõbedat. Raske südamega 
oli siis Feder Ivanovitš avanud oma rahapunga, ise 
öeldes, et sakslased riisuvad venelasi paljaks. 

— Ära kurda, Feder, oli siis ütelnud emake Na- 
taša, — vaid vaata, milline toredus — kindlasti hak- 
kab see tsaarile silma! 

— Toredus asub tsaaril ümberringi, kostis see- 
peale Mstislavski; — ei pane ta seda undrukut enam 
tähele kui varest, kui see aiateibal istudes silub oma 
sulgi. 

— Oh, Feder, vahel lakub ka meekaupmees 
sõrmi...! oli siis emake Nataša püüdnud pöörata 
oma abielumehe tusast meelt. 

Nii oli ostetud Daarja Federovnale toredad siid- 
rõivad, ja siis toimetatud ta pikkade palvuste ja 
õnnitlustega tsaari graniitpaleesse. 

Edevasti naeratades vahtisid tsaari majja kokku- 
toodud noored bojaaritarid end hõbepeeglites ja heit- 
sid siis jällegi kadedaid pilke oma kaaslasile, kellest 
kõik ihaldasid tsaaritari au. 

Nüüd hakkasid nunnade abtissid saatma tüdru- 

kuid tsaari suurde tuppa. Ükshaaval ja kindla korra 
järgi astusid vaatuselolevad neitsid varvastel tipates 
edasi, ja jõudnud tsaari ette, püüdis neist seal igaüks 
talle hästi meeldida ning saavutada oma suurimat 
õnne. 

Algas uus ja nüüd juba rõivastises ülevaatus: iga 
neitsi, jõudnud tsaari ette, laskus seal põlvili ja pani 
põrandale talle eelmisel vaatusel antud kulla ja pärli- 
dega ilustatud rätiku; juhtus tsaar tõstma tolle rä- 
tiku, siis see oli märgiks, et ta valib tollesama neitsi. 
Kuid isevalitseja tsaar ei tõstnud oma langetatud 
pilku, sest imelikud tunded purelesid ta raugastuvas 
südames nagu koerad ega lasknud tal võtta osa sel- 
lest elurõõmust, mis nii rikkalikult oli nüüd kiha- 
mas ta ümber. Pisarsilmil tõstsid tüdrukud oma rä- 
tikud ja pöördusid nukrasti tagasi. Ei keegi neist 
leidnud tsaari silmis tähelepanu, olgugi et nad see- 
juures katsetasid kõiki oma naiselikke kunste ja 
võlusid. 

Enam kui nelisada neitsit oli juba kirju roduna 
möödunud tsaari silmade alt, kuid veel ikkagi ei lan- 
getanud ta oma otsust. Juba hakkasid nunnad ja 
nende abtissid sosistama, et seekord jätab tsaar tege- 
mata oma valiku. 

Siis tuli knjäžna Daarja Mstislavski, kellest kogu 
ta poisilik vallatus, mis oli temas asunud Liivimaal 
elades, oli nüüd kadunud. Ta keha oli muutunud 
ümmaramaks, silmad sügavamaks ja rinnad kumeraks 
nagu pakatav vili, mis noppimiseks küps; ka ei astu- 
nud ta kergesti tipates, vaid rahulisti ning kuklas 
hoitud peaga, avaldades suursugusust ja arukust nagu 
tõeline tsaaritar. Kui ta aga tsaari ette laskus põl- 

vili, siis ei kukkunud ta mitte teiste kombel otseti 
maha, nii et tuharad oleksid jäänud kõrgemale kui 
pea, vaid hoidis ka põlvituse juures oma väärikuse 
alal; ka saksa rätsepa loodud rüü ei kägardunud tal 
seejuures voldikuhja, vaid langes pikkade jugadena 
alla, nagu seda oli osanud värvidega kujutada pildi- 
maaler Ostanja, kelle loodud pilt ilutses veel prae- 
gugi eksitaja naisena tsaari toa seinal. 

Parajasti kui neitsi Daarja oli tõusmas, võpahta- 
sid tsaari laud, ja siis haarates oma posohist tuge- 
vasti kinni, laskus ta ettepoole kummargile, nii et 
tema ees põlvitav neitsi haistis ta rõivaist hoovavat 
vänget viirukilõhna. Samas nägi Daarja Mstislavski, 
kuis tsaari kondine käsi sirgudes venis laiast käisest 
välja nagu madu, kuis siis ta läikivate kulliküüntega 
haralihoitud sõrmed haardusid rätiku ümber nagu 
kägistades kokku ning tõstsid ta üles. ° Seesugune 
nägemine sisendas neitsile jahmatama panevat jube- 
dust, nii et suutmata hoiduda karjahtamast, kukkus 
ta mõistust kaotades tsaari jalgade juurde otseti 
maha. 

— Knjäžna Mstislavski! hüüdsid nüüd talitajad 
nunnad ja tegid eneste kohal ristimärgi. — Knjäžna 
Mstislavski on leidnud tsaari silmis armu! 

— Knjäžna Mstislavski...! kandudes suust suhu 
rändas see hüüe tsaari tubadest välja, hüppas gra- 
niitpalee aknast tänavale, jooksis turgudele, lippas 
piki kaubapoodide vahesid, ronis üle Kremli müüri 
ja pani kõikjal rahva kihama. 

Moskoovia neljasaja kiriku viis tuhat kella haa- 
rasid selle sõnumi omakorda suhu ja kuulutasid kõli- 
sedes, kolisedes, helisedes, kõmisedes ja kolksudes: 

— Knjäžna Mstislavski...! Knjäžna = Mstis- 


| lavski...! 


Abtisside abivalmid käed, tõstnud minestunud 
neitsi Daarja põrandalt, kandsid ta selleks valmis- 
varutud tuppa, kus asetasid pehmeile luigesulist 
padjule. 

— Suurest rõõmust... sosistasid nunnad, — suur 
rõõm riisus tal mõistuse peast! ja nad hakkasid toi- 
butama minestunud knjäžnat, püüdes teda meelituste 
ja palvesõnadega äratada. 

Kinkinud teistele vaatusel olnud neitsidele heldel 
käel maid või raha, saatis tsaar nad nende vane- 
maile tagasi. Kuid ka knjäžna Daarja Mstislavski 
kohta ep olnud suurvürst ning tsaar langetanud oma 
lõplikku otsust: enne kui ta juuksepalmikuid haka- 
takse lahti harutama ning neid humalaga üle puis- 
tama, nagu seda nõudis õigeuskliku laulatuse komme, 
pidi neitsi Daarja nagu ta eelkäijad — Maria Dolgo- 
ruki ja Vassiltšikovagi, tsaariga esmalt ainult ta sohi- 
näisena ehk armukesena sängi jagama. 

KUUES PEATÜKK 


Olgugi et Eesti maa-aadlil ja ka Tallinna koda- 
nikel oli linnas elades olukord palju kasulikum ning 
mitmeti kindlam kui vaestel talupoegadel maal, oli 
neilgi kaelas oma rist ja kitsikus käes: aadlikelt oli 
moskoviit võtnud kõik nende mõisad või teinud need 
maatasa, pealegi olid nad nagu kõik teisedki kodani- 
kud Tallinnas pika sõja kestel ära söönud kogu oma 
liikuva vara ning hõbeda, nii et neil nüüd ka kaup- 
meeste juures ep olnud enam võlausaldust, ja pidid 
seega elama suures puuduses ning mures. Seepä- 
rast pidid nüüd kõik Läänest tulnud kaubalaevad, 
millelt tallinlased ei jõudnud enam midagi osta, 
kaupmeeste suureks südamevaluks sellesama kauba- 
lastiga, millega nad olid tulnud, Lüübekisse tagasi 
pöörduma. Et seega oli Tallinnas kui endises tore- 
das kaubalinnas kogu kauplemine lõpule jõudnud, 
siis jäi seal ka rahalöömine ikka vähemaks ja vähe- 
maks. Samuti maksis seal üks mark raha, mis en- 
disel heal ajal oli maksnud üheksa Lüübeki killingit, 
nüüd veel ainult kaks killingit. 

Töö soikudes linna rahapajas ei leidnud seal 
mündisellidki muud midagi paremat kui, liitudes oma 
ülemmeistri Christoffer Schenkenbergi poja Ivo sal- 
gaga, venelaste röövimisele välja minna; ja nad leid- 
sid, et see on palju tulusam amet kui istuda väheselt 
nokitsedes rahapajas. 


Ivo aga ratsutas oma sõjarahvaga mööda Eesti- 
maad väsimatult ringi, kimbutades venelasi nende 
majades ja tappes teedel. Kuid seesuguse meeletu 
möllamise juures sai ta sõjarahva käe läbi otsa mõ- 
nigi rahulik talupoeg, kes häda sunnil oli andnud end 
venelase alla. Lõpuks läks mõne külakonna talu- 
rahva häda omade kiusamise tõttu nii suureks, et 
nad hakkasid Tallinna magistraadile tooma kaebusi, 
ngu laseks Ivo Schenkenberg neid venelase käsualus- 
tena puua. Ja kui siis juhtus, et uuel aastal minnes 
rüüstama Haapsalu lossi eelset alevikku, oli puu- 
jalgne Hempel ühe vaese talupoja vastu igasuguseid 
õigusi ning arusaamist oksa tõmmanud, pandi seda 
Ivole süüks ning Tallinna magistraat otsustas seepä- 
rast ta üle kohut mõista. Et aga Ivo ise ei ilmunud 
enam kunagi Tallinnasse, siis saatis raat talle 5. jaa- 
nuaril aastal 1579 turbe ehk linnatulemiseks ja sealt 
vabalt äraminemiseks kaitse, kui peaks juhtuma, et 
kohus mõistab ta süüdi. Olles aga suures tuhinas, 
kostis Ivo rae saadikuile, et kui ta tuleb, siis ilma 
turbetagi, sest süüdimõistmist ta ei karda, kuid et ta 
tuleb mitte siis, kui tahab seda magistraat, vaid et 
siis, kui ta leiab selleks mahti. Mis puutuvat aga 
poodud talupojasse, siis olevat see küll kurb juhtum, 
aga sõjas langevat ühtepuhku elusid küll süü pärast 

ja ka ilma. Ja ta laastas edasi ega pannud tähelegi 
raatmanide manitsusi ning kutseid. 

Olgugi et vahepeal saabus uus kevad ja maal võis 
alata põllutöö, jätsid harjulased, kelle maalt oli mos- 
koviit häbiga välja pekstud, selle oma naiste ja laste 
hoolde, kuna nad ise, olles taplemiste ning röövimis- 
tega harjunud, pidasid paremaks vaba sõjarahva elu. 
Ise olid nad seejuures muutunud toredaiks ning uh- 
keiks, ja käies oma kihlakondade kirendavais rõivais, 
istusid püsti päi ning kange kaelaga, nagu oleksid 
nende ammused peremeheõigused sel maal neile jäl- 
legi tagasi tulnud. Paljud talupojad olid alalisest sõ- 
dimisest ning röövimisest muutunud koguni nii rik- 
kaks, et hakkasid Tallinna kodanikelt ostma enestele 
toredaid kivimaju, mis varematel aegadel olid maks- 
nud vähemalt kaks tuhat taalrit ja enamgi, kuid mida 
nüüd saadi nelja-viiesaja taalriga kätte. 

Et vaesus võttis paljude aadlike ja kodanike seas 
ikka enam võimust, siis pidid nad suure südameva- 
luga nägema ning leppima, et nende lapsed võtsid 
koos talupoegadega röövkäigest osa; seejuures pidid 
nad olema veel nii alandlikud, et üks mittesakslasest 


talupoeg, keda nad endisel heal ajal ep oleks mitte 


pidanud selle au vääriliseks, et oleksid tema kõrval 
istunud või kõndinud, oli nüüd neile koguni peame- 
heks, kelle juhatusel läksid nad röövimisele kas rat- 
sutades või koguni tema järel joostes jalgsi. Paiju 
aadlist neitsisid ja kodanike tütreid kõige kõrgema- 
test sugukondadest pidid aga tungiva vaesuse pärast 
minema mehele mitte ainuüksi mõisameestele ja 
mõisateenijaist ratsutajaile, vaid isegi ka eesti maa- 
rahva soost vabadikele, milline hull lugu vanal heal 


254 


$ 


1 
x 


JA 


ajal oleks igaühe meelest olnud päris imelik, võõras 
ja ennekuulmatu kogu Liivimaal. Kuid ega häda ei 
lase häbeneda. 

Kaaslaste imestuseks ei pidanud Tõss hõbedast 
kuigi suurt lugu ega kogunud enesele kunagi vara, 
vaid kandis kõike seda, mida ta kokku röövis, Ni- 
gula kiriku kellamehele, kes koos oma emandaga kas- 
vatas ta taplusest toodud mustajuukselist tüdrukut. 
Kuid palju rikkusi sai temalt ka Tallinna jumala- 
laegas, kust jagati abi ning armuande linna vaestele. 

Vahepeal oli Tõssi tüdruk sirgunud nagu põldosi 
ja kandis nüüd rõivaid, mis olid õmmeldud peenest 
sametist või valgest atlassist. Olgugi et see kähar- 
päine tüdruk oli ristitud Magdaleenaks, nimetas Tõss 
teda Malleks, kes alati tundis ta ilmumisest rõõmu. 
Tüdruku meeleheaks ning lõbuks oli Tõss alati val- 
mis Nigula kiriku avaral õuel või surnuaial tegema 


igasuguseid tempe, nii et kodanikud pidid imestusega 


pealt vahtima, kuidas see heasüdamlik Kose kihla- 
konna rõivastises talupoeg jooksis hobusena hirnu- 
des ümber kiriku, kandes oma turjal kilkavat tõmmu- 
nahkset tüdrukut. Tahtmatult pidid siis kodanikud 
vangutama päid, et see kohtlane talupoeg on küll 
kaotanud oma viimse arunatukese peast. — — — — 

See oli 1579. aasta suvel, kui Ivo Schenkenberg, 
toonud oma sõjarahva Tallinna alla leeri, läks ise 
magistraadi ette talvel tapetud talupoja eest aru 
andma. Magistraat oli küll kuri, et Ivo ep olnud ta 
käsku tähele pannud ning tuli alles nii suure hiline- 
misega. Seega ep olnud Ivol kohtuotsusest loota ka 
midagi head, sest üks hukatud talupoeg ees või taga, 

see ei tähendanud magistraadile paljut, kuid et ta 
oli julgenud, hoolimata temale antud turbest, kohtu 
ette ilmumisega nii kaua viivitada, siis seda pidas 
magistraat palju rängemaks süüks. Üksikult olid 
raatmanid kui Ivole head tuttavad ning sõbrad and- 
nud talle enne kohtumõistmist teada, et nad tahavad 
olla ta vastu õige armulised, kuid seegi lubadus ei 
tähendanud paljut, sest Tallinnas öeldi tihtigi nõnda: 
»Raatmanid on meil jumaltänatud päris tublid me- 
hed ning head isandad, kes ei suudaks teha kärbse- 
legi häda, kuid nendest koostuv raat, see on hull 
elajas!“ 

Kui lõpuks raekojas loeti kohtuotsus Ivole ette, 
siis kõigi ootuste kohaselt see ep olnudki karm, sest 
see kasu, mida kaebealune linnale tõi, oli sadasid 
kordi suurem kui ta tühine süütegu; ja sellest sai raat 
isegi aru, et sõdides on raske teha vahet, kes on sõber 
ja kes vaenlane. Siiski pidi Ivo oma hilinenud koh- 
tusseilmumise pärast kuulama magistraadilt ränka 
noomimist ja kohtuotsuse kohaselt maksma tapetud 
talupoja eest jumalalaekasse üks neljandik marka 
ehk ühe veeringu ja rae käsu vastu tõrkumise pärast 
kuus marka hõbedat. 

Ivo jäi koos oma sõjarahvaga peatuma Ülemiste 
mäele ega tahtnudki tulla linna, kust iga jõukam ko- 
danik püüdis suve tulekuga välja kolida, sest hinge- 
mattev rooja lõhn, mis Tallinnas algas mais ja lõp- 
pes alles külma tulekuga, tundus metsades ja lahtistel 
teedel puhta õhuga elama harjunud vabadikele liialt 
jäledana. 

Istudes kõrgel pankrannal, vahtis Ivo sinist ulgu- 
merd js luges päevi, millal peaks saabuma tagasi Ton- 

nies Dene, kes ta tahtmist mööda oli suure tasu eest 
läinud Pihkvasse kuulama, et kus ja kuidas elab 
neitsi Dorothea ehk knjäžna Daarja Mstislavski. Ka 
kirja oli Ivo andnud talle ühes, paludes, et ta tooks 
neitsilt kas või mõnerealise vastuse, kuid kõige pa- 
rem, kui ta suudaks ahvatleda teda ennast kaasa tu- 
lema, selle eest lubas Ivo jääda talle igavesti tänu- 
võlglaseks ning tasuda ta vaeva veelgi mitmekord- 
sete rikkustega, mida ta aga iialgi suudab koguda. 


Ja Tonnies Dene läks, lahkus suurte lubadustega, 
kolas mööda maad-ilma ringi, prassis ja purjutas seni 
kui kaasavõetud hõbedast jätkus; isegi Riias käis ta 
otsaga ära, kuid Pihkvasse ta ei saanud sellepärast, 
et enne lõppes raha, aga võib-olla, et ta ei tahtnudki 
sinna minna. 


Kui siis Ivo oli neliteistkümmend päeva vahtinud 
merd ning Tonniese lahkumisest oli juba möödunud 
enam kui kuu, ilmus Iru mäele keegi räbaldunud ning 
kärnase näoga rändur, kelles alles pärast pikka uuri- 
mist suutsid vabadikud ära tunda Tonnies Dene. Kui 
Ivo sellest kuulis, siis ruttas ta joostes valvemeeste 
juurde, kuhu lõpuks ometi oli ilmunud Tonnies, nii 
nagu enne lahkumist oli ta temaga kokku leppinud. 
Kuid sõnumid, mida sõjakaaslane talle nüüd Pihk- 
vast tõi, võtsid kogu ta elamiselt lusti: neitsi Dorot- 
hea ehk knjäžna Mstislavski olevat pihkvalaste tead- 
misel surnud juba möödunud talvel ning maetud 
Moskoovia lähedusse Vastseneitside kloostrisse. 


Sõnatult lahkus nüüd Ivo oma kaaslasist ja, tul- 
nud suure Iru kivi juurde, istus sinna maha, ise 
ägades: 

— Ei enam, ei enam...! ja ta tundis ängistust 
kõris. 

Teda ep ole enam olemas, maailm on jäänud tüh- — 
jaks — tühiste tuulte tallermaaks. | 

— Sina taevane Jumal ning vägede Tehas 
nagu sind inimesed nimetavad, miks tegid sa seda?! = | 
ja langedes kummuli kitkus Ivo eneselt juukseid. ' 

Kui ta äkiline valuhoog veidi vähenes, siis tõusis 
ta istukile, najatus seljaga vastu külma kivi ja pöö- 
ras pilgu tähtedevahelisse kaugusse, millel ei näi ole- 
vat äärt ega otsa. Ja nüüd ta tundis maailmas ole- 
misest valu, tundis suure ning mõõtmatu igaviku 
juuresolemist, tundis kadumise paratamatust ning 
suremise vajadust. 

Surra, ainult surra — ja ta näeb teda jälle! Kuid, 
ja Ivo tõstis vahepeal langenud pilgu uuesti taeva A 
poole, kas ta pääsebki sinna üles, kust praegu alla 
vaatab tema — Dorothea! Seal seisab ju Keerub 
oma tulise mõõgaga ja ütleb talle nõnda: ,,Inimese- 
poeg, pööra ümber oma pale, sest vaata — su käte 
küljes kisendab maailma laste veri!“ "a 

— See on patt...! sõnas Ivo, ja ta silmi ilmusid 
ikka uued ilmutised, mis viisid teda vahetumasse 
ühendusse Jumalaga. 

Ta ei kartnud viimsepäeva kohtumõistmist, isegi 
põrgupiinasid mitte, sest kui ta on teinud pattu, siis 
kannab ta ka karistust, vaid ta kartis jääda ka igavi- 
kus lahutatuks temast, kelle pärast ta nüüd kurtis = ' 
ning keda leinas taga. Mida enam ta sellele mõtles, 
seda enam hakkas ta kartma Jumalat, tundma hirmu = 
ta kohtu ees, sest ta oli elanud mitte kristlase kom- 
bel, vaid kui kõige jõledam pagan: isa needmise ning 

vandealusena oli ta hulkunud purustades ja tappes 
mööda maad-ilma ringi, prassinud kõige mustemais 
kõrtsides, aelnud liiderlike naistega nende haisevais 
armatsemisurkais, kust tõsine kristlane peaks jubedu- 
sega eemale hoiduma. 

Jälkusega tuletas ta kõike seda nüüd meelde. 

Siis oli ta rahutult tormanud ikka ja jälle sõja- 
tallermaale, kus aga ka tapapillerkaar ei toonud talle 
unustust, sest kõikjal, kuhu ennast pööras või läks, 
nägi ja kuulis ta ainult teda, kelle nimi kumiseb ta 
kõrvus: Dorothea! Ta püsib tema hinges nagu päi- 
kesevari veel, kust ep ole suutnud teda kustutada 
ei ägedus, hoog, halastamatus ega irvitav patt, mille 
üle ainult saadan võib tunda heameelt ning rõõmu. 

Ka vanasõna ei näinud pidavat paika, sest aeg ei 
silunud ega kaotanud tuikavat valu südamest, vaid 
iga hingetõmbega tõusis tolle neitsi kujutis ikka ela- 
vamalt ja elavamalt ta silme ette, kuna mõteldes te- 
mast kärises ta hing ikka enam ja enam. Magades 
laagrites nägi ta aga igal ööl und ainult temast ja är- 
kas tihtigi metslinnu kisast, mis kuuldus talle, nagu 
oleks kuskilt pimedusest hüütud: ,,Dorothea!“ 

Kuid nüüd on ta maailmast lahkunud ja elab 
ainult tema mõtetes edasi! 

Ja nüüd asus Ivo südamesse vaikne pühapäevane 
rahu, isegi mere kohisemine näis vaibuvat. Siis tun- 
dus talle, et nõnda nagu Jumal on võtnud teha, ongi 
parem, ja ristitades käsi sõnas ta tasa: 

— Ma tänan sind, armas Jumal, et oled ise võt- 
nud teda enese juurde hoida ning juhatanud mulle 
õiget teed! — —-—- . ———-—.0- <= <—-- 

Tulnud linna, läks Ivo Gaspar Volrabi mahajäe- 
tud ning tühja maja õue, mille taguses rohuaias oli 
lehtla rusudena kokku vajunud. Seistes paeseintega 
piiratud rohelises aiakeses, kus õitsesid sirelid ja 
okasroosid ja mille keskel asetses lahtine veekaev, 
sattus Ivo suurde ärevusse, sest liiga elavalt tõusid 
mälestused temas esile. Ja kui ta seal härdunult 
ikka edasi seisis, jäi ta pilk peatuma valgele tuvile, 
kes oli katuselt laskunud kaevu äärde, kus ta kudru- 
tades ringi kõndis. 

See on tema, mõtles Ivo. tema ise on valge tuvina 
ilmunud ta juurde. 

Äraeksinud pojana pöördus Ivo tagasi oma isa- 
majja. Olgugi et isa ei suutnud tema pealaelt tagasi 
võtta oma needmist, pidi see Ivo kristlikkude eluvii- 
sidega iseenesest kaduma. 

Ja unustades oma sõjarahva, käis Ivo kirikuis 
palvetamas ning hakkas isa kõrval ausat tööd tegema, 
mis ei toonud küll rikkust, kuid selle eest andis süda- 
mele kosutavat rahu ning puhkust. 

Ühel õhtul, kui isa oli söögilauas lõpetanud tänu- 
palve Issandale, küsis Ivo vaikselt: 

— Kuidas elab nüüd meister Crameri tütar Gert- 
rud, kas temal ja ta vanemail on veel ikka minu 
vastu tuska? 

Vaadates oma tihedate hallide kulmude alt po- 
jale tõsiselt otsa, kostis vana Christoffer Schenken- 
berg nõnda: 

— Miks pärid sa seda, mu poeg, eks sa tea isegi, 
kui suurt häda tegid sa selle neitsi südamele! 

Ivo ei osanud kosta muud, kui et kas see lugu on 
siis tõesti läinud neitsile nii südamesse. 

— Sina jätsid ta ju istuma, poetas nüüd ema 
sõnakese vahele; — Gertrud nuttis ennast päris pi- 
medaks, nii et ta vanemad on veel praegugi tema pä- 
rast mures...! 

Et Ivo vaikis, siis ema jätkas edasi: 

— Veel möödunud pühapäeval kurtis Crameri 
emand kirikus, et tütar kippuvat tal vägisi kloost- 
isse... 

— Aga kõik see juhtus ju ammu, nii et nüüd 
peaks olema juba ununenud... söandas Ivo sõnada. 

— Oh, poeg, sulle on südameasjad tundmatud...! 
ohkas ema. 

Hinganud sügavasti, sõnas nüüd Ivo tasase väri- 
naga hääles: 

— Kui tema ja ta vanemad mind ei vihka, siis 
olen valmis tõsise kristlasena teda altari ette viima! 


Säärane ootamatus rabas nii isa kui ka ema, nii 
et nad jäid sõnatult pojale otsa vahtima; alles pärast 
pikaajalist vaikimist kostis isa: 

— Seesugune nõu tuleb sul jätta — veerevale 
kivile ei kasva kunagi sammalt! 


Kuid Ivo seletas, et sõja- ning laagrielust loobu- 
des tahtvat ta nüüd naida ükskõik keda; kui aga 
neitsi Gertrud ei taha talle tulla, siis kosivat ta mõne 
teise Tallinna neitsi. 

— Tee seda, mu poeg! ütles ema pisaraist läiki- 
vail silmil, kuna aga isa võttis sõnada: 

— Kui see on sinu tõsine ning puhtast südamest 
tulev tahtmine, siis lähen ma meister Crameriga selle 
üle nõu pidama! 


261 


2 


Ühel juulikuu pühapäeval peeti Niguliste kirikus 
Ivo Schenkenbergi ja kuldseppmeister Crameri tütre 
Agneta laulatust. 

Pulmad ep olnud Tallinnas harulduseks, kuid et 
just selle laulatuse üle oli mitut puhku ning kõige 
enam keelt pekstud, siis tuli inimesi kirikusse mur- 
runa kokku. Auväärne õpetaja Toomas Gerstenber- 
ger pidades laulatustalitust ütles oma vägevad noo- 
mimissõnad ning ühendas siis pruutpaari kristlikuks 
abielupaariks. Pärast seda tormas meistreid ja selle 
rüsinal noorpaarile õnne soovima, kusjuures korraga 
kõnelesid kümned suud ja mitmed käed surusid, nii 
et vastlaulatatuil hakkas seesugusest jutuvadast pea 
ringi käima ja nad ei mäletanud õpetaja sõnadest 
enam midagi. 

Lahkudes kirikust viis mõrsja isa oma tütre Vii- 
mast korda oma koju, kuhu läksid ka kaksteistküm- 
mend pruutneitsit, kuna Ivo koos oma kaheteist- 
kümne poisiga läks jällegi oma isamajja, et valmis- 
tuda õhtuse pulmapeo vastu. 

Laulatuskombe kohaselt oli Ivo viinud juba va- 
rem pruudile ta isamajja omapoolsed kingitused, 
mida seal pandi sugulasile vahtimiseks välja; need 
olid: kahe küünra pikkune ülekullatud hõbedast ahel 
koos ripatsiga, mis oli kaunistatud pärlidega ja kaa- 
lult kaheksa loodi raske; käsitasku koos üheloodiliste 
ehetega: nahksesse tuppe peidetud pisikene nuga; 
kahekümne kahe loodi raskune ülekullatud vöö; 
paar siidist käiseid kaheteistkümne ülekullatud nu- 
pukesega, mis kokku kaalusid kaks loodi; siidist rin- 

nalapp kuldse kinnitajaga; sukki, tuhvleid ja kingi 
— igaühest üks paar. Ise ta oli saanud aga pruudilt: 
särgi, hinnalt kolmkümmend marka; paari siidniidist 
kootud sukapaelu ja ühe vaiba, mille küljes ep olnud 
pärle ega kulda. Kummagi vanemad olid aga neile 
kinkinud mõned küünrad damasti ja siidi, ühed 
põlvpüksid ja mõned nahksed tuhvlid. Mõlema 
maja tüdrukud, tädid ja ammed olid toonud igaüks 
paari tuhvleid, kuna sulased ja poisid jälle lihtsaid 
särke. Pruutpaaril omalt poolt tuli aga kinkida igale 
pulmapeo korraldajale ning sellega ametisolijale üks 
paar kingi. 

Õhtul kella neljaks tuli mõrsja oma kaheteist- 
kümne pruutneitsiga Kanuti gildituppa, kus peat- 
selt oli algamas pidu, kuna Ivo läks vana kombe 
kohaselt koos oma peiupoistega kirikusse, kust pä- 
rast palvust tuli temagi gildimajja. 

Kutsumatult ei tohtinud pulmapeole tulla keegi; 
kes sinna aga siiski tuli, see pidi maksma raele kolm 
marka trahvi; et aga hoiduda kontvõõrastest, siis 
selleks palgati kaks kohtusulast gilditoa uksele, kust 
nad pidid salaja sissehiilijaid minema kihutama. 

Olgugi et pulmamajja oli varutud õlut ja veini 
külluses, pidi iga pulmaline seda omalt poolt kaasa 
tooma, nii et jookidest ei tuntud seal puudust. 

Õhtul kella viieks olid pulmalised kogunenud 
Kanuti gildimajja ja istusid seal laudadesse, kuhu 
esimeses järjekorras paigutati pürjermeistreid, siis 
teisi raatmane, pastoreid, gildivendi ning teisi ko- 
danikke ametite ning seisuste järgi: kuldseppi, am- 
mumeistreid, kingseppi, rätsepaid, lihunikke ja teiste 
auväärsete ametite meistreid ning lugupeetumaid 

selle koos oma emandate ja tütardega, keda oli kau- 
nikeselt palju koos. Seesugust rahvahulka nägid 
gilditoa seinad alati ainult pulmade, varrude ja 
suurte vastlajoomingute puhul. 

Pulmapeo avas kuldseppade tsunfti olderman, 
kes tänas kõiki pulmalisi, et nad oma lahke osavõ- 
tuga on teinud pruutpaarile au, ja kuulutas siis hõ- 
bedase vasaraga kolm korda vastu joogilauda lüües 
pulmapeo avatuks. 

Söömine algas hõbelusikate, karikate, liudade ja 
toopide väljatoomisega; kui aga algas jooming, siis 
koristati hõbedased lauanõud ja asendati pisikeste 
inglistinast potikeste ja peekritega, sest purjus ini- 
mesile ei võinud usaldada hõbenõusid, kuna nad 
hooplemise tujju sattudes oleksid hakanud neid käte 
vahel kokku käänama. 

Pruutpaari lauas oli igale kolmele inimesele ase- 
tatud liud, kuna teistes laudades pidid kuus inimest 
ühe vaagnaga läbi ajama. Toitudest toodi lauale: 
esiteks — soolaliha, karupraad ja pajaküpsis, tei- 
seks — seapraad reiniveiniga, kolmandaks — suitsu- 
sink ja loomaliha, neljandaks — keedetud riis mand- 
litega ja viiendaks — või koos juustuga. Kogu söö- 


mise ajal kandsid kaks poissi — üks sakslane ja 
teine mittesakslane — pulmaliste seas ringi õlut ja 
mõdu. 


Et pidu oleks igati väärikas ning seisusekohane, 
siis ei hoolinud kuldseppmeister Cramer kuludest ega 
rahast ja palkas seks puhuks linna pasunameistri 
koos ta kuue mänguselliga pulmalisi lõbustama, 
millise vaeva eest nad said kakskümmend viis taal- 
rit, millest pidi neile nii piisavalt jätkuma, et nad 


264 


ei tohtinud hakata pulmalisilt lisatasuna enestele 
tuhvleid või nuuskrätikuid manguma. 

Ja oli sel pulmapäeval näha kaunikesti palju kõr- 
kust ja uhkustamist kalliste ning toredate rõivas- 
tega, sest seal ei kantud mitte ainuüksi lihtsat siidi 
ja komlotti, vaid oli näha ka palju sametit ja läiki- 
vat atlassi. . Jõukamate ning kangemate meistrite 
emandad olid vooderdanud oma rõivad leopardide, 
kärpide ja nirkidega, kuna alamate omad aga re- 
baste ja ilvestega. Paljudel olid peas kõrged tanud 
või väikesed sooblinahast pesamütsid, kuna soobli- 
sabad olid keerutatud neil ümber lahtise kaela. 
Mantlid olid kõigil laiade naharibadega ääristatud, 
kõhul kanti kardniidiga väljaõmmeldud põllesid ja 
käes viibutati avatud lehvikuid, mis olid toredate 
arabeskidega kaetud. Noored tüdrukud olles mant- 
liteta kandsid lühemaid undrukuid ja niuete ümber 
kirjult väljaõmmeldud laiu vöösid, kuna paljudel 
neist olid kaela ümber valged voldilised kraed. 
Riietumisel ei peetud nüüd enam seisusest kinni, 
vaid igaüks ehtis ennast nii, nagu ta tahtis ning jõu- 
dis, milline hull lugu võis ainult seetõttu sündida, et 
pikk sõda oli muutnud inimesed päris metsikuks. 

Emandate rõivastel ja tanudel ep olnud puudu 
ka hõbe- ja kuldehetest, millest igaüks oli üle kahe 
marga kaalutäielt raske. Samutigi oli seal näha kul- 
last, hõbedast või ülekullatud kaelakeid, millel ilu- 
kivid särasid küljes, hõbetatud ja kullatud lannisid 
ja taskuid ühes tuppedega — kõik kokku üle kuue- 
kümne loodi rasked. Seal oli näha ka palju kalleid 
kuldsõrmuseid, nuppusid nöörisid ning 0—sõltusi; 
neitsidel enamasti hõbe- ja kullatud pärlipaelad, 

emandail aga mantliplaadid ja -pandlad, kõik mõni 
kaalutäis marka rasked; veel oli seal näha suuri 
vöökeid ja tuppesid, igaüks kolmkümmend loodi 
rasked, ja toredate iluripmetega paatreid, millega iga 
naine oli ehitud ning kaunistatud. 

Kuld- ja hõbeehteist tohtisid ainult Suurde gildi 
kuuluvad kodanike emandad kanda kuni kahe loodi 
raskusi, kuna Kanuti ja teiste vähemate gildivendade 
emandate ehted üksikuina ei tohtinud kaaluda enam 
kui poolteist loodi; et aga kuldsepad pidasid endid 
samaväärseiks Suure gildi vendadega ning nõudsid 
eneste vastuvõtmist sellesse seisusse, siis käskisid 
nad ka oma emandail kanda kaheloodilisi ehteid, 
mille tõttu kestis Tallinnas alatine tüli ning riid. 

Kui kelgi oleks olnud käes see kuld ja hõbe, mil- 
lega sel pulmapeol kas või lihtkodaniku naine ja 
tütar olid ehitud, siis oleks ta võinud sellega pidada 
kaunikest kauplust ning ennast koos naise ja lap- 
sega parajal viisil elatada. Rõivastest, mis neil ena- 
masti olid kõik kahisevast siidist, tõusis aga igal ke- 
haliigutusel magusat roosilõhna, mis samutigi nõudis 
omajagu kulu. Seega ei ajanud mitte ainuüksi aad- 
likud, vaid ka kodanikud ning kaupmehed Tallinnas 
kõrkust, uhkust, toredust ja muud ülemäärast liialt 
taga. 

Kui õhtune söömaaeg oli lõppenud, siis tõusid 
raeliikmed püsti ning lahkusid, et minna kirikusse 
õhtusele jumalateenistusele, aga võib-olla et ka liht- 
salt minna koju, sest nende juuresolekul ei võtnud 
pidu kunagi hoogu, vaid igaühe suu oli nagu seotud. 
Raatmanide lahkudes hakati aga tantsima ja senisest 
ohtramalt õlut ja veini jooma. Enne kui pasuna- 

mehed panid oma torud hüürgama, tantsisid pulma- 
lised vana kombe kohaselt kolm tantsu ilma pillideta, 
ja alles siis hakkasid vasksed kõrid jõrisema. Tant- 
sima pidi iga mees teisi segamatult ainult ühe ringi, 
seejuures aga ennast kombeliselt ülal pidama ning 
oma tantsukaaslasel mitte ümbert kinni haarama, 
pigistama ega katsuma teda ebaviisakast kohast või 
ükskõik mil viisil talle häda teha, kuna selle vastu 
eksijal tuli maksta kolm marka trahvi. Keegi ei 


tohtinud aga seejuures alustada tantsimist, enne kui 


eelmine tants ep olnud lõppenud, vaid pidi oma kaas- 
lase kõrval seistes ootama uue tantsu algamist. 

Sel ajal, millal ühed tantsisid, jätkasid teised söö- 
mist ja joomist, naerdes seejuures lõbusasti ning hõi- 
sates pasunaile valjusti kaasa. Ja oli seal säravust 
ning rõõmu, lusti ja laulu, aga ka vandumist ja 
sõimu, mis kõik lõppesid sinise esmaspäevaga. 

Trompetid ja tromboonid panid gilditoas väri- 
sema õhu, mis kiunus ja vingus kõrvus, või jällegi 
mõrises nagu mõirgav elajas, kui pillimeister äkilise 
käesirutusega venitas pikaks oma trombooni, mida 
ta aga samas tõmbas kiunudes uuesti kokku. 

Olgugi et Ivo isa Christoffer peagu põlgas viina, 
rüüpas ta nüüd tänase suure rõõmupäeva puhul 
ometi mõne peekritäie veega segatud reiniveini või 
jällegi kuulsat prantsuse viina, olles seejuures hästi 
tujus. 

Istudes oma nooriku kõrval vahtis Ivo pillimehi, 
siis tantsijaid ja aeg-ajalt piilus oma naist, ise see- 
juures mõeldes: tolle neitsiga — tollesamaga, on ta 
nüüd ühte pandud kuni hauani! Uuesti vaatas Ivo 
oma abielunaist, kelle nägu tundus kahvatusest läbi- 


267 


paistvana ning peagu niisama heledana nagu ta 
juuksed. Kuid siiski teadsid emandad seletada, et ta 
nägevat nüüd palju tervemana välja, kui ta oli seda 
kuu aega tagasi. Ivo ise oli ta vastu tähelepaneli- 
kult õrn, püüdes täita iga ta pisimatki soovi, kõige 
enam aga varjata ta eest oma suurt kurbust, mis 
põletas ta rinda nagu tuli. Sellest abielust lootis ta 
aga ka enesele tulu, et vahest nüüd suudab ta unus- 
tada seda, keda ep ole maailmas enam olemas, kes 
on talle kui ammune mälestus tagasipööramatust 
ajast. 

Imelikul kombel püüdis aga Ivo hoiduda pulma- 
veini joomisest, kartes, et see võib tuua talle üle- 
määrast nukrust; kuid sellest oli tal nüüd raske hoi- 
duda, sest igaüks, soovides talle õnne, tahtis temaga 
kokku juua. 


Kui tornikell lõi kümme lööki vastu keskööd, siis 
jäeti tantsimine soiku, sest nüüd pidi algama pruut- 
paari tants; Ivo oleks selle peagu unustanud, kui 
mitte meister Cramer, olles ärajoodud veinist üle- 
määraselt tujus, ep oleks seda talle meelde tuleta- 
nud, sõnades: 


— Miks noorpaar oma auõhtul ei tantsi? 


Alles nüüd märkas Ivo, et kogu pulmarahva pil- 
gud on jäänud peatuma temale ja ta mõrsjale, kuna 
pilimehed hoiavad oma vaskseid torusid puhumis- 
valmilt suu juures, et nende tõusmisel alata pruut- 
paari tantsulugu. Haaranud laualt peekri, tühjen- 
das Ivo selle ainsa sõõmuga, ja siis läks koos mõrs- 
jaga tantsupõrandale, kuna sellid ja meistrid kukku- 
sid suurest rõõmust kisama. Haaranud oma mõrsja 

käe, kargas ja promeneeris Ivo nii meeletult, et Gert- 
rud ei suutnud temaga sammu pidada. Ta astus 
isegi mõnele kodanikuemandale varbale ega kuulnud, 
kui see valjusti kiljahtas. Siis asetas ta jällegi käe 
ümber oma mõrsja piha ja hullas tantsides nii hul- 
lusti, nagu oleks ta tahtnud kogu oma elulusti selle 
ainsa õhtuga välja karata. Paljud käed aga puista- 
sid pruutpaari pea kohal lilli, mida tänaseks oli nopi- 
tud kodanike linnataguseist suveaedadest. Pruutpaari 


tantsust tahtsid nüüd osa võtta ka paljud auväärsed 


meistrid ja tähtsamad emandad, nii et tüdrukuile ja 
poistele ei jäänudki selleks ruumi. Ja kõik need 
auväärsemad kodanikud, olles sattunud ärajoodud 
veinist lustikasse tujju, tantsisid koos noorpaariga 
kärtsuvate pillide saatel, nii et pea huugas otsas ja 
suurest kilkamisest hakkasid nende hääled kähisema. 

Pruutpaari tantsu lõppedes pidi Ivo kombekoha- 
selt koos oma mõrsjaga lahkuma ning viima ta oma 
isamajja. Selleks tulid neid saatma kaksteistküm- 
mend lugupeetavamat meest koos sama palju tähtsa- 
mate emandatega, kes pärast noorpaari voodissevii- 
mist pidid pöörduma tagasi pulmamajja, kus viibiti 
kuni sinise esmaspäevani trallitades koos. 

Kuid Ivo sõjarahva leeri, kus tunti suurt meele- 
tuska tema lahkumise pärast, oli kandunud sõnum 
tema pulmast. Tont, kes nüüd ise oli asunud vaba- 
dike etteotsa ning käinud nendega omal käel varitse- 
mas vaenlast, korjas üle poolesaja torupillimehe 
kokku ja viis nad Pikale tänavale Kanuti gildimaja 
ette; kui siis Ivo pulmamajast koos oma saatjatega 
lahkus, panid tänaval seisvad vabadikud oma toru- 
pillid hüürgama pulmalugusid, nii et taliinlased pidid 

imestusega käsi kokku lööma, sest nii suurt jõrinat 
ep olnud nad varem kunagi kuulnud. 

Nähes oma sõjaselle, kellega ta oli Harjus, Virus, 
Läänes ja ka paljudes teistes maades pidanud tap- 
lusi ning korraldanud sõjasõite, valdas Ivot säärane 
meelenukrus, kuid ühtlasi ka rõõm, et pisarad ilmu- 
sid talle silmi. 

Kui siis mõrsjapaar istus oma lillede ja haljaste 
okstega ehitud vankrisse ning hakkas liikuma mööda 
Pikka ja Kraamipoodnike tänavat linna rahapaja 
poole, sammusid vabadikud oma torupillijõrinaga 
neile ikka järele, kuna unised kodanikud pistsid 
imestunult aknaist oma pea. 

— Kas oled õnnelik, Gertrud...? küsis Ivo. 

Tõstnud pilgu, vaatas Gertrud talle otsa ja sõnas 
siis vaiksesti: 

— Olen, aga sina ep ole seda mitte?! 

— Kui sina oled õnnelik, siis on see ka minu 
õnn! kostis Ivo, surudes oma abielunaise kätt. 

Gertrud vaikis, teda valdas mingi rusuv nukrus, 
sest seesugune torupillide koletu jõrin ei lasknud tal 
loota midagi head. 


Jällegi tõusis Harjus kisa, sest tatarlased olid 
ilmunud Kuusalu kihlakonda uuesti röövima. Kuid 
nüüd, millal tallinlased olid saanud vaenlase üle 
palju võite ning muutunud ülemääraselt julgeks, ei 
tahtnud nad enam lubada tal vabalt laastata: kähku 
kargasid Tallinna rootslased ja mõisamehed — kokku 

neli lipkonda koos Hannibali rahvaga sadulaisse ja 
ruttasid Harjuma idapoolsele rajale, et pidada vaen- 
lasega taplust. 

Seekord läks kaasa ka palju teisi tallinlasi ning 
kodanikke, teiste seas Ivo vend Christoffer ja ta isa 
sellid — Claus Stall, Jacobus ja Bendix, kes olles 
rõivastunud oma toredaisse sellikuubedesse ja ehti- 
nud oma kübarad värviliste sulgedega, näisid valmis- 
tuvat mitte sõjateele, vaid nagu peiupoisid pulma. 

Nähes kõiki neid ettevalmistusi, valdas Ivot 
rännulust ning temagi kippus minema sõjarahvaga 
kaasa. Küll vannutas ning nuttis ta naine Gertrud, 
öeldes, et nende pulmaasegi olevat veel alles soe ja 
juba tahab ta teda maha jätta. Kuid Ivo kostis, et 
see on tal ainult viimne kord, et siis enam kunagi 
ei tahtvat ta vaenlase vastu välja minna, pealegi ole- 
vat ta seni tapelnud oma meeletust tuhinast, kuid 
nüüd olevat tal tõsine kartus oma kodulinna pärast, 
et vaenlane, tulles seda uuesti kiusama, võib teha 
temale — Gertrudilegi häda. Gertrud hakkas vaik- 
selt nutma, kuna Ivo kiskus enesele oma sõjarüü 
selga. 

Jätnud vanematega jumalaga ja suudelnud hel- 
lalt oma nutvat naist, lahkus Ivo koos oma venna 
Christofferi ja mündisellidega rahapaja majast. Kui 
nad oma raskete sõjasaabaste küljes olevate pikkade 
kannuste ja puusal rippuvate mõõkade tärisedes astu- 
sid mööda koridori põranda õõnsakskulunud pae- 
tahvleid, valdas mahajääjaid kodukondseid härda- 
meelsus ning palvenukrus. Kuid juba hirnusid õues 
hobused, keda Ivo oli oma seniseist taplusist kaasa 
toonud. Patsutanud oma ratsu turja ja silitanud ta 

takka, hüppas Ivo koos kaaslasiga sadulaisse ja kee- 
rutades mahajääjaile kübarat, ratsutasid nad hoovi- 
väravast välja. Samas aga jooksis Gertrud Ivole jä- 
rele, haaras ta sadula jalaraudadest kinni ja nuuksus 
haledasti, et ta ei teeks seda sõjasõitu kaasa. Hellalt 
püüdis Ivo lohutades naist manitseda, kuid see kor- 
das lakkamatult nuttes: 

— Enam sa ei tule tagasi, ei tule...! 

Hüpanud sadulast, püüdis Ivo igati vaigistada ta 
nuttu, lubades sõjakäigult tuua talle ilusaid ehteid, 
pärle, ja siis enam mitte kunagi osa võtta ei ühestki 
taplusest. 

— Ainult seekord veel... ainult seekord...! sõ- 
nas Ivo, pühkides käeseljaga Gertrudi silmist voola- 
vaid pisaraid. 

Mingi imelik tahtmine ning soov kiskus nüüd 
Ivot, sundis teda oma naist maha jättes taplusesse 
tormama. Tõotades, et see sõjakäik on tal viimne, 
ning lubades pöörduda peatselt tagasi, süleles Ivy 
oma nuuksuvat naist, ja hüpanud siis uuesti sadu- 
tasse, kihutas ta tagasi vaatamata eesruttaiaile jä- 
rele, kuna Gertrud jäigi väravale nutma. 

Üsna uhkesti istus oma kondise mära seljas 
mündisell Claus ja ratsutades läbi Vallinna tänavate 
vahtis mahajääjaile toredasti otsa, kuna iga tuule- 
puhang, mis seekord' jv tus hulkuma tänavail, haa- 
ras ta punaka habemesübsriku pihku ning tantsitas 
seda sesiües üles-alla 

— Vaadake surmarüütlit, hakkasid lihunikupoisid 
Olaust nähes Karjatänaval kooris kisama, ja siis osu- 
tades talle näpuga: — Meister Claus, sa istud ju 
hobusel tagurpidi seljas! 

Claus heitis lihunikusellidele ja -poistele oma 
suurte rippuvate kulmude alt tigedasti volksatava 
pilgu, kuid ei kostnud neile sõnagi. Kuid häbema- 
tud ning riiakad lihunikupoisid jooksid talle järele, 
ise karjudes ning kriisates: 

— Claus, sa oled oma roostetunud kannused täis 
s....nud! 

Seesugune pilkamine pani juba tõsisemaidki koda- 
nikke naerma, kuid Clause viis see märatsemise tujju: 
kähku pööras ta oma hobuse ratsameeste reast, kis- 
kus tupest kõhul rippuva mõõga ja ajas lihuniku- 
poistele rüsinal otsa; need pöördusid Müürivahe 
tänavale ning hakkasid paljaste kandade välkudes 
hirmunult jooksma, kusjuures neist paljud kaotasid 
oma kotad. Ja nii mindi — selli- ja poistekari kisa- 
des ees, möirgav Claus ratsa ja oma suure mõõgaga 
- veheldes järel. Õnneks said sellid pöörduda ühe 
sepa — Jost Kedingi hoovi ja lükates väravale raudse 
riivi kolksahtades ette seda sulgeda, kuna muidu 
oleks vihaleõrritatud Claus neist mõne tõesti tap- 
nud. 

Ivo sõjamehed, kes olid mitut puhku üksteisele 
kurtnud, et peamees on neid seeliku vastu vaheta- 
nud, olid ütlematu rõõmsad ning tujus, kui Ivo ilmus 
jällegi nende keskele; nähes teda oma venna ja isa 
sellidega tulemas, hakkasid nad valjusti kisendama 
ning võtsid ta käesurumistega vastu. — — — — — 

Juba järgmise päeva lõunaks jõudsid ratsamehed 
Kuusalu lähedale, kus tatarlaste tigedad salgad olid 
ringi uitamas, kuna jalamehed tulid alles järgmiseks 
õhtuks kohale. Olnud päeval Soodla jõe ääres laag- 

ris, valisid tallinlased enestele ööteks teise kus 
platsi, nagu nõudis seda sõjapidamise kavalus, sest 
muidu võis vaenlane pärast päevast luuramist öösi 
ootamatult kaela kukkuda. “i 
Kui siis järgmisel hommikul hakati edasi mi- 
nema, olid tatarlased ümbrusest kadunud nagu tina s 
tuhka, ning nende jälgedel ep olnud enam haisugi 
järel. Siiski liikusid tallinlased umbropsu Rakvere i 
poole edasi, arvates, et vahest vaenlane on löönud 
kartma ning tõmbunud tagasi; peatselt kinnitasidki = 
seda ettesaadetud silmamehed, kes tagasi tulles tõid k 
enestega kaasa ühe murza teenri, kes seletas, et neid — 
olnud siin kokku kolm tuhat meest. A) 
— Kolm tuhat...! imestusid mõisamehed, kes = 
kõige esimesina hakkasid kahtlema, et kas seesugu-= 
sel juhul tohibki enam tatarlasi jälgida, kuna tallin- 0 
lasi koos vabadikest sõjarahvaga ep olnud mitte = i 
enam kui tuhat viissada meest. l 
Nüüd jäädi paigale ja saadeti ainult üks ratsa-= 
meeste salkkond Rakvere poole teele, et see tooks | 
kindlaid teateid vaenlase üle. Kuid ei läinudki 


üle hirmutavaid teateid. JM 

Kui siis rootslaste pealikud ja mõisameeste kap- 
ten Hans Wachtmeister olid nõu pidanud, otsustas 
nad oma lipkonnad ümber pöörata ning Tallinnass 
tagasi minna, soovitades ka Ivol oma sõjarahvaga 
sedasama teha. Kuid Ivo ei võtnud nende tahtmist 
kuulda, vaid kippudes taplema läks oma peamees- 
tega metsa äärde nõu pidama. 

— Või saks on löönud araks...! sõnas seda kuul- 
des Tont ja pistis meelepahaga oma mõõga maasse. 

— Kus on algamas tõsine taplus, seal saks näi- 
tab alati kanda, kostis Rapp; — tema ootab ainult 
nagu kaaren raibet, et mahalöödule küüned esime- 
sena turja vajutada! 

— Aga tatarlasi olevat vähemalt kolm tuhat 
hinge...! manitses Ivo oma mehi. 

Nüüd jäid vabadikud vaikseks, sest kolm tuhat... 
seesugune vägi ep ole mitte narrimiseks... 

— Nii et kuidas siis teeme...? küsis Ivo, vaada- 
tes oma abilisile otsa. 

— Eksnii nagu peamees arvab... kosteti. 

— Mis seal arvata, ägestus nüüd Rapp, — soo- 
jalt suhu ja palavalt parda, nii on ennemgi tehtud! 

— Aga kui katsuksime korraks nõidusega leida 
parajat nõu? arvas äkki Tõss. 

— Eks või katsuda sedagi, olid mehed nõus. 

Et paremat vihurit ep olnud meeste seas leida 
kui Tõss ise, sest tema tundis kõige enam Jumala 
sõna, siis hakkas ta tundseldama: tõmmanud tupest 
mõõga, viskas ta selle vingudes õhku, ja kui siis keer- 
lev mõõk kukkus maha, oli ta teravik pöördunud 
vaenlase poole. 

— Nii et lähme edasi! hüüdsid vabadikud, olles 
seesuguse märgi üle rõõmsad. 

— Aga kui saksad ikkagi ei tule?! kuuldus meeste 
seas kahtlus. 

— Saksu ep ole vajagi, karjusid nüüd talunikud, 
— iga mees sõdib oma taba pärast! 

Kuulnud vabadike sõgedat nõu, hakkasid saksla- 
sed seda laitma. Kuid Ivo kostis neile jonnakalt, et 

tema läheb oma meestega üksinda ning pärib võiduau 
enesele. A 

— Ei sina näe võitu nagu oma kukalt, kostis 
Hans Wachtmeister, — sest ükski täie aruga sõja- 
mees ei võtaks niisugust rumalat tempu ette! 


— Minu aru ärgu tehku sulle muret, kostis Ivo 
teravasti. — Parem on leida surma vaenlase seinte 
ja kuulide all oma kodulinna ning rahva auks ja 
heaks kuulsuseks oma mehisusest kui taanduda ilma 
hädata ning autusele alla jääda, nagu tahad seda teha 
sina! 

Nüüd jäi Hans Wachtmeister Ivole tõsiselt otsa 
vahtima, sõnades lõpuks: 

— Inimesed oma rumala kiitmisega on teinud 
sind edevaks, mis tumestab su mõistust ning saadab 
sind ükskord ometi hukka! 

Kergitanud kübarat, ratsutas Ivo oma meeste 
juurde vihaselt tagasi. 

Pärast luurajate kokkukutsumist pöörasid maa- 
sulased koos mõisameestega oma koonud ümber, 
kuna Ivo jäi tatarlaste jälgimiseks paigale. Seekord 
ep olnud tal enam kui nelisada kuuskümmend meest, 
kellest peagu pooled olid jalgsi, kuna osa neist juh- 
tis voorihobuseid. Et aga ees seisis raske taplus, 
siis ei hakanud vabadikud niisama uisapäisa sinna 
tormama, vaid valmistusid selleks tõsiselt ette: et 
tundseldada enestele võiduõnne, selleks kahmas Tõss 
vabadike juures hulkuva koera, ja haaranud koos 
kaaslasega ta koibapidi pihku, kiskusid nad elusa 
ning jäledasti röökiva looma robinal lõhki, visates 
siis need verd tilkuvad koerapooled teine teisele 

poole teed; pärast seda sammus kogu Ivo sõjarah- 
vas lõhkikistud koera vahelt nagu väravast läbi. See- 
sugune tundseldamine oma võiduõnne kindlustami- 
seks oli paljude sõjarahvaste pruuk. 

Kuid vabadikud ei läinudki otsemat teed tatar- 
lasi taga ajama, vaid liikudes mööda neile tuntud 
metsateid ja rägasid püüdsid nad hiilides neile lähe- 
neda. Olgugi et tatarlaste suurem väehulk oli jõud- 
nud juba Rakvere alla, jäid neist siiski paarsada 
meest, kes hulkusid ümberkaudsetes metsades, vaba- 
dikele õnneks. Nähes et nende taandumistee on 
kinni pandud, tõmbusid tatarlased kohkudes tagasi 
metsa, kust nad parajasti olid välja tulemas. Ivo 
vend Christoffer, kes mõnekümne mehega juhtus 
olema neile kõige lähemal, tormas suure julgusega 
edasi. Olgugi et ta seekord oli välitapluses alles 
esmakordselt väljas, oli ta moskoviitide piiramise 
ajal linna kaitsjana ja hiljem rüüstekäikudel jõudnud 
koguda küllaltki vaprust, nii et ta ei löönud nüüd 
kohkuma. Tatarlased saatsid kallaletungijate pihta 
tiheda nooltesaju, lastes seejuures nii ägedasti, et 
nende vibupaelad suurest pinevusest aina vingusid. 
Enamjagu nooli kukkus vabadike hobuste kapjade 
ette maha, kuid mõned neist tehes oma värviliste 
sabasulgedega toredaid kaari lõid laksudes vastu 
rauda või tungisid sopsahtades pehmesse ihhu. 
Surma ei saanud vabadikest seejuures keegi, sest me- 
hed varjasid oma päid ja rindu hobuste kaelte taha. 
Teiskordseks noolte ammudele seadmiseks ei saanud 
tatarlased aga mahti, sest suurem vabadike salk lõi 
neile küljelt peale. Kohkunud tatarlased panid rüsi- 
nal ajama, kihutades oma hobustega lausa sohu, kuna 

neil teist pagemisteed ep olnud. Paljud neist vaju- 


sid mülkaisse, kuna enamjagu löödi ning notiti maha, = 


ja ainult vähestel õnnestus pagemisega päästa oma 
hing. Seesuguse õnnestunud tapluse lõppedes olid 
Ivo vabadikest enam kui pooled jalamehed muutu- 
nud ratsanikeks. 

Pärast taplust suure julgusega oma teed jätkates 
jõudsid vabadikud Rakverele üsna lähedale, kus nad 
laagritulesid tegemata jäid ööbima. Nende leer asus 
kahe suure metsa vahelisel lagendikul, mille kohal 
õõtsusid tumedad pilved, ähvardades tuua äikest ja 
vihma. Laagrivahid kõndisid aga puhkamatult ringi, 
kandes oma raskeid arkebuuse õlal. Kuid ka need 
vabadikud, kes valvamiseks ep olnud ärkvel, ei ma- 
ganud mitte, sest imelik rahutus oli hakanud neid 
vaevama. 

Ka Ivo lamas lahtiste silmadega, pilk suunatud 
taevasse, kus pilvesagara vahelt vilksatas aeg-ajalt 
mõni üksik täht, et samas jällegi kaduda. Ja nüüd 
hakkas Ivo südames närima kahtlus, et kas ta vali- 
tud tee ongi õige, sest ta oli kuni hauani köitnud 
enese külge tüdruku, kuna samal ajal ta hing kisen- 
dab teise järele ning leinab teda taga. Kuid seda 
teist ep ole maailmas enam olemas, on vaid Gertrud 
— tema naine, kellega ta peab olema rahul. Kuid 
samas tõrjus ta seesuguse mõtte, sest mitte rahul, 
vaid ta tahab teda isegi armastada ning hoida, nii 
nagu ta Nigula kirikus andis Jumalale selleks 
oma sõna. Ja seda ta mitte ainuüksi ei taha, vaid 
ta armastabki teda, sest eks olnud ta südamel valus, 
kui ta jättis Gertrudi nutvana maha. Ja nüüd hak- 
kas tal Gertrudist nõnda kahju, et ta oli valmis kas 

või praegu sadulasse kargama ning tema lohutami- 
seks Tallinnasse tagasi kihutama. 

Samas kuuldus öökulli kisa, mis tungis judisedes 
läbi hinge. Kas see oli vahimehe hüüd, millega ta 
andis ennast teisele tunda, või oli see tige metsakoll? 
Ja nüüd nägi Ivo, kuis ta pea kohal hõljus öökull, 
kes nagu piina vari libises kuuldamatult üle pimeda 
taeva, lastes aimata halba. 

Kuid Ivo vend Christoffer ei tahtnud magada, 
vaid rüüpas koos Jacobuse ja mõne vabadikuga savi- 
pudelist viina, mida nad Tallinnast tulles olid pistnud 
oma sadulakottidesse. Vend pakkus elustavat jooki 
Ivolegi, kes aga pöördus sellest eemale, mitte ainu- 
üksi sellepärast, et homne taplus nõudis arukat 
meelt, vaid ta oli ka otsustanud mitte kunagi enam 
tumestada viinaga oma mõistust ning hämardada 
hinge, et seal pesitsev nukrus ei hakkaks kiunudes 
nutma; ainult siis tõi viin talle lusti ning tõstis tuju, 
kui ta juba selle rüüpamisel juhtus olema rõõmus, 
kuna ta muidu ainult suurendas tuska. 

Ka mehed ei lootnud sellest tulevasest taplusest 
midagi head, sest kogu see ettevõte oli alustatud 
kergemeelses upsakuses, et käia uhketest sakslastest 
kangusega üle. Kuid et enneaegse tagasipöördu- 
misega kutsuksid nad kõigi sakslaste kahjurõõmsa 
irvituse oma pealaele, siis ei tihanud vabadikest 
mitte keegi alustada juttu taandumisest. 

Pikkamisi suikusid mehed, olles pooleldi ärk- 
veloleku ja pooleldi teadvusetuse vahel, kuna nende 
ümber asetsevas metsas tuul kiunutas igipõliseid 
KAS AAE ——7)— =— 1jent ragl  sat 


27. juuli hommikul ei tarvitsenud sarvepuhujal 
huikega äratada mehi, sest need olid juba enne koitu 
ärkvel. Hüpanud jalule, haarasid vabadikud oma 
peaaluseks olnud sadulad ja hakkasid neid hobus- 
tele selga kinnitama. Koos ööga olid kadunud kaht- 
luste ja murede jäljed meeste nägudelt, kuhu nüüd 
asus oodatava võitluse pinevus. 

Esimesina astusid välja luurajad, kellele peatselt 
järgnesid mõlemad lipkonnad kahes pikas reas; 
nende ees lehvisid kaks musta lippu, millele olid õm- 
meldud Tallinna ristid. 

Liiguti läbi vallseljandikulise maastiku, kuni puu- 
tuti kokku tagasipöörduvate silmameestega; ja need 
teadsid nüüd juba kõnelda, et vaenlane olevat üsna 
paksult Rakvere maja ette kokku koondunud. Kuid 
Ivo ei pannud silmameeste juttu suurt tähelegi ega 
löönud kohkuma, olgugi et teda kodus ootas noor 
naine, vaid ratsutas koos oma sõjarahvaga julgesti 
edasi, ja tõusnud lõpuks künkale, kust tatarlased 
hakkasid temalegi silma, jäi ta seal peatuma. Ja 
alles nüüd hakkas ta taplusse tormamisega kõhk- 
lema, sest kogu Rakvere esine väli oli tihedasti täis 
tatarlaste ja venelaste karju, kes nähes nüüd vaenlast 
hakkasid tõmbuma linnuse müüride taha. Kuid 
seni kui nad kõik oleksid jõudnud pugeda väravaist 
sisse, oleks võinud kukkuda tagumisile kaela ning 
alata taplust. Nähes aga vaenlase masendavat üle- 
kaalu, ei tihanud Ivo seda teha. 

— Noh, peamees, — astu ees! ütles purjujoonud 
Christoffer Schenkenberg oma vennale Ivole. 

See aga vaikis, sest siin ei võinud otsustada 
vaprus. 

— Jõuga ei suuda meie siin midagi teha, arvas 
Claus, vahtides kaugel asuvaid tatarlasi. 

— Sinusugusel kitsel ep olegi jõudu! õrritas teda 
Jacobus, olles ise samuti purjus nagu Ivo vend 
Christoffer. 

Heites oma ametivennale vihase pilgu kostis 
Claus: 

— Oled joonud enesele kaks mütsi pähe ja nüüd 
aina laulad..! 

Kuid purjuspäine Jacobus oli äge, ta ajas oma 
hobuse Clausi kõrvale ja tahtis tõugata teda sadu- 


last; Claus aga oli valvel, ta kiskus vöölt mõõga ja 


oli valmis oma kaaslast kas või tapma. Suure vae- 
vaga suutsid vabadikud neid lahutada, kuid olles 
viidud teineteisest eemale jätkasid nad sõimlemist, 
nii et lahutajad pidid päid vangutades sõnama: 

— Ei need mehed kõlba tulele ega veele..! 

Ivo asetas oma sõjarahva küngastele, nii et pa- 
rema tiiva äärde jäi läbipääsematu raba, vasemale 
aga avar väli ja selja taha suur mets. Vaenlasele kal- 
lalekippumisest otsustas ta aga loobuda, pidades pa- 
remaks jääda ootama nende kallaletungi. Kuid ka 
väljale jäänud tatarlased näisid olevat elevil: nad 
kihutasid mööda välja ringi, ise imeliku häälega ki- 
sades, mis kuuldus peni kiunumisena. 

Lasknud üles seada oma kaks väikest suurtükki, 
mille rattad olid rauda täis taotud ja pragunenud 
lafetid raudklambrite ja ahelatega kokku kinnitatud, 
hakkas Ivo ise nihutama neid vaenlase pihta jooks- 
ma. Kuid nende tuletorudega ei saadudki suurt 
midagi teha, sest nende kuulid ep olnud kanamunast 
mitte suuremad. 

Nähes kõiki neid aegaviitvaid ettevalmistusi, täi- 
tusid Christofferi purjus silmad vihaga ning ta ütles 
oma vennale: 

— Tallinnas kelgid oma vaprusega, aga siin oled 
arg sõjamees! 

— Mitte üksnes mina, vaid ka mehed peavad 
paremaks meelitada vaenlast lagedale, kust teda 
linnusesolijad ei saa avitada, kostis Ivo rahulikult 
ning ärritumata oma venna upsakusest. 

— Ka su mehed on arad, mitte keegi neist ei 
vääri tapleja nime! hüüdis Christoffer, ratsutades 
eemale. 

Kartes, et vaenlasel võib tulla tahtmine neid va- 
semalt poolt ümber haarata, käskis Ivo viia lipud 
vasempoolsesse võssa ja köita need seal puude latva, 
nii et vaenlane neid nähes hakkaks mõtlema, nagu 
oleks sealgi kaks lipkonda sõjamehi varjul. 

Samal ajal ratsutas Ivo vend Christoffer koos 
Jacobusega vabadike seas ringi ja hoobeldes oma 
tölbi vaprusega sõimas neid kõiki 'argadeks meesteks; 
lõpuks vihastus ta. tühisest hooplemisest pikameelne 
Mats, kes sõnas nõnda: 

— Kui sa oled nii vapper nagu ennast kiidad, siis 
mine ees, küll mina tulen kannul! 

Christoffer jõllitas oma purjus laugude vahelt 
Matsile rumalasti otsa, kuid kui ta segane mõistus 
hakkas tema sõnadest aru saama, siis sõnas ta nõnda: 

— Tuled kannul, ha-ha-haa! aga tule kõrval, alles 
siis ütlen, et oled vapper sõjamees! 

Ka sellest ei kohkunud Mats, ja ajanud oma ho- 
buse Christoffer Schenkenbergi kõrvale, oli ta valmis 
lähemale tatarlaste sadakonnale kallale tormama. 

— Mats, ära mine sügelematult sauna..! hoiatas 
Tont. 

Kuid Mats ei kuulnudki teda, sest samal ajal 
kannustas purjuspäine Christoffer oma hobust, kes 
pani nagu pikne kihutama tatarlaste poole, kuna 
Mats, Jacobus ja paar vabadikku ruttasid neil kannul. 
Oma venna seesuguse sõgeduse üle heitus Ivo päris 
hullusti, ja tahtmata teda ja teisi kaaslasi hätta jätta, 
kargas temagi hobusele, ja kogu sõjarahva kihutades 
omakorda temale järele läksid nad nii üsna vaprasti 
vaenläsele peale. Seesugusest ootamatust kallale- 
tungist lõid tatarlased päris hullusti kartma, nii et 
nad taipasid alles siis oma hobused ümber pöörata, 
kui vabadikud olid neile juba õige lähedale jõudnud. 
Olgugi et tatarlaste hirmsad hobused olid palju väle- 
damad kui Ivo sõjarahva omad, ei suutnud nad aga 
mitte kogu oma kärmusega nende eest joosta, sest 
nad olid kuhjunud nii tihedasti kokku, et tagumised 
suutsid alles siis alustada liikumist, kui esimesed rat- 
sutasid linnuse väravate alla. Sellest siis tuligi, et 
vabadikud kihutasid neile selga, lõid neist üle kolme- 
kümne maha, pildusid paljusid sadulast ja jätsid 
hirmsate ihuhaavadega väljale lebama. 

Seesugusest tagaajamisest tekkis Rakvere vära- 
vate all hirmus rüselemine ning metsik möll, nii et 
tatarlased lõid maha isegi paljusid omadest, et aga 
rutem vVäravaist sisse pääseda. Kuid kauaks ei või- 
nud ka Ivo oma väikese rahvaga sinna jääda, sest 
linnus oli venelasi ja tatarlasi kubinal täis, ja kui 
nad oleksid võtnud südant ning korraga välja tungi- 
nud, siis oleks võinud vabadike käsi päris halvasti 
käia; pealegi ep olnud siin kogu Ivo sõjarahvas, sest 

ta jalamehed olid jäänud maha ja nüüd nad alles 
rüttasid üle välja järele. 

Kui siis vabadikud pöördusid ümber, et ratsu- 
tada oma jalameestele vastu, arvasid venelased, et 
nad on kartusest tagasi pöördumas; ja kui nad 15- 
puks nägid vabadike väikest hulka, siis tihkasid nad 
uuesti väravaist välja tulla. Et aga vabadikest rat- 
samehed ei võinud oma jalamehi hätta jätta, siis pöö- 
rasid nad hobused uuesti ümber ja lõid teiskordselt 
oma mõõgad ja vardad vaenlase omadega kolksah- 
tades kokku. Ivo sõjarahva südikus ja julge vastu- 
hakkamine tõrjus vaenlase uuesti Rakvere väravast 
sisse, nii et venelased pidid seesuguse vähese rahva 
hulljulguse üle aina imestuma, kuna nende ülemvoje- 
vooda Stepan Federovitš Saburov pidi tahtmatult 
uskuma, et põõsastes, kust paistis kaks punaseristi- 
list lippu, on vaenlasel paar lipkonda sõjarahvast 
veel varuks. 

Olles liiga julgesti edasi tunginud, sattus Tonnies 
Dene vaenlase rüsinasse ega suutnud sealt välja ra- 
belda, vaid hirmunud venelaste kari kandis põgenedes 
ta linnuseväravast sisse. Algul venelased ei märga- 
nudki, et koos omadega on sattunud ka üks vaen- 
lane linna; peatselt tunti ta ära, kisti sadulast ja viidi 
suure rõõmukisaga ülemvojevooda ette. 

— Palju sõjarahvast on teil põõsastes peidus? 
küsis ülemvojevooda oma tolmatši suu läbi. 

Kuid Tonnies Dene mõistes päris hästi venelaste 
keelt ei vajanudki tõlkija abi, vaid lootes päästa oma 
hingekest hakkas kõnelema nende emakeeles. Ja ta 
jutustas Stepan Federovitš Saburovile, et peale lipen- 
davate lippude ep ole põõsastes ühtki sõjameest ja 

et need on ainult kavaluse pärast sinna pandud; ta 
rääkis, et rohkem neil ep olevatki väge kui ainult see, 
mida venelased juba näinud, ja et needki ep olevat 


muud kui ainult tühised talupojad. Kuid Saburov 


ei uskunud seesugust libedat juttu, vaid lasknud van- 
gil rebida kõrva, kuulas ta teda ähvardusega üle; kui 
aga higis ja veres leemendav Tonnies Dene kinnitas 
oiates ikka sedasama, jäi ülemvojevooda teda lõpuks 
uskuma. Ja nüüd andis Saburov käsu, et tormatagu 
kõigist väravaist välja, ratsutatagu kaugelt ümber 
ning võetagu kogu see jultunud ning väikesearvuline 


vaenlane eneste keskele. 


Ivo märkas hädaohtu alles siis, kui vaenlane oli 
juba selja taga, sest kogu aeg oli ta tähelepanu seo- 
tud tatarlastega, keda nüüd väravaist voolas ühte- 
puhku aina juurde. 

Ja algas taplus — ägedam kui kunagi varem: ho- 
bused kisendasid hirnudes, kukkusid prantsahtades 
pikali ja komistasid üksteise otsa, kuna mehi vajus 
sadulaist, nii et kogu nurm oli inimkehadega kae- 
tud. Kostis koletu tapukisa, kuid raiuti ka vaiksesti 
ähkivas vihas. Suured higi- ja verepisarad nõrgusid 
meestel mööda karvaseid põski alla, kippudes pimes- 
tama silmi. Nähes seesugust vaprust, sõdis venelane 
suuresti kartes ning tundes hirmu, sest vastaseks ep 
olnud keegi muu kui Liivimaa Hannibal, kelle nimi 
pani neid juba värisema. 

— See on kurat ise! karjus venelane, kes oli saa- 
nud Ivolt haava keresse; ning lõpuks ei tihanud ta 
välkuvate silmade ette astuda enam mitte keegi. 

Ja Ivo ei äianud mitte vanade sõdijate kombel 
aeglaselt ning raskesti, vaid keerles oma hobusega 

kord paremale ja kord vasemale nagu vurrpall ringi 
ega lasknud ühelgi vaenlasel tikkuda enesele liialt 
ligi. Ta raudkübar oli vajunud paremale kõrvale 
viltu, higipisarad nõrgusid tal mööda põsevagusid 
alla ja suu oli kangest kuumusest kokku kuivamas. 

Vabadikud kahanesid aga nagu lumi kevadise 
päikese paistes — üks kui teine varises neist sadu- 
last, ühel kui teisel kukkus hobune kisendades pikali. 
Rapp sai selga ränga löögi ja kukkus mõõka pillates 
sadulast, Bendix vajus hoobi all korisedes kokku, 
Mikita Hvostovil lömastati sõjanuiaga pea ja Clausi 
tabas tatarlasest hästi juhitud sinise sabasulega nool 
parempoolsesse silma, nii et ta kukkus hääletult sa- 
dulast, jäädes üht jalga pidi jalarauasse rippuma. 
Kuid veel võitlesid Ivo, Tont, Mats, Tõss, setukene 
Timmo ja palju teisi vabadikke koos Christofferiga, 
keda kole taplus oli kohutanud kaineks ja kes end 
mitte tahtes vangi anda, nagu venelased seda soovi- 
sid, pani suure vaprusega vastu. 

Äkki tuli Timmol ühe suure punasehabemelise 
bojaariga mõõgad kokku lüüa, kusjuures ta hüüdis: 

— No vinnelane, kaemi, kumb kummast jako 
saa?! 

Kuid samas kukkus Timmo koos oma hobusega 
maha, kus ta suutis veel hüüda: 

— Nüüd omma mu elopäävä loetu! ja samas sõt- 
kuti ta pea hobuste kapjade all puruks. 

Viimse rammu ja koleda vihaga heitles Mats, kel 
nagu teistelgi vabadikel ep olnud enam väljapääsu 
vaenlaste rõngast, mis ikka tihedamini ja tihedamini 
tõmbus nende ümber kokku. Kuid peatsesti lõhesta- 
sid venelased ja tatarlased vabadike niigi kokkusu- 

lanud salga mitmeks killuks ning kiskusid neid üks- 
teisest eemale. Ka Christoffer Schenkenberg kaitses 
ennast vägevasti, kuid nüüd oli saabunud temalegi 
lõpp: vaenlase mõõk tungis talle otse kõrri, nii et 
verepurskega suust kukkus ta prantsahtades hobu- 
selt. 

— Christoffer! hüüdis Ivo, nähes oma venna 
surma, suutmata aga tõtata talle appi. 

Samas aeti Jacobusel tuur kehast häbi ning 
temagi lõpp oli ütlematu kuri. 

Istudes küürutõmbunult hobusel, vahtis Ivo tera- 
selt enese ette ja ümber, kuhu ta välkuv mõõk lõi ja 
pistis nagu pikne, kuna hobune, aimates hädaohtu. 
tantsis vaenlaste vahel ning ei lasknud ennast ega 
ka ratsanikku tabada. Äkki aga kärgahtas püstoli- 
pauk, ja seljatagant lastud kuul vigastas Ivo puusa, 
kuid siiski suutmata teha suuremat häda, sest ta 
raudsärk võttis kuulilt tugevama jõu. Samas karga- 
sid aga mitmed venelased Ivole seljatagant kallale, 
haarasid ta väsinud kätest kinni, kiskusid neid 
luude rogisedes tahapoole ja pigistasid kõri, ise see- 
juures suurest rõõmust jäledasti kisades. Koos Ivoga 
haarati kinni ka Tont, Mats, Tõss ja kuuskümmend 
alalejäänud vabadikku. 

Ja nüüd tõusis venelaste seas seesugune rõõmu- 
hõiskamine, nagu oleksid nad mõne valitseva vürsti 
vangi võtnud, ega hoolinud neist keegi oma maha- 
löödud kaaslasist, kes vedelesid surnuina ning tape- 
tuina või koledate haavade käes kisendades maas. 

Vangid toodi kohe linnuse siseõuele, kus hakati 
neid haledal kombel peksma. Ivo langes oma haava 
ja hirmsa väsimuse tõttu mõistusetult maha, kuid 


ülemvojevooda käsul tõsteti ta samas üles ning kanti 
ühte tornialusesse keldrisse, kus seina külge müüri- 
tud raudahel seoti ümber ta jalgade ja joodeti selle 
otsad sulatatud tina pealevalamisega kokku. 

Olgugi et peagu kõik vangid olid haavatud ning 
verised, seisid nad siiski omil jalul püsti ning pidasid 
venelaste peksmisele mehiselt vastu. Kõige enam 
tikkusid venelased aga Matsile kallale, pidades teda 
ta suure kasvu tõttu tšuudide peameheks, nagu nad 
ütlesid. Vitsade ehk venelaste keeles batoogadega 
peksid nad Matsi silmnäo lõhki ning tagusid ta pu- 
ruks, kuid vaatamata sellele, irvitas see suur talupoeg 
oma veriste igemete ja hambutuks löödud suuga ve- 
nelasist piinajaile vastu ega teinud kisendamisega 
neile lõbu. Ofonasi Ogibalovi kui vaenlase poole üle- 
läinud suguvenna ajasid venelased aga samas var- 
dasse, kuna preester pani taile anateema ehk kirik- 
liku vande. Ka tatarlased olid oma koledate piina- 
mistega platsis, surmates vabadike seast juba kümme- 
konna meest, esmalt murdes neil sõrmeluid ja ajades 
siis nina kaudu orasid ajju, või jällegi lõiganud oma 
kõveraotsaliste jatagaanidega piinatava kõhust soo- 
lika välja, köitsid selle puu külge ja sundisid piitsa- 
löökide all ohvrit edasi jooksma, kuni ta kõht oli 
soolikaist tühjaks kistud ning ta ise kokku varise- 
nud. 

Kuid ülemvojevooda Stepan Federovitš Saburov, 
tahtes vangide rohkusega tsaarilt enesele suuremat 
au teenida, keelas nende tapmise ning laskis heita 
neid vangitornidesse kindlate rauduste taha. 

Ja oli siis venelaste seas nii Liivimaal kui ka ter- 
ves Moskoovias suur rõõmuhõiskamine, kuna Tal- 

linnas aga hale kaeblemine, ohkamine ja lein, sest 
nüüd enam ep olnud Liivimaa Hannibali, kes oleks 
kaitsenud Tallinna väravaid. 


4 


Sumedal suvekuu õhtul kõndis Johannes Hempel 
mööda Tallinna tolmlevaid tänavaid; olgugi et igal 
sammul ta puujalg tumedasti mütsus, ep olnud ta 
enam kerjus, vaid oli rõivastunud uhkesti nagu mõni 
auväärne kodanik kunagi. Möödudes Nigula kiri- 
kust, heitis ta isegi väikese hõbedase killingi kerju- 
sele, kes vahepeal oli asunud tema endisele kohale. 


Tolsamal suvel oli püha Nigula kiriku kellalööja 
Miikael hakanud koledal kombel purjutama, nii et 
isegi kellalöömiseks tuli õpetaja Toomas Gersten- 
bergil lasta teda tihtigi otsida joogiurgastest; samuti 
aga oli vanakuri ise kiskunud teda vürflite juurde, 
nii et ta lühikese ajaga oli jõudnud maha prassida 
kogu selle varanduse, mida Tõss oli Malle kasvata- 
miseks talle toonud. 


Kui siis Tallinnasse toodi sõnum, et Ivo Schen- 
kenberg on kogu oma sõjarahvaga Rakvere all otsa 
saanud, siis olid tallinlased seda kuuldes koledasti 
kohkunud ning nukrad, kõige enam aga kellalööja 
Miikael, sest nüüdsest ep olnud tal Magdaleena kas- 
vatamiseks enam kuskiltki abi loota. 


— Mida ütleb sinu mõistus, küsis Miikael koha- 
tes tänaval Hempelit, — kas vabadik Tõss on saa- 
nud otsa või tuleb ta veel kunagi tagasi? 

— Inimese elu on ju kerge välja minema, kostis 


Hempel tähtsalt, — sõjas käib tapmine niisama nagu 4 


kodus naistel vorstitegemine.. 


— Siis sinu arvamine ütleb, et ta on ikkagi otsa 


saanud? 

— Eks nii käi iga sõdija käsi — üks kukub en- 
nem, teine hiljem, aga otsa saavad nad kõik! 

— Ja Tõssi ei näe ma enam kunagi...? 

— Võid üsna julgesti tema hingele rahukella 
lüüa! 

Nüüd tõstis Miikael oma purjutamisest punsunud 
silmad taeva poole ja ristitades käsi sõnas ägades: 

— Oh Jumal — taeva ja maa kuningas, miks 
võtad sa mind nii rängasti nuhelda?! 

Ja siis ta seletas, et nüüdsest tulevat tal asuda 
Hempeli endisele kohale kerjama, sest muidu ei suut- 
vat ta enam seda talupoja toodud tüdrukut toita ja 
katta. 

— No kas sellest varandusest, mida Tõss sulle 
tõi, veelgi ei jätku? imestus Hempel. 

Langetanud pilgu, pomises Miikael: 

— Tüdruk vajab palju...! ja ta ei tahtnud enam 
jätkata seda juttu. 

Tulnud õhtul koju, hakkas Miikael oma naisega 
kõnelema nõnda: 

— Armas Anna, meid on tabanud Issanda käsi... 
ja kui ta abielunaine jäi kohkunult talle otsa vah- 
tima, siis lõpetas ta oma katkestatud jutu: — See 
talupoeg, kes tõi meile Magdaleena, olevat päris tõsi- 
selt surma saanud! 

— Surma, aga kuidas Jumal laskis seda sündida?! 
ja naine ristitas heitunult oma käed. 

— No näed, et on... kostis Miikael, — ei pan- 
nud tähele sinu palveid ega ohkamisi, vaid laskis 
venelasel ta maha lüüa! 


— Aga vahest ep ole see tõsi ning ta tuleb 
tagasi, kostis emand, — oma lootust ei taha ma veel 
kaotada! 


— Parem kui sa ennast tühiste lootustega ei peta, 
sõnas Miikael tuikudes; — moskoviit on ta maha 
löönud, nii tõesti maha löönud, nagu ma siin seisan! 


— Taevas ise "halasta ja hoia meid! hädaldas 
nüüd kellamehe abielunaine Anna. — Küll rääkisin 
ja manitsesin sind, et hoiame hõbedat, seda kõige 
kallimat vara, aga sina kandsid ta odava raha eest 
kuldseppadele ning jõid nahka! ja emand hakkas 
nutma. 


Miikael seisis harkisjalu vaiksesti, sest nii naise 
pisarad kui ka kurb tõde, et uut hõbedat ep ole neile 
enam kuskilt tulemas, tegid temagi meele kibedaks. 

— Aga rikkad inimesed oleksime võinud olla, 
rikkad...! ja Anna vajus toolile. 

Samal ajal jooksis Mall surnuaia põõsaste vahel 
vurrpalli mängides ringi ega teadnud oma kasuvane- 
mate kurvastusest ning murest midagi. Teda oleks 
juba ammu pandud kuhugi kodaniku majja mustemale 
tööle mamslitele abiks, kuid seda ep olnud lubanud 
Tõss, üteldes, et kui tüdrukut hakatakse vaevama, 
siis viib ta tema teisale. Seepärast laskiski Miikael 
Malle! vabalt ringi joosta ning hüpata ja ronida üles 
kellatorni ega sundinud teda kunagi takka. Kuid 
Malle! oli Tallinnas igav, tihtigi vahtis ta ülalt kella- 
tornist merele, kus liikusid valged purjed, ja siis 

ilmus ta tumedaisse silmi igatsus suurte rohtlate 
järele. 

— Ole mureta, mu naine, võttis lõpuks kellamees 
Miikael sõnada, küllap saame jällegi rikkaks! 

Kuid naine ei pannud tähelegi oma poolpurjus 
mehe sõgedat sonimist, sest eks viin lase ka kõige 
vaesemal tunda ennast rikkana; ta ainult oigas: 

— Ühe aastaga jõudsid säärase hulga hõbedat 
kõrist alla valada...! 

— Saame rikkaks...! kordas Miikael kangekael- 
selt. 

— Juba kolmkümmend aastat oled hauakaeva- 
misel urgitsenud maad ja löönud tornikella, aga rik- 
kust ep ole see sulle toonud, kostis emand, — ei tea, 
kuis ta siis nüüdki suudab seda sulle anda?! 

— Saame rikkaks — tüdruk ise on juba varandus, 
he-hee! irvitas vana Miikael. 

Kuid naisel oli valus kuulda seesugust jaburdu- 
nud juttu, ja ta nuttis ning vesistas silmi ikka edasi. 


— Leevikeste maja perenaine käib juba ammugi 


kaelale, et müüksin Magdaleena temale, seletas nüüd 
Miikael, — viimati lubas kaheksakümmend marka 
hõbedat, sest tal olevat igasuguseid võõramaa tüdru- 
kuid, kuid ainult tatarlane puuduvat... 


— Miikael, karjahtas nüüd usklik emand ja vah- 


tis oma mehele jahmunult otsa, — kas sa tõesti ei 
karda Jumalat? 
— Ära kisenda, kostis Miikael tõreldes, — talu- 


poeg on otsas, nii et tüdruku järele ei haugu enam 
koergi: kuid kaheksakümmend marka hõbedat — 
see on ju suur varandus! 

Et see tõesti on suur varandus, seda mõistis Anna 
isegi, kuid nüüd ep ole tüdruk enam mitte pagan, 
vaid ristitud kristlaseks. 


— Kristlane, kordas Miikael karedasti, — eks 
kõik need pordumaja tüdrukud ole kristlased — ei 
tea kes seal paganaid ka pruugib?! 

— Siiski, ohkas emand, — missuguse südamega 
sa tõukad vaeselapse seesugusesse häbiteenistusse?! 

— Aga mõtle — kaheksakümmend marka h5- 
bedat...! 

— Oleks ta veidigi vanem — ainult kolm- või 


neliteist aastat...! 

— Ka mina hakkasin noorelt leiba teenima, kos- 
tis Miikael, — pealegi ep ole see meie asi, eks Leevi- 
keste emand ise tea, mida ta temaga ette võtab. 

— Siis vähemalt nõua sada, aga mitte kaheksa- 
kümmend, hakkas nüüd naine meest õpetama, — 
sest tüdruk on palju enamatki väärt, nii et pigista 
sada välja...! 

Kuid samas otsustas ta seda mitte mehe hooleks 
jätta, kuna see joob jällegi maha, vaid köitnud rätiku 
nurgeti pähe, astus majast välja, sõnades, et läheb 
ise Leevikeste majja kaupa sobitama. 


11. augustil ilmusid Tallinnasse kolmteistküm- 
mend vabadikku, keda kui vangistatud Ivo sõjamehi 
olid venelased pidanud Rakvere tornis, kust nad aga 
imelikul viisil ja vastu igasugust aru ning mõistust 
olid lahti pääsenud. Seda pääsemist ei osanud aga 
seletada ka nemad ise, kes teadsid ainult, et südaööl 
nihutatud nende kongiukselt riiv, ja sisseastunud 

tume inimkogu kutsunud käeviipega neid enesele jä- 
rele, viies läbi kitsaste käikude ning müürivahede, 
lasknud lõpuks ühest jalgväravast, millel isegi vahti 
ep olevat olnud, välja. Isegi haavatud Tont ja Tõss 
ei võinud seda arvata ega loota, et kunagi tehtud 
heategu võib kanda seesugust vilja. . Seekordsest 
vangipõlvest ning haledast hukkamisest oli neid 
kolmeteistkümmend vabadikku päästnud Rakvere 
maja ülemvojevooda Stepan Federovitš Saburovi ilus 
tütar Anastasia, keda Tõss oli ligemale kaks aastat 
tagasi päästnud kindlast surmast ning küüditanud 
teda Rakvere alla. Ja vaata, toosama bojaaritar oli 
salaja ning isale teadmata meelitanud oma võludega 
mõned valveülemad enese nõusse ning lasknud oma 
elupäästja — Tõssi. keda ta nüüdki pidas, kui mitte 
Kristuseks eneseks, siis vähemalt apostel Peetruse 
taoliseks pühaks meheks, koos ta kongikaaslastega 
saata tagasi vabadusse, ilma et see oleks teadnud või 
näinud oma elupäästjat, et teda tänada. 

Kui need Ivo Schenkenbergi sõjarahva riismed 
jalgsi rännates jõudsid Tallinnasse, siis olid nad rä- 
baldunud, näljased ja hirmsate haavakärnadega kae- 
tud, nii et neid oli päris hale näha. 

Heade kodanike hoolitsusel end vähegi toibuta- 
nud ning kosutanud, ruttas Tont ühel laenatud vanal 
hobusel oma kodupaika, et seal metsaeide tohterda- 
misel põetada oma mädanema hakanud sõjahaava, 
mis oli Rakvere all löödud talle paremasse külge. 
Tõss aga tõttas Nigula kiriku kellamehe juurde, et 
näha oma Malle, kelle eest hoolitsemine oli tal sü- 
dame! ja kellele ta isegi vangitornis istudes oli tih- 
tigi mõtelnud. Kuid astunud üle Miikaeli läve, 

võttis selle emand teda suure kohkumisega vastu, 
sõnades, et Magdaleena olevat neilt varastatud. 

— Varastatud, kisendas Tõss, — kas teie ei võt- 
nud teda hoida, kas sina ei tõotanud seda mulle Ju- 
mala nime hüüdmisega? 

— Olen süüdi, nuuksus emand põlvili kukkudes, 
— oleme süüdi, isand — heida armu! 

— Kus on sinu abielumees? küsis nüüd Tõss 
karedasti. 

Kuid naine ei teadnud seda mitte, sest igakord 
magas ja lakkus ta mees ise kõrtsis. 

Kattes kätega oma silmnäo, hakkasid Tõssi õlad 
tõmblema — ta nuttis. See vaga ning tõsine talu- 
poeg, keda ükski raskus ei suutnud murda ega surma- 
oht kohutada, pidi nüüd tüdruku kadumise pärast 
nutma. Kui ta aga oma näolt võttis käed, siis olid 
ta silmad kalgid nagu raud. Sõnalausumata pöör- 
dus ta ümber, et hakata omal käel otsima varastatud 
Malle. 

Kuid raske oli Tõssil oma maakeelega läbi aja- 
des küsida ring pärida inimesilt, sest ükski tallin- 
lane, olgu ta kas või madalast eesti rahva soost, ei 
tihanud seda põlatud maarahva keelt suhu võtta. 
Aga Tallinnas ei võinud jääda ükski asi teadmatuks 
ning saladusse, sest isegi kui keegi oma töökojas 
juhtus vähegi ülemääraselt piuksahtama, oli see juba 
teisel päeval linnas teada; ja nii ulatus peatselt Tõs- 
sigi kõrvu sosin, et Malle tuleb otsida Leevikeste- 
nimelisest eeslinna lõbumajast. Leevikeste maja. mis 
suure piiramise ajal oli maha kistud ja kust palju 
tüdrukuid oli läinud tingsõduritega maad mööda 
laiali ning saanud otsa, oli nüüd oma endisele kohale 

uuesti üles ehitatud. Asudes mereäärsel Lontmaak- 
ril ehk Ripelbahnil, olid Leevikeste maja uksed ava- 
tud kõigile sellidele, meremeestele ja ka jõukamaile 
vabadikele, kuna ta omaniku Hinrik Lode surma 


järel pidas teda nüüd ta abielunaine Marie koos oma 


mees- ja naisabilistega. 

Seesugusesse majja tormas nüüd Tõss ja hakkas 
seal koleda häälega karjudes Malle taga nõudma. 
Tema oma tölbi talupoja-mõistusega ei võinud seda 
aga teada, et seesugune haruldane tüdruk on Leevi- 
keste majas hoidmiseks liialt kallis ja et juba on ta 
jõutud saata Dantskesse. Kui Tõssi nõudmisel ilmus 
kepile toetuv auväärne emand Lode ise ta ette, siis 
haaras ta selle rasvana läikivate silmadega ja musta 
tanukesega ilge vanaeide õlgadest tugevasti kinni ja 
raputas teda nii ägedasti, et sel pidi hing välja kar- 
gama. ise kogu aeg karjudes, et toodagu Mall ta 
ette. 

Nüüd tormasid lõbumaja sulased oma leivavane- 
male appi ning vabastasid ta metsiku vabadiku käest. 

— Mida sa, kasimatu talupoeg, tahad? kisendas 
nüüd emand Lode, keerutades oma keppi Tõssi silm- 
näo Ees. : 

— Mina ep ole mitte sinu ütlemist mööda kasi- 
matu talupoeg, kostis sulaseist kinnihoitav Tõss 
ülima rahuga, — vaid olin Tallinna linna ning Rootsi 
kuningat teenivas lipkonnas peamees. Kui sa aga 
minu tüdrukut tagasi ei anna, siis kutsun kogu Harju- 
ja Järvamaa talupojad kokku ning võtan vägisi, ja 
ta nõudis kangekaelselt Malle, keda olevat väevõi- 
muga ning vastu tema lapselikku tahtmist toodud 
siia himuorjuse majja. 

— Siia ep ole kedagi toodud vastu tema tahtmist, 
kostis emand Lode ja käskis oma sulaseil pärast 
piitsutamist talupoja uksest välja visata. 

Kuid sulased ei aimanud vihaleaetud talupoja 
ning sõdimisega harjunud vabadiku jõudu: raputa- 
nud enesest kinnihoidvad sulased, haaras Tõss ühe 
kättesattuva järi, lõi sellega kaks meest oimetuks 
maha, purustas aknad ja ähvardas kõiki tappa. Suure 
ning valju kisaga jooksid inimesed tubadest välja, 
kuna Tõss ajas neid pihkujäänud pingijalaga taga; ta 
purustas ning tallas peagu kogu lõbumaja ja selle 
kõrtsi sisemuse segamini, nii et kõik tüdrukud tor- 
masid koledasti kisades ja vandudes tänavale; kes 
neist aga ei suutnud õigeaegselt lahkuda oma tuba- 
dest, pidid seda enam hirmu tundma, nii et päris 
imelik oli näha, kuis kari hullunud lõbutüdrukuid 
jooksis ulgudes mööda treppe üles ja alla, kuna 
metsikult möirgav talupoeg ajas neid taga. Seepä- 
rast tuleb tõsiselt imeks panna, et miks säärasest 
möllamisest ei pääsenud seal kuskilgi tuli lahti. 

Lõpuks jõudsid raesõdurid kohale, võtsid Tõssi 
kinni ja andsid ta kohtusulastele, kes viisid ta linna 
korra ning heaolu järele valvaja ehk pütteli ette. Et 
aga märatsevalt vabadikult ei kuuldud ühtki mõiste- 
tavat sõna, siis käskis püttel kohtusulaseil viia ta 
raekojatagusesse vanglasse kindlate lukkude taha. 

Et see sõgestunud vabadik oli märatsemishoos 
löönud mitu inimest vigaseks ning teinud purusta- 
mistega kahju, siis hakkas linna alamkohus arutama 
tema süütegu; olgugi et see ep olnud väike, kuid 
et ta oli tulnud tühipaljast kaklusest, nagu neid kõrt- 
sides ning lõbumajades tihtigi juhtus. siis arvas au- 

väärne kohtufoogt karistada teda ainult käe otsast 
raiumisega, et seega võtta talt tulevikus igasugune 
kaklemise võimalus ning lust. 

Parajasti kui alamkohus seda asja arutas, esitas 
Leevikeste auväärne emand Lode, kes tihtigi oli 
annetanud raha linna jumalalaekasse ning seega oli 
suures lugupidamises, Tõssi vastu hoopis rängema 
süüdistuse: see kohtlane talupoeg olevat nimetanud 
ennast Rootsi väe ooberstiks ehk ülemaks ning ütel- 
nud, et ta suutvat nii vägevasti sarve puhuda, et seda 
võidavat kuulda üle kogu Harju- ja Järvamaa. 


— Siis oled sa ise tunnistanud, et oled nõid?! 
sõnas nüüd kohtufoogt, puurides oma pilgu Tõssile 
otsa. 


— Seesugune kõne on algusest kuni lõpuni vale 
ning pettus! kostis Tõss. 


Kuid nüüd ei lastud tal enam enese eest kosta, 
sest iga süüdlane püüab ju ennast sõnadega puhtaks 
pesta ning salata oma süüd. Kohtufoogti märgu- 
ande järgi haarasid kohtusulased käsist köidetud 
talupojast kinni ning talutasid ta raekoja tagaseinas 
asetseva väikese ukse kaudu mööda kitsast treppi 
kohtusaali all olevasse poolpimedasse piinakambrisse, 
kus punasesärgiline linna timukas koos oma kahe 
abilisega oli parajasti ametis. 

Jubedusega vaatles Tõss seal leiduvaid valumasi- 
naid ning piinapinke, mille kohal rippusid käte ja 
jalgade köitmiseks lae külge kinnitatud raudahelad 
ja -võrud. Kuid kõigi nende riistapuude vahtimi- 
seks ei antud Tõssile mahti, vaid timuka sulased 
ning õpipoisid haarasid ta kinni. kiskusid tahmunud 


298 


4 


= PG 


pingile siruli ning köitsid ta käsist-jalust tugevasti 
selle külge. 

Kuid mitte ainuüksi Tõssi üle ei mõistetud täna 
kohut, vaid ka keegi tundmatu naine oli parajasti 
piinajatel käsil: ta kallal tehti nülgimistööd, kusjuu- 
res kannataja surmahädas rabeldes palus koriseva 
häälega päästa ennast hingevõtjate käest. Kuid ti- 
mukas, olles seesuguse kisendamisega harjunud, ei 
lubanud teda lahti lasta enne, kui ta on tunnistanud 
ennast nõiaks, nii nagu ta süüdistajad kõnelevad. 
Kui siis väävlituli viidi piinatava nülitud ihule, ei 
suutnud ta enam kisendada, vaid kõrist tungis ainult 
veel korin, kuna rind liikus vaevaliselt nagu surijal 
kunagi. Kähku pannaldati ta piinapingilt lahti ja 
asetati õlgkotile, kuid needki vähesed elumärgid, mis 
temas olid veel tunda, kadusid peatselt. Kui ülal 


- kohtusaalis istuv magistraat seda kuulis, siis lõpetas 
'ta tema üle otsuse tegemise, sest Jumal ise oli oma 
° õiglase otsusega astunud vahele. 


Pistnud Tõssile suhu raudse pirni, hakkas timukas 
seda suuremaks kruvides venitama ta lõugu, mis 
läksid ikka laiemale, kuni huuled kärisesid suuser- 
vadest lõhki ja ta nägu kattus verega. Kuid pidades 
piinale vaprasti vastu, ei tunnistanud Tõss ennast 
süüdlaseks: 

— Ep ole mina teinud ennast ooberstiks ega kap- 
teniks, ei trummilööjaks ega ka kaporaliks; samuti 
ep ole ma ütelnud, et võin puhuda nii tugevasti 
sarve, et seda võidaks kuulda Järvamaal! 

Jällegi pandi valumasinad töösse ning hakati teda 
piinariistadega usutlema: teda põletati, venitati, pit- 
sitati valusate pöidlakruvidega ja valati kõrisse vett. 

Vahepeal oli Tõssi süüküsimust asunud arutama 
ning tema üle kohut mõistma magistraadi täiskogu, 
kellele kuulus ainuõigus kaebealuse kaela ning elu 
üle otsusetegemises. 


Toodud uuesti kohtu ette, nõudis seal Tõss ju- 
malakohut, soovides, et temaga tehtaks veeproovi. 
öeldes, et vee peale jäämise korral olevat ta valmis 
minema kas või tulesurma. 


Pärast lühikest nõupidamist otsustaski magist- 
raadi kohus temaga veeproovi ette võtta. Kuuldes 
seda, hakkas Tõss paluma, et auväärne kohus ei la- 
seks proovimise juurde kunstimehi, kes oma viguri- 
» tega võivat mõjuda, et ta ei vajugi vee alla. 

Kuuldes säärast juttu, olid raatmanid vägagi 
imestunud, kuna pürjermeister Roter Bartholomer* 
küsis kohtu tõlkija suu läbi Tõssilt, et kes ten 
arvates võiks olla seesuguseks vigurdajaks ja et ka 
kunagi varem on siis säärast asja juhtunud. 

— Seda kuulsin ma ühe Kurna talumehe suust. 
et kakskümmend aastat tagasi olevat surnud Toom- 
pea timukas, kes oma surilavatsil tunnistanud, et ta 
kõigile katsutavaile puhunud suhu, mille tõttu kõik 
nad jäänud vee pinnale ning saadetud süüdlastena 
hukka. 

— Kuidas Toompea kohus talitab, seda ma ei 
tea, kostis raatman Hinrich Cloet, — kuid siin ei 
tehta sulle ülekohut. 

Nüüd tõusid raekohtunikud püsti, sündik ehk 
õigusteadlane lõi oma seaduseraamatu kokku, ja 
kõik nad läksid Pleekmäe lähedale sügavaks paisu- 
tatud Härjapea jõe äärde pidama veeproovi, mille 

Vahtimiseks tuli ka palju logelejaid linlasi uudishimu- 
likult kokku. 

Seistes poolringis, vahtisid kohtunikud vaikides 
pealt, kuis Nigula kiriku õpetaja Toomas Gersten- 
berger õnnistades Härjapea vett püüdis sealt pele- 
tada paharette, kes võiksid anda katsealusele salajast 
abi ning kiskuda teda vee alla. Kui vaimulik talitus 
oli lõppenud, siis kinnitasid timuka abilised köieotsa 
ümber Tõssi keha, kuna timukas ise tõukas ta pürjer- 
meister Roter Bartholomeuse märguandel sulpsah- 
tades vette. 

Kuid Tõss ei vajunud mitte põhja, vaid jäi kuni 
õlgadeni veest välja, kuna ka jalad ep olnud tal vee- 
pinnast kaugel. Kohtunike näod muutusid aga tõsi- 
seks, sest nende ees oli jäle süüdlane, kes oma nõdra 
mõistusega oli tahtnud neid ja isegi Jumalat petta. 
Küll tegi Tõss ägedaid liigutusi, püüdes kiskuda end 
vee alla, kuid ta jäi nagu süüdlane kunagi veepin- 
nale ujuma. 

— Timukas, ära pinguta nööri! kisendas Tõss 
viimses hädas. 

Et aga timukas ei pannud tema tahtmist tähe- 
legi. siis haarates köiest tahtis Tõss seda timuka 
käest lõdvemale kiskuda; kuid seega rebis ta ennast 
ikka enam ja enam vee peale, mida nähes kästi timu- 
kal tõmmata kaebealune veest, kuna ta süü olevat 
juba küllaltki kinnitust leidnud. 

Veest nõrgudes seisis Tõss kohtunike ees ja esitas 
neile kaebuse, et timukas olevat hoidnud köie liiga 
pinevil ega ep olevat seega lasknud tal põhja vajuda. 
Kuid pealevee jäämisega oli ta süü juba küllaltki 
tõestatud, nii et seesugune kaebus oli päris asjatu 

ning ülekohtune. Et aga raekohus on õiglane ja 
mõõdab õigust ühtlaselt kõigile, vaatamata tema sei- 
susele ning päritolule, siis otsustasid raehärrad oma 
südametunnistuse vaigistuseks Tõssi tahtmist mööda 
teda veel kord lasta vette heita. 

Tõss valmistus jõkke kargama, kuid seda ei lu- 
batud tal teha, sest veeproovi seadus nõudis, et kat- 
setatav peab vette heidetama, ja seejuures nii, et ta 
kukuks sinna selili. Kui teda siis teistkordselt hei- 
deti vette ja timukas ta keha ümber seotud köie 
laskis õige pikalt järele, jäi Tõss ikka endiselt nagu 
jõekupp vee pinnale ega vajunud mitte põhja. 

Nüüd millal kaebealuse süü juba teiskordselt oli 
jumalakohtu läbi kinnitust leidnud, ep olnud ma- 
gistraadil raske teha oma otsust, mis käis nõnds: 

— Tulesurm! 

Ja liikus sel õhtul palju tallinlasi mööda *>->te- 
patuste teed linna hukkamiskohale, kus kolmurkse!t 
telliskividest ehitatud võllaaluse kõrval asetses nõle- 
tamispaik. Suur vaias oli juba rammitud mass < 
kuna selle ümber oli hagudest, oksadest ja ka jäme. 
damatest pakkudest ehitatud riit, millele timuka su- 
lased valasid tõrva ja pigi. Peale raehärrade, uudis: 
himulike meistrite, sellide, õpipoiste, emandate, 
mamslite, tüdrukute, poisikeste, kerjuste ja igasuguste 
hulguste tuli hukkamispaigale ka viiskümmend rae- 
sõdurit, kes asusid ringina ümber tuleriida. 

Pärast vajalikke ettevalmistusi astus raesekretär 
ette, käänas kokkukeeratud paberi lahti ja luges ra- 
huliku, kuid siiski nii valju häälega, et kõik ümber- 


seisjad võisid seda kuulda, kaebealusele kohtuotsuse 


ette, ja lõpetas kõigi nende auväärsete raehärrade, 

kes sellele targale otsusele olid alla kirjutanud, üksik- 
asjalise loetlemisega. Kui siis kohtuotsus oli maa- 
rahva keelde ümber tõlgitud, haarasid timuka sula- 
sed kaebealusest kinni, kiskusid ta valmislaotud tu- 
leriidale, kus sidusid tugevasti tulba külge. Timu- 
kas ise kui eluvõtmise töödes ning oma ametis vi- 
lunud meister ehk magister, vaadanud köidikud veel 
kord hoolsasti üle, läitis pigitatud oksad hukatava 
jalgade all põlema. See oli pika aja tagant timukal 
jällegi tõsisem töö, kuna ta juba mitu kuud oli pida- 
nud jandama tühiste nülgimiste ja raibete korja- 
misega. Rahvale oli see aga kauaoodatud meelelahu- 
tus ning lõbus vaatemäng, mis oli isegi mitmeti hu- 
vitavam ning kestvam kui tühine pea maharaiumine. 

Tõssi pea rippus rinnal, ta huuled olid muutu- 
nud siniseks, kuna nägu katvad habemekarvad olid 
lühikese ajaga läinud halliks. Ta ei suutnud enam 
tajuda ümbrust ega tundnud inimesi, ta viibis nagu 
teises maailmas, kus peale timukate ep olnud ta! 
ühtki sõpra ega abimeest, kuna ka Jumal oli jätnud 
ta maha. 

Tuul puhus tule mühisedes põlema, lõkendavad 
leegid tõusid kõrgele ning lõid surmamõistetu pea 
kohal kokku, kuna raesõdurite nahksed trummid 
hakkasid põrisema. Kange kuumus ning tuleleitsak 
lõi pauhti Tõssile näkku, nii et ta habeme- ja juuk- 
sekarvad hakkasid särisedes põlema; lõikav valu 
kiskus ta suust metsikult valju ulgumise, mis ei sarn- 
lenud enam inimese häälega, vaid oli põleva liha 
ning tules sipleva inimhinge senikuuldamatu häda- 
kisa. Ümberringi tekkis aga nii suur kuumus, et 
timukas koos oma sulastega pidi eemale astuma. 

Veel väänles ning siples leekides põlev inimene, 
siis kadus hing ta ihust, mis põledes paisus ning pon- 
dus ikka jämedamaks ja jämedamaks nagu täispu- 
hutav põis ja lõpuks surus pooleldi läbipõlenud köi- 
dikud ropsahtades puruks, kuna ümbrust täitis vas- 
tik kõrbehais, nii et kodanike emandad pidid kokku 
pigistama oma ninasõõrmed. 

Pärast hukkamist korjas rahvas tuleasemelt 
kuuma tuhka, et seda kurjade vaimude ning paha- 
rettide peletamiseks oma läve ette maha puistata. 


Ühel augustikuu õhtupoolikul, enne päikese loo- 
jenemist lähenes üks Rakverest tulnud kasakate pri- 
kaas mööda tolmust maanteed Pihkvale. Seekordne 
ilm oli nii kuum, et isegi linnud istusid sorgunud 
sulgedega ja avatud nokaga aiateibais ega läinud ini- 
meste lähenedes mitte lendu. Hallid põuapilved 
ujusid aga sinises taevas, kuna rohelises kauguses 
paistis valgeid kirikuid punaste tornikuplitega. 

Küladest, kust aga kasakate prikaas juhtus läbi 
ratsutama, jooksis rahvas imestunult kokku. Ja oli 
ka põhjust, mida tulla vahtima, sest kasakad vedasid 
eneste vahel ei kedagi muud kui kardetud Liivimaa 
sõjaülemat Ivo Schenkenbergi ehk teise nimetusega 
Hannibali, kes oli pistetud raudpuuri, mida kaks 
hobust vedasid. Ta kolmkümmend kaaslast — 
endised Harju talupojad, olid aga aheldatud vankrite 
ja kasakahobuste sadulate külge; kõik nad olid väsi- 

nud, tolmused ja nende endised värvitoredad kihla- 
kondade rahvusrõivad ripnesid narmastena nende 
ümber. Saapad olid neilt kõigilt kistud jalast ja 
nüüd katsid nende jalgu ainult verised loomanahad, 
mida neile lubati teeäärsetelt raibetelt kiskuda sel- 
jast ja mähkida jalgade ümber. Ahelad aga olid neil 
kõigil tinaga kokku valatud, nii et neid ei saadudki 
keha küljest eraldada. 


Olgugi et need olid vaenlased, ei hakanud vene- 
lasist külaelanikud vangisid nähes mitte lausa irvi- 
tama, vaid vaatasid nende möödumist suure jubedu- 
sega ja risti ette lüües, sest vangide olukord oli ha- 
letsemisväärne ning vilets. Kui aga vangide ehk 
amanaatide killavoor jõudis otsaga Pihkvasse, siis 
seal ep oldud suurvürsti meeleheaks teotusiga mitte 
kitsi: pihkvalased sülitasid vangidele näkku, pildu- 
sid neid kividega ja pilkasid ning irvitasid nende üle, 
olgugi et vabadikud suutsid veel vaevu püsida jalul. 


Pihkvas talutati vangid suure hõiskamise ja ki- 
saga läbi Vozovski värava mööda Suurt tänavat 
Hobuseväljakule, kus asetsesid piina- ja vangimajad 
koos suurtükikuuridega. .Vangilangenud Liivimaa 
Hannibal toodi nüüd siia tsaar Ivan Vassiljevitši 
käsul, kuna ka ta ise oli seks puhuks tulnud Pihk- 
vasse tema üle kohut mõistma. 


Olgugi et hukkamised olid määratud alles järg- 
miseks päevaks, kogunes juba nüüd koletu palju 
rahvast vahtima vangisid, sest pihkvalasile ep olnud 
muud midagi armsamat kui, näha piinamisi, olgugi 
et neid endid oli suurvürst sel kombel hukka saat- 
nud. 

Vangid jäeti kogu ööks Hobuseväljakule oma 
raudpidemeisse siplema ning kurnavat janu kanna- 
tama, kuna samal ajal kanti Smerdi väravate tagu- 
sele hukkamisväljakule võllaste alla sütepanne ja 
suuri padasid, mille alla läideti tuli ning aeti vesi 
podisedes keema; samasse toodi ka raudküüsi, 
konkse, nõelu, naaskleid ja vitsakimpe ehk batooga- 
sid. Kõigi nende valuriistade ümber askeldasid 
punasärgilised timukad, kes rammisid maasse poste 
ja vaiu, puhusid pannidel söed mühisedes põlema 
ja panid kõverad pihid tulele hõõguma. 

Koolnunäolisena konutas Ivo oma raudpuuris, 
kus ei antud talle rahu, sest nii kui ta silmad sulgu- 
sid, torkas mõni pihkvalane oma malgaga talle ri- 
bidesse, et ta mitte ei suiguks ning seega unustaks 
oma hirmu. Ivo aga ei kartnud surma, isegi piina- 
mist mitte, sest ta oli jõudnud leppida oma saatu- 
sega; ta tundis muret ainult oma abielunaisest Gert- 
rudist, kes nüüd ei näe teda enam kunagi ja kes tema 
pärast oli nii valusasti nutnud. Ainult tema pärast 
tahaks ta veel elada, ainuüksi tema pärast... Kuid 
samas tekkis temas kahtlus, et kas ta tohibki seda 
tahta, kuna kõik ta järelkäijad on läinud juba surma 
ning ootavad teda nüüd järele. 

Pööranud pilgu oma viimseile kolmekümnele 
kaaslasele, kes ta ümber raudpidemeis ägasid ning 
oigasid ja kes samutigi olid hukka minemas, tahtis 
Ivo ütelda neile mõne lohutava sõna, kuid imelikul 
kombel ei suutnud ta seda nüüd teha. Siis tõusis 
ta pilk taevale, kust paistsid üksikud tähed, ja vaa- 
dates mõõtmatusse avarusse, libises kogu ta elu sil- 
made eest mööda: ta nägi oma ema nii selgesti, nagu 

oleks ta seisnud siinsamas, valulik joon piiramas 
huuli; ta nägi ka oma hallipäist isa, venda, kaaslasi, 
naist Gertrudi ja isegi tema — neitsi Dorothea, kes 
puhkab kuskil kaugel põrmuna mullas, seisis nüüd 
nagu elavana ta ees. Kuid imelikul kombel tekitas 
selle surnud neitsi nägemine mingi pühaliku, kuid 
ühtlasi ka kartliku tunde, sest ta ep olnud enam 
inimene, vaid ingel, kelle nägemine kuulutab inime- 
sile vääramatult surma. Kuid siis nägi ta palgest 
palgesse Kristust, kes kõneles temale nõnda: 


— Ära karda, kes iial kaotab minu pärast oma 
elu, see ei pea mitte surema! 


Ja vaata — Kristusse uskumine andis talle suurt 
sisemist jõudu ning meelekindlust, nii et ta ei tund- 
nudki, kuis üks purjus preester raudastlaga torkis 
teda õige valusasti. Kuid ta ihulik tuimus õrritas 
pihkvalasi, nii et nad oleksid materdanud ta samas 
surnuks, kui mitte kasakaist valvurid ep oleks astu- 
nud vahele ning tõrjunud rahvast puuri juurest 
eemale, ise kurjasti hüüdes: 

— Tapmise lõbu kuulub tsaarile! 

Pihkvasse oli tsaar Ivan Vassiljevitš saabunud 
koos oma suure kaaskonna ja trabantide ehk opritš- 
nina meestega, keda Pihkva bojaarid ja valge vaimu- 
likkond võttis suure pidusöögiga vastu. Selleks oli 
suurde bojaaride nõupidamise saali seatud üle poole- 
saja laua ehk trapeza, mis kõik olid reastatud seinte 
äärde, kuna saali keskkoht oli jäetud veiderdajaile 
ning narrikesile nende tembutusiks tühjaks. Et juba 
oli saabunud õhtu, siis süüdati suurtele laest rippu- 
vaile puurõngastele reastatud vahaküünlad põlema. 

Iga kahe sööja ces laual asetses suur tinast liud, 
kust bojaarid ja ka tsaar ise võtsid lihatükke, mida 
roogiti kiududena kontide küljest, rebiti ja murti 
rogisedes luid, kuna äranäritud kondid visati vana 
harjunud kombe järgi kolisedes laua alla, kus suu- 
red koerad hakkasid nende pärast lõrisedes pure- 
lema. Söödi matsutava suuga, kuna vaimulikud, näi- 
dates omalt poolt lahkust, püüdsid üksteise võidu 
õnnistada roogi. Tsaar Ivan Vassiljevitš oli aga nii 
heas tujus, et jagas tähtsamaile bojaarele ise oma 
käega leiba ja soola, avaldades seega neile oma suu- 
rimat lugupidamist ning tähelepanu. 

Seal söödi küüslauguga lõhnastatud havipäid ja 
lõrbiti safraniga keedetud kalaleent; peale selle oli 
tsaari laual ingverijuurtega küpsetatud jäneseneeru- 
sid, praetud luikesid, mitu sööki kurgesid maiustu- 
siga, kukkesid ingveriga, püüsid koorega, partisid 
kurkidega, hanesid riisiga, jäneseid naeristega, põdra- 
ajusid, magusaid ja lihaga täidetud pirukaid, tarre- ' 
tisi ja kreeme. Kõik need toidud olid mitmesuguste 
taimemahladega — rikkalikult vürtsitatud, täidetud 
pähklitega ning tehtud nii suupäraseks, et nad kõdi- 
tasid sööjate suulage ning sundisid neid aina jooma, 
milleks tarvitati muskaadi, kanaari, reini ja ungari 
veine; samuti joodi seal punast prantsuse ehk bur- 
gundi viina, nimega Romaal ja Malvaas, aga ka Ali- 
kante ehk hispaania veini. Kõiki neid imelikke ni- 
metusi ei suutnud Pihkva bojaarid aga meeles pi- 
dada, vaid nimetasid neid lihtsalt Petersemeniks, 
sest Moskooviasse vedas tookord veine Hollandi 
kaupmees Peeter Siimon. 

Moskoovia bojaarid ja tsaari õukondlased pidut- 

sesid alati koletu õigimise ja mittemõõduka joomi- 
sega, mis oli neile armsaimaks meelelahutuseks ning 
lõbuks; kõige enam prassisid aga tsaari õukond- 
lased, sest nemad ei kartnud roogade lõppemist, vaid 
sõnasid, et tsaari omandus ei põle tules ega upu 
meres, millega nad tahtsid ütelda, et temal on 
kõike külluses. 

Tulnud Pihkvasse, kuulutas seal tsaar, et oma 
suure supostaadi ehk vaenlase hävitamise tõttu ole- 
vat ta meel nüüd nii rõõmus, et seekord ei tahtvat 
ta teha ühelegi pihkvalasele häda. Seesugune sõnum 
oli muidugi suureks rõõmuks nii rikkale kui ka vae- 
sele, nii et nad kõik ruttasid nüüd kõrtsidesse jooma. 
Ja töllerdasid siis purjujoonud mehed ja naised joo= 
giurgastes segamini koos, kisendasid ning räuskasid 
tänavail ja vandusid kirikuesiseil, nii et kogu Pihkva 
oli seekord koledam patuurgas, kui seda kunagi võis 
olla Soodom: purjus naised kaklesid tänavail, vandu- 
vad mehed ajasid üksteist kirvestega taga, kuna lap- 
sed piinasid kasse, torkides neil silmad peast ja pildu- 
des neid kividega. Üks purjujoonud naine tuli tuiger- 
dades kõrtsist ja hakkas minema üle kirikuväljaku, 
kuid vaaruvad jalad ei suutnud teda enam kanda 
ning ta kukkus maha, jäädes väga rumalasti lamama; 
samas möödus aga ogaraksjoonud mees, kes mitte 
jättes kasutamata seesugust soodsat juhust, tormas 
ta kallale; nende ümber jooksid aga vanad ja noo- 
red, lapsed ja raugad, mehed ja naised tihedate par- 
vedena kokku, jäädes neid suure naeru ning irvita- 
misega vahtima. 

Juba pidusöögi alates laskis tsaar avada tagumise 
toa ehk teremaa ukse, et näidata bojaaridele oma 

kaasatoodud iludust, nagu ta oma uut sohinaist see- 
kord nimetas. Olgugi et ta armuke Daarja Fede- 
rovna ep olnud veel tsaaritar, oli ta bojaaride seas 
suures lugupidamises ning aus. Kui siis teeremi 
uksed avati ja trepist alla tulnud Daarja Federovna 
astus söögituppa, käis läbi bojaaride sosistav kahin 
ning nad jäid talle ainiti otsa vahtima, sest nii ilusat 
naist ep olnud nende silm varem kunagi näinud. 
Kuid mitte ainuüksi ilu, vaid ka ehete poolest oli 
tsaari sohinaine kõigist seninähtuist ees: ta pead 
kattis punane võrk, mille all oli kulla ja kalliskivi- 
dega väljaõmmeldud peenest batistist rätik; ta õlga- 
del rippus suur ning avar ülirüü, nimetusega opašnja, 
mis oli valmistatud punasest portšast ehk peenimast 
pärsia siidist ja mille käised ulatusid peaaegu maani; 
selle alla oli tal laotatud aga veel palju teisi rõivaid 
— laiu ja kitsaid, atlassi ja siidi, mis kõik olid kae- 
tud kallis- ning ilukividega, kuldtikandiga, litritega 
ja kanditud sooblinahkadega. Ja kõigile neile oli 
kinnitatud palju preese, paatreid, käevõrusid ning 
igasuguseid ilustisi, kuna jalas kandis ta siniste pär- 
lidega kaetud valgeid seemisnahkseid kingi. Pea 
ümber oli tal aga lai hõbedane võru, mille külgedelt 
rippusid nöörid, lükitud täis pärle, ja mis langedes 
üle õlgade ulatusid maani. Ta ümber säravad rubii- 
nid, smaragdid ja teemandid andsid ta näole veel 
enamgi hiilgust, kui suutis seda teha laugude vahele 
valatud silmaõli, mida koos kahepäise kotkaga olid 
bütsantsi naised toonud Venemaa tsaaride õukonda. 
Säärase suure varanduse ränga koorma all suu- 
tis Daarja Federovna püsida ainult vaevu jalul, 
kuna ta ise sarnles seejuures pühakupildiga ehk ikoo- 

niga. Olgugi et kõike seda ehtimist tehti Jumala 
kiituseks, läks sealt suur osa ka saadanale, sest 
ehtimine äratab patuseid himusid. 

Kui nüüd tsaari sohinaine oli astunud pidusaali, 
ulatas tsaar ise talle peekritäie magusat Malvaasia 
veini. . Rüübanud korra, andis Daarja Federovna 
peekri edasi bojaaridele, kes tõttasid seda ahnesti 
ja üksteise võidu tühjendama. = Seejärel asetas 
tsaar ta enese kõrvale istuma, mis seni oli nähtamatu 
ning ennekuulmatu lugu, et tsaar omistaks ühele nai- 
sele nii suurt austust. 

Istudes oma mehe ning isanda paremal käel, näis 


Daarja Federovna olevat ilusam kui kunagi varem: 


ta nägu oli veninud veidi piklikumaks, ninasõõrmed 
tõmbunud kitsamaks ja kulmukaared muutunud 
palju teravamaks; ta liigutused olid aga täis naise- 
like võlude ahvatlusi ning varjatud paturõõmu, mis 
ajab hullama isegi valgustatud mehi ning võtab neil 
viimsegi arukuse peast. 

Pidutsedes lauldi nüüd ka palveid, kuna arhi- 
mandriidid ehk valged vaimulikud suitsetasid lõhna- 
vat viirukit ja õnnistasid toite. Eesruumides söödeti 
aga kerjuseid, keda oli nüüd tsaari peatuspaika nagu 
kaarnaid kokku tulnud, kuna mõningaid neist laskis 
tsaar oma tujukusest asetada ka pidulauda. Äkki 
avanesid kõrvalruumide uksed ja pidusaali ilmus 
pillimehi, veiderdajaid ja narrikesi, kes näomoonu- 
tuste ja kõlvatute lauludega hakkasid lõbustama pi* 
dutsejaid. Seejuures laulis tsaar aeg-ajalt kaasa, 
lüües oma valitsuskepi ehk posohiga takti. 

Kui siis pimedad gusli- ehk kandlemängijad olid 
laulnud oma bõliinad ning lugulaulud, avanesid jällegi 

uksed, ja nüüd aeti pidusaali sadakond naist, kelle 
näod olid kaetud tihedate looridega, kuid kes see- 
juures olid täiesti alasti. Kõik nad olid lauas istu- 
vate bojaaride naised, keda tsaar oli vahepeal salaja 
kinni lasknud võtta ja kelle seast külalised pidid 
nüüd igaüks leidma oma, et mitte langeda tsaari ka- 
ristuse ning pahameele alla. 

Seesugune temp ehmatas Pihkva bojaare nii hul- 
lusti, et nende habemed hakkasid võbisema; pealegi 
oli neil raske ära tunda oma katmatut abielunaist, 
kui ta nägu ep olnud mitte näha. Siiski arvas mõni 
neist tundvat oma ja haaras ta kinni, kuid paljud 
aga eksisid seejuures nii rängasti, et võtsid teiste 
omi, millest tõusis seal suur pahandus ning üksteise 
vihkamine. Tsaar aga istus ja irvitas, sest säärane 
segadus ning bojaaride peataolek tegi talle palju 
nalja ning lahutas ta nukrat meelt. 

Kuni hommikuni mängisid guslid ning kandled, 
laulsid pimedad bajaanid, karjusid veiderdajad ning 
orgia oli täies hoos. Siis aga tuletati tsaarile meelde, 
et piinariistad on valmis ja et päikese tõustes on 
alanud kohtumõistmise päev, nii nagu ta ise on and- 
nud selleks käsu. 

Nüüd viipas tsaar käega, käskides pidulistel vai- 
kida: samas soikusid kandled ning guslid, saagalaulud 
vaibusid ja lakkas narrikeste naer, kuna kõik tar- 
dusid oma kohale; ainult üks rõugearmiline pime 
bajaan ei märganud tsaari tahtmist ning laulis tema 
jalgade juures istudes ikka edasi, kuni vihastunud 
tsaar virutades oma raudse posohiga talle pähe. lõi 
ta samas surnuks. Seejärel käskis suurvürst ning 
tsaar Ivan Vassiljevitš tuua oma silmade alla van- 

gistatute peamehe, kes teinud talle Liivimaal palju 
i kurja ning kahju. 

Ivo Schenkenberg, kelle puusahaav oli hakanud 
mädanema ja kes puuris kägardumisest oli muutu- 
nud kangeks, ei suutnud toetajaita sammugi astuda; 
kui ta lõpuks lohistamise ja tõukamisega oli toodud 
suurvürsti ette, jäi ta seal vaarudes seisma. 


Vaikides silmitses Moskoovia suurvürst ning kogu 
Venemaa tsaar Ivan Vassiljevitš oma vihatud vaen- 
last ning vangi, kelle pruunid juuksed olid muutu- 
nud halliks ja näole tekkinud sügavad kurrud ning 
vaod; kuid ta pilk oli julge ning täis mehist uhkust, 
kui ta vaatas moskoviidile otsa; tsaari tigedais silmis 
vilkus aga põletav viha ja salakaval kahjurõõm. 

Nii põrnitsesid vaenlased teineteist, kuna juures- 
olijaist ei tihanud ükski liigahtada. Lõpuks täksas 
tsaar oma posohi teraviku vastu kivipõrandat ja kü- 
sis tolmatši ehk tõlkija suu läbi: 

— Missugust surma enesele palud? 


Samas langes Ivo pilk tsaari jalgade ees rist- 
seliti lamavale saagalauljale, kelle lagipea oli löö- 
dud sisse ja kust voolasid verised ajud välja; olgugi 
et seesuguse tapatöö nägemine oli jube, jäi Ivo kart- 
matuks, ja vaadates uuesti otse tsaari silmadesse, 
kostis ta uhkesti: 

— Sinu surmaähvardamist ma ei karda, kuid tea, 
et sinu bojaarid Lõkošin, Gorbatšev ja Glinski on 
minu käes Tallinnas vangis ja et nendega tehakse 
seal nõndasama, nagu sa siin minuga teed! 

— Kas sina üksinda oled siis minu kolme bojaari 
väärt? 

— Minu hukkamisega raiud sa nende päid! 


Näis, nagu oleks tekkinud tsaaris kahtlus, sest ta 
vajus mõtteisse, hingates seejuures raskesti. 


Hoolimata kangest puusavalust, seisis Ivo vaaru- 
des püsti ning ootas tsaari otsust. Juba tekkis te- 
mas kübemeke lootust, mida ta laiendas ka oma 
kaaslasile, sest ta võttis nõuks nendegi eest kosta 
ning neid koos enesega bojaaride vastu lunastada. 


Olgugi et Ivo Schenkenberg oli vangipõlves nii 
raugastunud, et näo järgi ei võinud teda tunda enam 
keegi, oli ta hääl jäänud endiseks, ja sellest tundiski 
teda Daarja Federovna, kes juba ta esimeste sõnade 
järel oli kahvatunud valgeks ning hakanud väri- 
sema; jõudnud end koguda, lähendas ta oma huu- 
led tsaari närtsinud näole ja hakkas sosistama talle 
kõrva. Kuid samas kargas tsaar püsti, põrutas oma 
raudse kepiga vastu põrandat ja hüüdis vihaselt: 


— Kuidas, minu vaenlasele palud sa armu? ja 
ta vahtis tigedasti oma iludusele otsa. 


— Tsaar, tunne halastust..! ja Daarja Federovna 
langes oma isanda ette põlvili, haarates ta jalgade 
ümbert kinni. 

— Dorothea, oled see sina... elus..?! hüüdis Ivo 
suuresti erutunult, kui ta kuulis tsaari sohinaise 
häält. 

Tõuganud oma iluduse jalaga eemale, virutas 
tsaar raudse posohiga nii rängasti laua pihta, et 
vaagnad ja liuad põrusid sealt kolisedes maha, kuna 
bojaarid nõksahtasid kangeiks; ja siis hirmsas armu- 
kadedusvihas välkuvail silmil langetas ta oma 
otsuse: 

— Surma — kõige koledamate piinade läbi..! 
Tirige ta Smerdi väravate taha, ja seal — lõpp..! 


Need sõnad lendasid Ivo kõrvust mööda, ta ei 
kuulnud ega mõtelnudki neile, sest ta ajus tuikas 
hukk tarelab, ta elab. .!| —= <= — — — — — 


Smerdi väravate tagune lame küngas täitus uudis- 
himulikest pihkvalasist, kes olid tulnud nii linnast 
kui ka selle äärsest sloboodast kokku, ja näidendi 
ootepõnevuse rahuldamiseks närisid nüüd kanepi- 
või päevalilleseemneid, ajades neid kamaluga suhu. 
Paremate kohtade omandamise pärast tekkis inim- 
murrus aga määratu rüsin ja möll, mis oli venelaste 
seas muutunud juba harjumuseks ning milleta nad 
ei osanudki elada: auväärsemate kohtade pärast tü- 
litsesid tsaari laudkonnas bojaarid, nende naised rü- 
selesid kirikuis, mungad kaklesid esimeste kohtade 
pärast ristikäigul, kaupmehed ja käsitöölised jälgisid 
nende eeskuju, ja ep olnud harulduseks juhtumid, 
et kaks vojevoodat hakkasid eneste tähtsuse üle 
vaieldes tülitsema otse vaenlase silmade all. 


Piinamisväljakule oli ehitatud punase kaleviga 
kaetud lava, millel tsaar koos oma kaaskonnaga võt- 
tis aset. Ja siis toodi raudpidemete ja -ahelate kõ- 
lisedes Harju vabadikke, keda aeti nagu tapaleviida- 
vaid loomi tsaari tooli eest mööda ning tõugati väl- 
jaku keskele, kus timukad sulatasid nende tinaga 
kokkujoodetud raudpidemed lahti, sest aheldatud 
inimest on tülikas piinata. Ivo Schenkenberg jäeti 
aga veel edasi puuri, et ta koledaid hukkamisi nähes 
tunneks enne Surmaminemist hirmu. 

Osa vabadikke riputati kohe jalgupidi üles ja 
raiuti nagu lihaloomad tükkideks, teistel aga kisti 
hõõguvate pihtide ja konksudega ihu küljest üksikuid 
luid ning käristati küüsi. Koletu kisa, mis siis vae- 
vatute kõridest tungis, oli nii lõikavalt jube, et mit- 
med bojaaritarid pidid sulgema oma kõrvad. 

Samal ajal helisesid Pihkva kirikute kellad kii- 
tuseks ning tänulauluks Issandale, et ta on lasknud 
tsaaril võita oma vaenlast; õhk aina värises, kui tor- 
nides kõmisesid suured kellad, mida helistamisel ei 
õõtsutatud, sest siis oleksid tornid varisenud rusu- 
deks, vaid selleks liigutati ainult nende tilasid. 

Raudküüntega kisti vabadikel roideid ihust ning 
murti neid välja; teised võeti alasti, asetati kahe 
tulba vahele kinnitatud köiele kaksiti istuma ja ha- 
kati neid siis mööda seda tõrvatud ja liivaga kokku- 
määritud köit edasi-tagasi lohistades lõhki hõõruma. 
Seesugune jube piinamine ei võtnud aga nii ruttu 
hinge, vaid laskis vaevelda küllaltki kaua. 

Kui siis vähemad vaenlased olid sel kombel hu- 
katud, kuulutas avalik väljahüüdja ehk glašatai, et 
nüüd olevat jõudnud kord tšuudide peamehe kätte. 
Seesugune teade tekitas pealtvaatajais kahinat, sest 
nüüd oli oodata veelgi huvitavamat näidendit. Kui 
siis timukad kiskusid Liivimaa Hannibali raud- 
puurist välja ning hakkasid viima keeva vee padade 
juurde, sülitas kogu õigeusklik rahvas talle järele. 

Ivoi kisti rõivad seljast ja siis seoti teda kahe 
katla vahele püstitatud tulba külge; seejärel haara- 
sid punasesärgilised timukad suured kibud ja hak- 
kasid pilduma talle vaheldumisi kuuma ja külma 
vett, nii et ta nahk tuli maha nagu angerjalt. 

Seesuguseid hirmsaid piinasid sundis suurvürst 
oma armukest pealt vahtima ega lubanud tal pöörata 
teisale oma nägu. Ja Dorothea vahtis läbi voolavate 
pisarate, tundes seejuures samasugust valu nagu 
needki, keda parajasti põletati. Kui aga hukkamise 
järjekord oli jõudnud Ivoni, siis varises ta mõistuse- 
tult maha. 

Lõpuks heideti Ivo hõõguvatele sütele, kus ha- 
kati teda pikkamisi küpsetama, kuna tsaar ise, astu- 
nud ta juurde, riisus oma posohiga tuliseid süsi ta 
külje alla. 

Nii saadeti Harju talupoegade sõjarahva riismed 
koos oma väeülema Ivo Schenkenbergiga Pihkvas 
Smerdi väravate taga haledal kombel hukka, ja nende 
jäänused heideti Grimjatši mäele koertele ja ron- 
kadele söödaks. 


EPILOOG 


Sõjakära oli veeremas Liivimaalt kaugemale, 
kuna rootslased olid saanud venelaste üle juba mit- 
med võidud ning nende uus väeülem Pontus de la 
Gardie hakkas otsustavaks tapluseks koguma suure- 
mat väge. 

Ivo sõjaülemaist oli järele jäänud Tont Almute- 
las, kuid temagi põdes kogu talve oma tapluses- 
saadud mõõgahaava, lamades oma üksikus metsa- 
talus. Olgugi et ka tema kodu ep olnud vaenukahju- 
dest jäänud puutumata, olid tal katus ja seinad ikkagi 
alles. Nüüd oli ta poeg Illo tõusnud juba jalgadele 
ja jooksis mööda nurmi ringi, olles aga veel kirik- 
likult ristimata. Pikkamisi tulid ka mõned külaela- 
nikud tagasi ning hakkasid elama vaikset varjuelu. 
Aeg-ajalt külastas Tonti ka metsaeit, kes tohterdades 
võidis ta haavu kulliverega ja karurasvaga. 

Ühel suvisel päeval, kui Tondi poeg Illo juhtus 
suurt põrnikat taga ajades õueväravast välja jooks- 
ma, nägi ta lähenevat tundmatut naist, kes kandis 
imelikke rõivaid, milliseid Keila kihlakonnas ei tun- 
tud: vaatamata suvisele ajale, oli tal võidunud ka- 
sukas seljas ja juhtnahksed saapad jalas. Ja millegi 

pärast arvas Illo, et see on üks vene naine, nii nagu 
ta oli vanemate inimeste suust nende rändamisest 
kuulnud. 

Kui see tundmatu naine oli jõudnud üsna lähe- 
dale, nii et Illo võis näha ta punase pearätiku va- 
helt paistvat peenekurrulist nägu, tekkis temas sa- 
lajane hirm, nii et ta pidi hakkama kodu poole 
jooksma. 

— Ära karda mind! hüüdis nüüd läheneja, ja 
Illo jäi kaheldes seisma. 

Ja siis ta nägi, et sel naisel voolavad pisarad 
silmist. Tal on nälg, mõtles Illo, tahtes minna tarre, 
et küsida isalt tükikese talletatud leiba ning anda 
seda nälginud teekäijale. 

— Ära karda mind, sõnas tundmatu, tõstes poi- 
sikese sülle, — olen sinu ema! 

Ja see tundmatu vene naine läks koos Illoga 
läbi õuevärava ning astus tarre, kus lahtilükatud 
päjaluugid ep olnud varjamas valgust. Seal jäi 
tundmatu ukse kõrvale seisma, kuna Illo läks la- 
vatsil lamava isa juurde ja ütles, et ema olevat 
tulnud tagasi. 

Tõstnud lavatsilt pea, nägi Tont toas tundmatut 
naist, ja ta tõusis istukile; kuid vaadanud tulnukale 
terasemalt otsa, kargas ta hüüdega püsti: 

— Emm?! 

Vaikides vahtis Emm oma mehele otsa, kuna pi- 
sarad hiilgasid tal silmis. 

— Emnm, kus olid sa seni? 

Nüüd hakkas kojutulnud naine jutustama, ilma 
et ta oleks seejuures astunud sammugi lähemale. 
Ta rääkis, kuidas kolm venelast tunginud tarre ja vii- 

nud ta enestega ühes; tassinud mööda metsateid ja 
radasid, kuni lõpuks sügisel jõudnud nad suure 
Peipsi tagusele Venemaale. Seal viinud venelaste 
peamees ta oma kotta elama ning sundinud tegema 
igasuguseid raskeid töid. 


Nüüd ohkas Tont sügavasti ja laskus järile 
istuma, kuna Emm, seistes ukse kõrval, jätkas: 


— Õnneks ep olnud selle röövija ema liialt kuri 
ning ei tõrelnud minuga väga valjult. Nii pidin 
elama seal enam kui kolm aastat, ja selle aja kestel 
sünnitasin selle mustahabemelise venekaga vägivald- 
sest kooselamisest kaks last — ühe poja ja teise 
tütre. 


Tont neelahtas kuuldavalt, kuid ei lausunud 
ühtki sõna. : 

Pärast lühikest peatust jätkas Emm, kuis ta süda 
kiskunud teda kodumaale ja kuis ta ikka ja alati pi- 
danud mõtlema oma mahajäänud lapsele ja mehele, 
kelle pärast ta igal ööl nutnud. Lõpuks märganud 
venelase ema ta nukrustamist ning salajast piilumist 
Peipsile ja hakanud selle üle pärima. Küll püüdnud 
ta varjata oma südamemuret, kuid lõpuks ep olevat 
enam suutnud ning puistanud selle ta ees välja. Ja 
see vanainimene — olgugi et venelane, olnud nii 
heasüdamlik, et lubanud teda aidata; ta küpsetanud 
suure leivakaku ja andnud selle talle teekonnale 
kaasa. Et parajasti olnud südatalv, siis asunud ta, 
leivakakk kaenlas, tulema üle Peipsi jää. Ja ep ole- 
vat ta siis hoolinud oma mahajäävaist lastest, keda 
ta oli pidanud vastu enese tahtmist ilmale tooma. 


— Tulin siis üle suure praksuva jää ja rändasin 

kaua mööda võõraid kihlakondi ringi, enne kui 
nüüd leidsin..! 

Olles varjamatult pihtinud kõigest, jäi Emm nor- 
gunud peaga ning alandlikult vaikides seisma, ooda- 
tes oma mehe otsust. 

Tont tõusis, ulatas talle tuleraua ja käskis kol- 
desse läita tule — seega ei põlanud ta mitte oma 
naist. 

Kähku näppis Emm oma pearäti sõlme lahti, 
heitis kasuka seljast, ja enne kui asuda kolde juurde, 
astus ta paar sammu lähemale ning surus tugevasti 
ja südamlikult oma mehe kätt; ja siis haaranud sülle 
oma poja, sõnas ta talle otsa vaadates: 

— Annaks Jumal, et vähemalt nüüd tuleksid 
meile selged päevad! 

Vaadeldes neid mõlemaid, libises vaevumärgatav 
naeratus üle Tondi murevagudesse küntud palge, ja 
ta kostis: 

— Päev tuleb ikkagi, kuigi kukk igakord ei laula! 


1936. 


